
„Reikia, kad pagonims, kurie dar vis šiaušiasi savo pagoniškosios 
klaidatikystės šlykštumu tarsi dygliais, jokiu būdų nebūtų leidžiama 
skriausti tikinčiųjų, o tvirtai būtų nuo jų ginamasi. (...) Ir kadangi už- 
tai labai reikia, kad į ten (Livoniją) būtų siunčiama tikinčiųjų pagalba, 
Mes, pasikliovę Visagalio Dievo gailestingumu, tiems, kurie imsis šio 
triūso, patys savo išlaidomis atvyks ten tarnauti Viešpačiui mažiausiai 
vienerius metus, suteikiame tokį nuodėmių išrišimą, koks duodamas 
minėtais būdais paremiantiems Šventąją Žemę.“ 


Vasario 19, 1236, Mūsų Pontifikato devintaisiais metais. 
Popiežius Grigalijus IX 


„Bet turėjo jie kovoti 

Su pagonimis nenorom, 

Greitai raiste jie nusilpo - 

Ir kaip bobas juos išklojo. 
Gyvasties narsiųjų gaila — 
Nesigindami jie žuvo 

Visiškai vilties netekę 

Bandė jie namo parbėgti - 

"Tuos žiemgaliai kuo žiauriausiai 
Negailėdami nukovė“ 


Iš „Eiliuotos Livonijos Kronikos“ (1290 m.) 


„Tą pačią vasarą (1236-tais) atvyko daugybė vokiečių į Rygą, ir 
čia susijungė su rygiečiais ir pskoviečiais, ir nužygiavo kariauti į Lietu- 
vą, ir daug kariavo. Ir buvo didis mūšis, ir nugalėjo lietuviai pskovie- 
čius ir vokiečius, ir tiek krito pskoviečių ir vokiečių, krito ir naugar- 
diečių dalis, taip kad vos dešimtas tegrįžo namo.“ 


Patriarcho Nikono kronika (XIII a.) 


Prologas 


Mūsų Viešpaties 1236-taisiais metais klojosi daug svarbių įvy- 
kių. Batijos vadovaujama mongolų kariuomenė nugalėjo rusus ir 
pasiekė Rusijos valstybes, bulgarai su Nikosijos graikais puolė Kon- 
stantinopolį, imperatorius Fridrikas Maince rengė suvažiavimą, ieš- 
kodamas paspirties prieš popiežių Grigalijų IX, Kryžiuočių Ordinas, 
padedamas Meiseno markgrafo kariuomenės, brovėsi į Pamedės 
Prūsų žemę, Didžiojo Naugardo kniazius Jaroslavas vaidijosi su 
Pskovo Viečeslavu, prijungęs Deltuvą, Mindaugas baigė įsitvirtinti 
Nalšios žemėje. 

Tačiau žemaičiams svarbiausias tų metų eigą nulėmęs įvykis 
pasibaigė tyliu plunksnos krebždėjimu Laterano rūmuose tolimoje 
Romoje. Ten popiežius Grigalijus IX vasario 19-tą dieną savo pa- 
rašu ir antspaudu patvirtino bulę, kurioje ragino maldininkus vyk- 
ti į Livoniją ir prisidėti prie Kristaus žodžio plėtimo. Bulė pasižymėjo 
tuo, kad ten buvo paskirtas visuotinas nuodėmių atleidimas. Tad 
Kryžiaus žygis Livonijoje savo svarba ir pasekmėm buvo sulygin- 
tas su didžiaisiais Kryžių žygiais į Šventąją žemę. Šitai Jo Švente- 
nybė pabrėžė pačioje bulėje. 

Bulė buvo paskelbta žiemą, tačiau trunka laiko suburti ka- 
riuomenes. Tais metais buvo nelengva Baltijos jūros uostuose rasti 
pakankamai laivų, tad pirmieji kryžininkų būriai išsilaipino Rygo- 
je tik pavasariui baigiantis. Kelių savaičių bėgyje žinios apie jų iš- 
silaipinimą pasiekė Žemaitiją. 


| 


Vasaros pradžia, 
1236-tieji metai. 


iemgaloje, pačioje Ordino valdon perimtų žiemgalių 

žemių paribėje, naujajam Austės tėvonijos šeimininkui 

Zerviui teko išgyventi prieštaringus jausmus. Po pra- 

ilgusių nesimatymo metų, vasaros pradžioje, jį aplan- 
kė jaunystės bei kovų draugas Uvis Žybartaitis iš Ventės. Zervį 
nuoširdžiai džiugino bičiulio apsilankymas, nes šiuo metu turė- 
jo kuo pasididžiūoti. Antra vertus, jį slėgė, jog draugas neišven-. 
giamai matys jo bejėgiškumą prieš Ordino savivaliautojus. Tačiau 
žinojo, jog Uvis tai supras ir bandys jį paguosti, o kolei kas Zer- 
vis galėjo pasididžiuoti, kad jis nebėra išguitas bežemis valstietis, 
O per savo neeilinę drąsą įgytos Austės tėvonijos paveldėtojas.* 
Net labiau už šią paribio tėvoniją jis džiaugėsi savo jaunaja žmo- 
na Gundega. Uvis ją atsiminė kaip vos iš paauglystės metų iško- 
pusią merginą strazdanų nusėtu veiduku, o dabar jį pasitiko graži, 
savimi pasitikinti jauna moteris. Įsikibęs į jos sijono klostes, pla- 
čiom akutėm į jį žvelgė kokių pusantrų metų apskritaveidis ber- 
niukas. Tuo Zervio pasididžiavimo priežastys nesibaigė, nes iš 
Gundegos papilnėjusio juosmens buvo akivaizdu, kad kitas pali- 
kuonis turėtų pasaulį išvysti nebeužilgo. 

— Bus antras berniukas, - neslėpdamas pasitenkinimo dėstė 
Zervis. Po susitikimo, kurio metu juos stebėjo daug smalsių akių, 
abu draugai norėjo niekieno netrukdomi pasikalbėti, tad dabar 
lėtai žingsniavo buvusių Austės sutvirtinimų pylimų atšlaite. — 
Nors aš nieko prieš, jei būtų dukra. Ypač jei būtų panaši į Gun- 
degą, - tariant žmonos vardą Zervio balsas pastebimai sušvel- 
nėjo. - Ai, būtų puiki mergaitė!.. Bet visi Žyniai išbūrė sūnų. Jau 
ir vardą parinkom. Bus Praurikis. 

— Gerai parinkta... - pritarė Uvis. Praurikis buvo Gundegos 
brolis, kritęs prie Daugagrivos sienų, kuris pasižymėjo ne tik nar- 
sa ir stiprumu, bet ir būdo gerumu. 

— Bent tuo galėsime pagerbti atminimą... - nuo susitikimo 
pradžios buvo akivaizdu, kad Zervio gera nuotaika grumiasi su 
nemažais rūpesčiais ir dabar šie užvaldė jo veidą. - Pats matai, 
kaip čia pas mus... - tarė jis, pavargusiai mostelėjęs link sugriau- 
tų Austės sutvirtinimų. - Deja, nuo Praurikio laikų niekas nepa- 
sitaisė. Tik dabar daug blogiau. 


* Kaip Zervis pelnė Austės tėvoniją, aprašyta knygoje „Liepsnojantis bokštas“. 

Ir be aiškinimo Uvis suprato, apie ką draugas kalba. Jie bu- 
vo priėję šiaurinę pylimų dalį, kur kadaise per gynybinį griovį 
buvo permestas tiltas. Čia anksčiau stovėjo ir vartus saugantys 
masyvūs pilies bokštai. Dabar teriogsojo tik apanglėję pamati- 
nių rąstų liekanos. Pilis buvo išgriauta prieš šešiolika metų, per 
jungtinį Ordino ir didelės kryžeivių kariuomenės antpuolį. Dar 
ne taip seniai Zervis karčiai priekaištavo Praurikiui dėl to, jog 
šis nesiryžo atstatyti Austės didybę menančių sutvirtinimų. Pri- 
tarė tuomet draugui ir Uvis, nors savo ruožtu suprato, kad gy- 
vendamas Ordino valdų pašonėje privalėjai skaitytis su didelę 
persvarą turinčia jėga. Ordinas nepakentė grėsmę keliančios tvir- 
tovės savo pašonėje. Su šita skaudžia tiesa teko susigyventi Prau- 
rikiui, dabar to negalėjo išvengti ir Zervis. 

- Blogiau... - pakartojo Zervis. Šitai pripažinti jam buvo 
sunku, ir jo balsas pritilo beveik iki šnabždesio. - Žirgus atim- 
davo ir Praurikio laikais, bet dabar... Dabar to nepakanka. Rei- 
kalauja ir vyrų. 

- Bet... Čia gi ne Ordino žemės! 

Zervis bejėgiškai numojo ranka. 

— Tik užtai, kad su vyskupu nepasidalina. Bet iš tiesų... Kai 
Vieštartas iškeliavo į Dausas, čia, paribėje, ką tas brudas nori, 
tą ir daro. Nėra kam atsispirti. Deja, taip. Įsivaizduok tik, kai 
prieš du metus Ordinas rinko kariuomenę prieš igaunius, tai koks 
dešimt iš šių apylinkų prisijungė. Net ir iš Austės trys prisidėjo. 
Gėda man tai pasakoti... Gėda... 

— Na, jei prieš igaunius... - Uvis bandė kiek nuraminti drau- 
gą, nes tas nusisuko ir iš balso buvo aišku, jog akyse sužvilgo 
ašaros. Nors jie ir buvo geri draugai, tačiau šito Zervis parodyti 
nenorėjo. - Kadaise gi ir žemaičiai prieš juos ėjo... 

— Kadaise! Tfu ant to kadaise... - Zervis giliai įkvėpė, ban- 
dė susivaldyti, bet jam nesisekė ir susitelkę žodžiai pratrūko. — 
Kad kadaise per buką aklumą vieni kitiems skaldėm makaules, 
pateisinti negalima, bet tada bent nebuvo bendro priešo. Matyt, 
dievai mums proto pagailėdavo, o gal bausdavo už nepagarbą, 
tai ir niovėm vieni kitus. Dėl grobio, dėl keršto, dėl vergų ir gar- 
bės. Žemaičiai - igaunius, kuršiai - sėlius. Bjauru prisiminti, bet 
teisybė, kad žiemgaliai puolė ir žemaičius. Bet neatsilikot ir jūs. 

Taip buvo kadaise... Bet kaip galima dabar? Kai atsirado mirti- 
nas priešas visiems? Ne mūsų, ne jūsų — visų priešas, nes teuto- 
nas visų žemių užsigeidė. Kiek tik akys užmato. Kaip galima to 
nesuprasti? Nematyt, kad visiems virvė nuvyta, kad peilis įbes- 
tas po kaklu? Lyviai pirmieji krito, dabar sėliams galas. Latga- 
liai pasidavė. Pusė Žiemgalos nuteriota... Kaip galima prisidėti 
prie tų šunų?! O trys buvo iš Austės... 

Nuoskaudos pilni žodžiai pylėsi beveik nevaldomi. Galop 
Zerviui teko atsikvėpti. Jis nusisuko ir stengėsi slapčia nubraukti 
į akis plūstančias ašaras. Uvis buvo sutrikęs. Norėjo drąsinan- 
čiai paploti draugui per petį, bet tuo pat derėjo vaizduoti, kad 
jo susijaudinimo nepastebi. 


— Jau daug kas supranta... - bandė paprieštarauti. - Gi kar- 
tu su jumis ėjo kuršiai. 
— Ai!.. - numojo ranka dar vis neatsisukdamas Zervis. Ges- 


tas buvo iškalbus. Iš tiesų, sujungus kuršių ir žiemgalių kariuo- 
menes, buvo pasiektas laimėjimas, prie kurio ir jiems patiems 
teko prisidėti, tačiau iš esmės padėties tai nepakeitė. Atsukti 
pečiai tarsi išreiškė nebylų priekaištą, kad tuo metu žemaičiai 
visgi neprisidėjo. 

— Aš... Aš tau atvedžiau žirgų, - tarė Uvis bandydamas pa- 
kreipti kalbą kita linkme. Jis žvelgė per pylimo krantą į apan- 
glėjusius stuobrius, kurie ženklino priešpilio sutvirtinimus. Da- 
bar ten ganėsi kelios žąsys ir tik pačiame pilį saugojusio plataus 
griovio dugne telkšojo nedidelė bala. 

- Žirgų? - nustebo Zervis. Balsas išdavė jo sutrikimą. Ne- 
sunku suprasti kodėl. Į Austę Uvis atjojo tik savo palydovo Jau- 
tako lydimas, be jokių priedinių arklių. 

— Palikom juos, - Uvis mostelėjo pietų pusėn. - Kokius du 
varstus toliu pietuosna. Saugiai paslėpėm. 

Zervis giliai įkvėpė. 

— Saugiau negu Austėje manėte? — burbtelėjo, tarsi kaltintų 
draugą, ir tuoj pat stipriai papurtė galvą. - Atsiprašau. Tikrai 
atsiprašau, bet mane taip smaugia siutas, kad tiesiog negaliu! 
Gerai padarei. Tai jūs ten žinot mūsų beviltišką padėtį? 

— Kiek numanom... — tarė atsainiai Uvis. — Ir tai mums rūpi. 
Ne tiktai man. 

— Tad sugalvojai sušelpti vargšą žiemgalį? Ordino nuskur- 
„dintą draugą. Ai, aš vėl pradedu. Nekreipk dėmesio. 

— Ne sušelpti, o paprašyt pagalbos. 

— Pagalbos? — Zervis primerkė akis ir atidžiau pažvelgė į 
draugą, tarsi tikrindamas ar Uvis kalba rimtai. - Pats matai kas 
liko iš Austės. Suaugusių vyrų beveik visai nebėra. Jų vis retėjo 
po kiekvieno mūsų bandymo kovoti. O tie, kurie liko, nedaug 
kam tikę ir įbauginti. Koktu tai pripažinti, bet nėra ko save ir 
ypač tave apgaudinėti. Čia dabar Ordinas lengviau suburtų vy- 
rus, negu mes. Ne užtai, kad jie mažiau nekęstų teutonų, tik kad 
jau įgriso būti pralaiminčių pusėje. Atleisk, bet ne ką čia padės 
ir tavo žirgai... 

— Jų tik du, — Uvis paėjėjo iki pylimo briaunos ir prisėdo ant 
čia stovėjusių vartų pamatinio akmens. Stambių, vos apglėbia- 
mų akmenų eilė dar pakankamai tiksliai ženklino vartų tūrį. Pa- 
laukė, kolei šalia prisės Zervis. 

— Padėt galėsite, - tęsė jis pusbalsiu, tarsi atskleistų kokią 
paslaptį. - Ir tai labai daug. Neabejoju, kad žinai, jog Rygon vėl 
plūsta kryžeivių... 

— O kada jų neplūsta?.. - Zervis patrynė savo kaktą tarsi 
bandydamas nubraukti galvoti trukdančią beviltiikumo nuotai- 
ką. - Nors, kas tiesa, šiais metais plūsta daugiau. Ir kažkaip keis- 
tai. Būdavo, suplaukia visi išsyk ir netrukus išsirengia į kurią 
nors pusę. Krašto terioti. O dabar vienas laivas, po kelių savai- 
čių kitas... Pasakojo prakeliaujantis, kad Rygoj ir vietos trūkti 
pradėjo. Pats Pikolis nesupras, kas ten vyksta! 

— Tai va... Panašių atgarsių ir mes girdėjome. Bet mes iš to- 
lo, o tu esi arčiau. Jei kas paaiškėtų, skubiai pasiųsi žinią.. 

Žervis kurį laiką tylėjo ir kramtė savo apatinę lūpą. Galop 
palingavo galvą. 

— Aha... Užtai Žirgai... 

„ —- Ne tik užtai... Bet pats supranti - kai tokia grėsmė, Žinia 
Ir už dešimtis žirgų svarbesnė. 

— Kas be ko. Taip, tuo galime padėti, - sutiko Zervis jau 
Tamesniu balsu. — Pikta visgi, kad ne savais arkliais. Bet kad ne- 
beturim visai. Atsivedė du kumeliukus pavasarį. Slėpėm miške. 
Bet tik prieš mėnesį užgriuvo visa šutvė knechtų ir atėmė. Atro- 

dė, šunsnukiai gerai žinojo, kur jie, ir tik laukė, kolei paūgės. 
Išsivedė kartu su kumelėmis. Dabar vos liko kuinų žemei arti. 
Štai kaip. Bjauru pagalvoti, bet išeina, kad yra pakalikų pačioje 
Austėje. Kalbu tau atvirai. 

— Numaniau. O žirgai greiti. Abiem pakaitom jojant, raite- 
lis per dieną pasiektų Ventę. Tai štai, kai tik bus Žinia iš Rygos, 
pasiųsi žygūną. Ar turi patikimų? O gal palikti Jautoką? 

Zervis vėl nutilo ir jo galva nusviro dar žemiau. 

— Yra keli jauni. Bet tiems trūksta patirties, ir kelio nežino. 
Pajoju gi ir aš. Be to... 

— Tu reikalingas čia! - nutraukė jį Uvis. —- Paliksiu Jautaką. 
Sakei, vyrų trūksta, bet mergų čia yra? 

— Iki valios. Negi pats domiesi? Būtų pats laikas. 

— Aš dėlei Jautako. Jei yra mergų, jį prikalbėt nebus sunku. 
O kas dėlei manęs... - Uvis atsiduso ir patapšnojo draugui per 
petį. - Turiu ką papasakot. Na, bet einam žirgų pažiūrėti. Man 
rūpi, kur juos Žžadi slėpti. 


“ 


Kai Zervis pamatė Uvio atvestus žirgus, jo ūpas pastebimai 
pasitaisė. Tai buvo puikūs trieigiai Žirgai: plačiom krūtinėm, tvir- 
tom kojom bei Žžvilgančiu kailiu. Tokie, kokių Austėje ir visoje 
šiaurės Žiemgaloje jau senokai neliko; nebent panašiais jojo Or- 
dino broliai. Užtruko, kolei Zervis jais atsidžiaugė. Davė jiems 
po kriaukšlę duonos, pajodino, kad tie priprastų prie jo balso ir 
kvapo. Po to abu pervedė klampiu taku į nedidelio užpelkėjusio 
ežerėlio salą Baisenės girios pakraštyje. Žirgai muistėsi ir šnirpš- 
tė, tad reikėjo juos stipriai suimti už pavadžių. Buvo nepaten- 
kinti, kad jiems teko kokį šimtą žingsnių klampoti beveik iki 
papilvės prasmegus tižiu, vandens lelijomis padengtu plotu. 
Laumžirgiai suposi beveik prieš pat jų akis, nuo lelijų lapų paki- 
lo visas spiečius tamsiai mėlynų tarsi plieninių drugelių, pasie- 
kus salos pakrantę, į balą pliumsėjo daugybė išbaidytų varlių. 
Bet užtat vieta atrodė tinkama. Uvio patyrusiai akiai buvo aki- 
vaizdu, kad šitoje saloje niekas nesilanko. 

— Na, bent jau iki šalnų čia jų nei pats Pikolis neras!.. — aiš- 

kino Zervis, kai jie atbridę atgalios upelyje skalavo savo kelnes. 
- Ir ganiavos yra. O teutonai čia nei nosies nekiša, nes bijo pel- 
kių dvasių. Bet užteks apie tuos nelemtus teutonus. Papasakok 
pagaliau apie save. Iš nukabintos nosies matau, kad pats dar sa- 
vosios neradai... 

Uvis jau buvo pripratęs prie to, jog vedybos su Gundega pa- 
keitė Zervio vertybių skalę. Dabar tie, kurie dar nebuvo radę, 
kaip jis pabrėždavo, „savosios“, jam atrodė tiesiog pasigailėji- 
mo verti. 

— Na, gal nevisai taip... - sumurmėjo Uvis. Jis patiesė iš- 
gręžtas kelnes ant žolės, o pats prisėdo. 

— Negi?! Tu ką? Vedęs? - išplėtė akis Zervis. - Ir manęs 
nekvietei? 

— Dar ne. Bet gi... 

— Išsirinkai! Ot! Pradžia padaryta. Kas ji? 

— Tarkim, man padėjo išrinkti. O gal galima sakyti, patarė. 

- Šitaip. Tėvai? Na, jei motina Medeina patarė... 

— Ji pritarė. O patarė tai Vykintas. 

— Vykintas?! Tverės Vykintas? 

— Koks kitas bus. 

— Aaa... - Zervis sutriko. Vykintas buvo svarbiausias vaka- 
rų Žemaitijos karvedys, garsėjantis sėkmingais žygiais į rusinų 
ir mozūrų žemes, plačių sričių valdovas. Nors Zervis, tapęs tė- 
vonijos paveldėtoju, buvo priimtas į kilmingųjų luomą, tačiau 
jam tokie asmenys vis tiek atrodė nepasiekiami. Kad jo draugo 
vedybomis rūpintųsi būtent pats valdovas Vykintas, jam sunkiai 
tilpo galvon. - Tas Vykintas! Bet kodėl? Aš maniau, kad Vykin- 
tas, na... užsiima tik labai jau svarbiais reikalais. Reiškia, norė- 
jau pasakyti... 

— Kad mano vedybos ne taip jau svarbios. 

— Ne, ne... žinoma, svarbios. Svarbios tau, na ir man, ir ki- 
tiems. Bet... Taigi pats supranti... 

Uvis palingavo galvą ir tyliai nusijuokė. Ne iš draugo sumi- 
šimo, labiau iš savęs. Nors jau buvo spėjęs kiek priprasti, tačiau 
Pagalvojus, susidariusi padėtis vis tiek atrodė savotiška. 

— Prisėsk kolei kelnės pradžius. 

— Paaiškinsi? 

— Pabandysiu. Taigi va, pats kartoji, kad mums verkiant rei- 
kia bendrystės. Žiemgaliams, žemaičiams, kuršiams. Prieš teuto- 
nus reikia vienytis. 

Zervis nekantraudamas klausėsi. 

— Tas taip. Be abejo. Bet maniau, kad kalbėsim apie links- 
mesnius reikalus. Apie tavo vedybas. 

— Šiuo atveju tai siejasi. 

— Vedybos ir teutonai? Ką blūdiji? 

— Siejasi su kuršiais. 

Zervis išplėtė akis. Jis įtemptai žvelgė į Uvį, o tas atsipra- 
šydamas šyptelėjo. Tada Zervis pamojo ranka į vakarus. Ten, kur 
plytėjo kuršių žemė. 

— Aaa! - suprato Zervis. - Tavo išrinktoji iš ten? Iš Kuršo? 
Tai nesmaksok nelyg kelmas, pasakok. Kas ji? Iš kur? 

— Lengviau atsakyti į antrą klausimą. Ji iš Kretingos. 

— Kretingos? 

— Tai keli varstai nuo Palangos. Apie Palangą būsi girdėjęs. 

— Kas nebus girdėjęs apie Palangą... - Zervis pakraipė gal- 
vą iš nustebimo. Palanga buvo viena iš garsiausių alkaviečių bal- 
tų kraštuose, beveik tiek pat garsi, kaip Ramovė Notangoje, Šat- 
rija Žemaitijoje ar Šventaragio slėnis Lietuvoje. - Netoli Palan- 
gos. Tai nejaugi prie dievų arčiau taikaisi? 

— Ne. Ji ne žynio dukra. Kretingos tėvonijos rikio Sareikos. 

— Ot kaip! Na, ir graži, be abejo. Pasakok, stuobry! 

— Man sako, kad graži. Devyniolikos metų. Taigi, dar jauna, 
bet jau ir suaugus. 

— Ką? Tu jos net nematei?! - Zervis nesugebėjo nuslėpti sa- 
vo pasibaisėjimo. Jis prikando lūpą ir priekaištingai pažvelgė į 
draugą. Nors labai nustebti tarsi nebuvo priežasties. Suderėtos 
vedybos jauniesiems net nesusitikus nebuvo jau toks retas daly- 
kas. Tačiau tai visiškai nesiderino su jų ankstesniu nusistatymu. 
Tais atvejais, kai dar jaunuoliai būdami paliesdavo šį klausimą, 
abu buvo tvirtai nusistatę, kad nuotaką išsirinks patys. Zerviui 
šitai iš tiesų ir pavyko. — Atsiprašau, prasižiojau ne vietoje. Na 
mat, atvirai kalbant, nustebau. 

— Yra ko nustebti, — sutiko Uvis. - Nustebau ir aš. Turim 
kiek laiko kolei, tos kelnės išdžius. Papasakosiu. 

Visų aplinkybių pasakoti nereikėjo, nes Zervis buvo pra- 
leidęs beveik du metus Ventėje ir tenykščias sąlygas gerai Ži- 
nojo. Ir be kalbų buvo aišku, jog svarbiausioji priežastis buvo 
ta, kad laikas netausoja nei vieno. Netausoja ir tokių tvirtų vy- 
rų, kaip Ventės rikis Zybartas. Nelengvą gyvenimą balne ir ko- 
vose praleido Žybartas, o šią žiemą, jojant apledijusiu taku į 
Ventės vartus, arklys paslydo. Parpulti neparpuolė, bet šonu 
atsitrenkė į nevisai pravertus geležimi kaustytus vartus ir stip- 
riai prispaudė Žybarto kairį petį. Nuo šio smūgio atsinaujino 
kadaise per Polocko puolimą patirta žaizda. Per tą puolimą, 
nepaisant to, kad jam beveik kiaurai ietimi pervėrė kairį petį, 
Žybartas nukirto du nespėjusius pasitraukti polockiečius ir tik 
tada išslydo iš balno. Tuo metu žaizda sugijo, tačiau dabar at- 
sinaujinusi atsisakė gyti. Medeina negailėjo aukų ir pakartoti- 
nai kreipėsi į dievus ne tik Ventės aukuro kalne, bet ir Šatrijoje, 
tačiau paguodos dievai nesuteikė. Gyvenimo gija visiems at- 
matuota, ir Žybarto artėjo prie galo. Tapo aišku, jog buvo bū- 
tina pagaliau spręsti ir taip per ilgai užsitęsusį Ventės tėvonijos 
perdavimo klausimą. 

Daubarui teko tvirtai pareikšti tai, apie ką jis ne kartą buvo 
prasitaręs; būtent, kad Ventę teks perimti Uviui. Vyresniojo bro- 
lio sprendimą Uvis bent iš dalies suprato. Dievai jam paskyrė 
neeilinę jėgą, su kaupu paskyrė ir drąsos. Žygiuose jis buvo ne- 
pamainomas. Tas gyvenimo būdas jam tiko, tad nenorėjo savęs 
apsunkinti kitom pareigom. Pasisakė Uviui, kad Šatrijos žynys 
iš ženklų ir paukščio skrydžio išskaitė, jog jam paskirta keliauti 
į Prūsus. Per skalvius ir bartus atsklinda žinios, kad toliau pie- 
tuose Prūsus puola teutonai. Jis įsitikinęs, kad jam lemta su jais 
kovoti. Atpuola ir jaunesnysis brolis Einius. Jis dabar greičiau- 
Siai Gotlande. Pirklystė jam sekasi. Tokia tad padėtis. 

Šitai Zervio nenustebino. Jis pritarė, kad taip Ventei geriau- 
Sia. Neaiškino kodėl, nes gerai žinojo, jog Uvis nemėgsta pagy- 
rų. Pagaliau, jie vienas kitą pakankamai pažinojo, tad to ir ne- 
reikėjo. Aiškus tapo ir vedybų būtinumas. Išties tam laikas jau 
senokai brendo, o dabar, jei Uvis taps Ventės rikiu, tai bus neiš- 

vengiama. Betgi... Zervis kiek varžydamasis bandė parinkti žo- 
džius klausimui. Nežiūrint jų artimos draugystės, Uvis kalbėti 
apie moteris vengė. 

— O kokią tu buvai nusižiūrėjęs? 

— Nebuvo kada žvalgytis. 

— Liaukis! Vis tiek kuri nors bus, na, kritusi į akį. 

Uvis lėtai ktamtė smilgos kotą, paskui, tarsi bandydamas 
šalin nublokšti jį apnikusias mintis, sviedė smilgą į šalį. 

— Buvo... - pripažino jis. - Bet... - numojo ranka, nes šiuo 
atveju gestų kalba tiko geriau, negu žodžiai. Mat teko tada ke- 
liauti į Černigovą. Prailgo ta kelionė, o kai grįžo, Raminta buvo 
ištekėjusi už kito. Ir Austėja jai pasirodė esanti palanki. Ji jau 
laukėsi, panašiai kaip dabar Gundega. Akivaizdžiai ne jam bu- 
vo skirta. 

— Matyt, kad taip, - sutiko Zervis. - Be abejo, taip. Užtai 
pagaliau atsirado ir ta skirtoji! Tiesa, stebėtina, jog ji iš Kuršo. 

— Jei jau dievai tikrai ją man skyrė, tai Vykintas jų tarpinin- 
kas, — šyptelėjo Uvis, bet pamatęs, kad draugas atidžiai jį stebi, 
surimtėjo. - Vykintas ieško sąjungininkų, - dėstė toliau. - Jau- 
čia pavojų iš Lietuvoje stiprėjančio Mindaugo. Bet pavojai gre- 
sia iš visų pusių. Žinoma, mums, šiaurėje gyvenantiems, 
svarbiausia — Livonijos teutonai. Bet dabar, teutonai, nors gal 
kiek kitokie, puola Prūsus ir iš pietų. Pats gi kartoji - reikia veikti 
bendrai. Tai kartoja ir Vykintas. Jis pabuvojo Ventėje beveik vi- 
są savaitę, lankė sergantį tėvą, kuris dalyvavo ne viename jo žy- 
gyje. Taip jau išpuolė, o gal buvo sutarta, kad tuo metu sergantį 
tėvą lankė ir abu broliai Bulioniai iš Šiaulių žemės. Daugiausia 
jie tarėsi dėlei Mindaugo, bet svarstė ir kitus pavojus. Bulionių 
Vismantas patvirtino žinią, kad Rygon plūsta kryžeiviai. Gan- 
das apie tai buvo jau anksčiau pasiekęs Ventę. 

— Plūsta tie bjaurybės, vienas laivas po kito, - sutiko Zervis. 
— Užtai ir Žirgus atvedei. Bet, berods, pradėjai pasakoti apie sa- 
vo paskirtąją. 

— Paskirtąją... - nutęsė Uvis ir nusiskynė kitą smilgą. - Pasi- 
rodė, kad jų buvo trys. 

Zervis pakėlė antakius. Uvis atlaidžiai nusišypsojo ir trukte- 
lėjo pečiais: 

— Kad nori viską Žinoti, tai ir pasakoju, - pridėjo. - Svar- 
biausia jau pasakiau. Vykintui reikia sąjungininkų, o man, bent 
visi taip įsitikinę, reikia žmonos. Pasirodo, čia esama ryšio. Vy- 
kintas pasisiūlė būt tarpininku. Jo dukra ištekinta į Kuršą, tad 
pietiniame Kurše jis seniūnus pažįsta. Žino, kas svarbesnis, kas 
ne toks svarbus, žino kas kokių dukrų turi. Tai va, jis pradėjo 
siūlyti tą, kuri man paskirta. Matyt, šitaip veikia dievų nulemti 
likimai. 

Zervio kakta liko suraukta, veido išraiška rodė, jog jis tokiu 
aiškinimu nebuvo patenkintas. 

- Kalbi, tarsi dėlei kokios kumelės derėtumeis. Žmogau, pa- 
sakok, kas ji? Ar gero būdo? Be abejo graži... 

— Taip jau man tvirtina, - tęsė Uvis. - Iš pradžių sakė, kad 
abi gražios. Mat tą trečiąją griežtai atmečiau. Pasirodė, ji tik 
penkiolikos. O paskui pasitarę priėjo išvados, kad Kretingos Sa- 
reika turi daugiau įtakos. Va, tada ir nusprendė, kad Sareikaitė 
gražesnė. 

Zervis netverdamas kailyje pašoko. 

— Su tavim kalbėt kaip su kokiu... — jam pritrūko žodžių. 
— Aš bandau klausti rimtai, o tu... Nesakei net koks vardas. 

— Karilė. Prisipažinsiu, vardą išgirdęs kiek susimąsčiau. Na, 
tada pagalvojau, kad gal tai ne taip svarbu, - atsistojo ir Uvis. 
Kelnės buvo pakankamai pradžiūvusios, kad būtų galima dėvė- 
ti. — Jei jau dievai taip paskyrė... 

— Dievų nekaltink, jei pats nelyg koks ožys duodiesi gena- 
mas gardan! Na, jei tau nesvarbu... 

Uvis atsiduso. Vaizduoti lengvabūdišką jam darėsi sunkoka. 

— Svarbu. Kur nebus... - tarė jau visai rimtai. - Gal nemoku 
papasakoti taip, kad atrodytų, jog svarbu. Žinoma, svarbu, ko- 
kia žmona man tenka. Bet neturiu teisės pamiršti, jog svarbūs ir 
kiti dalykai. Pats gerai žinai, kokia grėsmė iš tų ten. 

Jis mostelėjo šiaurės pusėn kur, kaip abu žinojo, telkėsi vis 
didesnė kryžeivių kariuomenė. Tada pasilenkė ir nuo žemės pa- 
kėlė sidabru kaustytą diržą su kalavijo makštimi. 

Zervis jautėsi sutrikęs. Glumino ne patys žodžiai, kurių prie- 
žastį jis suprato, o tai, kad jie užgožė jausmus, apie kuriuos jiedu 
anksčiau taip karštai ginčydavosi. Tuo tarpu saulė trumpam iš- 

lindo iš už debesies ir kalavijo makšties sidabro apkaustų blyks- 
telėjimas jam nejaukiai pabrėžė pareigos ir jausmų priešpriešą. 

Didysis „Fratrae Militae Christi“ Ordino magistras Falkvi- 
nas nemėgo lankytis Rygoje. Jis daug geriau jautėsi tvirtoje Or: 
dino pilyje Cesyje, tačiau šiais, Mūsų Viešpaties 1236-taisiais 
metais, Rygos negalėjai išvengti. Šią būtinybę, kaip ir kitus var- 
gus, jis paskyrė atgailai už savo praeities nuodėmes. Nieko ne- 
padarysi, užimant tokias pareigas teko priprasti prie sunkumų. 
Jis kantriai pergyveno ne vienus šutinančius vasaros karščius, 
kai sūrus prakaitas žliaugė veidu ir skverbėsi į akis, kai mirkte 
mirko stori vilnoniai marškiniai, kurių negalėjai nusivilkti, nes 
jie kartu su grandininiais šarvais saugojo jo nuodėmingą kūną 
nuo pagonių ginklų smūgių. Ištvėrė stingdančius Žiemos šalčius, 
kai vos jausdavai kalavijo rankeną apglėbusius pirštus, ir grįžęs 
į vėjo perpučiamą palapinę tiesiog bijojai priliesti šalčiu sustiru- 
sius šarvus. Visas tas kančias jis buvo pasiruošęs aukoti didesnei 
Visagalio Dievo garbei ir „Fratres Militia Christi“ Ordino ga- 
liai. Tačiau kartais jį vis tiek apnikdavo nuodėmingos mintys, 
kad ir pačiam Dievo Sūnui neteko patirti vieno iš sunkiausių 
išbandymų. Tiesa, Kristų persekiojo fariziejai ir išdavė apašta- 
las Judas, tačiau jam neteko turėti reikalų su kryžeivių vadais. 
Dievui garbė, kad šie plaukė per pavojingą jūrą į Livoniją, ta- 
čiau, jei jau Visagalis jiems įkvėpė pasiaukojimo dvasios, kodėl 
negalėjo įkvėpti nors trupučio proto? Kodėl negalėjo jiems su- 
teikti nors nedidelio saikelio kuklumo? Ir kodėl jam pačiam ne- 
galėjo atseikėti daugiau kantrybės? 

Nes kantrybės labai reikėjo. Didysis magistras nuleido akis, 
tarsi įdėmiai klausytųsi. 

— Didžiai gerbiamas hercoge, - pradėjo jis giliai atsikvėpęs. 
— Mes tikrai gerbiame Jūsų didelę karinę patirtį Liuneburge, 
Pareinio kraštuose ir Vestfalijoje. Didžiuojamės, kad teikiatės 
šia patirtimi su mumis pasidalinti, tačiau tikėkit - ruduo ne tas 
metas su kariuomene brautis į Lietuvą, tuo labiau į Žemaitiją. 

— Magistre, kokios kalbos gali būt apie rudenį? - stebėtinai 

sodriu balsu atkirto Liuneburgo hercogas Danenbergas. Jis bu- 
vo neaukštas, anksti nutukęs, bet, nežiūrint to, išskirtinai tvirtai 
atrodantis vyras. Jo apvaloko, savimi pasitikinčio veido išraiška 
nedviprasmiškai rodė, jog jis žino, kad Falkvinas kilęs iš smul- 
kiųjų bajorų šeimos, kurios nariai šiaip neturėtų jokios galimy- 
bės bendrauti su tokios aukštos kilmės asmenybe, kaip jis pats. 
— Mano vyrai jau dvi savaitės kaip ilsisi. Mes, jei taip drąsu pra- 
sitarti, išbandėme Rygos moteriškąją giminę ir, atvirai kalbant, 
prastoką Rygos vyną. Mums reikia nusipelnyti Jo Šventenybės 
paskirtą nuodėmių atleidimą. Norim pradėti kuo greičiau. 

— Be abejo jūs, gerbiamas hercoge, atkreipėte dėmesį, kad 
bulėje minimas vienų metų tarnybos laikotarpis už visuotiną nuo- 
dėmių atleidimą... 

Hercogas Danenbergas nekantriai numojo ranka. Jis pats 
nesivargino išmokti skaityti, tačiau popiežiaus bulę jam buvo per- 
skaitęs jo asmeninis raštininkas, tad sąlygas žinojo. 

— Bet, gerbiamasis, ne laikas svarbu, o veiksmai! - neatlyžo 
jis. - Mes trokštame išžygiuoti prieš pagonis kuo greičiau. 

— Pagirtina, tačiau tam reikia parinkti tinkamą metų laiką. 

— Magistre, Liuneburge mes įsitikinę, jog kovai už tikėjimą 
tinka bet koks metų laikas! - Danenbergas karingai pakėlė smak- 
rą. Falkvinas jau iš kitų atvažiavusiųjų žinojo, kad Liuneburge 
jis buvo žinomas kaip peštukas ir gašlūnas, palikęs visą tuntą 
neteisėtų vaikų. Nekantravo, matyt, dėlei to, kad susipažinus su 
Rygos ribotom galimybėm geidė kuo greičiau grįžti namo, idant 
galėtų pakartoti nuodėmes, dėlei kurių atleidimo plaukė į Livo- 
niją. 

— Hercoge..., - pradėjo didysis magistras, šį kartą praleis- 
damas kolei kas kartotą „gerbiamas“. - Gal Liuneburge tinka 
bet koks metų laikas, tačiau čia, Livonijos tyrlaukiuose, patarti- 
na palaukti šalnų. 

— Šalnų? Nejaugi sakėte šalnų? — išplėtė akis Danenbergas. 
Jo platus veidas pastebimai paraudo. - Jokiu būdu negalime lauk- 
ti taip ilgai! Kodėl šalnų? 

— Užtai, kad čia pelkės, hercoge. Pelkės ir upeliai, ir upės. 
Kelių kaip ir nėra. Patižę miškai. Su arkliais ir vežimais nepaju- 
dėsime. 

— Niekis... Mano vyrai ne tokias kliūtis įveikia. 

— Už tų pelkių pasislėpę pagonys. 

— Magistre! Nejaugi baiminatės tų laukinių? Nekrikštų? Kai 
mūsų rankose kalavijas ir Visagalio parama? Mes, liuneburgie- 
čiai, kitokio plauko! 

Falkvino kantrybės ištekliai seko. 

— Pagaliau, jūs esate ne vieninteliai, hercoge. Mes laukiame 
atplaukiant kitų, mes buriame vietines kariuomenes. Mes taria- 
mės su Pskovo ir Naugardo rusais. Jie irgi prisidės. Bet tam rei- 
kia laiko. 

— Su skizmatikais?! — Danenbergas susiraukė. - Reikėtų žy- 
giuoti prieš juos, o ne su jais! Ko dar laukiate? 

— Jo prakilnybės Braunšveigo markgrafo Haseldorfo su ka- 
riuomene. Bremeno miesto pulko. 

— Aa! Atvyks ir Braunšveigo šventeiva? - ši žinia sugebėjo 
pataisyti Danenbergo ūpą. - Tie Bremeno driskiai nebent truk- 
dys, bet Braunšveigas!.. Sutiksiu, kad jų palaukti verta. Pats Ha- 
seldorfas tai vos pakenčiamas. Kai tik susitinki, arba pats 
žegnojasi, arba nori, kad kiti žegnotųsi. Bet raitija jo gera. Kada 
jų laukiate? 

— Po kokių trijų savaičių. 

— Ilgas laikas. Oi, koks ilgas! Na, ką gi, teks kentėti už nuo- 
dėmes, o pas jus ir nusidėt padoriai nėr kur... - Danenbergas 
išdidžiai apsižvalgė. Nors jis buvo puse galvos žemesnis už da- 
bar stipriai dantis sukandusį didijį magistrą, vis tiek sugebėjo į 
pastarąjį pažvelgti tarsi iš aukšto. - Norėjau tik pabrėžti, ma- 
gistre, kad ilgiau laukti tikrai nežadame. 

Jis apsisuko ir tašytų akmenų grindimis iškaukšėjo iš me- 
nės. Einant pro duris, į staktą atsitrenkė jo ūgiui per ilgo perlais 
dabinto kardo makštis. 

Uvis šikšniniu dirželiu pririšo savo diržą su kardo makštim 
už balno. Buvo metas grįžti į Austę ir, nesitikint pavojaus, šitaip 
joti patogiau. 

- Žinok, Tverės kunigas Vykintas galvoja panašiai kaip tu, — 
tarė jis, patikrinęs dirželių suveržimą. - Jis įsitikinęs, kad per 
pastaruosius metus Ordinas visgi šio to pramoko. Mano, kad 
greičiausiai mūsų nepuls, o patrauks į šiaurę arba puls rusinus. 
Jei jau pultų mūsų pusėn, tai tik po šalnų. 

— Išeina, kad tau laiko per akis nuvykti į tą... Kaip ten? 

— Kretingą. Pas Sareiką. 

— Pas Sareikytę! - pataisė Zervis. - Nepamiršk svarbiausio. 
Smagu, kad sutariam su Vykintu. Bet kaip galvoji tu? 

— Man neramu. Ne man vienam. Ir Balioniai susirūpinę. 
Ypač Vismantas. Atrodo, kad šį sykį daug to brudo suplaukė į 
Rygą. 

— Ir dar tebeplaukia, - Zervis atsisuko į už švendrių juostos 
dunksančią salą, nes ten pasigirdo šakų traškėjimas. Matyt, per- 
varyti arkliai brovėsi pro krūmus. - Ganiavos ten jiems užteks. 
Bent iki šalnų. O tada parūpinsiu avižų. 

— Ot, kad būtų iki šalnų! Nejauku išvykti iš Ventės, kai neži- 
nia, kada ir kurlink tie šunsnukiai pasuks. Ypač, kad pas Sarei- 
ką turiu keliauti su gera palyda. Reikia parodyti, kam atiduoda 
dukrą. O tuo tarpu Ventėje vyrų liks mažiau. Tai va, jei tik ką 
tikslesnio sužinosi iš Rygos... 

— Tuojau. Pasiunčiu Jautoką tučtuojau! - užtikrino Zervis. — 
Turiu pažįstamų ir prie Dauguvos, ir Rygoje. Jei kas, sužinosim. 

Uvis pritariančiai pakinkavo galva, bet vistiek atrodė stip- 
riai susirūpinęs. | 
 — Gali būt, kad jie prieš iškeliaudami iš Rygos pradės pas 
Jus burti vyrus. Tai būtų pirmas ženklas. Kaip greitai jus pasie- 
kia žinios iš Rygos? 

— Priklauso. Jei joji nesidairydamas, tai, kaip pats Žinai, apie 
Pusantros dienos. Bet kariuomenei truks daug ilgiau. Jei kartais 
nelauktų kol pašals, būtų trys ar ir visos ketūrtos, o po to iki 

€maitijos dar bent dvi. Bus laiko pranešti. 

— Viliuosi... - numykė Uvis. Panašios nuomonės buvo ir Vy- 
kintas. Gal ir taip. Gal iš tiesų, kaip spėliojo Vykintas, pasinau- 
dodami Dauguva jie puls rusus. Tačiau nerimo kirminas jį vistiek 
graužė. 

— Tu nedvejok, ir keliauk į tą Kredingą. 

— Kretingą! - pataisė Uvis. 

— Tebūnie. Prisipažinsiu, man prakeiktai smalsu sužinoti ko- 
kia ta tavo pažadėtoji. Jau vien dėlei to prižiūrėsiu tuos žirgus 
taip, kad jei kas, jie vėju atlėks. 

— Sakai, smalsu? Na, man tarsi... - Uvis atsiduso, prieš šok- 
damas į balną atsirėmė į žirgo šoną ir prisimerkė. Kasdieną jis 
bandė įsivaizduoti, kaip galėtų atrodyti ta likimo išrinktoji. Kai 
anksčiau apie ją pagalvodavo, jam prašmežėdavo Ramintos vei- 
das, bet dabar jo vaizduotėje ji atrodė kažkuo panašesnė į Gun- 
degą. - Ką bekalbėt... Man irgi baisiai jau norėtųs sužinoti... 


+ 
* 


Ordino raštininkas nuleido akis prie savo pergamento, ta- 
da, paėmęs žąsies plunksną patikrino jos smaigalį. Jis pakanka- 
mai ilgai tarnavo Falkvinui, kad žinotų, jog kai magistras 
supykdavo, jam užeidavo noras diktuoti laiškus. Tai jam buvo 
tarsi savotiškas atsipalaidavimas. Taip buvo ir šį kartą, nors pa- 
laukti teko ilgokai. Falkvinas priėjęs prie lango, nervingai pirš- 
tais barbeno į palangę. 

— Visokių išbandymų siunti man, Viešpatie,- sumurmėjo jis 
ir pastebėjęs, jog balsą išgirdęs raštininkas pakėlė plunksną, nu- 
mojo ranka. 

— Nekreipk dėmesio. Iš tiesų, Viešpačiui privalome būti dė- 
kingi. 

— Taip, broli magistre... — sutiko raštininkas. Daugiau žo- 
džių iš jo viršininkas nesitikėjo; jų iš tiesų ir nereikėjo. Nežiū- 
rint iškilusių sunkumų, reikėjo dėkoti, kad Jo Šventenybės 
Popiežiaus Grigalijaus paskelbta bulė pradėjo brandinti vaisius. 
Jau atplaukė kryžeiviai iš Liubeko, svarbiausias kolei kas įnašas 
buvo Liuneburgo hercogo Danenbergo beveik trys šimtai gerai 
ginkluotų vyrų, laukiama dar Braunšveigo markgrafo Haseldor- 

fo, galima tikėtis, jog prisidės Bremenas, nors po vyskupo Al- 
berto mirties pagalba iš ten ir sumažėjo. Popiežiaus paskelbta- 
sis nuodėmių atleidimas bei benediktinų karšti pamokslai paveiks 
ir kitus. Kovotojų šį kartą bus gerokai daugiau ir bus galima ryž- 
tis didesniam žygiui. 

— Broli Rapolai, be abejo turi nuorašus laiškų, kuriuos siun- 
teme Naugardui ir Pskovui, - prabilo, jau ramesniu balsu, ma- 
gistras. 

Raštininkas pritariančiai linktelėjo ir jau stojosi jų ieškoti, 
bet Falkvinas pamojo jam sėstis. 

- Atsimenu ir taip, kas ten rašyta. Bet tau jų reikės dėlei tų 
visų titulų ir sveikinimų formų. Tų tai aš neperprantu. Taigi, ma- 
nau, kad dabar iškilo proga juos tinkamai paspausti. Tegul apsi- 
sprendžia pagaliau vienaip ar kitaip. Kaip galvoji? 

Nors Falkvinas buvo pratęs sprendimus daryti pats, tačiau 
patarimo pasiklausdavo ir jį vertindavo. Brolis Rapolas šiuo at- 
veju patarti sugebėjo, nes tris metus praleido naugardiečių ne- 
laisvėje. Ten gerai išmoko rusiškai ir neblogai perprato jų 
gyvenseną. 

— Laikas tinkamas, - pritarė raštininkas. - Mat, šį kartą ga- 
lime apsieiti be jų. Reikia tai pabrėžti. Kol jie įsitikinę, kad yra 
svarbūs, nuolaidų reikalavimams nebus galo. 

— Pulti Kuršą tikrai galime ir be jų. Bet įvelti juos į bendrą 
karą su Lietuva būtų gerai. Jau seniai bandom. 

— Bandom, - sutiko raštininkas. Būtų galėjęs pridėti, jog 
kolei kas nesėkmingai, bet šitai didysis magistras pats žinojo*. 
Falkvinas susimąstęs tylėjo, tad brolis Rapolas jautėsi galįs pa- 
pildyti savo patarimus. - Vertėtų surašyti laiškus taip, kad ne- 
būtų aišku ką pulsime. Atseit, bendrai „pagonis“. Gal kuršius, 
gal igaunius. Lietuvių ir žemaičių minėti neverta. Jie jų prisi- 
bijo. 

— Matau, kad pats numanai. Tai surašyk. Patikrinsiu, o tada 
jau parinksi gerą pergamentą ir perrašysi. Ir surask visus antspau- 
dus, kokius tik turime. Kiek suprantu, jie antspaudus mėgsta. 

— Mėgsta... - Brolis Rapolas atsistojo ieškoti anksčiau iš- 


* Apie Kalavijuočių Ordino pastangas sudaryti sąjungą prieš lietuvius skaitykite „Polocko 
rankoje“ ir „Sarvai Naugardo Kunigaikščiui“ 

siųstųjų laiškų nuorašų. - Ypač jei jie raudono vaško. Juo dau- 
giau antspaudų, tuo rusėnams geriau. 


< 

Pskovo Kniazius Viečeslavas Borisovičius stipriai suraukė 
savo vešlius antakius ir, atvyniojęs stangriai susuktą pergamen- 
tą, dar kartą lėtai perskaitė įgudusio raštininko tiksliai išvingiuo- 
tus žodžius. Iš tiesų, jis pats kur kas mieliau būtų pasikliovęs 
raštininku, tačiau po to, kai susekė, kad jau keturis metus jam 
tarnavęs raštininkas buvo papirktas Didžiojo Naugardo kniaziaus 
Jaroslavo, raštininkais nepasitikėjo. Laimei, jaunas būdamas pra- 
moko skaityti. Ne per savo uolumą. Tai buvo laikotarpis, kai jo 
tėvą Borisą su šeima išginė iš Pskovo ir jiems teko glaustis šv. 
Piatnicos vienuolyne. Tada, labiau dėlei neturėjimo ką veikti negu 
iš palinkimo į mokslus, iš vienuolių pramoko skaityti. Dabar pra- 
verstų jei būtų išmokęs ir rašyti. Tiesa, negarbė kniaziui pačiam 
rašyti laiškus, tačiau šiuo atveju būtų pasiruošęs tos garbės ne- 
paisyti. Ypač, kad nebuvo reikalo apsiskelbti, kad laiškus pats 
rašai. Bet kokia nauda būtų!.. Parašai, ir niekas kitas, tik tu pats 
težinai kas parašyta. Jokiais paperkamais pašaliniais nereikia pa- 
sikliauti. 

Nes pasitikėti tai tiesiog nieku dabar nebegali. Ypač po to, 
kai į Didžiojo Naugardo sostą sugrįžo tas garbėtroška Jaroslavas. 
Žinia, Naugarde ne taip lengva įsitvirtinti. Reikia sutarti ir su mięs- 
to vieče*, sugyventi su arkivyskupu. Užtai Jaroslavas nerimsta. 
Pakankamai aišku, kad jam labai magėtų įtaisyti kurį savo sūnų 
Pskove. Gerai, kad kolei kas tie dar jaunoki, o svarbiausia, kad 
jis, Viečeslavas Borisovičius, ne iš kelmo spirtas. Jaroslavas gali 
pūstis, kad jis vieną ar kitą mūšį laimėjęs. Na, pasitaikė. Ką čia 
padarysi. Tačiau gudrumu ne jam su Boriso sūnumi rungtis! Raš- 
tininkui net padų per daug spirginti neprisiėjo ir tik vieną ausį 
tenupjovė, o tas taip ir išpliurpė viską. Nepakorė jo iš karto, nes 
norėjo dar įsitikinti ar Jaroslavui būtų galima nusiųsti netikrą Ži- 
nią ir už ją dar gauti pinigų. Pasisekė... 


* Viečė - miesto taryba 

Šis prisiminimas pataisė Viečeslavui Borisovičiui ūpą. Gar- 
bė šventiesiems Kirilui ir Metodijui! Jo taip lengvai neapgausi. 
Štai kad ir šitas laiškas iš tų „Fratrae Militae“ teutonų. Rašti- 
ninką jie turi gerą. To tai Viečeslavas galėjo ir pavydėti. Jis vėl 
atvyniojo pergamentą ir pirštu suskaičiavo antspaudus. Net pen- 
ki! Irgi pikta, nes jis pats tegalėtų prikabinti du. Taigi, jei suras- 
tų patikimą raštininką. Tačiau ar verta jiems atsakyti iš viso? 
Kasmet kažkuo panašius laiškus rašo. Apie pagonių pavojų, apie 
tai, kad reikia veikti išvien, taip toliau ir panašiai... Rupūžės 
klaidatikiai! O patys, kai tik mažiausia proga pasitaiko, brauna- 
si į Pskovo žemes. Kiek kartų dėlei Jurevo kovota! O dabar, mat, 
jau suplaukusi didžiausia kariuomenė Rygon ir dar daugiau at- 
plauks. Auksinė proga prisidėti ir Pskovui ir Naugardui... Veik- 
ti išvien... Bet kovoti prieš ką? 

Viečeslavas vėl suraukė antakius ir susimąstė. Jei jau rašo, 
kad stipri kariuomenė renkasi, greičiausiai taip ir yra. Didesnės 
kariuomenės nepaslėpsi, ir Ordinas nenori apsiskelbti melagiais. 
Galima tad manyti, jog tai teisybė, tačiau šitaip manant tampa 
dar akivaizdžiau, kad laiške vengiama įvardinti prieš ką jie žada 
kariauti. Sakyti, kad prieš „pagonis“ nepakanka. Tik teutonas 
gali pagalvoti, jog šitaip ims ir apmaus dorą rusą. Kadangi ne- 
pasakyta, tai tam turi būti ir priežastis. Greičiausiai, žada ka- 
riauti prieš stiprų priešininką. Prieš lietuvius, o gal Žemaičius. 
Ne, nėra durnių! Geriausia jiems neatsakyti iš viso, tada kurį 
laiką lauks ir nieko nedarys. Nors... 

Viečeslavas Borisovičius susimąstė. 

O visgi, gal verčiau atsidėjus pasvarstyti kaip iš to išspausti 
naudos? Tokios, kad galėtumei papešioti to garbėtroškos Jaros- 
lavo barzdą. Pavyzdžiui, imt ir pasiųst karių tiems teutonams. 
Bent laikinai turėsi sąjungininkų, o vyrus parinkti tokius, ku- 
riuos Jaroslavas jau papirkęs arba kuriuos papirkt galėtų. Pir- 
moje vietoje, žinoma, Jastrembą Fiodorovičių. Tą niekšą būtų 
Seniai nudaigojęs, bet jis visgi senos giminės, netrūksta jam są- 
jungininkų, tad neišvengiamai kiltų įtarimai. Jaroslavas susigau- 
dytų tuoj pat. 

Taip! Fiodorovičių! Kad toks kilmingas, kaip sykis tinka į 
vadus... Ar galima šitai dar kaip nors pagerinti? Kniazius Vie- 

česlavas Borisovičius ir vėl suraukė kaktą ir žybtelėjusi mintis jį 
taip sužavėjo, kad nesusilaikė nesukikenęs. 

Žinoma! Reikia Jaroslavo paprašyti, kad būktai paramai iš 
savo družinos* atsiųstų karių būrį. Tas sukčius, be abejo, jau 
seniai svajoja, kad būtų gerai turėti savų žmonių Pskove. Savas 
vis geriau negu papirktas. O jei jau atsiųstų, juos irgi prijungs 
prie Fiodorovičiaus pulko. O po to juos su vyskupo Trifono pa- 
laiminimais iškilmingai išlydės į Rygą. 

Viečeslavas Borisovičius nusišypsojo pagalvojęs kokią jau- 
dinančią, daug laimėjimų linkinčią kalbą jis ta proga pasakys. 


* Družina - kniaziaus apsaugos būrys 

Vasara, 1236-tieti metai. 


ygoje ši vasara buvo ypatinga ne tiek lietingu oru, 
kurio ir kitais metais netrūkdavo, kiek iki šiolei 
neregėtu kryžeivių antplūdžiu. Jau ir per pirmąsias 
vasaros savaites jie rygiečiams sudarė daug nepato- 
gumų, tačiau dar buvo galima kentėti. Dauguma visgi atsivežė 
šiek tiek pinigų, buvo jų tarpe keletas ir pakankamai pasiturin- 
čių. Jei užmokama, galima susitaikyti ir su padidėjusia spūstimi 
bei triukšmu, net ir su beveik kas dieną uosto prieigų karčiamo- 
se vykstančiom muštynėm. Teko stropiau saugoti dukras, o kai 
vienas po kito atplaukė dar keli kariauti pasiryžusių prigrūsti 
laivai, reikėjo saugoti visas Rygos gyventojas, dėvinčias sijonus. 
Pavydesnieji, ypač tie, kurie turėjo jaunas Žmonas, išmoko stro- 
piar rakinti savo buveines ir raktus nešiojo prie juosmens, šalia 
dabar būtino durklo. Pakilo piktų šunų kainos, užeigose trūko 
vietos, o aludariai nespėjo gaminti alaus tad pradėjo jį skiesti 
Dauguvos vandeniu. Vasarai besitęsiant, atvykusiųjų ištekliai se- 
ko. Neturtingesniems jų visai pritrūko, tad kas turėjo geresnį 
apsiaustą, kas tuo metu Bremene ar Liubeke pirktą madingą 
kepurę, juos išpardavinėjo tai už visai prieinamą kainą. 
Dabar beveik be perstojo Rygoje priverstam laikytis didžia- 
jam magistrui Falkvinui teko susitaikyti su aplinkybe, jog tokie 
garsiagerkliai kryžeiviai kaip hercogas Danenbergas nebūtinai iš 
blogiausiųjų. Tokie patriukšmauja, tulžį išlieja, po to juos galima 
pakreipti pageidaujama linkme. Kur kas sunkiau su žmonėmis, 
kurie čia atvyksta tikro pasišventimo vedini. Skaudu tai pripažin- 
ti, tačiau, pasirodo, pasišventimas gali padaryti žmogų visiškai 
nesukalbamu. Būtent toks pasirodė esąs prieš kelias savaites iš 
Braunšveigo žemės su dideliu būriu rinktinių riterių ir jų palydo- 
vais atvykęs markgrafas Haseldortas. Markgrafo atvykimas suta- 
po su žiniomis iš Igaunijos Žemės, kad ten vienoje apylinkėje 
atsisakė dešimtinę mokėti tik prieš tris metus nukariauti vietiniai 
estai. Negana to, jie nužudė kelis mokesčius renkančius pareigū- 
nus. Magistras tuoj sumetė, jog ta proga bus galima surengti bau- 
džiamąjį žygį. Nauda gautųsi keleriopa: bus galima išvesti Rygos 
miestui įgrisusius kryžeivius, su jų pagalba rimtai įbauginti suki- 
lusius estus ir tuo pat prastumti pakankamai laiko iki šalnų, ku- 
rios nutiestų kelią per pelkes į Žemaitiją. Danenbergas, kiek 

papurkštavęs, gal būtų su šiuo pasiūlymu sutikęs, tačiau pamal- 
dusis Braunšveigo Haseldorfas atsisakė tvirtai ir kategoriškai. 

— Bet atsakykit man. Kiek žinau, tie Igaunijos gyventojai jau 
krikštyti? — tarsi kalbėtų su kokiu pavaldiniu paklausė markgra- 
fas Haseldorfas 

— Buvo krikštyti, - sutiko Falkvinas prislopintu balsu. Kaip 
visuomet, jis varžėsi prieš tokį aukštosios aristokratijos atstovą 
kaip Haseldorfas. - Bet jie atsisako mokėti dešimtinę. Atkrito 
atgal prie savo prietarų. 

— Bet jau kartą krikštyti. Jiems kelias į dangų nutiestas. Reiš- 
kia, jie paprasti maištininkai. Pakart juos reikia. Tačiau tai ne 
mūsų vertas uždavinys. Ne tam plaukėme per jūrą, kad užsiim- 
tume maištininkų gaudynėm. Atvykome skelbti Kristaus žodį ir 
kovoti prieš tuos, kurie tam priešiški. Prieš pagonis. Ar ne taip, 
gerbiamas hercoge? 

Buvo kreiptasi į Danenbergą, kuris tuoj tvirtai pareiškė, jog 
tikrai taip. Nors Haseldorfas į juos betarpiškai nesikreipė, sku- 
bėjo pritarti ir Liubeko bei Bremeno būrių kapitonai. Vienas jų, 
Šverinas iš Liubeko, buvo nekilmingas miestietis, kitas, kaip ir 
pats Falkvinas, kilęs iš neturtingo pareinio riterio šeimos. 

Falkvinas dar bandė atplaukusių kryžeivių vadus įtikinti, 
jog tai daug pastangų nereikalaujantis žygis, kuris visiškai ne- 
reiškia, kad nebus kariaujama prieš pagonis, bet šituo pasiekė 
atvirkščią tikslą. Haseldorfas, hercogo Danenbergo paremia- 
mas, tada pareiškė, jog nėra ko atidėlioti Žygio prieš pagonis. 
Pradėti jį reikia kuo greičiau. Apie pelkes, apie sunkumus, ku- 
rie jų laukia jei brausis pro pažliugusį kraštą, ir kad patartina 
palaukti šalnų, Falkvinas jau buvo ne sykį kalbėjęs. Tai susilau- 
kė tik vos slepiamos pašaipos, tad reikėjo griebtis ko kito. 

— Mums būtina palaukti, kol atvyks Pskovo ir Didžiojo Nau- 
gardo siunčiami daliniai, - tarė jis. - Negalime praleisti progos 
ivelti juos į kovas su pagonimis. 

— Skizmatikų? — Haseldorfas susiraukė. - Ar tai ne Ordinas 
rašė, kad Livonijai reikia pagalbos nuo skizmatikų antpuolių, 
nes jie uždarinėja mūsų bažnyčias? Persekioja tikinčiuosius? 

— Tas taip. Taip buvo... - atsiduso Falkvinas. Jis ir šia tema 
būtų daug mieliau kalbėjęs su tokiu kaip Danebergas. Jį, ir ypač 

Šveriną, nesunkiai įtikintum, jog verta pasinaudoti proga ir su- 
kiršinti vieną priešą su kitu. Tai visada praverčia. Su Haseldorfu 
reikėjo naudoti kitus argumentus. 

— Mes su skizmatikais dabar turime sudarę paliaubas, — at- 
sainiai aiškino jis. - Jo Šventenybės Popiežiaus Grigalijaus lega- 
to patvirtintas paliaubas. 

— Jo prakilnybės Vilhelmo? Modenos vyskupo? 

— Taip! Ir būtina tuos Jo Šventenybės patvirtintus žodžius 
paversti kūnu. Tiesa, jie skizmatikai, bet visgi krikščionys. Be 
to, yra galimybių, kad tuo mes sustiprinsime Tikrosios Bažny- 
čios įtaką Pskove. 

— Aa... Jei taip... - Haseldorfui akivaizdžiai buvo sunku 
prieštarauti sandėriui, kuriam pritarė popiežiaus legatas. - Tai, 
sakėt, laukiat dalinių iš ten? Kada? 

Falkvinas atsiduso. Trumpam dar pagalvojo, kad gal verta 
bandyti aiškinti apie kniazių nesantaiką, apie būtiną viečės pri- 
tarimą ir eilę kitų keblumų, kurie neišvengiamai iškildavo, kai 
turėjai bet kokių reikalų su rusais, tačiau, pažvelgęs į markgrafo 
Haseldorfo išdidų veidą, tuoj nusprendė, jog tai beviltiška. 

— Su Dievo pagalba, jie turėtų atvykti netrukus, - teištarė jis. 

— Ką reiškia „netrukus“? 

— Na, gal trys savaitės, gal keturios... 

— O gal ir penkios? 

Falkvinas skėstelėjo rankomis. 

— Ne daugiau kaip penkios. 

Haseldorfas stovėjo sukandęs dantis ir girdimai šnirpštė per 
nosį. Net ir Danenbergas nesišoko putotis. Visi laukė, ką jis pa- 
sakys. 

- Visgi, Jo Šventenybė Grigalijus devintasis... - prakošė pro 
dantis markgrafas ir, nieko daugiau nesakęs, apsisuko ir išėjo iš 
menės. 


Ventės krašte lietaus tais metais netrūko. Ne taip daug jo 
buvo, kaip prieš vienuolika metų, kai beveik be perstojo lijo, 
šienas supuvo laukuose, o sugulę dar nenukirsti rugiai pradėjo 

dygti. Tais metais nuo bado gelbėjo Daubaro iš Mozūrijos rogė- 
mis atvežti rugiai. Šie metai dar taip blogai neatrodė. Pasisekė 
suvežti šieną, o kadangi drėgmės buvo su kaupu neblogai užau- 
go ir atolas. Pakenčiamai atrodė žiemkenčiai, bet bus vargo ko- 
lei suveš į daržines. 

- Et, Šiaulių žemėje ne geriau! - tikino Vismantas, išklau- 
sęs Uvio ir Žybarto dejones ta tema. - Lyja ir lyja. Bet užtat, 
Žybartai, pats ant kojų, ir tvirtai atrodai. Matai, perdavei naštą 
sūnui ir sveikt pradėjai. 

Išties, nuo vasaros pradžios, nežiūrint lietingo oro, Žybar- 
tas pradėjo jaustis kur kas geriau. Petyje atsivėrusi žaizda nu- 
stojo pūliavusi ir jis jau kas dieną vaikščiodavo po pilį ir pats 
prižiūrėjo savo žirgus. 

— Reikia vestuves atšokt! Norint, dar reikės tam kiek sutvir- 
tėti. 

Vismantas buvo jaunesnysis iš Bulionių brolių, stambus, ne- 
rangiai atrodantis vyras, kuris rūpinosi Šiaulių žemės reikalais. 
Jo vyresnis brolis Sprudeikis labiau linko atsidėti medžioklėms 
bei žygiams į Mozūrus, ir ūkiniai reikalai nelabai jį domino. Vis- 
manto apsilankymai jau tapo kaip ir įprasti. Štai ir dabar jis pa- 
sidomėjo derliumi, Žybarto sveikata, pasiteiravo ar juos čia 
pasiekia kokios žinios iš Žiemgalos ir paklausė kada Uvis žada 
iškeliauti į Kretingą. Jei neužilgo, jis galėtų net pasiūlyti keletą 
vyrų palydai. 

Iš Žiemgalos negirdėti dar nieko, patvirtino Uvis, o dėlei 
kelionės į Kretingą, tai negali ruoštis nepasibaigus rugiapjūtei. 
Siais metais visų vyrų čia reikės, o ir būsimam uošviui Sareikai 
tai, be abejo, užimtas metas. 

Vismantas pakraipė galvą. 

— Toks jaunas ir toks kantrus, - nusistebėjo jis. - Kad man 
taip aštuoniolikmetę, kažin ar laukčiau rugiapjūtės galo. 

— Kad ji devyniolikos, - pataisė Uvis. - Kas tiesa, noriu nu- 
vykt į tą Kretingos Žemę, bet baugu palikti Ventę, nežinant kas 
ten Rygoje klostosi. Kaip jūs, patyrę rikiai, manote? 

Vismantas pažvelgė į Žybartą. Jis visada atižvelgdavo į am- 
Žiaus teikiamą pirmenybę. 

— Sakau sūnui, kad jei jų išties susirinko tiek daug kaip gan- 

das sklando, tai arba žygiuos prieš rusinus, arba prieš mus, - 
pagalvojęs samprotavo senasis rikis. 

— Kalba patirtis, - pritarė Vismantas. - Galvoju panašiai, bet 
štai Vykintui dar vis atrodo, jog Mindaugas didesnis pavojus. 

— Gal iki šalnų taip ir yr, - pateisino karo vadą Žybartas. Jis 
pats buvo prisidėjęs prie Vykinto išrinkimo ir nemėgo, kad kas 
juo abejotų. - Negi Ordinas išžygiuotų prieš šalnas? O Dauguva 
iki Polocko tai galima bet kokiu metu nusigauti. 

— Ot, ot... Kad tik jie plauktų į tą Polocką... - nutęsė Vis- 
mantas. - Tai mūs jaunikis galėtų nesirūpindamas pas būsimąją 
keliauti. 

— Tikiuosi, kad gausim žinią, kai jie pajudės iš Rygos. - Uvis 
buvo besakąs daugiau, bet atsispyrė pagundai pasigirti, kad jis 
pačiam Livonijos paribyje paliko Žirgų tokiam tikslui. Zerviui 
būs saugiau, jei niekas apie tai nežinos. - Bet reikia pasiruošti, 
kad tą žinią galėtumėm greitai paskleisti. 

— Teisingai! Labai teisingai! - Vismantas pritildė balsą, tarsi 
baimintųsi, kad koks pašalinis neišgirstų. - Nenoriu gąsdinti žmo- 
nių, bet pasiruošti būtina. Atvirai kalbant, užtai ir klampoju per 
tokius orus ne tik po Šiaulių žemę, bet ir palei Ventę. Patikrint 
ar pavojaus skelbimui pasiruošta. 

— Pas mus tai ir dešimčiai ugnių jau prikrauta atsargų, - už- 
tikrino Žybartas. - Bet girtis negaliu. Tai sūnaus darbas. 

— Mačiau, mačiau... - Vismantas kreivai šyptelėjo tarsi jam 
derėtų atsiprašyti. - Pasidomėjau dar prieš pasveikindamas na- 
mų dievus ir šeimininkus. Ot, kad kiti taip pasiruoštų, tai vos 
kokią žinutę sulaukę susodinsim ant žirgų visą Žemaitiją. 


“ 


Austėje Zervis nerimavo taip, kad vos tvėrė savo kailyje. Šiaip, 
ypač vasaros darbymečio laiku, jis buvo pratęs dirbti visus žemės 
ūkio darbus, tačiau Gundega nedviprasmiškai pareiškė, jog da- 
bar, kai jie turi svečią iš Žemaitijos, jam elgtis kaip paprastam 
bernui nedera. Nepadėjo ir tai, jog Zervis pastebėjo, kad Jauta- 
kas, nors irgi kilmingas, nesidrovi dirbti našlės Agluonos sklype. 

— Tai visai kas kita! - neatlyžo Gundega, - Agluona našlė, 

be to - jauna. Jautakas jai padeda dirbti už gražias akis, ir ne- 
vaizduok, kad nepastebėjai, jog Agluonos akys gražios! Ir ne tik 
akys. 

Zervis jautėsi suglumęs ir net kiek įžeistas. Nors prispirtas 
prie sienos jis būtų sutikęs, kad našlė Agluona „visai nieko“, bet 
tai būtų buvęs tik dalykiškas apibūdinimas, nes po vedybų su 
Gundega jis į jokias kitas moteris nesidairė. Kad žygūnas iš Že- 
maitijos elgėsi kitaip, buvo jo reikalas. Jautakas jaunas vyras, ir 
kaip išsišnekėjus paaiškėjo, nevedęs. Tai ko jam nesidairyti? O 
jei pasidairius atsiranda proga kokios gražios našlės laukuose 
pasimankštinti, tai tuo geriau. Zervis buvo pripratęs prie darbo 
ir jam nepakako vien tik nurodinėti bei prižiūrėti kaip kiti dir- 
ba. Tiesiog delnai niežėjo, ir jis nenustygo vietoje. Tiesa, kas 
antra diena, pasikeisdamas su Jautaku, jis nueidavo iki Baise- 
nės girios pakraštyje esančios salos ir ten prajodinėdavo žirgus. 
Žirgams būtinai reikėjo mankštos, nes jie privalėjo išlaikyti iš- 
tvermę tai svarbiai dienai kai ateis žinia iš Rygos. Jų laukė ali- 
nanti kelionė. Tačiau kada tai bus? 

Laukimas Zervį vargino ir kėlė įtampą. Stengėsi gaudyti 
kiekvieną žinią iš Rygos, klausinėjo prakeliaujančių, du kartus 
buvo nusidanginęs iki pat Dauguvos ir ten kamantinėjęs upei- 
vius. Tačiau nieko apčiuopiamai tikresnio nesisekė sužinoti. Vis 
tos pačios žinios, kad kryžeivių daug, kad jų dar vis atplaukia, 
kad netrūksta kivirčų tarp Rygos miestiečių ir atplaukusiųjų. Pri- 
siklausė kalbų apie muštynes, suvedžiotas dukras, pabėgusias 
žmonas, plačiai paplitusias vagystes ir šiaip visokiausius apkal- 
bom tinkamus pasakojimus. Tačiau į svarbiausią klausimą - ka- 
da ir kurlink žada išjudėti ta Rygai įkyrėjusi kariuomenė, nesi- 
sekė gauti jokio patikimesnio atsakymo. Iš tiesų, buvo dar blo- 
giau, nes kai trūko tikrų Žinių, šią tuštumą užpildė gandai, o kai 
šie kartojosi, darėsi vis sunkiau atskirti kas patikima ir kas ne. 
Po kelintos prastai miegotos nakties pati Gundega jam pasiūlė, 
kad gal visgi vertėtų pačiam nuvykti į Rygą. Zervis apie tai pa- 
galvodavo beveik kasdien, tačiau nesiryžo tokiu metu palikti 
žmoną. 

— Mums čia nieko neatsitiks! — užtikrino jį Gundega, pa- 
glosčius savo sustambėjusį pilvą. - O jei šis tavo vaikas nuspres- 

tų pasirodyti anksčiau, pasirodys ir be tavęs. Dabar pats vietos 
nerandi ir kitiems ramybės neduodi. 

Gundega visada buvo labai dalykiška. Zervis mokėjo paken- 
čiamai vokiškai, buvo jau kartą lankęsis Rygoje, tad ypatingo 
pavojaus tame nebuvo. 


Jastrembas Fiodorovičius nebuvo tikras, ar ta gausybė žva- 
kių, kurias uždegė prie šv. Bazilijaus ikonos, jam padėjo ar ne. 
Iš vienos pusės, tikrai atrodė, kad padėjo. Štai, kniazius Viečes- 
lavas Borisovičius, kuris nuo pat įsigalėjimo Pskove į jį sugebė- 
jo tik šnairuoti, pagaliau įvertino jo aukštą kilmę bei sugebėjimus 
ir paskyrė jį nemažo, specialiai atrinkto pulko vadu. Negana to, 
netrukus po paskyrimo jis per slaptą pasiuntinį gavo užklausi- 
mą iš kniaziaus Jaroslavo Novgorode, ar patartina pasiųsti į 
Pskovą būrį rinktinių vyrų. Pasirodo, kreipėsi pats Viečeslavas 
Borisovičius. Jam būk tai gręsia pavojus ir praverstų pusbrolio 
patikima pagalba. 

„Tai įtartina. Labai įtartina...“ — pagalvojo Jastrembas. 
Be abejo, taip galvojo ir Jaroslavas, užtai ir klausė patarimo. 
Tačiau atrodė, jog šitai atveria nemažai galimybių. Štai jis pats 
jau valdo pulką, kuriame, matyt, su šv.Bazilijaus įtaka tar- 
nauja nemažas skaičius Jaroslavo šalininkų. Prisidėjus dar be- 
veik šimtui jo vyrų, Jaroslavo įtaka Pskove gerokai sustiprėtų. 

„Siųskit!“ — per slaptą pasiuntinį ir tik žodžiu perdavė žinią 
Jastrembas. Raštu jis jokiu būdu nebūtų drįsęs to padaryti. Per 
gerai prisiminė buvusio raštininko nupjautas ausis ir išdurtas 
akis. Kad pasiuntiniui pasisektų nekliudomam perduot žinią Ja- 
roslavui, jis uždegė per šimtą žvakių prie Bazilijaus ikonos. Pa- 
sisekė, nes štai prieš savaitę vyrai iš Naugardo atkeliavo. Negana 
to, ir beveik sunkiai įtikėtina, bet kniazius Viečeslavas juos net 
prie jo pulko prijungė! 

Už tą atsidėkodamas, daug žvakių būtų turėjęs uždegti Jast- 
rembas, tačiau štai tik šiandien sužinojo, jog jiems teks keliauti 
į Rygą! „Taip reikia pagal bendravimo sutartis, kurios atsiųstos 
ne tik Pskovui, bet ir Naugardui“, — aiškino jam kniazius Vie- 

česlavas. Tai didelė garbė ir iš to bus daug naudos abiems mies- 
tams. Reikia pasiruošti, kad per kelias dienas galėtų leistis į ke- 
lionę. Kaip tokiam svarbiam įvykiui dera, juos sobore laimins 
pats vyskupas Trifonas, o prie vartų jis, kniazius Viečeslavas, 
pasakys atsisveikinimo kalbą. Giedos jungtinis vienuolynų cho- 
ras ir skambins visų cerkvių varpai. Išvakarėse bus atsisveikini- 
mo pokylis, už kurį mokės Pskovo iždas. 

Didelė garbė! 

„Be abejo, taip“, - mąstė Jastrembas. Garbė ir gėrimai, ir 
varpų gausmas. Nieko netruks, o kniaziaus kalba bus ugninga. 
Tačiau jo nepaliovė graužęs nuožmus įtarimas. Ypač, kad per 
susitikimą kniazius Viečeslavas taip nuoširdžiai šypsojosi. 

Gal visgi tai ne atsitiktinumas ir ne šv. Bazilijaus nuopel- 
nas, kad į jo pulką pateko tiek daug Jaroslavo šalininkų? O da- 
bar visi jie iškeliaus į tolimą Rygą. Net neliko laiko pasiųsti Žinią 
kniaziui Jaroslavui. 


J 
0 


— Tai žvelgi ilgesingai į savo išrinktosios pusę, broliuk! — 
Uvis išgirdo Jundos balsą. Jis stovėjo prieš pilies vartus. Junda 
tarsi nusijuokė, bet prieblanda nepaslėpė, kad juokas dirbtinas. 
Net ir tarp šeimos Jundai juokauti nebuvo lengva. 

- Žygūno žvalgausi, - kažkodėl pajautė reikalą teisintis Uvis. 
— Dėlei to brudo, kur kaupiasi Rygoje. 

- Aa, sakai - Rygos... O aš pagalvojau, kad prižadėtosios. 
Sako, kad kilminga ir graži. Suprantu, kad nekantrauji. Pats Vy- 
kintas išpiršo. 

Pasistengė nusijuokti ir Uvis. Sekėsi jam ne ką geriau nei 
Jundai. 

— Vykintas man ir ožką iškištų, jei tai padėtų jo sąjungoms. 

— Nebūk paikas. Atėjau rimtai pakalbėt. O Karilė - ji bus 
puiki. Matai, ir vardą atsimenu. Linkiu jums dievų palankumo. 

Ji nutilo. Tylėjo ir Uvis, nes suvokė, kad atsikirsti šmaikš- 
taujant dabar nederėjo. 

— Atėjau rimtai pasikalbėt, - pakartojo Junda, kai Uvis ne- 
atsiliepė. - Apie vedybas. 

Uvis atsiduso. Atrodė, jog visi pastaruoju laiku tesugebėjo tei- 
rautis jo nuomonės apie keisto vardo kuršę, kurios jis kolei kas dar 
neturėjo progos nė pamatyti. 

— Nemanyk, kad tavo! - tarsi skaitydama jo mintis, tęsė Junda. 
— Tavo vedybos dievų ir valdovų palaimintos. Palaiminu ir aš. Bet 
ne tik tu vienas esi. | 

— Aa... Be abėjo... — sutrikęs sumurmėjo Uvis. Iš visų jų 
šeimoje vengiamų temų gal labiausiai buvo vengiama kalbų, kad 
Jundai jau senokai reikėjo ištekėti. Ji pati tokių kalbų nepaken- 
tė. — Bet jei tu rimtai, Junda, jaunikių gi netrūko. 

Vietoj atsako sesuo paniekinančiai prunkštelėjo. 

— Ir nesakyk, kad visi blogi. Bent jau vienas buvo tikrai tur- 
tingas. 

Šį kartą Junda garsiai nusijuokė. Jaukiai ir šiltai. 

— Ak, Anapas ben Erachas! Žinai, broliuk, pasakysiu tau 
atvirai. Jei... Jei nebūčiau laukusi man paskirto, gal būčiau su- 
sigundžiusi. 

— Paskirto... - Jundos balse suskambo panaši gaida, kurią 
nesenai girdėjo Austėje. - Tai kas jis? 

— Tu jį pažįsti... Ką čia kalbėt, visi apie jį Žino. 

Uvis mintyse greitomis perbėgo visus pažįstamus žemval- 
džių sūnus, kurie galėtų taikytis į Jundos jaunikių gretas, tačiau 
nepajėgė išskirti nei vieno. 

- Negi jis jau vedęs? - paklausė. Šitai galėtų paaiškinti aki- 
vaizdų Jundos sutrikimą. 

— Ne. Bet jis pats stipriausias. Taip ir tu sakei per Samborius. 

— Prie Medvėgalio? 

— Prie. 

Uvis giliai įkvėpė. Vaizdas susiklostė tuoj pat. Platūs pečiai, 
ūgiu tik per kokius du pirštus mažesnis už Daubarą, bet pečių 
gal net ir platesnių. Ir veidas kitoks - labiau į pailgumą, kietes- 
nis. Nors gal tai lėmė dar nevisai užgijęs randas kaktoje. Tai 
Grauslys iš paribio su Skalvija. Apie jį sklido kalbos, jog per 
žygius pats vienas atstoja visą jotį. 

— Nejaugi Grauslys? 

— Kas kitas gali būti? 

- Šitaip... — dabar Uvis atsiminė, kad, kai Grauslys laimėjo 

ristynių varžybas, būtent Junda jam užkabino ąžuolo lapų vaini- 
ką. Suprantama, kaip jau įprasta, Junda laimėjo šaudymo kryž- 
lankiu varžybas. Kitaip ir negalėjo būti. Po to abu kartu sėdėjo. 
Taigi, laimėtojas su laimėtoju. 

— Grauslys. Bet, kad jis... 

- Žvejo sūnus! - neleido jam baigti sakinio Junda. — Taip! 
Taip! Taip! Kartokit iki pasiutimo. Žvejo sūnus!.. Žvejo sūnus!.. 
Ir jo motina skalvė. Bet jis man skirtas. 

— Skirtas? 

— Taip! Taip! Tau nuotaką išrinko Vykintas, o man... 

— Galingasai Perkūne, negi aš kaltas, kad Vykintas?! 

— Jokiu būdu. Sakau tik, tau ją išrinko Vykintas. O man die- 
vai! Aš ir Grauslys, mes abu paženklinti. 

Junda paprastai kalbėdavo trumpai, vengdama parodyti sa- 
vo jausmus, 0 šį kartą sesers balsas virpėjo jausmų pertekliumi. 
Maišėsi juose nuoskauda ir pasididžiavimas. Kas tiesa, likimas 
jai suteikė sunkių išbandymų. Būti tuo pat metu „dievų pažen- 
klintai“ ir moterimi visgi nebuvo lengva. Ji su tuo dorojosi atsi- 
traukdama nuo žmonių, užsidengdama išdidumo šydu. Galima 
buvo suprasti, kad sutikimas panašaus į save sutrikdė jos išdidų 
vienišumą. Tiesa, Grauslį dievai paženklino kitaip. Ne išimtinu 
taiklumu, bet kovos metu jį apsemiančiu įtūžiu, kuris jam su- 
teikdavo viršžmogiškas jėgas. Nelaukdamas, ar jį kiti seka ar 
ne, visiškai nebodamas sviedžiamų iečių ar strėlių spiečiaus, 
Grauslys puldavo tiesiai į jam priešintis išdrįsusių eiles. Pulda- 
vo su tokiu įsiutimu, kad užpultieji sutrikdavo ir šaudavo ne- 
taikliai, o gal švento siuto metu jį saugodavo dievai, nes reta 
ietis ar strėlė pasiekdavo Grauslį, o tos, kurios kliudydavo, jo 
nesustabdydavo. Jis sklaidė visus, kurie jam pastodavo kelią, tarsi 
viesulas. 

- Ar yra kitas toks visoj Žemaitijoj? — jau ramesniu balsu 
paklausė Junda. 

— Tai jau kažin... — sutiko Uvis. Jis palaukė, tikėdamasis, 
kad Junda kalbės toliau, bet atrodė, jog ji laukia jo atsako. 

— Gerai, nėra kito tokio. Bet kodėl tu man apie tai?.. 

— Kodėl? Atsipeikėk, broliuk! Tu Ventės rikis dabar. 

— Bet tėvas... 

— Su tėvu bus sunku. Žinau tai. Bet galop teks spręsti tau. 


Ar... Ar... —- Junda nutęsė, nes žodžiai jai užsikirto. Giliai atsi- 
kvėpė. 

— Ar leisi man tekėti? Už žvejo sūnaus... - užbaigė jau visai 
tyliai. 


Nors ir aiškiai girdėjo tyliai ištartus žodžius, Uvis užtruko 
kolei įstengė suvokti jų prasmę. Kiek tik atminė, vyresnioji se- 
suo niekada jam neleido pamiršti, kad būtent ji yra vyresnė ir 
kad iškilus nuomonių skirtumui daugiau lemia jos.žodis ir no- 
rai. Tačiau dabar... Negalėjai paneigti, kad bent jau teisine pras- 
me pagrindinė atsakomybė Ventėje dabar priklausė jam. Kolei 
kas tai buvo tarsi nuoroda ateičiai. Kol tėvas gyvas, kol motina 
stipri, jų įtaka bus jaučiama ir daug ką lems. Uvis apie tai anks- 
čiau dorai net nebuvo pagalvojęs, nes tiesiog neįžvelgė sričių, 
kuriose jo ir tėvų nuomonės galėjo kirstis. 

Tačiau šiuo atveju... 

— Tėvas nepritars. O motina? 

— Aš jai dar nesakiau... - tyliai tęsė Junda. Ji dabar nebebu- 
vo ta vyresnioji, dažniausiai pašaipiai su broliu kalbanti sesuo. — 
Bet ji įtaria. Ji visada viską žino. Bet man nieko nesako. O tu?.. 

Vietoj atsako Uvis pasisuko ir pakartotinai apžvelgė vis la- 
biau tamsėjančią tolimą pamiškę. Reikėjo klausimą nuodugniau 
apgalvoti. Iš tiesų nepritarė ir jis. Kilmingųjų atskyrimas nuo 
paprastų žmonių buvo dievų bei likimo lemtas ir bandymai tą 
tvarką keisti vedė į sumaištį. Tiesa, kad įsikišus likimui luominė 
padėtis galėjo keistis. Taip įvyko Zervio atveju. Tačiau tai buvo 
išimtis, kuri tik patvirtino taisyklę. 


— Jei tu tikra... - tarė jis neatsisukdamas. — Jei absoliučiai 
tikra, tai aš nesipriešinsiu. 
— Aš tikra... 


Vėl stojo tyla ir Uvis mintyse perbėgo sunkumus, neišven- 
giamai susijusius su šiuo sprendimu. 

— Kas ten? Matai? - pertraukė savo ir Jundos mintis Uvis, 
nes tolimoje pamiškėje tarsi kažkas sušmėkščiojo. 

— Deja, ne tavo laukiamas žygūnas iš Žiemgalos, - Junda 
vos metė ta kryptim žvilgsnį. — Tik šernai slenka į avižas... 

Akis ji turėjo skvarbesnes už vanago. 


Vasaros pabaiga, 
1236-tieji metai. 


r šiaip visada susirūpinusiam netoli Rygos Malkų vartų 

stovinčios „Lokio“ užeigos šeimininkui Kuopiui šią vasa- 

rą priežasčių rūpesčiams tikrai netrūko. Kuopis buvo ly- 

vis, ir, nors jau jo tėvai buvo apsikrikštiję, O jį vos užgimusį 
nešė krikštyti į tuo metu dar statomą Rygos katedrą, tačiau prie 
vokiečių jis nepritapo. Užeigų savininkų gildija neįsilgido jo į sa- 
vo tarpą, nors „Lokio“ užeiga buvo ne mažesnė už daugelį kitų, o 
kadangi Kuopis neskiedė arba bent jau nedaug teskiedė savo alų, 
jai netrūko lankytojų. Daugiausia tai buvo Rygos apylinkėse gy- 
venantys vietiniai, tačiau jo nemažam kartėliui šią vasarą „Lokį“ 
pamėgo hercogo Danenbergo šalininkai. Gerai buvo nebent tai, 
kad, palyginus su kitais, liuneburgiečiai turėjo daugiau pinigų; 
blogai, kad jie, sekdami savo pono pavyzdžiu, buvo ir didžiausi 
mušeikos. O taip jau išeina, kad muštynės kainuoja. Dalyviai už 
jas moka sugurintomis nosimis, išmaltais dantimis, o neretai ir 
sulaužytais šonkauliais, bet šitai Kuopio nejaudino. Ne jo tie šon- 
kauliai, ne jo tie dantys, tačiau už sulaužytus suolus, suskaldytus 
bokalus jau teko mokėti jam. Dar blogiau, jog, prasidėjus mušty- 
nėms, daug kas taip ir nesusimokėję sprukdavo iš užeigos, o blo- 
giausia, kad magistratas už keliamą triukšmą pradėjo skirti bau- 
das. Šitai Kuopis pergyveno kaip ypatingą nuoskaudą. Ir kaip ne- 
pergyvensi? Mušasi kažkokie vokiečiai, į savo kietas makaules 
skaldo būtent jo bokalus, o po to jam tenka ne tik valyti šukes ir 
kraują, bet dar ir baudą mokėti! Akivaizdesnės neteisybės nega- 
lėjo ir būti! 

„Pavydi man...“ - mąstė susikrimtęs Kuopis, „suvis užgrauž- 
tų, jei įstengtų!“ Jis palenkė galvą, kad eidamas iš virtuvės į kar- 
čiamos patalpą netrenktų kakta į staktą. Jis buvo išskirtinai aukš- 
tas, o kadangi žengiant pro vokiečio dailidės statytas duris jam 
nuolat tekdavo lankstytis, jau palyginti jauname amžiuje įsime- 
tęs į kuprą. Įžengęs į vyrų prakaito ir alaus kvapo prisodrintą 
užeigos erdvę, įdėmiai apsižvalgė. Kolei kas atrodė, jog vakaras 
klostėsi palyginti taikiai, bet jautri Kuopio uoslė užuodė ore tvy- 
rantį pavojų. Kaip ir kitais vakarais šią vasarą, žemalubė pagrin- 
dinė karčiamos patalpa buvo perpildyta. Didžiuma suolų buvo 
užsėdę hercogo Danenbergo vyrai su jau stiprokai išgėrusiu ka- 
pitonu Krausu priešakyje. Dėlei apyvartos skųstis negalėjai, nes 

liunaburgiečiai plempė atsakančiai. Ir dabar abi jo padėjėjos, 
vos gebėdamos atsiginti nuo graibių rankų, nešinos sklidinais 
bokalais, spraudėsi tarp tankiai sustumtų stalų. 

Kuopis susiraukė, nes tikrindamas pačiame pasienyje susė- 
dusius vyrus pastebėjo vienaakį Henkę. Bjaurus tipas. Pravardę 
įgijo dar būdamas vyskupo Alberto kariuomenėje, kuomet jis mie- 
lai pasitarnaudavo kaipo budelis. Ypač mėgęs karti pasmerktuo- 
sius, todėl jam ir atiteko ta pravardė.* Akį prarado per kažkurią 
kovą su pagonimis ir už tai, kad nukentėjo, vienu metu net buvo 
pakilęs iki šiokio tokio viršininko. Neilgai tai tvėrė. Ar už tai, kad 
apsivogė, o gal, kad prasigėrė, jį išmetė ne tik iš viršininkystės, 
bet ir iš vyskupo kariuomenės. Dabar trainiojosi po turgų 1eško- 
damas smulkaus uždarbio, 0 progai pasitaikius, vagiliaudamas. 
„Lokio“ užeigoje, kaip ir kitose, nesusimokėjus iš anksto jam nie- 
kas gert nedavė. Tačiau dabar štai prieš Henkę stovėjo pilnas alaus 
kaušas, o kadangi abi Kuopio merginos buvo perspėtos jam be 
užmokesčio nei lašo neduoti, reikėjo manyti, kad jis susimokėjęs. 
„Gal jam bus pasisekę ką nors nudžiauti“, —- svarstė Kuopis. O 
gal visgi esama tiesos jį pasiekusiame gande. Būktai, Henkė pa- 
sidaręs tarpininku tarp savo ginklus bandančių parduoti kryžei- 
vių ir pagonių. Tai itin pavojingas verslas, nes už ginklų prekybą 
su pagonimis buvo baudžiama mirtimi. Betgi pavojus rišosi su 
pelnu ir godžių pasipelnyti nestigo. Ilgai užsitęsus kryžeivių po- 
būviui Rygoje, daug jų buvo išleidę visus atsivežtus pinigus ir vis 
pigiau pardavinėjo savo mantą. Ne kartą siūlė ir Kuopiui. Jis su- 
sigundė nusipirkti pigiai siūlomą palaidinę ir balną, bet ginklų 
griežtai atsisakė. Kas tiesa, pardavinėdamas alų greit nepralobsi, 
bet savo galvą visgi išsaugosi. 

Nors pastaruoju metu teko saugotis, kad per muštynes jon 
nepataikytų girto liuneburgiečio sviestas bokalas. 


LŽ 
1 


Pirties pastatas, stovintis už varsto nuo Tverės pilies prie 
Patvenkto Aitralės upelio, neatrodė įspūdingai. Gal kiek dides- 


. -—-—————-— Sk 
Henker - „korikas“ (Vok.) 

nis negu kokio žemininko pirtis ir iš stambesnių rąstų suręstas. 
Vykintui rąstų taupyti tikrai nereikėjo. Girių turėjo pakanka- 
mai. Bet Vykintas, tik prieš dešimt metų žemaičių rikių išrink- 
tas į vyriausius karo vadus, išsiskirti iš kitų nesistengė. Per žy- 
gius laimėtą didesnę grobio dalį skyrė savo vėliavų ginkluotei ir 
pilių stiprinimui. O pats apsiėjo kukliai. Nors už žmoną turėjo 
dabar taip iškilusio ir besipuikuojančio Mindaugo seserį, ta irgi 
rengėsi panašiai kaip kitos rikių Žmonos, vyresnysis sūnus Trai- 
denis, dar pusbernio amžiaus nesuėjęs, tvartuose girdė žirgus ir 
šukavo karčius kaip ir kiti žygūnais tapti siekiantys jaunuoliai. 
Tad ir ši pirtis niekuo ypatingu neišsiskyrė. Kad ja naudojosi svar- 
būs asmenys, liudijo tik už durų stovintys sargybiniai. Stovėjo jų 
keturi — du vienoje pusėje prie tako į tvenkinį, kiti du už kelių 
žingsnių kitoje. Skyrė juos ne tik tie keli žingsniai. Akylesnis 
stebėtojas būtų galėjęs atskirti, jog du jų — iš Vykinto Tverės 
vėliavos, du - iš Siaulių žemės. Jie stovėjo atsirėmę į ietis ir ben- 
dros kalbos nei ieškojo, nei rado. Jų paskirtis buvo saugoti savo 
valdovus, o tokį uždavinį turint draugysčių svetimų tarpe ieško- 
ti nepatartina. 

Pirtis privalėjo suartinti visus, kurie jos malonumais naudo- 
josi. Kaip tik todėl Vykintas ir pasiūlė ilgos kelionės išvargin- 
tiems broliams Bulioniams pasidalinti naujienomis būtent pirties 
garų apsuptyje. Jaunesnysis, Vismantas, trynė savo plačią, dos- 
niai pradedančiais žilti plaukais aptekusią krūtinę. Gal tie gau- 
rai, O gal ir plati, visą veidą dengianti barzda prisidėjo prie pirties 
karščio, nes prakaitas tiesiog Žžliaugė jo įraudusia kakta ir varvė- 
jo nuo nosies. Jo stambūs pečiai ir gerokai praplatėjęs juosmuo 
irgi buvo apaugę tankiais plaukais, kurie lipo prie prakaituoto 
kūno. Šalia jo sėdintis trim metais vyresnis brolis Sprudeikis, 
bent jau iš toliau pažvelgus, atrodė būtų galėjęs būti jo sūnumi. 
Jis buvo lieknas, bet itin raumeningas vyras. Nors prieš metus 
sulaukė penkiasdešimties, to jokiu geru nepasakysi. Tik smul- 
kios raukšlelės, susiklosčiusios akių ir lūpų pakraščiuose, liudi- 
jo, kad nemažą dalį tų savo metų buvo praleidęs balne. 

Vienu plautu žemiau sėdintis vakarų Žemaitijos vyriausias 
kunigas Vykintas atrodė ne tik įkaitęs, bet ir stipriai susirūpi- 
nęs. Nepatiko jam Bulionių atvežtos žinios, erzino ir tai, kad tie 

abu geriau pakelia pirties karštį, o jam štai teko nusileisti visa 
pakopa žemiau, kad galva neapsvaigtų. 

— Taip jau yra, kunige. Tikrai matė rusus, - pakartojo Žinią 
stambusis Vismantas. 

Vykintas nusišluostė prakaitu žliaugiančią kaktą. 

— Na, bet sakot, kad kažkokie sėliai juos pamatė... - dar 
bandė rasti priežastį dvejonėms. — O gal jojo tik į Kuoknesę? 
Ten tų rusinų užsiliko. 

— Mat, kad matė juos kelyje nuo Kuoknesės į Rygą, kuni- 
ge... - tęsė Vismantas. Jis pasitrynė savo platų, raumeningą pil- 
vą ir giliai atsiduso. - Jojo jų daug. Kelios kuopos. Bent keli 
šimtai, kunige. O tas sėlis nepėsčias. Arkliais prekiauja, ir sakė, 
kad arkliai jų geri. Tad pasiteiravo. Sužinojo, kad jie iš Pskovo ir 
Naugardo. Bet arklių parduot nenorėjo. 

— Didžiojo Naugardo!? - Vykintas susiraukė ir kurį laiką 
patylėjo. Žinia buvo tikrai labai neraminanti. Norėjosi išeiti lau- 
kan, kad galėtų vėsesne galva apie tai pagalvoti, bet negalėjo 
prieš svečius pasirodyti silpnesnis. - Jei jau tikrai taip... 

— Nagi, tikrai taip! Rusinai, rupūžės, susiuostė su tais kalės 
vaikais teutonais! —- pasinaudodamas proga įsiterpė Sprudeikis. 
Šiaip jis leisdavo broliui kalbėti, bet dabar jautėsi pranašesnis, 
nes nuo Vykinto prakaitas liejosi tiesiog upeliais, prakaitavo ir 
Vismantas, 0 jis sėdėjo ant viršutinio plauto beveik sausas. - O 
tai reiškia, kad puls mus. Arba Mindaugą. 

Jaunesnysis brolis stambia alkūne stuktelėjo jam į šoną. Vis- 
mantas gerai žinojo, jog Vykintui apie Mindaugą geriau nekal- 
bėti. 

— Mes arčiau, - tarė jis. - Kaip bebūtų, išeina, kad tikrai ne 
rusus. 

— Ne rusus, - sutiko Vykintas. - O kas lieka? 

Vėl stojosi ilgoka tyla. Girdėjosi Vismanto šnopavimas ir 
Prakaito lašų kapsėjimasi į lentas. 

- Mums būtų lengviau susitarti su kuršiais, negu su Min- 
daugu... - išdėstė savo tylomis pravestą minčių eigą Vykintas. 
- Jei Mindaugas ateis, tai nelyg vilkas į avidę. Paskiaus neiš- 
Prašysį. 

— Betgi jis jūsų svainis, kunige. 

— Užtat ir pažįstu kaip nuluptą! Su kuršiais kas kita. Die- 
vams garbė, kad iki šalnų dar laiko turim. 

— Manot, iki šalnų, kunige? - paklausė Vismantas ir balse 
skambėjo stipri abejonė. - Dar toli iki tų šalnų. 

— Kad jau rusinai prisidėjo, tai tikrai lauks šalnų. Galas žino 
kas tam vokiečiui šaus galvon! Bet rusas atsargus. O kraštą jie 
pažįsta. į 

— Kad tie rusai nujojo dabar... - neatlyžo Vismantas. - Jei 
būtų sutarę pult po šalnų, tai negi dabar keliautų į Rygą? 

Kurį laiką vėl visi tylėjo. Vykintas nunarinęs galvą įtemptai 
galovojo. Sprudeikis trynė savo smakrą. Jis nekantravo, bet prieš 
išsižiodamas pažvelgė į jaunesnįjį brolį. Tas sėdėjo suraukęs kak- 
tą, prakaitas be paliovos sruveno ir lašėjo nuo įraudusio nosies 
galo. 

— Reikia bent jau sutart dėl ugnių!.. - pagaliau tarė Spru- 
deikis, ir šį kartą Vismantas palingavo savo paraudusią galvą. 

— Reikia... - sutiko jis. - Šalnos ar ne, sutarti reikia. 

— Paskleist žodį, kad visi būtų pasiruošę. Jei kas, kad tuo- 
jaus visi jotų. O tam reikia jūsų žodžio, kunige. 

Vykintas pritariančiai palingavo galvą. Buvo taip karšta, kad 
darėsi sunku galvoti. Jis nusliuogė žemyn per paskutinius šla- 
pius, slidžius plautus ir, priėjęs prie kubilo, šliūkštelėjo vandens 
kaušą ant galvos. Vandens čiurkšlės bėgo nuo jo prilipusių plau- 
kų ir vietomis baltomis gijomis pamargintos barzdos. 

— Sutarti būtina, - tarė jis, atsisukęs į brolius. Šaltam vande- 
niui nubėgus galvoti sekėsi geriau. Vykintas pamojo ranka į že- 
mas pirties duris. - Dabar - į prūdą, o kai galvos atvės, atsisėsim 
ir pasitarsim kaip pridera. 


+ 
* 


Jastrembui Fiodorovičiui Ryga nepadarė tokio įspūdžio, ku- 
rio galėjai tikėtis iš pačių teutonų pagyrų apie miesto galybę. 
Tiesa, kad miesto sienas sudarė vientisas mūras, bet jos nekilo 
aukščiau už Naugardo sienas, bokštai taipogi neatrodė, kad bū- 
tų stipresni. Teisybė, kad Ryga savo apimtimi didesnė už Psko- 
vą, bet jai dar toloka iki Didžiojo Naugardo. O kas link šventovių, 

tai ir palyginti sunku. Pskove stovėjo dvigubai daugiau cerkvių 
negu Rygoje bažnyčių, suvis nekalbant apie Naugardą. Ir kas iš 
to, kad tos teutonų bažnyčios tokios didelės? Suplaukia žmonės 
nelyg į kokią daržinę, triukšmauja, skersvėjai blaško žvakių lieps- 
nas, sunku girdėti ką tie jų popai kalba. Ir giedojimas skamba 
visai ne taip... 

O spūstis Rygoje vos pakeliama. Jastrembas buvo pripratęs 
prie miesto smarvės, pripratęs kopti per arklių mėšlo krūvas, 
bristi per purvą, saugotis, kad kokia šeimininkė nešliukšteltų pa- 
plavų tiesiai po kojomis. Bet Rygoje žmonių buvo priplaukę tiek, 
kad to miesto purvo išvengti darėsi sunku. Jau pačią pirmą die- 
ną kažkoks beatodairiškai besibraunantis žaliūkas jį pastūmė nuo 
slidaus lentinio šaligatvio tiesiai į gatvę. Į pirmąjį susitikimą su 
didžiuoju magistru teko eiti mėšlinais batais ir labai pabiurusia 
nuotaika. 

Pokalbio pradžioje nuotaika nė kiek nepagerėjo. Pasirodė, 
jog apie padorią apgyvendinimo vietą Rygoje nebuvo ko ir kal- 
bėti. 

- Viskas beviltiškai perpildyta, - aiškinosi magistras. - Štai, 
kad taip būtų mano pagrindinėje buveinėje Cėsyje, ten jus galė- 
čiau priimti su derama pagarba ir patogumais. Tačiau Rygoje 
Ordino pilis maža, o pas vyskupą... Na, jūs pats suprantate... 
Gal visgi sutiktumėte apsistoti Cėsyje? 

— Ne! Jokiu būdu! - griežtai atmetė pasiūlymą Jastrembas. 

Jie kalbėjosi per vertėją, tad Jastrembas klausėsi atidžiai, 
kad šitai būtų tinkamai išversta. Vokiečių kalbą jis šiek tiek nu- 
tuokė, be to, žinojo, kad magistras suprato truputį rusiškai. Jast- 
rembas pabrėžė, kad jo vėliavos yra čia atsiųstos kaipo lygiateisės 
dalyvės ruošiamame žygyje. Jokiu būdu ne kaip kokie pagalbi- 
niai daliniai, kuriuos būtų galima siuntinėti kur nori. Užtat jis 
privalo būti ten, kur bus daromi sprendimai. Suprantama, jis pri- 
valo visuose bendruose pasitarimuose dalyvauti. 

— Savaime suprantama, - skubėjo jį užtikrinti magistras. 

Bendrai, teko pripažinti, kad tas teutonas buvo pakanka- 
Mai mandagus, nors ir atrodė išsiblaškęs bei ne toks tikras esa- 
Ma padėtimi, kaip kad galėjai tikėtis. Tai ypačiai paaiškėjo, kai 
Jastrembas paklausė kada pramatoma išsiruošti žygin. Magist- 


45 


ras pradėjo aiškinti, kad tie, kurie atvykę iš toliau, kurie nepa- 
žįsta šio krašto taip, kaip mes jį pažįstame (jis pabrėžė tą „mes“, 
tarsi jie būtų kokie seniai nesimatę giminės) — taigi, tie iš už 
jūros spaudžia, kad išvyktumėm kuo greičiau. Tačiau tai rodo, 
jog jie nepakankamai nusimano apie vietines sąlygas. Tuo tarpu 
mes (magistras vėl pabrėžė tą žodį), mes žinome, kad su ka- 
riuomene sunkiai tepajudėsi, kolei pelkės neužšalusios. Taigi rei- 
kės laukti šalnų... 

Po to, kai šitai išdėstė, magistras nutilo ir laukė pritarimo, 
tačiau Jastrembui prieš akis bemat stojosi kniazius Viečesla- 
vas ir kaipjis juos išlydėdamas veidmainingai kalbėjo apie greitą 
ir sėkmingą sugrįžimą. Bepigu jam buvo svaičioti apie greitą 
sugrįžimą, nes, pasirodo, jis su teutonų magistru spėjo už jų 
nugarų susižinoti ir, ko gero, abu sutarė, kad pasiųstas vėlia- 
vas išlaikys toli nuo Pskovo net iki gilios žiemos! Jastrembas 
Fiodorovičius tuoj sumojo, jog to negalima leisti. Per tą laiką 
Viečeslavas susidoros su tais keliais likusiais Jaroslavo šalinin- 
kais Pskove. Papirks juos arba tiesiog nugalabys. O tuo tarpu 
Jaroslavo atsiųstas Naugardo būrys ir visi kiti šalininkai smirs 
čia - Rygoje. 

— Ne! - pabrėžė Jastrembas kietai. - Iki šalnų laukti neįma- 
noma. Šviesiausias kniazius Viečeslavas sakė, kad būtina grįžti 
kiek galint skubiau, tad reikia išsiruošti tuoj pat. To tikisi ir jo 
šviesybė kniazius Jaroslavas. 

Jis stebėjo kaip apsiniaukė magistro veidas paminėjus Di- 
džiojo Naugardo Jaroslavą. Tai patvirtino Jastrembos įtarimą, 
kad magistras susimokęs su Pskovo Viečeslavu. Prieš tai magist- 
ro rodytas mandagumas dingo lyg nebuvęs. 

— Zygio laiką spręs kariuomenės vadų taryba! - sausai nu- 
kirto jis ir Žvalgėsi į duris tarsi laukdamas kada Jastrembas teik- 
sis išeiti. — O kas link apsistojimo vietos Rygoje... Deja, nieko 
padėti negaliu. 

— Susitvarkysim patys! - nežymiai linktelėjo Jastrembas. 
Išėjo į judrias Rygos gatves net kiek pasitaisiusiu ūpu. „Ne 
jums mane apmauti,“ - galvojo jis. „Ne tokį kvailą motina pa- 
gimdė ir neveltui šv. Bazilijui tiek žvakių paaukojau. Garbė 
Dievui, jos apšvietė ne tik šv. Bazilijaus cerkvę, bet ir mano 

protą.“ Taigi, dabar uždavinys buvo aiškus. Reikia spaust kiek 
galint greičiau išsiruošti į žygį. Magistro tiesa, toli per tas pel- 
kes šiuo metų laiku nenužygiuosi. Bet tuo geriau. Greičiau 
bus galima grįžti, ir su mažesniais nuostoliais. O jei pasiseks 
užtikti kiek grobio, bus visai neblogai. Grįžęs į Pskovą mokės 
tuo pasinaudoti. Ir viečė, ir visi kiti Pskovo gyventojai bus 
sužavėti. Jau daug daug metų kaip pagonys terioja jų apylin- 
kes, tačiau kniaziai Žygio prieš juos rengti nedrįsta. O štai jis, 
Jastrembas Fiodorovičius, grįžta iš pagonių krašto su laimi- 
kiu! 

Įspūdis bus didžiulis, ir kniazius Viečeslavas nedrįs nė vie- 
no iš jų liesti. 

Apie tai pagalvojus net ir prigrūstos, purvinos Rygos gatvės 
Jastrembui nebeatrodė tokios jau blogos. 


UZ 
* 


Zervis nemėgo Rygos. Tiesa, jis anksčiau tik vieną kartą ten 
buvo nuvykęs, bet nekentė jos net tada ir nieko neįvyko, kas 
pakeistų jo nuomonę. 

Patekti į miestą pasirodė nesunku. Nors sargyba privalėjo 
riboti vietinių atvykimą ir įleisti tik lyvius bei kuršių pirklius, 
dienos metu judėjimas per pagrindinius vartus buvo toks, kad 
tai atlikti nesisekė. Dalis atvykusios kariuomenės netilpo mies- 
to mūruose ir buvo pasistatę palapines netoli vartų. Be to, rai- 
tijos arkliai buvo laikomi apylinkėje, tad zujo nuolatinis juos 
prižiūrėti einančių srautas. Vienas paupio užeigoje dirbantis sėlis 
Zerviui patarė, kad geriausia eiti pėsčiam ir vaizduoti, jog esi 
kokio riterio tarnas. Žirgą ir odinę striukę geriau palikti ir ap- 
sivilkti kokia nutrinta palaidine. Sėlis kaip sykis tokią turėjo, 
kurią jis jo žodžiais tariant, už „juokingą“ kainą buvo pasiruo- 
Šęs perleisti Zerviui. Kaina visai nebuvo juokinga, bet Zervis ją 
Sumokėjo, nes gavo ir keletą naudingų patarimų, kurių naudin- 
giausias buvo, kad verta apsistoti lyvio Kuopio „Lokio“ užeigo- 
je prie Malkų vartų. Ten niekas prie jo nekibs, ir ten susirenka 
įvairiausi žmonės, tad pasiteiravęs gal daugiau sužinos kokie su- 
Sibūrusios kariuomenės planai. Jis pats, nuoširdžiai prisipažino 


47 


sėlis, nieko doro tuo klausimu pasakyti negali. Tiesa, gandų daug, 
bet jie tokie įvairūs, kad susigaudyti sunku. 

Pasirodė, jog dienos metu per vartus praeiti tikrai nebuvo 
sudėtinga. Sargybiniai žvilgtelėjo jo pusėn, bet jų dėmesį patrau- 
kė tuo pat metu pro vartus dardantys ūkininkų vežimai, tad Zer- 
vis perėjo netrukdomas. Surado ir minėtąją „Lokio“ užeigą. Nors 
aukštąjį, kiek gunktelėjusį savininką lyvį prakalbino vokiškai, tas 
tuoj susigaudė, jog jis Žiemgalis. 

— Visur pilna iš Vokietijos suplūdusių kryžeivių, — dėstė jis 
nutaikęs liūdną miną. - Geriau nesigirk, kad esi žiemgalis, nes jų 
nuomone, mes dar visi pagonys. Ant kaktos neužrašyta ar tu krikš- 
tytas ar ne, o „Lokio“ užeigoje tai nesvarbu. Visi kambariai užim- 
ti, bet ant šieno, virš arklių tvartų, vietos rasis, - lyvis bandė 
padrąsinančiai šyptelti, tačiau ir šypsnys kažkoks liūdnas gavosi. 

* Pirmas žingsnis buvo žengtas be ypatingų sunkumų. Zervis 
buvo pačioje Rygoje ir galėjo netrukdomas apsižvalgyti. Kad 
miestan priplūdę daug kryžeivių dabar pats matė savo akimis, 
tačiau šitai Žinojo ir prieš atvykdamas, 0 sužinoti daugiau nesi- 
sekė. Ne todėl, kad būtų buvę sunku susikalbėti. Rygoje vyravo 
tokia vokiečių kalbos atmainų įvairovė, kad į tarmės skirtumus 
niekas nekreipė dėmesio. Kaip Zervis netruko įsitikinti, esminė 
bėda buvo tame, kad tie, kuriuos jam pasisekė prakalbinti, nie- 
ko tikro nežinojo. Nežinojo vietiniai rygiečiai, o knechtai iš Liu- 
beko ar Bremeno ne tik, kad nežinojo, bet, pasirodė, per daug ir 
nesidomėjo. Anot jų, kai jau reikės iškeliauti mušt pagonių, na, 
tai nusikeiksim ir iškeliausim. O į kurią pusę ir kokius ten pago- 
nis, negi svarbu? O kolei kas, tai reikia išgert kiek galima ir pa- 
sižvalgyt ar pasiseks nusidėti. Mat nuodėmes po žygio vistiek 
atleis. Tik kad Ryga toks miestas, kur bent jau šeštąją nuodėmę 
papildyt ne taip lengva. Kekšės brangios, o visas kitas mergas 
tie skūpuoliai miestelėnai laiko užrakinę devyniais užraktais. 

Zervis nežinojo krikščioniškųjų nuodėmių skaičiaus, nei kuri 
čia ta šeštoji, nors iš kalbos pobūdžio šiek tiek nutuokė. Bet ne 
tai jį domino. 

— Jei jau nežinia kurlink, tai kada pagaliau pajudėsime? — 
klausė jis bremeniečio, kuris iš jo „Lokio“ užeigoje išsiprašė kau- 
šą alaus. 

Brementetis į tai sureagavo įtariai. 

— Ar tau čia blogai? — atšovė jis. - Na, miestas smirda, o 
alus atskiestas, bet tai vistiek dešimt kartų geriau negu klam- 
pot pažliugusiais keliais su didžiule kuprine, skydu ir ietimi 
ant pečių. O man čia kiti nusmurgėliai porina, kad toje su- 
mautoje Livonijoje netgi kelių nėra. Reiks klampoti tiesiai per 
pelkes. Negi tikrai gali taip būt? Aa? Gal numanai? Atrodai 
vietinis. 

Zervis numykė, kad keliai iš tiesų prasti, ir, nurašęs alaus 
kaušus į nuostolius, bandė ieškoti kito pokalbininko. Jį ypač 
domino spalvingiau apsirengę kariai, anot vieno pašnekovo, at- 
keliavę iš kažkokio Liuneburgo. Jie buvo užvaldę gerą dalį už- 
eigos ir atrodė jautėsi esantys padėties viešpačiai. Iš aprangos 
ir ginkluotės buvo aišku, kad tarp suolus nusėdusių buvo ne 
tik paprasti kareiviai, bet ir raitieji bei viršilos. Tokie galėjo 
žinoti daugiau, tačiau prie jų prisigretinti buvo ne taip lengva. 
Jie bendravo daugiausia tik tarp savęs ir į kitus žvelgė iš aukš- 
to. Pirmąją dieną jokios kalbos užmegzti nepasisekė. Antrąją 
Zervis atėjo anksčiau ir įsitaisė toje užeigos pusėje, kurioje jie 
buvo įpratę sėdėti. Vakarui įpusėjus užeiga pildėsi ir netoli jo 
įsitaisė keletas liuneburgiečių. Tačiau jie buvo pilnai užsiėmę 
tarpusavyje, savo juokus ir pasakojimus pertraukdavo nebent 
tada, kai alų išnešiojančios mergos suteikdavo jiems progos pa- 
sigraibyti. Į keletą Zervio bandymų klausinėti jie nekreipė dė- 
mesio. Supykti tarsi nebuvo priežasties, nes jie panašiai elgėsi 
su visais, kurie nepriklausė jų triukšmingai kompanijai, tačiau 
tai Zervį visgi glumino. Jis buvo jau beveik pasiruošęs pasi- 
duoti, bet tada kairėje prisėdęs žmogėnas jam beveik prie pat 
ausies pašnibždėjo, kad jei jis norįs ginklų, tai neverta kreiptis 
į liunaburgiečius. 

Zervis atsisuko. Šalia smaksojo palyginti apskurusiai atro- 
dantis vienaakis, kurį jis buvo jau anksčiau užeigoje pastebėjęs. 
Tas mirktelėjo ta savo likusia akimi ir kreivai šyptelėjo. Jo ap- 
ranga buvo geresnė už Rygon šiuo metu apsčiai suplūdusių uba- 
8ų, tačiau nelygiai apskustas veidas, papurtusi oda ir ta nejau- 
kiai įkritusi dešinioji akis jį beveik priskyrė tam luomui. Viena- 

— Iš jų nieko nepeši, žiemgali... - sumurmėjo jis, pasilenkęs 
dar arčiau Zervio ausies. Net kvapais sodriai perpildytoje užei- 
goje Zervis užuodė sukirmijusių dantų smarvę. - Ot, su manim, 
kas kita... 

Zervis išsyk nesumojo ką atsakyti. Suraukęs antakius nužvel- 
gė nepažįstamojo veidą, bandydamas atspėti kur jį būtų galėjęs 
praeityje sutikti. Prieš iškeliaudamas Rygon gi pasistengė, kad 
apranga nesiskirtų nuo vokiškosios. Nepažįstamasis vėl kreivai 
šyptelėjo. 

-— Mes, berods, neturėjom progos susitikti, —- tarė Zervis. 

— Gal taip, gal ne... Svarbu tai, kad aš galiu parūpinti ko 
ieškai. 

Kadangi triukšmo karčemoje netrūko, vienaakis kalbėjo kiek 
garsiau, tik pasuko galvą į dešinę pasitikrinti ar kas iš tos pusės 
neklauso. Zervis dar stipriau suraukė kaktą. Jau buvo besakąs, 
kad jis čia nieko neieško, bet vienaakis pasilenkė taip arti, kad 
negalėjai išvengti jo burnos dvoko. 

— Nevaizduok, balandėli... - sušnibždėjo. — Pats ieškai gin- 
klų, o aš jų galiu parūpinti. Ir ne bet kokių. Pirmarūšių. 

Zervis nejučiomis krūptelėjo ir apsižvalgė. Karčiamoje ūžė 
pastovus triukšmas, tad niekas kitas negalėjo išgirsti kas buvo 
šnibždėta, tačiau atsargumo būtinai reikėjo. Pardavinėti ginklus 
pagonims buvo draudžiama. Suprantama, prekybos ginklais tai 
nesustabdė, tačiau reikėjo apdairumo, nes bausmės buvo žiau- 
rios. Norint įsigyti ginklų, prasidėti su nepažįstamais, ypač su 
tokiais įtartinais kaip šis, buvo itin pavojinga. 

— Aš ne to čia, - sumurmėjo kiek sumišęs Zervis ir tuoj su- 
vokė, kad jam nėra jokio reikalo aiškintis. - Atėjau alaus išgert 
ir tiek. 

— Pasakok savo bobutei, žiemgali! - vėl kreivai šyptelėjo vie- 
naakis. Jis apskretusiais nagais pakrapštė savo prastai nuskustą 
smakrą ir vėl pasilenkė prie Zervio ausies. - Aš nestriošinu. Be 
to, besiderant, ir man būtų ne pro šalį išgerti. Pastatyk bokalą, 
ir duosiu gerą kainą. Nesigailėsi. 


+ 

Vismantas nuliejo šlakelį po suolu ir pakėlęs ragą prie bur- 
nos godžiai gėrė. Ištuštino jį nenuleisdamas rankos, po to atsi- 
raugėjo ir giliai atsiduso. Prakaitas dar vis kapsėjo nuo jo no- 
sies, bet dabar jau rečiau. Tuo tarpu Vykintas gėrė pamažu ir 
suraukta kakta žymėjo, kad jis stipriai galvoja. Šiai progai jis 
liepė tarnui atnešti sidabrinę paauksuotą taurę, kurią jis prieš 
kelis metus parsivežė iš Čersko Mozūrijoje. Rubinais puoštą kry- 
žių jis liepė savo kalviui nuimti nuo taurės. To ženklo jis nemė- 
go, be to, rubinai buvo geras priedas dukters kraičiui. 

— Tad sutarta. Paskleisiu žodį, kad visuose piliakalniuose lai- 
kytų laužus paruošty. 

— To šįkart nepakaks, kunige, - papurtė galvą Sprudeikis. 
Atrodė, kad išėjęs iš pirties jis dar labiau nekantravo. 

— O kaipgi? Dūmai dieną, ugnis naktį, - Vykintas iš padilbų 
pažvelgė į Vismantą, tikrindamas ar tas pritaria brolio stačio- 
kiškumui. Vismantas nusišluostė dabar jau mažiau rasojančią 
kaktą ir tvirtai krestelėjo galvą. 

— Jau nuo seno taip, - sutiko jis. - Tai tinka kai reikia skelbti 
pavojų. Tinka suburti vyrus. Bet dabar to nepakaks. 

Vykintas žodžio neištarė, bet pakelti antakiai rodė, kad jis 
laukia paaiškinimo. 

— Vyrai susiburs, bet jiems reikia žinoti kurlink joti. 

— Taigi, siųsit Žygūnus. 

— Bet iki Tverės gerai jojant yra virš dienos kelio, iki Rasei- 
nių - bent dvi, o iki Ariogalos ir Tauragės - visos trys. Kai teuto- 
nų kariuomenė pasieks mūsų žemę, negalime tiek delsti. Rei- 
kia, kad per tą laiką visi jotų į šiaurę. 

Vykintas susiraukė ir siurbtelėjo iš savo auksuotos taurės. 

— Jot, nežinant kurlink? 

— Dėl to ir atvykova. Reikia sutarti ženklus. Per dieną, ypač 
Jei pučia vėjas, dūmais ne ką padarysi, bet naktį ugnis toli matyt. 
O ją galime tarpais pridengti, kaip seniau darydavo. Jūs, kuni- 
8€, gerai žinot kaip svarbu žygyje, kad ir viena diena. 

Vykintas siurbtelėjo ir nežymiai krestelėjo galvą. To aiškin- 
ti jam nereikėjo. Žygio metu kiekviena diena tiesiog gyvybingai 

svarbi. Esmė ta, kad užpuolėjas atvyksta su jau sutelkta kariuo- 
mene, o užpultajam ją reikia suburti. Tos kelios dienos tad le- 
mia viską. Net ir turtingesnį, žmonėmis skaitlingesnį kraštą 
užpuolęs galėjai dvi, tris dienas, kartais ir visas penkias palygin- 
ti netrukdomai siaubti kaimus ir mažesnius miestelius. Supran- 
tama, tuo metu užpultame krašte karštligiškai telkiama 
kariuomenė. Tačiau tam reikia laiko. Laiko susiburti, suvokti 
kas dedasi, laiko nuspręsti kur ir kaip žygiuoti. Tad nemažiau 
svarbus už netikėtą užpuolimą buvo ir greitas atsitraukimas. Ne 
kitaip jis pelnė, kad ir šią taurę. Viso labo tris dienas tada te- 
praleido Mozūrijoje, o kol susirinko kariaunos iš Čersko ir Ploc- 
ko jie su grobiu jau buvo pasiekę Sūduvos ežerus. 

— Sakot, joti į šiaurę žygūnams mus nepasiekus? Davus žen- 
klą? 

- Būtinai taip, kunige. Šitaip nukertam tris - keturias die- 
nas. 

— Hmm... — numykė Vykintas. Jis pasuko taurę, įdėmiai 
stebėdamas kaip geltonas midus susisuka į sukūriuką šviesiai 
geltoname taurės dugne, vienu gurkšniu išgėrė ir pakėlė akis į 
Vismantą. Buvo pripratęs, kad su Bulioniais skaitytis reikia, ir 
kad nė vienam iš jų netrūksta narsos ir ryžto. Akivaizdu, tam 
stambiam drimbai netrūko ir sumanumo. - Tai koks bus žen- 
klas? 

- Vienas blyksnis - į Ventę. Du - į Šiaulių žemę. Trys - į 
Pakruojį. 

— Aha... Nuo jūsų Dubysos, per Busikę, Šatriją, Girgždūtę, 
Medvėgalį... - Vykintas lenkė pirštus skaičiuodamas aukščiau- 
sias, pavojaus skelbimui pritaikytas aukštumas. 

— Bet reikia, kad pasiruoštų. Derva geriausia. Aitri ugnis ir 
miglotą naktį matysis. Bet reikia pasiruošti... Reikia susitarti su 
žyniais. Geriausia, žinoma, ne tik tartis. 

Vismantas nusišluostė dar vis rasojančią kaktą. 

— Užtat reikia jūsų žodžio, kunige. Ypač kalnams į Arioga- 
los, Tauragės pusę. Sutinku, kad reikia ne tik žodžio. Mes atke- 
liaudami du jaučius palikome Šatrijoj. 

Vykintas pakraipė galvą ir ištiesė tuščią taurę ąsotį laikan- 
čiam tarnui. Syptelėjo stebėdamas kaip gelsvas skystis sruveną 


532 


taurėn. Už du jaučius šatrijiškiai Žyniai pakurs dervos statinę 
taip, kad šviesą ir už Medvėgalio regėsi. Prisieis ir jam šiek tiek 
paaukoti, tačiau šiuo atveju smulkintis nederėjo. 

— Vienas, du ir trys blyksniai. Pamatom ir jojam, - patvirti- 
no jis. - Tvarkoj. Bus visur taip liepta! O kas, jei mane puola 
Mindaugas? 

— Tada, kunige, įsakykit, kad žiebtų po keturis blyksnius. At- 
josime! Norint... | 

— Norint, ką? 

— Mindaugas turi proto. To jam neatimsi. Be šalnų tikrai ne- 
puls. O su teutonais negali žinoti. 

Vykintas atsiduso ir palingavo galvą. 

— Turi jis to proto, - pritarė ir paliejo šlakelį midaus po suo- 
lu. - O su teutonais išties būna įvairiai. Šiuo metu nežinau kas 
blogiau... 

- Pasiruošt reikia, sakydavo senoliai, - tęsė Vismantas ir pats 
pakėlė ragą. - O tada ir dievai padės. 


LŽ 

Užpirkęs vienaakiui antrą kaušą alaus Zervis suvokė, kad ir 
šiuo atveju nebus pataikęs. Jo anksčiau kalbinti knechtai nieko 
doro nežinojo ir to visai neslėpė, o su vienaakiu buvo kitaip. Jis 
vaizdavo, kad turi kažkokius ryšius gal net su pačiu Ordino di- 
džiuoju magistru bei Rygos vyskupu ir, kad jam paslapčių nėra. 
Kai toliau kamantinėjamas Zervis numykė, jog jam ginklai visai 
neįdomūs, vienaakis kreivai šyptelėjo ir primerkęs tą savo liku- 
sią akį beveik iki pusės ištuštino antrą kaušą alaus. 

— Suprantu, kad reikia būti atsargiam, suprantu... - šnabŽ- 
dėjo jis, prigludęs prie Zervio ausies. - Tačiau progą praleisti 
būtų kvaila. Dabar tiek priplūdo tų skarmalių... - jis panieki- 
Nančiai pamojo link liuneburgiečių. - Maukia per dienas, 0 pi- 
nigo neturi. Užtat galima gauti ir visai neblogų daiktelių. Už 
Prieinama kainą. 

— Manęs nedomina. 


— Nedomina tavęs, žiemgali, domins kitus Tervetėje. Proga 
uždirbti. 


53 


— Aš ne iš Tervetės. 

— Argi? - vienaakis, tarsi ką užuodžiantis šuva, giliai įkvėpė. 
— O aš tiesiog užuodžiu, kad tu ne iš mūsiškių Žiemgalių. Pago- 
nio kita smarvė. Tada bent jau iš Mežuotnės. 

— Austės... — burbtelėjo Zervis ir tuoj suprato, kad visai be 
reikalo išsidavė. Supykęs ant savęs nusigrežė ir siurbčiojo alų. 
Vienaakis kurį laiką tylėjo. 

— Na va... Pagonis, tai ir proto ne tiek daug... - bumbėjo 
sau panosėje. Iš balso buvo aišku, kad alus jam jau muša į galvą. 
Matyt, buvo ir prieš tai išgėręs. — Tokią progą praleisti... 

Zervis stengėsi suvaldyti kylantį pyktį. 

— O Jei jie čia ilgiau bus, tai kainos dar kris... - sumurmėjo 
jis pasukęs galvą. - Kodėl nepalaukti? 

Vienaakis paniekinančiai suprunkštė. 

— Atsirado, mat, galvočius... Lauksi - bus vėlu. Gailėsiesi. 

— Tai kada jie išjudės? Ir į kurią pusę? 

— Neužilgo. Tikėkimės, kad kuo greičiau... 

— Et, kad pats nieko nenumanai!.. 

Vienaakis baigė gerti alų ir trenkė bokalu į drėgnas stalo 
lentas. Atrodė, kad alus jį nuteikė karingai. 

— Aš?! Aš nenumanau? - šūktelėjo jis jau visai garsiai. Triukš- 
mo užeigoje netrūko, tačiau tai visgi atkreipė kitų dėmesį. 

Reikėjo tada tylėti, žinoma. Bet ir Zervis buvo alaus išgėręs 
ir, be to, šis nemalonus tipas jį nemenkai pykino. 

— Nei per nago juodimą nenumanai... Nei per špygą! — me- 
tė Zervis ir, pabrėždamas savo žodžius, parodė nykščio galą. 

— Šitaip! Tai paklausim!.. — vienaakis atsistojo, o kadangi 
kojos jau nevisai klausė, susvyravo ir nusitvėrė stalo briaunos. 
Atsisuko į prie gretimo stalo susigrūdusius liuneburgiečius. - 
Jūs kūtvelos! Jūs visų uostų padugnės! — pakeltu balsu šaukė 
jis. - Šitas štai pagonis nori žinoti, kada jūs išsinešdinsit iš Ry- 
gos! 

Liuneburgiečiai taipogi buvo spėję pakankamai karingai nu- 
siteikti, tačiau bent jau Krauzei vienaakis neatrodė rimtu prie- 
šininku. 

— Nutilk, tu šiukšle... - numojo Krauzė. Jis jau prieš tai bu- 
vo susidūręs su Henke ir žinojo jo pravardę. - Eik šunų kart... 

— Tave pakarsim už pimpalo, tu vištos mėšle! - visiškai pra- 
radęs sveiko proto likučius šaukė vienaakis. - Geriau atsakyk, 
kada išvilksit savo užpakalius iš Rygos! Jau ir pagonys jūsų smar- 
vės pernešt nebegali. 

Užeigoje nuvilnijo juoko banga. Šito buvo per daug! Atsi- 
stojo Krauzė, pašoko ir jo vyrai. Krauzė tvojo atsivedėjęs ir per- 
daug nenusitaikęs. Kiek kliuvo vienaakiui nebuvo aišku. Tas ir 
taip nestipriai ant kojų stovėjo, tad smūgio vos kliudytas sugle- 
bo, o Krauzės didelis kumštis trenkė į Zervio petį taip, kad tas 
pasisuko ir išliejo savo likusį alų. 

— Gesinkit šviesas! Gesinkit! - šaukė savo merginom prie 
alaus statinių stovintis Kuopis. Jis jau iš patirties žinojo, kad 
vienas būdas kaip muštynių atveju išvengti didesnių nuostolių 
buvo kiek galint greičiau užgesinti visas šviesas. Tam jau buvo 
kaip ir per vėlu, nes muštynėms kartą prasidėjus į jas noriai 
įsijungė visi. Aidėjo šauksmai ir smūgiai, girdėjosi dūžtančių 
bokalų žvangėjimas ir duslesni lūžtančių baldų garsai. Tuo pat 
metu, ar tai apverstos, ar merginų sėkmingai užspaustos gęso 
žvakės ir palaipsniui darėsi tamsiau. Kol dar buvo šiek tiek švie- 
su, Zervis spėjo pasitraukti iš užustalės. Kažkas jam laikė nu- 
tvėręs kairę ranką, o tiesiai prieš jį vėl plačiai užsimojo 
raudonveidis Krauzė. Gerai, kad Zervis dar nebuvo paleidęs 
bokalo. Staigiu dešiniosios mostu šveitė bokalu ir pataikė Krau- 
zei kažkur netoli ausies. Prieš užgęstant paskutinei žvakei, matė 
kaip tas susmuko ant stalo. Berods, tiesiai ant ten tysančio vie- 
naakio. 

Zervis nelaukė sužinoti kuo tai baigsis. Prasiyrė pro susigrū- 
dusius, besikeikiančius vyrus ir išsprūdo pro duris. Nieko nelau- 
kęs pasigriebė iš tvarto savo nedidelį nešulį ir dar prieš suskam- 
bant devyniems varpo dūžiams didžiajame šv. Petro bažnyčios 
bokšte per Malkų vartus išėjo iš Rygos. 

Buvo aišku, kad ir Rygoje dar niekas nežinojo kada ir kur- 
link žada iškeliauti susibūrusi kariuomenė. Galėjo tai žinoti ne- 
bent pats didysis magistras, o gal nežinojo nei jis. 

Zerviui neliko nieko kito, kaip grįžti į Austę. 

Rudens pradžia, 
1236-tieji metai. 


idysis magistras Falkvinas sunkiais žingsniais priėjo 

prie menės durų, jas pravėręs patikrino ar kartais 

kas už jų nesislepia, tada rankos mostu parodė neto- 

liese stovinčiam sargybiniui, kad pasitrauktų tolyn. 
Sandariai užvėręs duris priėjo prie abiejų langų į pilies kiemą ir 
juos uždarė. „Vėl lynoja...“ - pagalvojo, bet nusprendė, kad ši- 
to pakartotinai pabrėžti susirinkusiems nebeapsimoka. Prikal- 
bėta ir taip per daug, o dabar, po markgrafo Haseldorfo apsi- 
sprendimo ir po balsavimo, per kurį tas paniurėlis skizmatikas 
taipogis pabrėžė, kad reikia nedelsiant iškeliauti į Žemaitiją, bur- 
nos daugiau aušinti nebuvo ko. Su tokiais skardžiabalsiais šau- 
kūnais kaip Danenbergas dar buvo galima bandyt ginčytis, ta- 
čiau su šventeivomis kaip Haseldorfas, kurie įsitikinę, kad jie 
siųsti pačios Švenčiausios Mergelės Marijos, tai daryti buvo be- 
viltiška. Dabar neliko nieko kito kaip pasistengti kiek galint ge- 
riau išnaudoti susidariusią padėtį. Patikrinęs ar visi langai san- 
dariai uždaryti, didysis magistras atsisuko į prie stalo susėdu- 
sius karo vadus, įskaitant ir šiuo metu Rygon pakviestus Ordino 
komtūrus. Iš įdėmių jį įtemptai sekančių žvilgsnių buvo akivaiz- 
du, jog šie jo veiksmai, kuriais siekė pabrėžti šio sprendimo svar- 
bą, pasiekė savo tikslą. 

— Tegul Visagalis Viešpats palaimina šį sprendimą, - iškil- 
mingai pradėjo magistras. - Kalbų metas pasibaigė. Dabar rei- 
kia pereiti prie veiksmų. Šiuo metu svarbiausia, kad šie mūsų 
priimti sprendimai neišeitų už šitų sienų. Negali pasklisti nei 
menkiausias įtarimas. 

Jis pamažu ir nuosekliai apžvelgė visus į jį atsuktus veidus. 
Dėlei Ordino komtūrų rūpintis nereikėjo. Žvilgsnis sustojo prie 
įraudusio Danenbergo veido. Nors ilgai trukęs ginčas buvo iš- 
Sprestas jo naudai, liuneburgietis dar vis atrodė nepatenkintas. 
Greitomis peržvelgė savimi ir savo tikslu tikrą Braunšveigo Ha- 
Seldorfą, kiek ilgiau stabtelėjo prie Bremeno bei Liubeko miesto 
būrių kapitonų ir Rygos magistrato kuopos vado. Pskovo Jast- 
rembas sėdėjo stalo gale suraukęs antakius, tarsi svarstydamas ar 
šiuo atveju gerai nubalsavo. Matyt, dar vis pyko, kad prieš prasi- 
dėjus balsavimui Falkvinas paprašė jo vertėjui išeiti iš salės. Kad 
negalėtų per daug prieštarauti, buvo taipogis išprašyti Danen- 

bergo bei Haseldorfo sekretoriai. Pasiliko tik nuolatinis Ordino 
raštininkas brolis Rapolas. Būtinai reikėjo visiems įsisąmoninti, 
kad čia pasiektas sprendimas privalėjo likti paslaptimi. Kadangi 
neliko pašalinių, visi privalėjo suprasti, jog jei paslaptis prieš lai- 
ką pasklis, tai bus kaltas vienas iš salėje sėdinčiųjų. 

— Dėl mūsų žygio sėkmės privalau pakartoti: jokia užuomina, 
nei mažiausiu žodeliu neišduokite puolimo krypties anič niekam. 
Nei savo raštininkui, nei rūbininkui, nei ginklanešiui, nei... - „sa- 
vo sugulovei“, vos nepasakė magistras, nes matė, kad Danenber- 
gas kreivai šyptelėjo. 

— Kad ir kiek skubėsime, mums dar liko bent savaitė prieš 
iškeliavimą ir jei per tą laiką žinia pasklis, pasėkos bus labai 
žalingos. 

— Dar savaitė? — savo spėjusiu įkyrėti balsu pertraukė Da- 
nenbergas. — Betgis nubalsuota, kad išvykstame tuojau. Mano 
kariuomenė pasiryžusi žygiuoti rytoj! 

— Puiku. Tuo jūsų geru pasiruošimu būtinai pasinaudosime! 
— Falkvinas net sugebėjo išspausti šypsnį. Jis buvo maloniai nu- 
teiktas tuo, kad kartą priėjus sprendimo, jam sekėsi suvaldyti 
savo jausmus. — Mes tikimės Dievo pagalbos ir užtat sėkmės, 
bet kaip kariai gerai žinome, jog Visagalis padeda tiems, kurie 
tinkamai pasiruošia. Apie tai ir kalbu. Prieš išsirengiant į žygį 
būtina užsitikrinti užnugario saugumą. 

Hercogas Danenbergas buvo beprasižiojąs, bet kai susigau- 
dė kas buvo pasakyta, vėl užsičiaupė. Kare užnugario saugumas 
buvo ne mažiau svarbus už kardo aštrumą. Teko klausytis kaip 
Falkvinas nuodugniai išdėstė kitų dienų parengiamuosius dar- 
bus. Jų buvo daug. Reikėjo bent savaitės, kolei iš komturysčių 
susirinks pagalbiniai latgalių ir estų daliniai. Kitas svarbus už- 
davinys — būtina užbėgti priešo žvalgams už akių. Reikia pasi- 
stengti, kad kariuomenei pajudėjus į pietus žinia prieš laiką 
nepasiektų Žemaitijos. Užtai būtina pasiųsti greitus ginkluotus 
būrius į paribio Žiemgalą. Šie privalo apsiausti visas jų kelyje į 
Žemaitiją esančias gyvenvietes. Norint ten jau ir dabar nepati- 
kimose rankose greitų žirgų kaip ir neliko, tačiau atsarga gėdos 
nedaro. Reikia pakartotinai perkošti ne tik gyvenvietes, bet ir 
gretimus miškus. Žiemgaliai dabar įsigudrino arklius slėpti, o 

kad užnugaris būtų saugus reikia susemti ginklą naudoti galin- 
čius vyrus ir įjungti į kariuomenę. Taip jie bus po akim, nori ar 
nenori prisidės prie apgulties darbų ir puolimų. Verta taipogis 
tuo pat metu pasiųsti kelis būrius Kuršo bei Sėlos kryptim, net į 
šiaurę — Turaidos link. Tiems būriams ypatingo stropumo nerei- 
kia. Anaiptol. Net būtų gerai, jei kokia žinia apie jų veiklą pa- 
siektų Žemaitiją. Šitaip, jei ką ir išgirs apie baigiamuosius ruošos 
darbus, nenumanys kurlink puolama. Svarbiausia, žinoma, Žiem- 
gala, nes pro ten reikės keliauti. Ten reikia pasiųsti patikimiau- 
sius, greičiausiai sugebančius joti būrius. 

— Tai aš skiriu raitelių į Žiemgalą! - neleidęs magistrui baig- 
ti, įsiterpė Danenbergas. - Jau, berods, parodėme, kad mūsiš- 
kiai Žirgai greičiausi. 

Tai buvo sunku ginčyti. Nuobodžiaudami liuneburgiečiai prie 
Rygos mūrų surengė visą eilę lenktynių, o kadangi jas rengė pa- 
gal savo taisykles, tai daugumą ir laimėjo. 

Falkvinas kilstelėjo antakius, bet stengėsi neparodyti nepa- 
sitenkinimo. Jis vylėsi, kad pasiseks Danenbergą pasiųsti kad ir 
į Turaidos pusę, kur triukšmo galėtų kelti kiek tinkamas. Į Ziem- 
galą tuo tarpu būtina siųsti nedidelius būrius po ne daugiau kaip 
dešimt-penkiolika žmonių. Tokie gali praslinkti nepastebėti miš- 
kais. Bet, žinoma, tokio dydžio būrys neatitiktų Danenbergo di- 
dybės sampratos. 

— Vienas mano viršilų, toks Krauzė, su žiemgaliais jau susi- 
dūrė, - neatlyžo Danenbergas. - Jis mielai jiems parodys ko ver- 
tas liuneburgietis! 

— Aa, taip... Tarsi teko girdėti... - atsiduso Falkvinas. Jam 
tekdavo beveik kiekvieną rytą išklausyti pranešimus apie muš- 
tynes įvairiose miesto vietose. Kadangi „Lokio“ užeigoje į kai- 
lį gavo liuneburgiečiai, apie tai buvo pranešta su visom smul- 
kmenom ir net su tam tikru pasitenkinimu. 

— Tačiau matote, gerbiamas hercoge, jojant į Žiemgalą rei- 
Kės atsargumo ir... 

— Gero kumščio reikia, magistre! - vėl pertraukė Danen- 
bergas. — Otą mes turime. Ypač Krauzė. Jam toje susmirdusioje 
karčemoje per apsirikimą kažkoks prakeiktas žiemgalis kaktą 
Perskėlė. Ot, ten, iš kur tas brudas kilęs, ir norime pradėti! 

Magistras pažvelgė klausiančiai į brolį Rapolą. Raštinin- 
kas paprastai žinodavo visas reikalingas smulkmenas. 

— Tas Žiemgalis, berods, iš Austės, - paaiškino jis dalykiškų 
raštininko balsu. —- Bent taip teigė toks Henkė. Ne pats patiki- 
miausias liudininkas. 

— Ak, Austės... — vietovę magistras gerai prisiminė. Prieš 
šešiolika metų per pirmą didelį Žiemgalos užpuolimą jis dalyva- 
vo jos apgultyje. Tada tebuvo dar tik naujai įšventintas brolis. — 
Tai sugriauta pilis pačiame paribyje. Kadaise buvusi pakanka- 
mai stipri. Bet dabar, berods... 

— Dabar neleidžiam jos atstatyti, - pabrėžė Kuoknesės kom- 
tūras. - Sutvirtinimų ten nėra. 

— Teisingai. Tai gal ir neblogai tada, - magistras pagalvojo, 
kad Danenbergą vistiek teks kur nors siųsti. - Austė beveik pa- 
keliui į Žemaitiją. 

- Šitaip! Kaip gerai išpuola! Tai mes su ta Aste ar Auste, ar 
kaip ten bebūtų susidorosime. Tik paskirkit gerą vedlį... 

— Atsiminkit, kad mes ne su žiemgaliais kariauti žadame, 
gerbiamas hercoge. 

— Suprantama! Tačiau juos reikia įjungti į kariuomenę, - 
Danenbergas plačiai nusišypsojo ir paglostė savo kardo ranke- 
ną. - Taipogis supratau, kad tam reikės šiek tiek paraginimo. 

— Deja, tai tiesa. 

— Viskas sutampa, magistre. Mes esame pasiruošę ir pulti, ir 
raginti. 


Pradžioje baltasis žaltys išvis nenorėjo išlįsti iš savo urvo 
po rūkyklos pamatais, rudasis taipogis nesielgė kaip įprasta. 
Vietoje, kad guviai iškėlęs galvą prišliaužtų prie Medeinos, jis 
lėtai rangėsi palei pajuodusius pamatinius akmenis ir protar- 
piais kyštelėdamas ploną liežuvį tikrino savo šliaužimo taką. 
Uvis susirūpinęs pažvelgė į motiną, bet ji pasilenkė, švelniais 
pirštais perbėgo rudojo nugarą ir tik tuomet šis drąsiai pasuko 
prie jos kojų. 

— Matai, jie nujaučia apie ką tu galvoji... - tarė Medeina. 

Dabar ir pilkšvai baltas žaltys neskubėdamas išlindo iš urvo. 

— Kad tik apie Jautaką. Rūpi, kada jis mums atneš žinią. 

— Tas ir yra. Jie mūsų šeimos žalčiai. Apie Jautaką jiems ži- 
noti sunku. Užtai ir drovisi. 

Uvis atsiduso. Jam niekada neateitų į galvą abejoti tuo, ką 
sako motina, tačiau, kad jų šeimos žalčiai drovėtųsi, buvo neti- 
kėta. 

— Jei jis būtų mūsų šeimos narys... - aiškino toliau Medeina 
ir paglostė artyn prišliaužusi balkšvą žaltį. - Kad ir pusbrolis, 
tada jiems būtų lengviau. 

— O jei pabandžius? 

— Pabandyk. 

— Ar atjos Jautakas? Ar atjos? — pritūpęs šnibždėjo Uvis. 
Balkšvasis žaltys į ištartus žodžius nekreipė dėmesio, tik toliau 
tyrinėjo tamsią didelio pamatinio akmens apačią. Liežuvis vos 
atsekamu greičiu išnirdavo iš burnos ir vėl pradingdavo. Ruda- 
sis žaltys jį nužvelgė žingeidžiom akim, kuriuose atsispindėjo 
šviesi pravertų durų anga. 

— Matai, jiems nepatogu rodyti, kad nieko nežino, - pateisi- 
no savo globotinius motina. — Nieko nepadarysi, jie mūsų šei- 
mos žalčiai. 

— Tada paklauskim apie mane. Ar man patartina dabar iške- 
liauti į Kuršą? 

— Taip irgi nieko nebus. Patarti jie negali. Jie žalčiai, jie nu- 
jaučia, o ne galvoja. 

— Nujaučia ką? 

— Pavojų. Mirtį, - Medeinos balsas pritilo iki šnabždesio. — 
Man baugu jų klausti apie tėvą. Jie pasidaro neramūs. 

— Bet tėvas dabar sveiksta. 

— Ačiū dievams, taip. Tačiau jie nujaučia kažką, kas įvyks 
vėliau... 

Abu kurį laiką tylėjo. Ir be žodžių buvo aišku, kad visos Lai- 
mų apmestos likimo gijos turi pradžią ir pabaigą. Skiriasi tik 
gijų ilgis. 

— Tai jūs paklauskit, mama. Paklauskit, ar bus pavojus jei 
Iškeliaučiau į Kuršą. 

— Pavojus tau? 

— Labiau Ventei. Tai yra, jums. Bet ir man. 

Motina pritūpė ir nuleido ištiestais pirštais ranką. Abu žal- 
čiai reagavo tuoj pat. Balkšvasis privingiavo ir pakėlęs galvą ty- 
rinėjo jam gerai pažįstamą kvapą. Atrodė, kad jį labiausiai 
domina Medeinos nykštys. Vikrusis liežuvis žaidė jo paviršium. 
Motina sumurmėjo klausimą taip tyliai, kad Uvis neatskyrė žo- 
džių. Tačiau atrodė, kad tai paveikė žalčius. Abu pakėlė galvas. 
Kūnai suvingiavo. Rudasis žaltys uodegos galu palietė balkšvajį 
ir pasisuko į vakarus. Abiejų galvos lėtai suposi. 

- Medeina švelniai palietė jų nugaras ir atsistojo. Jos veidas 
buvo ramus. 

— Pavojaus tau nejaučia, — tarė ji. - Gali ruoštis kelionei. 

Uvis atsiduso. Nuo pat ryto jį kamavęs neramumas kiek at- 
lėgo. Nors ne visiškai. 

— Tačiau gal jūs, mama, galėtumėt paklausti apie Jautaką. 

Medeina papurtė galvą. 

— Negalima jų be reikalo klausti. Su Jautako dvasia jie ryšio 
neturi, 0 jei paklausčiau, bergždžiai stengtųsi. Matai, jie jau ir 
taip pavargo. 

Iš tiesų, jie atrodė pavargę. Ypač balkšvasis atrodė sugle- 
bęs. Jis nuleido galvą beveik iki bruktos rūkyklos ąslos ir itin 
lėtai vingiavo savo urvo link. 

Jautakas pasivertė ant šono, dešine ranka perbraukė šiltą 
moters petį ir apglėbė putlią krūtį. Moteris jaukiai atsiduso ir, 
palenkusi galvą, drėgnom lūpom pabučiavo krūtį spaudžiančią 
ranką. Ji gundančiai pasirąžė, tačiau Jautakas įtemptai klausė- 
si iš už sienos sklindančių garsų ir šį kartą gundymams nepasi- 
davė. Matyt, jau ir taip abu pakankamai privargo per naktį, 
nes netrukus pasigirdo jos ritmingas kvėpavimas. Pro nugram- 
dyta veršio oda aptemptą langą skverbėsi blausi ankstyvo ru- 
dens ryto šviesa, sukranksėjo pralėkdamos varnos, bet šiaip 
buvo tylu. Tesigirdėjo tik Agluonos ritmiškas kvėpavimas. Ba- 
kūžės gale stovinčioje lovoje miegojo jos ketverių metų sūnus, 
bet tas kvėpavo labai tyliai, panašiai kaip ir kojūgalyje susiran- 


62 


giusi katė. Jautakas nusprendė, jog bus susapnavęs kažkokius 
įtartinus garsus ir pradėjo gailėtis, kad nepasidavė mieguistos 
moters vilionėms. „Bet bus dar progų“, - pagalvojo jis tingiai. 
Per ilgas kovas vyrų gretos Žiemgaloje išretėjo, žuvę vyrai pa- 
liko jaunų našlių ir nespėjusių ištekėti merginų, tad pagundų 
Austėje netrūko. Kai kurios iš jų viliojo, bet spyriojosi, tačiau 
Agluona nebuvo iš tų. Jau antrą jo pobūvio Austėje dieną pa- 
kvietė Jautaką į savo bakūžę vakarienei ir tą vakarą jis jau ne- 
beišėjo. 

Jautakas suraukė kaktą, prilaikė kvapą ir vėl įtemptai klau- 
sėsi. Apgriuvusių pylimų gale augančiuose gluosniuose perin- 
čios varnos kranksėjo visgi kažkaip ne taip. Iš ryto, prieš išlėk- 
damos varnos visada kėlė triukšmą, tačiau tai būdavo įprastas 
atsisveikinimo kranksėjimas, o dabar jų skardžiuose balsuose 
skambėjo tarsi perspėjimo gaida. Staiga sulojo vienas iš dviejų 
tvarte laikomų šunų. Sulojo piktai, kaip lodavo, kai prie Austės 
pylimų artindavosi koks vilkas. Sulojo ir staiga nutilo. 

Jautakas atbloškė patalą ir skubiai kėlėsi. Tamsoje graibėsi 
kelnių. 

— Kur tu eisi? Dar anksti... - išgirdo jis. - Eikš... Spėsi. 

Balse suskambo jaukus kvietimas. Šiaip jam būtų sunku at- 
sispirti tokiam gundymui, tačiau šiuo atveju Jautakas pajautė 
pavojaus dvelksmą. 

— Reik eiti pažiūrėt. Slunkius nelojo... - sumurmėjo jis ir, 
įsimovęs į kelnes, pasilenkęs graibėsi po lova kardo. Kardą pa- 
kišdavo po lova, kad Agluonos keturmetis sūnus, kuris juo labai 
žavėjosi, netyčia nesusižeistų. 

— Kas? — dar vis pilnai nepabudus klausė Agluona. - Koks 
Slunkius? 

- Šuo. Margis sulojo, Slunkius visada antrina. O dabar ne. 

- Šuo nelojo ir todėl eini? - jau kiek prabudusi, bet gal kaip 
tik užtai nesusigaudydama klausė Agluona 

— Grįšiu. Netrukus, - šiuo metu aiškinti apie šunų įpročius 
Jis neturėjo jokio noro. Be to, greičiausiai klydo. Nieko ypatin- 
80 ten nebuvo. Slunkius, matyt, taip apsimiegojęs, kad ir nepa- 
budo. Bet Margis nutilo kažkaip per staigiai. Jis šiaip jau lodavo 
Iki užkimimo. 

Nieko, patikrins ir rudens rasoje sušlapęs kojas grįš į Ag- 
luonos lovą. Bus proga tinkamai sušilti. 

Hercogas Danenbergas noriai sutiko, kad Krauzė tokiems 
puolimams turėjo daugiau patirties ir pakantumo. Kilmingojo 
vertas uždavinys buvo pulti raitam, kad ir per nelengvą tereną, 
arba vadovauti pilies apgulčiai, tačiau dar rytui pilnai neišaušus 
brautis per drėgme apsunkusius krūmus, kad apsiaustum kaž- 
kokio Žžiemgalio jau anksčiau išgriautą tvirtovę buvo galima per- 
leisti Krauzei. Šitaip jis nusprendė, kai Ordino paskirti vedliai 
paaiškino, jog reikia palikti arklius dar neprijojus Austės ir ar- 
tyn prisėlinti pėstiems. Tik šitaip bus galima užklupti jos gyven- 
+tojus netikėtai ir užtikrinti, kad jie neišlakstys. Kai šunys pradės 
skalyti (o šito sunkiai išvengsi), reikia būti pakankamai arti idant 
galėtum juos tuoj pat nutildyti. 

— Štai tavęs vertas uždavinys, - pareiškė tada hercogas Krau- 
zei, ir laikinai perleido jam vadovavimą. Galėjo tai sau pateisin- 
ti ir tuo, kad nukentėjusiam Krauzei reikėjo duoti progos pasi- 
reikšti. Geras vyras, bet galvą tai turi už kaladę kietesnę. Kitam 
toks smūgis būtų, ko gero, kaušą sukežinęs, o Krauzė dantis su- 
kandęs pakentėjo, kol barzdaskutis išrankiojo suaižėjusio boka- 
lo šukes iš žaizdos, apsirišo galvą ir tarsi nieko. Kai aiškino Liu- 
neburgo vėliavos vyrams, tarp kurių netrūko ir kilmingųjų, kaip 
prislinkti prie apsuptos gyvenvietės, niekam nekilo abejonės, kad 
reikia klausyti. 

Užpuolimas tad buvo gerose rankose, ir hercogas Danen- 
bergas galėjo išvengdamas klampių vietų ir drėgme apsunku- 
sių krūmų neskubėdamas artėti prie toliau prieblandoje bo- 
luojančių pylimų, už kurių kyšojo keli šiaudiniai namų stogai. 
Pylimų atšlaitėje augo aukšti gluosniai, iš kur pasigirdo varnų 
kranksėjimas. Piktai sulojo šuo, tačiau lojimas staigiai nutilo. 
Ko gero jį nudūrė pats Krauzė, nes, prisaikdinęs kitus, kad ne- 
kalbėtų ir net nedrįstų garsiai kvėpuoti, jis pirmas nuslinko ap- 
suptos sodybos link. Po šių tylą sutrikdžiusių garsų kurį laiką 
nesigirdėjo nieko. Bet netrukus atsklido išsigandę balsai ir dus- 

liai aidintys dūžiai. Tarsi būtų daužoma į medines duris. Her- 
cogas patikrino ar kardas pakankamai laisvas makštyje, pamo- 
jo dviem jį sekusiems sargybiniams, kad šie laikytųsi arčiau, ir 
jau tvirtu žingsniu žengė link apsuptos gyvenvietės. Iš ten da- 
bar sklido garsų maišatis. Kranksėjo juodu būriu pakilusios var- 
nos, šūkavo žmonės, girdėjosi moters klyksmas, bliovė karvės, 
trumpai, veriančiai sužviegė kiaulė. Nereikėjo būti arti, kad nu- 
manytum, jog ją nusmeigė kuris nors iš jo vyrų. Hercogas pa- 
spartino žingsnį. Prižadėjo magistrui, kad su užkluptais žiem- 
galiais elgsis nuosaikiai. Suprantama, jiems jėgą parodyti rei- 
kėjo, šiaip kaip tokius įtikinsi, bet geriau visgi, jei jo vyrai per 
daug neįsismagintų. 

— Atsargiai, šviesybe! — staiga šūktelėjo vienas sargybi- 
nių. 

Hercogas sustojo. Kažkur netoli priekyje girdėjosi bėgančio 
žingsniai ir sujudėjo krūmai. Danenbergas pasistiebęs apsidai- 
rė. Beveik tiesiai prieš jį, tik kokių dvidešimties žingnsnių nuo- 
tolyje išniro aukštas, šviesiaplaukis vienmarškinis vyras. Abu pa- 
matė vienas kitą beveik tuo pat metu ir abu beveik tuo pat metu 
siekė kardo. Prie plataus vienmarškinio diržo kabojo kardas, o 
mostas, kuriuo jį ištraukė iš makšties, aiškiai rodė, kad moka su 
juo apsieiti. Danenbergas akimirkai pasijautė tarsi vienas sto- 
vėtų prieš staiga išnirusį vyrą ir jam apdžiūvo burna. Vyras buvo 
jaunas, aukštesnis ir, be abejo, stipresnis už jį. Hercogas žengė 
pusę žingsnio atgal, pasisuko šonu ir iškėlė kardą. Jautė kaip jį 
tarsi replėmis apima baimė. 

„Jis puls, puls...“ — šmėstelėjo mintis. Iš tiesų. Vyras jau 
kovos parengtyje artėjo prie jo. Žengė tris skubius žingsnius, 
tada hercogo kairėje lyg kirvio smūgis trenkė plieninis sargybi- 
nio kryžlankis ir šviesiaplaukis krito kniūbsčias į šlapią rudens 
žolę. 

Hercogas pasisuko. Sargybinis nuleido kryžlankio buožę ir, 
Prispaudęs ją keliu, svertimi vėl įtempė plieninį lanką. Jis buvo 
Vienas iš geriausių kryžlankininkų Liuneburge, tad sargybiniu 
hercogas jį parinko ne be reikalo. 

— Jis jus puolė, šviesybe, - pakėlęs galvą tarė sargybinis. 

— Būčiau nukirtęs... - piktokai sumurmėjo hercogas. Jis py- 

ko ant savęs, ne ant sargybinio, nes dabar jautė kaip, nežiūrint 
ryto vėsos, prakaito lašai drėkino kaktą. Įtampa atlėgo, bet ne- 
galėjo sau paneigti, jog jį tikrai buvo apsėmusi baimė. 

— Kažin kur jis bėgo? - spėliojo antrasis sargybinis. Pirmasis 
buvo vėl įdėjęs strėlę į kryžlankio griovelį, tad ietimi ginkluotas 
antrasis priėjo ir apvertė kritusį. Sunki kryžlankio strėlė pataikė 
tiesiai į krūtinę, 0 iš tokio nuotolio šauta, susmego beveik iki 
pat plunksnuoto galo. Šviesaplaukis mirė dar prieš atsitrenkda- 
mas į žemę. 


+ — Taip... Be abejo būčiau nukirtęs... - pakartojo hercogas, 
tačiau jau daug tyliau. 
— Ir žiūrėkit... Su tokiu geru kardu, o bėgo basas... - antra- 


sis sargybinis pakėlė iš negyvos rankos ištrauktą kardą. Pagal 
taisykles jis dabar priklausė jį nušovusiam. 

Tikrai. Šviesaplaukis buvo basas. Dar savotiškiau, jo rasoje 
nubalintos švarios kojos ženklino, kad jis šiaip basas nevaikš- 
čiodavo. 

— Tai va kaip išeina, Johanai... - jau atgavęs lygsvarą tarė 
hercogas. - Net ir batų tau netenka. Bet užteks gaišti. Ten gy- 
venvietėje, velnias žino kas dedasi. Triukšmo tai netrūksta. 


(7 
* 


— Nepulk... - sušnypštė Zerviui į ausį Gundega. Jos kvapas 
buvo toks pat karštas, kaip pyktis ir baimė, podraug virpą jos 
balse. - Valdykis... Ne dabar metas pulti. 

Ji stipriai prisiglaudė, ir Zervis jautė jos pribrinkusį stangrų 
pilvą. Jam atrodė, kad glaudžiasi ne tik Gundega, bet ir jo negi- 
męs sūnus. Giliai įkvėpė stengdamasis suvaldyti savo siutą. Dar 
tik prieš akimirką jis buvo pasiruošęs atšauti duris ir, nežiūrint 
to, kad kova buvo visiškai beviltiška, su kardu rankoje pulti kie- 
man. Kai jį iš miego pažadino persigandusi Gundega, Austę jau 
buvo užplūdę kryžeiviai. Pro siaurus gyvenamojo namo langus 
jis spėjo pamatyti kaip jie atstatę ietis varo virš arklidžių miego- 
jusius bernus, kaip iš tvarto už kojos tempia į kiemą nudurtą 
kiaulę. Sodrus balsas vokiškai šaukė, kad visi tuojau išeitų arba 
bus padegti stogai. To, kuris šaukė, pro siaurą langą nesisekė 

įžvelgti. Netrukus iš svirno pusės pasigirdo išsigandusių moterų 
klyksmas. 

— Dabar tik bergždžiai žūsi... — suspaudusi jo pečius kimiai 
kuždėjo Gundega. - Nepulk! Atkeršysim jiems. Dievai mato, at- 
keršysim. Visi! Tu, aš, mūsų sūnūs... Atkeršysim... Bet negali Žūt 
dabar. 

Zervis sukando dantis taip stipriai, kad sugirgždėjo žiaunos 
ir trumpam tarsi aptemo akys. Pro lango kampą matė kaip keli 
knechtai su šakėmis ištempė iš tvarto šiaudų ir pritūpę bandė 
įskelti ugnį. 

— Ei, ilgai nelauksim!.. - vėl suskambo sodrusis balsas. Vy- 
ras stovėjo taip arti namo sienos, kad pro siaurus langus nebuvo 
įmanoma jį matyti. — Išeinat laukan arba smengat į pragarą! 

Ugnį skeliantys knechtai buvo patyrę ir, nors lauke buvo 
drėgna, pritūpusio knechto sterblėje jau plonu siūlu rūko bejsi- 
deganti kempinė. Tuoj ją įpūs ir galės padegti šiaudus. 

- Eik! Šiaip žūsime bergždžiai ir mūsų sūnūs negalės ka- 
riauti... - šnabždėjo prisiglaudusi Gundega. Ji mėšlungiškai su- 
spaudė Zervio pečius ir jautė kaip jo raumenys atsileido. Zervis 
pažvelgė per petį į baimės pilnomis, tačiau viskam pasiryžusio- 
mis akimis laukiančius kelis dar likusius Austės vyrus. Jis pa- 
purtė galvą ir, kad nelikų abejonės, pasilenkęs padėjo kardą ant 
ąslos. Tada plačiai pravėrė duris ir pats atsistojo tarpdury. 

Jį pasitiko atgręžti iečių smaigaliai. Prie tvarto pritūpę 
vyrai jau buvo nutaikę savo kryžlankių buožes į langus ir į 
duris 

— Nagi tai tas! — ant viso kiemo užbliovė prie sienos stovin- 
tis stambus aprišta galva vyras. Jis nuleido rankoje laikomą kar- 
dą ir atrodė tiesiog maloniai nustebęs. - Tas, kur man tvojo! Ne- 
lieskit jo. 

Vyras pamojo ir kitiem, kad nuleistų ginklus, o pats priėjo 
artyn. Nors Zervis jį prieš tai buvo matęs tik vieną kartą ir tai tik 
žvakėmis apšviestoje karčiamoje, bemat jį atpažino. Krauzė pri- 
ėjo artyn ir plačiai išsišiepęs nužvelgė Zervį nuo galvos iki kojų. 
Zervis stovėjo išsirėžęs tarpduryje ir nenuleido žvilgsnio, kai 
Krauzė įdėmiai įsistebeilijo į jo akis. 

— Tikrai tas! Turi ranką, rupūže... - kad neliktų abejonės 

Krauzė lengvai patapšnojo savo aprištą galvą. - Ot, kaip sykis 
tokių mums reikia! | 

Jis atsisuko į savo vyrus ir susiraukė. 

— Ei, sakiau ginklus nuleisti! - paliepė jis, nes ne visi skubė- 
jo paklusti. — Ir ugnies nereikės. Nebent tam paršui kepti. Su 
šituo mes gi gėrėm Rygoje. Ar ne taip, tu mušeika? 

Klausta buvo tiesioginiai, tad Zervis nežymiai linktelėjo galvą. 

— Taigi gėrėm, užtat dabar reikia draugiškai. Prisidėk prie 
mūsų. Pasakyk ir savo vyrams, kad prisidėtų, tada jums nieko 
neatsitiks. 

— Neatsitiks ir moterims? — paklausė Zervis. Jo balsas skam- 
bėjo neįprastai dusliai. 

— Jūsų bobom? Ką gi... Nebent jos atsispirti nesugeba... 
— Krauzė trumpai nusijuokė, bet tuoj surimtėjo. - Nieko! Ma- 
no žodis. Bet turit eit visi vyrai, kurie tik pavelka savo užpa- 
kalius. Supratai? 

Zervis apžvelgė į kiemą suvarytus Austės vyrus. Atmetus se- 
nius ir dar keturiolikos nepasiekusius paauglius, jų Austėje te- 
buvo likę vienuolika. Jo didžiuliam palengvėjimui Jautako 
nesimatė. Prie sienos susigūžusių moterų tarpe jis pamatė ir iš- 
sitaršiusiais plaukais Agluoną. Kai jų akys trumpam susitiko, ji 
pakinkavo galvą. 

Reiškia, Jautakui pasisekė pabėgti! Tad žinia jau pakeliui į 
Žemaitiją! 

Zervis trumpam prisimerkė ir giliai įkvėpė. Gundega teisi, 
sutiko jis. Iš Austės į Dausas nukeliavusių ir taip daug per daug. 
Jis ir likusieji privalo likti gyvi, kad būtų kam atkeršyti. 

— Mes prisidėsime... — tarė Zervis ir pats neatpažino savo 
balso. 


Ruduo, 1236-tieji metai. 


vento Zebediejaus dieną, rugsėjo 14-tą, 1236-taisiais me- 
tais didžioji kryžeivių kariuomenė, daugiau kaip keturį 
tūkstančiai vyrų, beveik tiek arklių ir apie šimtas veži- 
mų pradėjo keltis per Dauguvą. Truko geroką pusdienį, 
kol kariuomenė susibūrė Marupitės upelio plačiose pievose ir 
pagaliau pajudėjo į pietus. Jos iškeliavimą lydėjo kitoje Daugu- 
vos pusėje kylančių katedros bei šv. Petro bažnyčios varpų dū- 
žiai. Didžiuma kariuomenės dalyvių tik iš vakaro tesužinojo, kad 
antpuolis trauks į Žemaitiją. Atsinešta į tai buvo įvairiai. Da- 
nenbergo vėliavose krypties parinkimas sukėlė pasitenkinimo 
šūksnius, o Haseldorfo drausmingi kariai net pradėjo giedoti 
Dievo Motinai skirtą padėkos giesmę. Tuo tarpu Jastrembas Fio- 
dorovičius apie sprendimą jau buvo prasitaręs savo būriams, tad 
nepatenkintieji jau buvo spėję apsiprasti. Labiausiai nusivylė vie- 
tiniai bei iš artimų regionų suburti kariai. Drausmės ir paklus- 
numo priesaikos saistomi Ordino broliai savo priešiškumo viešai 
nerodė, tačiau jų knechtų bei Rygos magistrato ir vyskupystės 
vėliavų tarpe buvo garsiai ir stiprokai pasikeikta. Kiek santū- 
riau į tai atsinešė Ordino komtūrams pavaldūs latgalių būriai. 
Visiems, kurie turėjo šiek tiek patirties, antpuolis į Žemaitiją 
atrodė pavojingesnis negu žygis prieš igaunius, kuršius arba net 
prieš danų valdomą Revalį. Žinoma, pavojų bet kokiame Žygyje 
netrūko, tačiau šiuo atveju prisidėjo aplinkybė, jog tai žygis Į 
nežinią, prieš atkaklų priešą, su kuriuo dalis jau turėjo progos 
susidurti, 0 visi buvo su kaupu prisiklausę įvairiausių bauginan- 
čių pasakojimų. Prie nepasitenkinimo prisidėjo ir tai, jog daug 
kas, ypač vietiniai, suprato, kad išsirengiama netinkamu metų 
laiku. Šitai pabrėžė ir smulkiai dulkiantis lietus. Dar berikiuo- 
jant itin margus didžiosios kariuomenės būrius kojos klimpo ar- 
klių kanopų sumaltose Marupytės slėnio pievuose, į mantos 
vežimus teko kinkyti po keturis arklius, o dideliems Danenber- 
go vežimams vos užteko ir šešių. Vežimų ratai apsivėlė lipniu 
dumblu, arklių varovai šūkavo negailėdami keiksmų, o privalė- 
jusios šventiškai atrodyti būrių vėliavos kabojo liūdnai subliuš- 
kusios. 

Kaip nebūtų keista, dauguma šiam žygiui greitomis suburtų 
žiemgalių ir sėlių žinią, kad bus žygiuojama į Žemaitiją priėmė 

palankiai. Su retom išimtim jie į Ordino kariuomenę buvo įtrauk- 
ti per prievartą, o jei jau taip, tai visgi geriau buvo žygiuoti kryp- 
timi, kuri yra arčiau namų. Ne vienas jų galvojo apie pabėgimo 
galimybę, ryžtingesnieji vylėsi, kad kovos sumaišties metu jie 
galės smogti teutonams iš užnugario. Ypač Zervis ir jo bendra- 
minčiai nekantravo, kad būtų kiek galint greičiau išžygiuota ir 
tuo sutrumpėtų jų prievartinio pažeminimo laikas. Jėgas ir nuo- 
taiką jie palaikė keršto viltimi, tačiau, kai didžioji kariuomenė 
nutįso per visas plačiasias Marupytės slėnio pievas iki tolokai 
užnugaryje palikto Dauguvos kranto, Zervį užliejo nevilties ban- 
ga. Tokios didelės ir stiprios kariuomenės jis nebuvo savo gyve- 
nime regėjęs. 

Priekyje, tuoj už vėliavnešių jojo didysis magistras Falkvi- 
nas penkiasdešimties rinktinių Ordino brolių apsuptyje. Tai bu- 
vo kariuomenės smogiamasis branduolys, jos geležinis kumštis. 
Visi broliai prityrę kariai, užsigrūdinę beveik be paliovos ren- 
giamuose žygiuose. Net ir dabar, kai kariuomenė traukė per at- 
viras, Ordinui priklausančias žemes, jie neapleido kovinės 
parengties. Po sudrėkusiais, bet vistiek įspūdingais, baltais rau- 
donai siuvinėtu kalaviju paženklintais apsiaustais visi dėvėjo 
lengvuosius šarvus. Jų įkandin sekė asmeniniai knechtai vedini 
koviniais žirgais. Šie nešė tik brolių skydus, sunkiuosius krūti- 
nės šarvus ir ilgąsias kovines ietis. Koviniai Žirgai privalėjo tau- 
pyti jėgas, kad prireikus galėtų pilnu greičiu smogti į priešo eiles. 
Per pastarąją savaitę Zervis ne kartą regėjo kaip karinių praty- 
bų metu Ordino broliai sugebėjo nepilnų dviejų minučių bėgyje 
pasiruošti kovai. Kad ir nenoromis, turėjo pripažinti, jog atvira- 
me lauke šių sunkiasvorių Žirgų puolimui neatsilaikytų net ir 
narsiausių žiemgalių gretos. Neatsilaikytų ir žemaičių. Ordino 
broliai puolė tiksliai išrikiuotu, daug kartų išbandytu pleištu. 
Kiekvienas brolis dengė du šalia savęs jojančius. Žvelgiant iš 
priekio tesimatė nesustabdomai artėjanti sunkių iečių ir Žvil- 
gančių, nepažeidžiamų šarvų eilė bei viską malančios sunkias- 
Vorių šarvuotų žirgų kanopos. Tam priešintis vien narsos 
nepakako. Toks antpuolis triuškino ir narsiuosius, ir bailius. 

Tuojau už tikslioje rikiuotėje jojančio brolių būrio, juos kar- 
tais iš kairės, kartais iš dešinės pralenkdami jojo du hercogo 


71 


Danenbergo raitelių pulkai. Virš jų plaikstėsi spalvingos Liune. 
burgo vėliavos; tos pačios vėliavos matėsi ir virš toliau vilkstį. 
nėje žygiuojančių Liuneburgo pėstininkų. Už hercogo dalinių 
jojo Pskovo ir Naugardo raiteliai, juos sekė manta apkrauti ar. 
kliai. Už rusų pulkų, taigi dar pirmoje išsidriekusios kariuome. 
nės pusėje, buvo paskirta vieta ir žiemgaliams. Jie nekeliavo 
sutelktinai, nes už jų ir tiesiog jų tarpe buvo Kuoknesės, Sigul- 
dos ir Tukumo komtūrystės daliniai. Tai, be abejonės, ženklino, 
kad jais buvo mažiausiai pasitikima, nes, pavyzdžiui, latgaliai, 
kurių buvo kur kas daugiau, laikėsi drauge, kolonos antroje pu- 
sėje. Kariuomenės ariergarde jojo kaip visada drausmingos her- 
cogo Haseldorfo vadovaujamos Braunšveigo vėliavos*. Prieš 
juos — įvairiausių komtūrysčių, Rygos magistrato bei vyskupo 
būriai. Tokiai kariuomenei, ypač jai vadovaujantiems kilmingie- 
siems, reikėjo įvairios pagalbinės mantos. Be daugelio naštom 
apkrautų arklių matėsi ir nemaža siaurų miško keliams pritai- 
kytų vežimų, pakinkytų trim ar keturiais eilėn išrikiuotais ar- 
kliais. Jų tarpe išsiskyrė du dideli, net šešių arklių tempiami itin 
aukštų ratų sunkieji kroviniai vežimai. Juos iš Rygos pirklių įsi- 
gijo hercogas Danenbergas ir kadangi vežimus dažnai tekdavo 
stumti iš balų, juos lydėjo taip dumblu apsitaškę Danenbergo 
knechtai, kad nebuvo įmanoma atpažinti šiaip iš tolo šviečian- 
čios žydros Liuneburgo spalvos. 

— Tokia galybė... - išsprūdo šalia Zervio žygiuojančiam jau- 
nam žiemgaliui Starkui. - Kas jiems gebės pastoti kelią?.. 

— Pelkės, o po to - žemaičiai... - iškošė pro dantis Zervis. JĮ 
gelte įgėlė Starkaus balse nuskambėjusi neviltis. Jokiu būdu ne- 
buvo galima prarasti viltį! Tai sekino ir jėgas 1T ryžtą. 

— Žemaičiai jau ruošiasi! Jautakas jau senai bus nujojęs | 
Ventę. 

— Kad Perkūnas jiems pagelbėtų... - numykė pusbalsiu Star- 
kus. Vienu metu jis pats vylėsi, kad našlė Agluona priims jį į lovą; 
bet, deja, pasimaišė vyresnis, masinančia svetimšalio aureole pa- 
sipuošęs Jautakas. Tad Starkus, bent jau šiuo metu, ypatingai g€- 
ros akies žemaičiams neturėjo. - Bet ką galės žemaičiai padaryti? 


* Vėliavos šia prasme reiškia kariuomenės vienetus. 

— Puls iš pasalų. Netrukus pamatysi... — tiek pat tyliai mur- 
mėjo Zervis. Netoliese jų žingsniavo keli knechtai iš Siguldos ir 
negalėjai žinoti kiek jie supranta. - O tada ir mum atsiras proga. 

Starkus atsiduso ir nunarinęs galvą toliau klampojo per pa- 
liugusią, daugelio kanopų išmaltą žemę. Jis buvo tik septynio- 
likos, jo pečius slėgė prikrauta kuprinė ir trijų trumpakočių iečių 
našta, nors dulkė vėsokas ankstyvo rudens lietus, kakta jau pra- 
kaitavo. Kelionė į nežinią žadėjo būti ilga ir varginanti, tad ver- 
tėjo atsiminti senelio duotų patarimų: žygyje būtina tausoti jėgas, 
pasistengt numigti kiekviena pasitaikusia proga ir niekad be rei- 
kalo neišsišokti į priekį. 


Apie du šimtus varstų į pietus nuo Dauguvos kranto, iš kur 
išjudėjo didžioji kryžeivių kariuomenė, tarp Talšos ir Rekyvos 
ežerų įrengtoje Šiaulių pilyje brolius Bulionius pasiekė J juos itin 
sudominusi žinia. Pranešė ją iš Kriukių į Šatrijos žinyčią vyks- 
tantis sėlis, kuris vylėsi Šatrijoje pas deivę Gabiją išprašyti vai- 
singumo savo žmonai. Jis buvo kalbus žmogus ir nesivaržyda- 
mas išdėstė, jog jau dešimt metų aukoja dievams, kad susilauktų 
vaikų ir vis be pasėkų. Pradžioje maldavęs sūnaus, bet dabar ge- 
tai būtų ir dukra. Tačiau ne tik Sėlos, bet ir Lietuvos žyniai pa- 
čiame Šventaragio slėnyje padėt nesugebėjo. Užtat dabar jis ke- 
liaująs į garsiąją Šatriją. Bulioniai kantriai išklausė jo pasakoji- 
mų, nes svetingumo papročiai to reikalavo. Be to, tikėjosi iš- 
girsti žinių iš Sėlių krašto. Žinių išgirdo ir tai itin svarbių. Pasi- 
rodė, jog tik prieš keturias dienas į Kriukių apylinkes atvykęs jo 

rolio sūnus iš Turaidos srities. Pasakojo, jog ten ir Talavoje pra- 

sidėjęs tikras Ordino knechtų siautėjimas, ir kad jiems padeda 
IŠ už jūros atplaukusių kryžeivių daliniai. Jie košia kaimus bei 
šretimas pamiškes ieškodami jaunų vyrų ir atiminėdami jojimui 
tinkamus arklius. 

— Turaida. Tai į rytus nuo Rygos? - pasiteiravo Sprudeikis, 

Uriam pavadinimai, ypačiai Livonijos, visada kėlė keblumų. 

o Maždaug dienos jojimas į šiaurę, - pataisė Vismantas, ku- 

"IS beveik visas Livonijos gyvenvietes žinojo atmintinai. - Tėvas 

prieš penkiolika metų ten nujodavo. Ar ten visa kryžeivių ką. 
riuomenė iškeliavus? 

To sėlis negalėjo patvirtinti, bet kadangi brolio sūnus sakęs, 
kad kryžeivių užplūdo nelyg skėrių, tai gal ir taip. Ši žinia Vis. 
mantui akivaizdžiai patiko. 

— Jei jie moklina į šiaurę, tai kodėl mum abiem nenujojus 
pas Vykintą? - jis atsisuko į Sprudeikį. 

Sprudeikis tylėjo. Šiaip jis buvo pratęs pritarti jaunesniąjam 
broliui, o šį kartą tam turėjo ir gerą priežastį. Vykintas Tverėje 
rengė kasmetinę rudeninę medžioklę ir broliai jau buvo sutarę, 
jog šiais metais vyks tik vienas jų. Sprudeikis už vis labiau mėgo 
medžioti, tačiau šiais metais brolis jį jau du kartus išleido, tad 
nebuvo kalbos, kad į Tverę keliaus Vismantas. Bet štai, jei sėlio 
žinia tikrai reiškė, jog kariuomenė iškeliavo šiaurėn, tada pavo- 
jaus nebuvo. Tuo reikėjo tik džiaugtis, bet Sprudeikis abejojo. 

— Kad iš Ventės nieko negirdime... 

Vismantas truktelėjo savo stambiais pečiais. Gerai suprato 
vyresniojo brolio užuominą - Ventė buvo arčiau Žiemgalos, o 
jos dabartinis rikis Uvis turėjo ten draugų ir tikėjosi, kad pirmo- 
sios žinios pasieks būtent Ventę. Iš ten, per Račių ir Romučių 
piliakalnius, žinia bemat pasiektų ir Šiaulius. 

— Tai, kad nieko negirdime, matyt, irgi gera Žinia, - sampro- 
tavo jis. - Jei tas brudas būt pasukęs į pietus, būtumėm jau suži- 
noję. 

— Ne taip jau toli ta Tverė... O jei kas, per Šatriją susižino- 
tumėm, - pritarė Sprudeikis. Jis mielai leidosi įtikinamas. 

Sėlis nelabai susigaudė apie ką kalbama, bet paminėjus Šat- 
riją bemat atkuto. 

— Ar ir gerbiami broliai Bulioniai žadat keliauti pas Šatrijos 
žynius? - teiravosi jis. — Jei taip, gal galėtumėt patarti kokias 
aukas šatrijiečiai mieliausiai priima. 

— Jiems jau nuboginom du jaučius, - paaiškino Vismantas. - 
Bet ne tam, kad mums ką išburtų, o kad negailėtų dervos stati- 
nių, kai reikės uždegt signalinę ugnį. 

— Du jaučius! — paniūro sėlis. Jis pats vežėsi keletą kiaunių 
kailių ir du sidabrinius ilguosius. - Tai išeina, kad jie baisūs bran- 
gininkai... 

Vismanto ūpas buvo stipriai pasitaisęs ir jis negalėjo atsi- 
spirti progai pajuokauti. 

— Zemaitijos dievai tai ne Sėlos, - paaiškino jis. - Dalis sėlių 
jau apsikrikštiję, tad ir dievai atpigo. O Žemaitijos dievų kiau- 
nių kailiais nepapirksi. 

— Ne tik kiaunių kailių. Ir du ilguosius sidabrinius turiu, — 
teisinosi sunerimęs sėlis. 

— Na, dukrai gal ir užteks. Tokiai nedidelei, gal mažumėlę 
žvairai... - tęsė Vismantas, bet, pamatęs, kad sėlis tai priima 
visai rimtai, patapšnojo jam per petį. 

— Nekreipk dėmesio,- tarė draugiškai, - Be reikalo paikai 
kalbu. Dievams gi ne aukos dydis, o jos nuoširdumas sveria. Pra- 
nešei mums gerą žinią, tai palydėsime patį. Su broliu ir vyrais 
keliaujame į Tverę pamedžioti. Reiškia, į tą pačią pusę. O tuo 
tarpu, gera žinoti, kad Rygoje susitelkęs brudas nusprendė ke- 
liauti į šiaurę. 


“0 


— Tas Danenbergas braunasi tarsi pas savo mergas jotų... — 
murmėjo nepatenkintas didysis magistras šalia jojančiam bro- 
liui Motiejui. Motiejus buvo bent dešimčia metų vyresnis, daug 
patyręs ir kadaise stipriai parėmęs tuomet iki komtūrystės paki- 
lusį Falkviną, tad jį ir brolį Morkų magistras dažniausiai laiky- 
davo šalia savęs. Išties, Danenbergo veiksmai galėjo įkyrėti. Net 
ir išsirengus į žygį jis atsisakė laikytis tam būtinos drausmės. Jo 
dvi raitelių vėliavos nuolat lipo rinktiniam Ordino būriui ant kul- 
nų, ojei pasitaikydavo joti per platesnes pievas, išsiverždavo kone 
į priekį. 

— Viešpats jį siuntė išbandyti mūsų kantrybę, - įvertino pa- 
dėtį brolis Motiejus, kuriam kantrybės Viešpats atseikėjo dau- 
giau negu didžiajam magistrui. - Bet gal juos paleist į priekį... 
Tegu draskosi. Bent iki Lielupės. 

Falkvinas numykė I ir pasvarstė šią galimybę. Tarsi nepritiko, 
kad kas nors jotų priešais Ordino brolius. Tokioje margoje ka- 
tiuomenėje reikėjo pastoviai pabrėžti kas tarp daugelio vadų yra 
Patys svarbiausi; to reikalavo ir saugumo sumetimai. Per skait- 

lingus žygius Ordino kariai sukaupė daugiausiai patirties ir sų- 
gebėjo įžvelgti pagonių rengiamas pasalas. 

— Šią Žiemgalos pusę perkošėm kaip su sietu... - kiek link. 
telėjęs balne magistro pusėn toliau samprotavo brolis Motiejus, 
Jis ir be aiškinimų suvokė Falkvino dvejonių priežastis. - Pavo. 
jaus tad nėr. Bet reikia praleist į priekį ne tik raitelius. Jei jau 
taip nori būt pirmi, tai jie turi atsakyti už visą savo mantą 

Magistras brolio Motiejaus sumanymą tuoj suprato. 

— Be abejo, ir tuos du už Bremeno kogas didesnius vežimus? 

„— Ypač tuos vežimus. Jei jau Liuneburgas žengia priekyje, 
tai visoje savo didybėje. Kiek besidraskys, prie Lielupės pelkių 
juos be vargo pavysime. 

Magistras nejučiomis nusišypsojo. Per Lielupės pelkes jis 
pats buvo turėjęs progos keltis ir tai sausesniu metų laiku. Per 
jas su plevenančiom vėliavom neperjosi. Teks visiems nulipus 
nuo arklių maknoti per dumblą, o vargšai pėstininkai turės ka- 
poti pakelės krūmus ir kloti šakas po vežimais, kad tie nepra- 
smegtų iki stebulių. Vietomis teks statyti laikinus tiltus per 
akivarus. 

— Teisingai patariate, broli. Tik dabar įžvelgiau Viešpaties 
dosnumą. Jis siuntė mums hercogą ne tik tam, kad kovotų prieš 
pagonis, bet ir, kad nutiestų kelią. 

— Tegul bus kalnai nukasti, o daubos užpildytos... 

— Ar nesikeli į puikybę, broli? - tarsi papriekaištavo magist- 
ras. - Šventajame rašte kalbama apie Viešpaties kelią. Be to, 
kalnų prie Lielupės nėra, nors daubų netrūksta. Ir jos visos pa- 
žliugusios. Pasikamuos hercogas. 

— Viešpaties išmintis beribė... - pridėjo brolis Motiejus. Pa- 
žvelgę vienas į kitą jie suokalbiškai nusišypsojo, tada brolis Mo- 
tiejus pasuko savo žirgą ir pajojo dešinėn, kur plazdėjo spalvotos 
Liuneburgo vėliavos ir nekantravo hercogas Danenbergas. 


Tą dieną Ventėje Uvis dar kartą patikrino, ar ant vartų kuo- 
ro tinkamai sukrauta ir nuo lietaus šiaudiniu stogu apsaugota 
beržinių pliauskų stirta. Pats prisidėjo, vilkdamas į kuoro viršų 
pintines žvyro, kurio reikėjo apsaugoti medines grindis. Ugnis 
privalėjo būti tokia, kad ir ūkanotą dieną dūmus galėtumei 
įžvelgti Ramučių ir Šiaulių piliakalniuose. Dūmų tikrai netrūks, 
nes pamirkęs šiaudinis stogas buvo skirtas sudegimui, o jam 
supleškėjus dūmų bus ir daugiau, nes antrame kuoro aukšte 
jau buvo sukrautos sudrėkintų kadagių krūvos. Viskas buvo pa- 
ruošta, ir jei tik ateis Žinia iš Austės ji bus bemat pasiųsta to- 
lyn. Tad atidėlioti kelionės į Kuršą jau nebuvo priežasties. Kaip 
jau nuo senų laikų įprasta Uvis apėjo visus šeimos narius, pa- 
klausdamas kokią dovaną jie žada paskirti savo būsimiems gi- 
minėms Kurše. Didžiausio netikėtumo jis susilaukė paprašęs 
Daubaro dalyvauti palydoje. Šiaip į keliones Daubaras visada 
buvo linkęs, o čia dar tokia proga! Neturėjo abejonės, jog jis 
mielai sutiks, tačiau užklaustas Daubaras kurį laiką mįslingai 
tylėjo, o tada pareiškė, kad dovanų būsimam jaunikiui skiria 
penkis žirgus su balnais, o kokį iš jų jis parinks būsimam uoš- 
viui, tai tegul pats sprendžia. 

— Netauzyk niekų, Griaumedi! — nesileido į kalbas Uvis. 
— Klausiu rimtai, o tu... Tai tavo dovana, tau reikia ir išrinkti. 
Nors, manau, kad žirgas su balnu per daug. 

— Ar tave parist ir atsisėst ant durnos galvos, kad suprastu- 
mei? Sakau, tau duodu penkis žirgus. O kurį parinksi tam kur- 
Šiui, tavo reikalas. 

— Mano? - Uvis suraukė kaktą, nes atrodė, jog brolis kalba 
rimtai. Tiesa, kad žirgų Daubaras turėjo bent antra tiek, bet taip 
Staiga nuspręsti atiduoti beveik pusę savo turto reikėjo kažko- 
kios dar neišaiškėjusios priežasties. — Na, liaukis juokavęs! 

— Nešutinu. Sakau tau!.. - pakartojo Daubaras. - O jei taip 
netinka, tarkim, kad Ventei. Dabarties gl tas pats... 

Uvis nejučiomis prisimerkė. Dabar jau tikrai suprato, jog 
Daubaras kalba visai rimtai, tačiau bent jau šią akimirką nesusi- 
Baudė kaip atsakyti. Nelengvai susigyveno su tuo, kad brolis at- 

sisakė savo teisių į Ventės tėvoniją, tad žodžiuose, kurie brolių; 
išsprūdo, bemat įžvelgė menkai užslėptą priekaištą. Atrodo, kad 
šitai suprato ir pats Daubaras. 

— Tik nemislyk, kad dovanoju vien užtai, jog tu jau toks ypa. 
tingas... —- pridėjo jis ir trumpai šyptelėjo. - Egi, man prieš ke. 
lionę tiesiog palengvėti reikia. Atsikratyt našta. Žinai gi ką Min. 
kautas apie turtus porina. 

Užuominos aiškinti nereikėjo. Žynys Minkautas kiekvieną 
proga dėstydavo, jog turtai tik apsunkina žmonių gyvenimą, su- 
pančioja jų veiklos galimybes. Tad verčiau juos paaukoti dievams. 
Kad dievams aukojant dalis tekdavo ir žyniams, jis neminėdavo. 
Šitai suvokęs Uvis nutuokė apie ką kalba brolis. 

— Nejaugi kalbi apie Prūsus? 

— Egi... - palingavo galvą Daubaras. - Prūsus. Tik laukiu 
tinkamo meto. 

Uviui dar sykį dingtelėjo, jog nors tariasi brolį gerai pažįs- 
tąs, iš tiesų nelengvai susigaudo kada tas kalba rimtai, kada tik 
šiaip sau. Nes apie Prūsus Daubaras prasitaria tikrai ne pirmą 
kartą. Dar ir tuomet, kai Uvį tikindavo, kad jam reikia perimti 
Ventę, puse burnos prasitardavo, jog mes viską ir keliaus į Prū- 
sus. Pajuokaudavo net, kad gal pats prūsu pataps. Nusišypsoda- 
vo parodydamas savo kreivokus dantis, ir nežinojai ar rimtai kal- 
ba, ar ne. „Tai ko tau tie prūsai taip tinka?“ - kartą paklausė 
Uvis. „Ogi ten nėra tokio, kuris viršų imtų,“ —- paaiškino brolis. 
„Prūsai tokių, kurių viršus, neapkenčia. Neapkenčiu ir aš. Nėr 
Prūsuose tokio kaip Mindaugas,“ - jau visai rimtai kalbėjo Dau- 
baras. Nuo tada, kai Mindaugo svainis Daumantas grįžtantiems 
iš Polocko pastojo kelią ir atėmė pusę to, ką buvo pelnę, Dau- 
baras net ir Mindaugo vardo neapkentė. „Manai, anam Lietu- 
vos užteks?“ — klausė jis. „Nalšią užėmė, į Sėlą braunasi. Nebus 
tam baigties. Eis anas į Žemaitiją. O aš prieš lietuvius kariau! 
nenoriu. Geriau jau Prūsuose prieš teutonus.“ 

Nebuvo ką į tai atsakyti, tai Uvis ir nesiginčydavo. Pagalvo- 
davo, jog kolei lėtakalbis Daubaras nuspręs veikti dar daug van- 
dens Vente nutekės. Bet štai dabar, atrodė, kad šis metas neiš- 
vengiamai artėjo. 

— Nu, bet man pabroliu dar pabūsi? 

Šį kartą Daubaras plačiai nusišypsojo. 

— Kaipgis... Negi misliji, praleisčiau progą pamatyt tą, kuri 
rave pažabos? Būtiniausiai. Ir taip jau nekantraudamas laukiu. 
Kada jojam? 

— Diena, dvi... Išjosim. Mat baisiai neramu dėl tų ten... 

Uvis pamojo šiaurės pusėn. Aiškinti ką turi omenyje nerei- 
kėjo. 

— Egi... Kad mum arčiau į Kretingą negu tiems kryžmekams 
Rygoj iki mūsų. Be šalnų visvien nieko nesigaus, o jei kas, grį- 
šim. Pas Zervį žirgus palikai ne be reikalo, tad žinia bus. 

Plati Daubaro šypsena nuramino Uvį. Kaip daug kartų anks- 
čiau gyvenime, jį apėmė jausmas, jog jei Daubaras įsitikinęs, kad 
reikalas baigsis gerai, tai kitaip ir būti negali. 


* 


Didysis magistras Falkvinas būtų sunkiai patikėjęs, jog ir per 
sausą vasarą neišdžiūstančios Lielupės žemupio pelkės jam ga- 
lėtų suteikti bent trupinėlį malonumo. Vargo per jas klampoda- 
mas ne kartą ir visada būdavo sunku susilaikyti nesikeikus. 
Knechtams ta prasme buvo paprasčiau. Prasmegę iki ausų pur- 
ve jie galėjo savo jausmus išreikšti nevaržomai, Ordino broliams 
teko apsieiti santūriau. Tačiau šį kartą Lielupės pelkių klampu- 
mas jam išspaudė šypseną. Tiesa, ją teko delnu pridengti, nes 
nederėjo šypsotis, kai krikščionys vargsta. Norint šiuo atveju jų 
Vargas buvo pilnai užtarnautas. 

Po to, kai jie praleido hercogą Danenbergą su visais jo bū- 
riais bei sunkiais vežimais į priekį, magistras tyčia sulėtino liku- 
Sios kariuomenės žygį. Tarpas, skiriantis kariuomenės priekyje 
Jojančius Ordino brolius ir vis tolstančias Liuneburgo vėliavas, 
Palaipsniui didėjo, o artėjant vidudieniui tos vėliavos suvis pra- 
dingo už medžių dangos. Rūpintis nereikėjo, nes kolei kas kraš- 
tas, per kurį keliavo, buvo gerai išžvalgytas ir saugus. Paklysti 

anenbergas taipogis negalėjo, nes su juo jojo brolis Morkus ir 
Keturi patikimi žiemgalių žvalgai. ,,Pasimatysim prie Lielupės...“ 
= tyliai sumurmėjo prajodamas brolis Morkus. 

Lielupės žemupį nespėriai judanti kariuomenė pasiekė po- 

pietei jau įpusėjus. Čia skyrėsi keliai vedantys į Kuršą ir į pieti- 
nę Žiemgalą. Keliaujant į Kuršą reikėjo toliau laikytis pietva- 
karių krypties, o norint pasiekti pietinę Žiemgalą ir Žemaitiją 
teko sukti tiesiai į pietus ir perkirsti daugeliu tingių upelių beį 
užakusių senvagių išraižytą Lielupės pelkių ruožą. Kurlink pa- 
suko Danenbergo vyrai dvejoti neteko. Tai aiškiai rodė gilių vė- 
žių išraižyta, skaitlingom arklių kanopom išmaknota brydė. 
Vietos, kur vežimai buvo įklimpę, matėsi iš dumblo kyšančių 
baslių, o kartais storoki nukirstų medžių rąstai ženklino vietas, 
kur teko vežimus basliais ramstant sprindis po sprindžio stumte 
išstumti. Akivaizdžiai Danenbergas savo vyrų netausojo. Jei buvo 
galima perbristi, nors ir iki kelių prasmengant, jie brido, o kur 
tai buvo neįmanoma klojo taką iš čia pat nukirstų kelių sprin- 
džio storumo rąstų. Nors menkai karklų šakom surištas takas 
buvo giliai įmintas į glitų pelkės dumblą, bet vistiek jis gerokai 
palengvino kelionę. Netrukus kariuomenė pasivijo ir šauniąsias 
Liuneburgo vėliavas, nors šiuo metu per dumblą ir purvą to jų 
šaunumo nedaug tesimatė. Jie kaip tik baigė tempti vežimus iš 
ypač klampios senvagės. Vien jau šios senvagės perkirtimas bu- 
vo nemenkas atsiekimas, nes tam aplinkui augančių krūmokš- 
nių stagarų nepakako. Vyrai turėjo nusigauti toliau, kur augo 
pušys, tempti dvejų skersinių ilgio sukapotus rastus per pelkę ir 
kloti juos po vežimų ratais. Plukosi jie iš paskutiniųjų, bet ir to 
nepakako. Dar nepasiekus senvagės kranto rąstai prasiskėtė ir 
antrasis vežimas įklimpo iki stebulių. Arkliai maknojo prasme- 
gę vos ne iki pilvo. Teko juos iškinkyti, išvesti į bent kiek tvir- 
tesnę žemę, o vežimą turėjo stumti iki ausų dumblini knechtai. 

Didysis magistras pats vedėsi savo žirgą už pavadžių, jo bal- 
to apsiausto apačia buvo gerokai aptiškusi, tačiau palyginus su 
liuneburgiečiais jis atrodė šauniai. Net ir paties Danenbergo iš- 
vaizdoje spalvingosios Liunenburgo hercogystės puikumo ne- 
daug tebuvo likę. Jo raudonas sidabru siuvinėtas apsiaustas 
labiau panašėjo į apskretusio Rygos ubago skrandą. Matyt, bu- 
vo paslydęs ar tiesiog nudribęs nuo žirgo, nes kairys šonas buvo 
tiesiog juodas dumblu. 

— Ar mus pražudyt norit?! Norit, kad tiesiai pragaran pra- 
smegtumėm?! — šaukė jis pamatęs Falkviną. Net ir jo veidas bu- 

vo dumblinas, tad nelabai matėsi įkaitusių skruostų raudonis. — 
Kur vedat mus?! 

— Į Žemaitiją. Pas pagonis. Kaip reikalavot. 

— Ar yra kur galas šitos peklos? Švenčiausioji Mergele Ma- 
rija, gelbėk mus nuo tų baltaskvernių fariziejų! — pilna gerkle 
toliau triūbino Danenbergas. Dumblas keitė jo aprangą, bet ne 
balsą. - Gelbėk! Dorus krikščionis tiesiai į pražūtį veda... 

— Gerbiamas hercoge, priminsiu, kad tai jūs reikalavote iške- 
liauti prieš šalnas! — pakėlė balsą ir magistras. Į įtūžusio hercogo 
veidą jis nežvelgė, nes reikėjo atidžiai Žiūrėti, kad nenuslystų nuo 
glitnių rastų. - Dabar pats matote, kodėl aš prieštaravau. 

— Tikrą pražūtį! Tiesiai į pragarą smengam! - nesileisdamas 
į jokius logikos diktuojamus argumentus toliau šaukė hercogas. 
Jis atsikvėpė ir palaukė, kol magistras pasieks kitą senvagės kran- 
tą. - O jūs tinginiai sau žirgliojat per mūsų prakaitu grįstą kelią. 
Ar susilaukiam pagalbos nors per nago juodymą? 

Vėlgi būtų-buvę galima priminti, kad jis pats per savo tušty- 
bę veržėsi į priekį, bet magistras turėjo kitų rūpesčių. Dangus 
buvo apniukęs ir saulės nesimatė, tačiau iš blausios šviesos buvo 
galima nutuokti, kad ji slinko vakarop. Dabar reikėjo skubiai 
paskirstyti darbus ir įjungti visas pajėgas, kad kariuomenė galė- 
tų pasiekti sausesnę aukštumą prieš sutemstant. Falkvinas per 
šią vietą kėlėsi jau trečią kartą, tad žinojo, jog iki salos pelkėje 
dar buvo beveik varstas kelio. 


UŽ 
0 


Ne tik visiškai nusiplukusiems Danenbergo vyrams, bet ir 
kitiems kariuomenės daliniams ši pirmoji diena ir naktis stip- 
rokai numušė ūpą. Tarp pelkių iškilusią salą jie pasiekė jau pra- 
dėjus temti, tačiau tokiai didelei kariuomenei ten vietos vos 
užteko. Netrūko erzelio dėlei tam ar kitam pulkui nakčiai pa- 
skirto ploto, vieniems vos pradėjus statyti palapines aiškėjo, 
kad po aukšta rudenine žole sunkėsi drėgmė, kitiems netiko 
dalį salos užgožę dygūs gervuogių brūzgynai, visus vienodai be 
gailesčio kamavo uodai. Aplinkui poškėjo kirviai, prunkštė ne- 
Patenkinti prie menko kelionės davinio dar nepratę arkliai, kei- 

kėsi į per artimą bendrystę priversti susigrūsti įvairiausių dalį- 
nių kariai. Pagaliau šen ir ten įsidegė dūmingos ugnys. Netrų. 
kus jų buvo tiek daug, kad visą stovyklą tarsi migla apgaubė 
akis griaužiantys dūmai. Kariai per daug tuo nesiskundė, nes 
tai visgi prislopino įkyrų uodų puolimą. Be to, su dūmais skli- 
do ir kepamos mėsos kvapai. Maisto buvo pasiimta apsčiai, o 
kadangi buvo tikima, jog pasiseks prisigrobti visokio gero, tai 
niekas nebuvo linkęs taupyti. 

Žiemgaliams arba, tiksliau tariant, komtūrystėse sudarytiems 
būriams, į kuriuos buvo įjungti ir žiemgaliai, buvo paskirta paly- 
ginus nebloga vieta. Kadangi nenorėjo jiems duoti galimybės 
nakties metu pabėgti, vietą skyrė ne žemuose ir užtat drėgnuose 
salos pakraščiuose, bet labiau salos vidury. Tereikėjo iškapoti 
gervuogių stagarus, kad būtų galima visai pakenčiamai įsitaisy- 
ti. Darbas įveikiamas, bet galinėtis su dygiais stagarais nebuvo 
malonu, ypač matant kaip už vos penkiasdešimties žingsnių ly- 
gioje pievoje įsitaisė Ordino broliai. Turaidės ir Kuoknesės 
knechtai savo nepasitenkinimą šia padėtimi išreiškė itin spal- 
vingais keiksmais. 

— Herr Jesu Christi, das schmerzt! Verflucht noch einmal!* 
— Šaukė vienas jų grūsdamas pradurtą nykštį į burną. — O tie 
baltaskverniai, ką? Pasijodinėjo ir sėdi ant savo pašventintų už- 
pakalių! 

— Atsargiai. Laidysi gerklę, tik gausi per kuprą, - bandė jį 
raminti labiau patyręs jo bendras. - Nėr ko putotis. Šiąnakt bent 
užtvarų statyti nereikia. 

— Velnias pasodino čia tuos brūzgynus! Visus prakeiktus pirš- 
tus prasidūriau, - trindamas perdurtą nykštį į savo apskretusią 
palaidinę neatlyžo naujokas. - O kam man tvoros? 

Veteranas paniekinančiai nusispjovė į krūmus. 

— „Kam“, dar klausia.. . Žmogeli nelaimingas, kad tavęs pa- 
gonys naktį nepapjautų! 

— Kur čia šitoje ii rasis pagonys? 

— Bus tie pagonys...- užtikrino antrasis. — Gal ne šią naktį, 
bet bus. 


* Viešpatie Jezau Kristau, tai skauda! Prakeikimas! (Vok.) 

Įsijungė kiti, kurie buvo dalyvavę ankstesniuose antpuoliuo- 
se. Kaip jau įprasta kareiviams, jie savo patyrimą bei pergyven- 
tus pavojus nebuvo linkę menkinti. 

— Et, malat pačius niekus! - įsiterpė viršila iš Turaidos. — 
Tiesa, kai puldavo Igaunijoje, nakčiai ręsdavo užtvaras, bet ko- 
kios ten buvo kariuomenės? Keletas šimtų, ir viskas. O tokios 
kariuomenės kaip ši, pagonys dar neregėjo. Spruks visi uodegas 
pabrukę. Po miškus juos gainiot reikės. 

Vieni pritarė, kiti buvo linkę abejoti. Aiškino, kad pagonis 
pagoniui nelygu. Ten buvo igauniai, o dabar bus žemaičiai. 

— Tai ne žmonės, o žvėrys, - tikino knechtas iš Kuoknesės. 
- Į vilkus pasiversti gali. 


Kramtydami dienos davinį, vaikydami uodus ar trindami dū- 
mų griaužiamas akis jų dar tebelaukiančius kelionės sunkumus 
apmastė visi. Kaip jam priderėjo, sunkumus taipogis nuodug- 
niai apsvarstė ir didysis magistras Falkvinas. Jį glumino ne tiek 
gamtos pateikti išbandymai. Tuos jis pramatė, o pirmoji diena 
parodė, kad nors ir lėtokai, bet kariuomenė visgi sugebėjo judė- 
ti į pietus. Tačiau išsyk buvo aišku, kad rimtesne kliūtimi galėjo 
tapti vadovų nesutarimai. Jau šį vakarą paniuręs pskovietis taip 
įtūžusiai priešinosi jam paskirtai vietai, jog teko ją pakeisti. O 
tai, žinoma, bemat didino kitų nepasitenkinimą. Kai magistras 
priešinosi, teigdamas, jog žygyje būtina drausmė, Fiodorovičius 
atkirto, kad šitai pirmiausia pravartu išaiškinti tam papūstažan- 
džiui rėksniui iš kažkokio Liuneburgo. Jam nuolaidžiaujama vien 
dėlei to, kad turi plačiausią gerklę. Gal kiti ir leisis, kad jiems 
liptų per galvas, tačiau Jo Šviesybės Kniaziaus Viečeslavo atsto- 
Vas to leisti negali. 

— Gal galėtume! nueiti ir mūsų hercogą kiek nuraminti... — 
kreipėsi magistras į savo ištikimąji brolį Motiejų, kai pskovietis 
Išėjo. 

— Galėt galėčiau, — sutiko Motiejus. - Bet ar nuo to būtų 
Beriau? Verčiau pats nueitum, broli. 

Magistras susiraukė, bet turėjo pripažinti, kad sakoma tei- 

sybė. Pavaldinio pasiuntimą hercogas ko gero priimtų kaip įžeį. 
dimą. Jis išgėrė pakaitintos ramunėlių arbatos ir, sukalbėjęs 
trumpą, kantrybės prašančią maldelę, išsirengė į vos už kelias. 
dešimties žingsnių iškilusią pačią didžiausią palapinę, kurioję 
įsitaisė Danenbergas. Hercogą rado persirengusį švariais drą. 
bužiais, sėdintį ant sulenkiamos kėdės, su didele misingine tau. 
re rankoje. Danenbergas pakėlė akis ir pamatęs magistrą 
atsistojo. Iš raudonio, ženklinančio jo apvalainus skruostus, bu. 
vo aišku, kad taurė jau ne pirmoji. Laimei, pasirodė, jog herco- 
gas buvo iš tų, kuriuos vynas veikė raminančiai. 

— Aa, magistre... — tarė jis visiškai taikiu balsu ir kreivokai, 
lyg ir atsiprašančiai šyptelėjo. - Gerai, kad neatėjote anksčiau. 
Truko valandą, kolei nusigramdžiau tą purvą. Šventoji Mergele 
Marija! Maniau, kad neišsikapstysime... 

— Taigi, apie pelkes ir bandžiau jums aiškinti... - Falkvinas 
mintyse buvo sumetęs, kaip primins hercogui savo perspėjimus, 
bet, pastebėjęs jo nuolankesnę nuotaiką nusprendė, kad geriau 
kalbą pasukti kita linkme. — Tačiau ne dėlei to atėjau, gerbiamas 
hercoge. Noriu jus ir jūsų vyrus nuoširdžiai pagirti. Atlikote tik- 
rą žygdarbį. 

— Murkdėmės purve nelyg kiaulės, norite pasakyti. 

— Deja, neišvengiama. Bet triūsėt sėkmingai. Nutiesėt pra- 
ėjimą pro beveik neišbrendamą dalį. Ir visgi pratempėt savo ve- 
žimus! Pasakysiu atvirai — šauniai pasidarbuota! 

Danenbergas atsiduso ir siurbtelėjo didelį gurkšnį vyno. 
Nuolankiai linktelėdamas pakvietė Falkviną prisėsti ant jau pa- 
klotos sulankstomos lauko lovos ir pats sudribo ant krėslo. 

— Plūkomės... Oi, plūkomės... Net ir aš pats! O kad įverti- 
nat, tai gerai... — jį apliejo šiltas jausmas išgirdus pagiriamuo- 
sius žodžius. - Bendram labui vargom. 

— Taip, be abejo... - sumurmėjo magistras ir tik mintyse pri- 
dėjo, kad puikybė ir noras būti pirmiems visada sulaukia tinka- 
mo atpildo. 

Danenbergas atrodė beveik susigraudinęs ir melancholiškai 
žvelgė į savo taurės gilumą. 

— Vargom tai vargom... O ar dar daug tos makalynės likę? 

— Klampiausią Lielupės pelkių ruožą įveikėme. Toliau? Pats 


84 


iksliai nežinau, bet žvalgai tvirtina, kad blogiau nebus. Žemai- 
(iją turėtumėm pasiekti per kokias tris dienas. 

— Tris dienas!.. — Danenbergo balse suskambo pasibaisėji- 
mas. Jis patrynė savo šviežiai skustą smakrą. - Bet jau ne Liune- 
purgas priekyje. Ne! Labai dėkojame, tačiau pakaks. Pasitarna- 
vome sočiai visų labui. 

— Teisingai, be abejo. Pasitarnavot, — Falkvinas sėkmingai 
suvaldė norą nusišypsoti. — Likusios kelionės metu, kaip pride- 
ra, veiksim sutartinai. Keisim einančius priekyje. O rytoj jūsų 
vyrams visai nereikės priekyje plėšytis. Tegul kiek pailsi. 

Danenbergas ištuštino taurę ir palingavo galvą. 

- Pasirodo, Šėtonas savo landynę įrengė Livonijoje, ir mums 
teko per ją plūktis... - sumurmėjo jis apsunkusiu liežuviu. - Ži- 
nau, žinau... Aiškinot, magistre, kad reikia laukti. Bet negi ga- 
lėjome iki šalnų lindėti Rygoje? Už Šventą Motiną Bažnyčią 
kariauti atplaukėm! 

— Teisingai. Ir pasakysiu, hercoge - gerai, kad skubinot mus, 
- tarė netikėtai Falkvinas. - Teisybė, kad iškeliavome netinka- 
mu metu, bet tame yra ir geroji pusė. 

Danenbergas įtariai pažvelgė į magistrą. Jis norėjo įsitikin- 
ti, jog iš jo nesišaipoma. 

— Kad metas sunkus, pats pamačiau... 

— Tiesiog bjaurus metas! —- pabrėžė magistras. — Prastesnį 
sunkiai rasi. O geroji pusė ta, kad ir pagonys šitai žino. Užtai 
mūsų nelauks. Užklupsim juos nepasiruošusius. 

Danenbergas klausėsi nutaikęs mislingą veido išraišką, o kai 
suprato kas sakoma, bemat pagyvėjo. 

— Ot, ot... Kaip sykis dėlei to ir skubinau, kad išvyktumėm, 
mMagistre! Kare reikia stengtis užklupti tada, kai tavęs mažiau- 
Siai tikisi. Bent jau taip darome Liuneburge... - jis atsiduso, pa- 
tenkintas savimi, ir pažvelgė į tuščią taurę. - Ar neatsisakysit 
taurės, gerbiamas magistre? Vynas nuo Mozelio, visai paken- 
čiamas. 

Didysis magistras itin retai gerdavo, tačiau jis pats augo ma- 
Žame miestelyje prie Mozelio upės ir gerai atsiminė kaip tekdavo 
Prakaituoti atėjus vynuogių skynimo metui. Tėvas buvo skūpus ir 
savo šeimai teduodavo tik antrojo spaudimo vyno. Pirmojo spau- 

dimo vynus parduodavo tokiems kaip Danenbergas. Magistras pri- 
tariančiai linktelėjo ir palapinės angoje staiga išdygęs tarnas pa- 
davė jam tokią pat misinginę taurę kaip ir Danenbergo. 

— Trys dienos... - murmėjo hercogas, įdėmiai sekdamas kaip 
iš vytelėmis apipintos molinės amforos plona čiurkšle teka skaid- 
rus, vos žalsvu atspalviu paženklintas Mozelio krantų atšlaičių 
vynas. - O tada pagaliau galėsime užsidirbti Jo Šventenybės Gri- 
galijaus skirtas dispensacijas. Galėsime pakovoti kaip riteriams 
pridera. Sakėt, trys? 

— Apie tiek... - Falkvinas siurbtelėjo vyno ir jį apliejo gim- 
tojo krašto saulei ir prisiminimai. 


Švento Juozapo diena. 
Rugsėjo 18, 
1236-tieji metai. 


irmieji didžiosios kariuomenės raitelių būriai Agailės 

miško pietinį pakraštį pasiekė anksti rytą, kai dar ne 

visa miško gilumoje įsikūrusi stovykla buvo išjudėjusi. 

Su žvalgais išjojęs brolis Morkus liepė raiteliams pri- 
stabdyti arklius ir jokiu būdu neišjoti iš medžių teikiamos už- 
dangos. Po tris dienas trukusios kelionės per beveik neapgyven- 
dintą kraštą jie pasiekė mišką, kuris akivaizdžiai ribojosi su ap- 
gyvendintomis vietovėmis. Kelią gožiantys sausuoliai čia buvo 
išrinkti malkoms, matėsi, kad miškas ganomas, o prijojus prare- 
tintus pakraščio krūmus atsivėrė vaizdas į atvirą lygumą. Brolis 
Morkus nusliuogė nuo žirgo ir pasiuntė kelis raitelius pranešti, 
kad pasiekta apgyvendinta sritis. Visiems, išskyrus keturis lan- 
kais ir ietim ginkluotus vyrus, taipogis liepė nulipti nuo arklių ir 
atsargiai prislinkti prie miško pakraščio, bet nepasirodyti atvi- 
„rumoje. Pats, palikęs savo baltą apsiaustą ir kardą prie žirgų, 
pasiėmęs tik ietį kartu su kryžlankininku iš Ruegeno salos ir su 
šį kraštą šiek tiek pažįstančiu Žžiemgaliu žvalgu Vuoku nuslinko 
pro pamiškės krūmus iki pat pamiškio pievų. 

Pasirodė, jog viso šito atsargumo kaip ir nereikėjo. Jie iš- 
baidė tik tris į pievą įbridusias stirnas, kurios sukdamos platų 
lanką nuliuoksėjo iki nedidelio upelio krūmų ir pro juos prasi- 
brovusios nušuoliavo atgal į mišką. Tai reiškė, kad bent arti- 
moje aplinkoje žmonių nėra ir kad galima nesivaržant įlipti į 
medį bei plačiau apsižvalgyti. Viena, ko gero, pačių pagonių 
žvalgybos tikslams palikta apdžiūvusia viršūne liepa augo ne- 
toliese. 

Lipo pats brolis Morkus. Beveik visus savo trisdešimt pen- 
kis metus Morkus buvo praleidęs balne, tad vikrumo jam netrū- 
ko. Pakopus iki viršūnės atsivėrė platus vaizdas į pietus ir į rytus. 
Pasirodė, kad kraštas čia lygus, beveik kaip stalas, o žemė, kaip 
jau patyrė eidamas miško pakraščiu, žvyringa ir vandeniui nuo- 
laidi. Nežiūrint to, kad per dvi pastarasias dienas lynojo, grun- 
tas po kojomis jautėsi tvirtas ir į pietų pusę šitaip tęsėsi kiek tik 
akys užmatė. Šitai brolis Morkus įvertino itin teigiamai, nes to- 
kiame krašte jų raiteliai sugebės apsiausti pagonių gyvenvietės 
dar prieš tiems spėjus sprukti į miškus; be to, bus galima pult! 
išsidėsčius plačiu ruožu, išnaudojant didelės kariuomenės pri 

valumus ir vistiek palaikant būtiną ryšį. Kairėje pusėje giliai į5i- 
terpęs į atsivėrusias lygumas sodriai žaliavo mišrus miškas. Už 
jo priedangos, matyt, ir plėtojo Vuoko įvardintos Mūšos upės 
pelkės, kurių pakraštį jie perklampojo vakar vakare. Jų buvo 
patartina vengti, tačiau nuo pietryčių iki vakarų pusės nesimatė 
nieko, kas galėtų pastoti kelią. Balkšvai dunksojo ražienų lau- 
kai, sodriai tamsiai juodavo suarto pūdymo lopinėliai, pasistie- 
bus buvo galima tolumoje įžvelgti samanotus bakūžių stogus. 
Vienas jų matėsi maždaug už dviejų varstų dešinėje, kitas kiek 
arčiau, už upelio krūmų kairėje. Morkus akis turėjo geras ir su- 
gebėjo atskirti diendaržių tvoras, tvenkinių plėmus, kelias šuli- 
nių svirtis. Viskas atrodė taikiai. Zmonių nesimatė, tik 
nuganytoje pievoje goglinėjo išskristi pavėlavęs gandras, vingiavo 
galvijų išminti takai. 

Prisiglaudęs prie kamieno, kad nebūtų pastebėtas iš toliau, 
brolis Morkus palipo dar aukščiau ir iš čia pamatė ko tikėjosi. 
Pievose į šiaurę nuo kaimo, kurio bakūžės buvo išdėstytos nedi- 
delio upelio vingyje, ganėsi visa kaimenė žalų karvių. Per pus- 
antro varsto nuotolį negalėjai būti visiškai tikras, bet atrodė, jog 
ten ganėsi ir arklių. Nors ir stengėsi, Žmonių įžiūrėti nesugebė- 
jo. Tačiau kažkur jų privalėjo būti, nes galvijai laikėsi krūvoje. 
To, ką matė, šiam kartui pakako ir brolis Morkus vikriai nusliuo- 
gė nuo liepos. 

Dabar buvo aišku, ką reikia daryti. Grįžęs prie laukiančių 
vyrų jis nurodė lankininkams, kad tie, vesdami už pavadžių ar- 
klius, kokį varstą prasiskverbtų rytiniu miško pakraščiu, tada 
jau raiti apsiaustų jo pastebėtą kaimenę iš pietryčių. Du kryž- 
lankininkai privalėjo slinkti upelių krūmų priedanga kiek galint 
toliau į pietus, taip, kad atkirstų kelią į gyvenvietę. Reikėjo pa- 
sistengti nukauti kaimenę prižiūrinčius piemenis, kad tie nega- 
lėtų perspėti gyventojų. 

O tuo tarpu pamiškėje bus galima išdėstyti didžiąją kariuo- 
Menę antpuoliui į atvirą lygumą. 

Tą patį rytą, tik apie dvidešimt varstų vakarų kryptimi, baigė. 
si visiškai kitokio pobūdžio paruošos darbai. Du aukštų ratų vežiį- 
mai, pakinkyti trim eilėje išrikiuotais arkliais, per medinį tiltą iš- 
riedėjo iš Ventės pilies kiemo. Pirmąjį važnyčiojo kalvis Kernius, 
Jis žadėjo išlipti, kai kelias prie miško pasuks į vakarus ir į Kuršą, 
bet kolei kas jis dar graudeno vežikui, jog pravažiavus pro klam- 
pynę būtina patikrinti ar nereikia iš naujo patepti ašių. Kolei der- 
va. neišplauta, kolei neprivelta į ašis smėlio, jo naujai sukalti ir 
pakaustyti ratai riedės. Bet tikrint būtina, nes šiuo metu laiku ke- 
liaujant iki tolimos Kretingos Kurše teks pervažiuoti per ne vieną 
pažliugusią daubą ir perkirsti dešimtis patvinusių brastų. „Blo- 
giausia kai smėlis įsivelia,“ — perspėjo jis vežiką. Norint ašys ir 
guoliai iš pačio kiečiausio ąžuolo, kurį gali rasti, ir pateptos jos 
riedės iki pat svieto galo, bet smėlis jas gali taip sumaitoti, kad 
nebepavažiuosi. 

Uvis jojo pačiame nedidelio keliauninkų būrio gale. Nusi- 
leidus nuo pylimo jis atsigręžė į vartus, kur stovėjo motina. Tė- 
vas nemėgo viešumoje rodyti savo jausmų ir su juo buvo 
atsisveikinta anksčiau. Migla dar gožė pievas ir pažvelgus į va- 
karus atrodė, kad dangus liks apniukęs. 


LZ 
4 


Dauginčių ir Šakynos gyventojai labai skaudžiai sumokėjo 
už savo nebudrumą. Nebuvo tam jokio pasiteisinimo, nes tik 
prieš dvi savaites visu Mūšos pakraščiu su palyda prajojo rikis 
Sprudeikis, iš naujo juos perspėdamas, kad Rygoje susitelkusi 
galybė kryžeivių ir kad prie jų prisijungę daliniai iš Pskovo be! 
Naugardo. Nežinia kada ir kurlink jie pajudės. Tad reikia būti 
akyliems. Visi, ypač medžiotojai, drevininkai, pamiškėse gyvu- 
lius ganantys, privalo be perstojo sekti kas darosi aplinkui. Bū- 
tinai reikia pasiųsti žmonių už Mūšos pelkių į Žiemgalos pusę: 
kad jie ten budėtų. Abiejų kaimelių seniūnai pritarė, jog būti- 
niausiai taip reikia daryti ir, pasikeisdami, kas antrą dieną siun- 
tė po du vyrus šiaurėn už pelkių. Tačiau lijo, be galybės uodų 

pasiųstieji nieko kito nematė, o kai judriausieji kaimo vyrai jau 
po kartą pabuvojo sargyboje, pakartotinai klampoti per pati- 
zusias pelkes jiems nelabai norėjosi. Teko raginti tingesniuo- 
sius, bet šie rado gerų priežasčių budėjimą atidėti. Mat 
Dauginčiuose išpuolė vestuvės, sekančią dieną —- šermenys Ša- 
kynose. Abu įvykiai, kaip tyčia, pas stipriausius laukininkus. O 
kadangi nepaisant drėgmės derlius tais metais buvo geras, ne- 
trūko alaus ir vaišių. Alaus buvo pridaryta tiek, kad užteko vi- 
siems su kaupu, tad nubogino statinaitę ir pamiškės pievose 
kaimenę ganantiems vyrams. 

Tie krito pirmiausia. 

Visi trys - Dubikis, Augutis ir jaunasis Žvarilas. Nukovė juos 
į miško pakraštį atsėlinę kryžlankininkai. Nukovė taip tyliai, kad 
sodybose jų Žūtis nebuvo pastebėta. Tiesa, išėjęs perrišti arklių 
kaimo pakraštyje gyvenantis Žvarilo tėvas pažvelgęs miškan pa- 
stebėjo, jog tolumoje matoma galvijų kaimenė per plačiai pa- 
sklidusi ir kažkodėl nerimauja. Taipogis jo dėmesį atkreipė iš 
miško kylantys varnų tumulai. „Et, bernai kvailioja, viens kitą 
po mišką vaikosi...“ — sumurmėjo panosėje. Bet atsiminęs jau- 
nystę pagalvojo, kad gal ten, ko gero, mergų nusigavo. „Būda- 
vo, būdavo...“ - pamąstė ir ne be pavydo atsiduso. Kai yra alaus 
ir mergų, negi kaimenė bus galvoj? Nusprendė, kad sūnų reikės 
gerai išbarti, kai tas ryte grįš, O jei kas, ir pančiu pavaišinti. „Pa- 
sileidęs jaunimas, ne kitaip...“ - galvojo Zvarilo tėvas. Bet gal- 
vojo ne piktai, ir nebeatsisukdamas nukulniavo atgal į 
įsibėgėjančią šermenų puotą. 

Deja, nei jis, nei dauguma abiejų kaimų gyventojų nesulau- 
kė ne tik rytojaus dienos, bet ir tos pačios dienos vakaro. 

Nežiūrint tiesiog siutinančiai nedrausmingos kelionės iki 
Žemaitijos net ir reiklusis didysis magistras Falkvinas turėjo 
Pripažinti, kad puolimo pradžią pasisekė įvykdyti visai paken- 
Čiamai. Nors ankstyvo rudens popietė ir buvo apniukus, bet 
nustojo lyti, protarpiais pro debesis trumpam prasiskverbdavo 
Saulė, apšviesdama kiek tik akys užmatė retais miškeliais nu- 

sėtą lygumą. Priešais juos plytojo dirbami laukai, pievos, Suą 
ti pūdymai, ganėsi gyvuliai, tolumoje smaksojo tamsūs baką. 
žių stogai. Jokios medinės pilaitės ar net nuogo piliakalnio ši 
tame ruože nesimatė. Tiek nerimo jam kėlęs Zemaitijos krai. 
tas juos pasitiko atviras ir beginklis. 

Pasinaudojus miško priedanga, brolio Morkaus žvalgams 
pasisekė nukauti pamiškėje kaimenę ganiusius vyrus. Kitų mig. 
kan užklydusių žmonių nesimatė, tad nieko nepastebėtiems pą. 
sisekė išdėstyti kariuomenę pagal visą pamiškę. Į abu plačiai 
išskleistos kariuomenės sparnus pasiuntė po stiprų raitųjų dą. 
linį. Rusus į dešinę, kur kraštas atrodė labiau atviras, Danep. 
bergo smarkuolius - į kairę. Toje pusėje juos ribojo Mūšos 
pelkės, tad negalės nusigauti velniai žino kur. Labiausiai pati- 
kimi Ordino bei vyskupystės daliniai podraug su mažiausiai pa. 
tikimais žiemgaliais užėmė vidurį, kiek toliau šalia jų išsidėstė 
Haseldorfo vyrai, magistrato pulkas ir latgaliai bei sėliai. Ka- 
dangi kolei kas priekyje jokios pasipriešinti galinčios jėgos ne- 
simatė, tai mantos vežimai ir jų palyda buvo pritraukti į patį 
miško pakraštį. 

O tada, davus ženklą, visi sutartinai pajudėjo! 

Buvo gražu regėti kaip išilgai viso miško iš už medžių prie- 
dangos tarsi dygte išdygo raitelių eilės ir už jų žengiantys pėsti- 
ninkai. Lygiuoti perdaug nebuvo galima, nes kariuomenė buvo 
taip plačiai išsidėsčiusi, kad prieš juos pasitaikė ir pūdymų lau- 
kai, ir krūmingos upelių vagos, tačiau bendrą puolimo liniją iš- 
laikė visai neblogai. Dešinėje rusų raiteliai, kaip jiems ir derėjo, 
pasistūmė į priekį; tiesa, kairėje Danenbergo karštuoliai brovė- 
si per toli. Juos galėjai atsekti tik pagal virš krūmų sušmėkčio- 
jančių, sparčiai į priekį judančių Liunenburgo vėliavų eigą. Bel 
šiaip visa kariuomenė stebėtinai drausmingai ir nuosekliai pla- 
čiu ruožu stūmėsi pietų linkme. 

Pirmųjų dviejų iš miško pakraščio matomų kaimų gyvento- 
jai neturėjo jokių galimybių nei pasprukti, nei gintis. Jie pastė- 
bėjo atžygiuojančius, kai šie buvo tik už kokių dvejų šimtų 
žingsnių. Kai kurie taip apstulbo, kad net nesumojo bėgti, kiti 
bandė bėgti, bet nebuvo kur. Prasibrovę į priekį Dananenbergo 
raiteliai juos apsiautė ir puolė kaimus iš pietų. Ta kryptimi ban- 

sprukti išgąsdinti kaimo gyventojai papuolė po žirgų kano- 
is ir buvo sutrypti arba nukirsdinti. Kariuomenei pasiekus 
. „nvietės ribą lūžo žardinės tvoros, kol nebuvo nudurti, kaip 
“ klaikę skalijo šunys, bliovė išgąsdintos avys ir žviegė nuduria- 
os kiaulės. Žmonės, išskyrus kelis persigandusius vaikus ir vie- 
silpno proto senutę, nešaukė. Dalis vyrų, nežiūrint to, kad 
„dėtis buvo visuotinai beviltiška, vistiek griebėsi kirvių, kiti su- 
„pėjo iš trobų atsinešti ietis ir skydus. Visi tuoj krito kryžlanki- 
ninkų perverti ar ietininkų nudurti. Pasprukti suspėjusios 
moterys ir vaikai susispietė trobose. Tačiau tai buvo apgaulin- 
gas prieglobstis. Kas tiesa, rąstinės sienos buvo pakankamai tvir- 
tos, langų angos siauros, durys stiprios. Tačiau šiaudiniai stogai 
leidosi taip Žemai, kad buvo lengvai ranka pasiekiami. Stogų 
viršutinė dalis buvo gerokai permirkusi, kai kurių bakūžių - stip- 
riai samanota, tačiau apatinė dalis buvo pakankamai sausa, kad 
nesunkiai įsidegtų, tad kiekviena bakūžė buvo labiau spąstai ne- 
gu prieglobstis. Jei kariuomenei nebūtų buvęs iš anksto duotas 
įsakymas, kad puolimo pradžioje gaisrų būtina vengti, tai dau- 
guma jų jau būtų liepsnoję. Suliepsnojo tik galinė, Zvarilo tro- 
ba. Ją padegė iš vidaus. Falkvinas bandė varyti vyrus ją gesinti, 
tačiau kai liepsna prasiveržė pro ugniakuro angą jau buvo per 
vėlu. Vieną iš liepsnojančion trobon pasiųstų vyrų šake nudūrė 
Išsitaršiusiais baltais, jau įsiliepsnojusiais plaukais senė. Pasise- 
kė ištraukti tik klykančią ir besikandžiojančią apsvilusiais anta- 
kiais paauglę. Visi kiti žuvo. Iš kitų trobų su kalbą suprantančių 
žiemgalių pagalba pasislėpusius visgi pavyko iškrapštyti. 

Kamuojamas bergždžio siuto Zervis perkando savo apatinę 
lūpą iki kraujo. Jam buvo tiesiog neįmanoma tikėti, kad žemai- 
Čiai galėjo būti šitaip nepasiruošę! Jį taip dusino visuotinas be- 
Iėgiškumo jausmas ir neapykanta, jog tiesiog buvo sunku 
kvėpuoti. Dar kariuomenei besibraunant per miškus, dienas prieš 
Pasiekiant atvirus laukus, jis šventai tikėjo, kad juos tykos iš pa- 
Šalų puolantys žemaičiai. Tačiau nieko panašaus neįvyko. Ant- 
rąją kelionės dieną priekyje jojantys žvalgai apsupo ir sunaikino 

apgriuvusią miško užtvarą ginančių Žiemgalių būrį, bet po to gin. 
kluotos priešpriešos daugiau nebuvo. Didžiajai kariuomenei te. 
ko grumtis tik su įkyriai krapnojančiu lietumi, pažliugusiais miško 
takais ir uodų spiečiais. Ketvirtą kelionės dieną, artėjant prie 
apgyventų Žemaitijos sričių, Zervis pirmą kartą suabejojo ar Jau. 
takui pasisekė perduoti žinią. Kai jie niekieno netrukdomi išjo. 
jo į atvirą lygumą, abejonės kaip ir neliko. Kaip kitaip buvo 
galima paaiškinti kas įvyko po to? 

Pirmuosius du kaimus apsupo ir užėmė į priekį prasiveržę 
raiteliai. Prie Kuoknesės knechtų prijungti Austės Žiemgaliai už- 
puolimą galėjo stebėti tik iš tolo, tačiau ir taip buvo skaudžiai 
akivaizdu, kad kaimai buvo užklupti visiškai netikėtai. Tačiau 
trečiosios puolamos vietovės gyventojai pagaliau pastebėjo kas 
vyksta ir, nors labai skubotai, bet visgi pasiruošė gynybai. Tai 
„buvo gerokai didesnis kaimas, kuris, kaip jie vėliau patyrė, vadi- 
nosi Siupyliai. Įsismarkavusių raitelių puolimą pristabdė pasku- 
bomis sukrautos padargų ir rastų užtvaros, tad teko pasiųsti 
priekin pėstininkus. Štai čia Zervis tiesmukai susidūrė su savo 
visišku bejėgiškumu. Pasitaikė, kad puolama gyvenvietė stovėjo 
tiesiai tame ruože, kuris buvo paskirtas Kuoknesės knechtų pul- 
kui, Rygos magistrato ietininkų vėliavai ir vienam latgalių lan- 
kininkų daliniui; iš viso arti trijų šimtų vyrų. Juos tad ir pasiuntė 
prieš kitoje barikadų pusėje susitelkusius kokius trisdešimt ar 
keturiasdešimt gynėjų. Puolėjų užnugarį ir sparnus saugojo pro 
barikadų plyšį pulti pasiruošę Danenbergo raiteliai. Deja, įvyko 
kas neišvengiamai turėjo įvykti. Tiesa, keletas knechtų krito nuo 
sviestų iečių, eilė buvo sužeista trumpose grumtynėse prie pat 
barikadų, tačiau puolimo baigmei tai nesudarė jokio skirtumo. 
Dalis gynėjų sukniubo nuo lankininkų strėlių, skydais prisiden- 
gę knechtai prasibrovė iki užtvaros ir dalį jos išardė, o pro tarpą 
tuoj įšuoliavo ietimis ir kardais ginkluoti raiteliai. Zervis ir kel! 
kiti žiemgaliai savo ietis sviedė taip, kad jos perskrietų per gy- 
nėjų galvas, idant tie galėtų jomis pasinaudoti. Tačiau tai nesu- 
darė jokio skirtumo. Persvara buvo per didelė. Beveik visi gynėjai 
krito, o sužeistuosius Zervio akivaizdoje pribaigė nuo arklių nu- 
šokę Danenbergo raiteliai. Nič niekuo jis negalėjo padėti. Tik 
suskubo suturėti vieno karštakošio jauno žiemgalio ranką, ka! 

ras buvo beužsimojąs kirviu prieš žemaitį nudūrusį liuneburgie- 
į. Juos supo šimtai ginkluotų, kraujo skonį pajutusių puolėjų ir 
šis desperatiškas žingsnis būtų tik padidinęs kritusiųjų skaičių. 

— Valdykis! Mūsų valanda ateis... — švokštė jis į Žiemgalio 
ausį Ir savo kietai suspaustame delne jautė kaip virpa jaunuolio 
raumenys. 

Susivaldyti reikėjo milžiniškų pastangų, nes puolimas dar 
nesibaigė. Buvo pralaužta skubotai suversta užtvara ir išsklai- 
dyti ją gynę stipriausieji kaimo vyrai, tačiau dabar teko braute 
brautis į kiekvieną iš kaimo namų, kurių prieigas kirviais, šakė- 
mis ir liepsnojančiais nuodėguliais gynė paaugliai, moterys ir se- 
niai. Puolėjų kovingumas išblėso taip pat sparčiai kaip buvo 
įsiplieskęs ir dabar visi gviešėsi nors ir kuklaus grobio, tačiau 
niekas negeidė dėlei to mirti. Kadangi užpuolimas jau vistiek 
buvo vietinių pastebėtas, įsakymas nepadegti trobų stogų nebe- 
galiojo. Netrukus užliepsnojo trijų, po to - penkių, galop - gal 
net ir dešimties bakūžių stogai. Iš vienų vietiniai išbėgo tuoj pat, 
iš kitų išsvirduliavo tik keli apsvilusiais plaukais šeimos nariai 
bei kūdikius nešinos moterys, o iš dviejų trobų taip ir nepasiro- 
dė nė vienas. 

— Atvykom juos krikštyti, o tie mieliau smenga į pragarą... — 
uždengdamas veidą nuo degančio namo liepsnos karščio apstul- 
bęs stebėjosi markgrafas Haseldorfas. - Ten buvo ir vaikų. Ko- 
dėl negelbėjote? Kaip galėjote negelbėt? 

— Nusmeigtų. Turi šakes ir ietis, - burbtelėjo brolis Morkus. 
- Bobos nusmeigtų. Vieną jau nusmeigė. 

Haseldorfas persižegnojo ir karščio verčiamas atsitraukė dar 
kelis žingsnius. 

— Kada suprasiu šitą kraštą?.. 

„Dar negreit...“ — norėjo pasakyti brolis Morkus, bet vietoj 
to tyliai sukalbėjo „Sveika Marija“ už kritusius. 

— Šėtono galia didelė! - pabaigęs tarė jis. - Jis jiems suteikia 
drąsos ir atkaklumo. Bet, kaip matot, mūsų pusėje Visagalis ir 
sėkmė. 

— Mūsų pusėje didžiulė persvara, — pataisė jį Haseldorfas. 
Jis dar vis neįstengė atsikvošėti po pirmųjų įspūdžių. Nusigręžė, 
kad nematytų iš liepsnojančių namų išgintų vaikų ir moterų. Ry- 

gos magistrato knechtai jau buvo pradėję ginčytis su braunšvej. 
giečiais, kaip pasiskirstyti belaisvius. Žiūrėjo tad tolyn į pietus 
ir staiga pastebėjo, jog ten, kažkur tolumoje, taipogis į dangų 
kyla dūmų stulpas. 

— Kas ten?! - nesuvaldydamas pykčio, šaukė jis broliui Mor. 
kui. - Negana, kad čia plėšikauja, žiūrėkite kaip toli į pietus įsi- 
veržė! Ė 

Brolis Morkus atsikosėjo, nes troškūs drėgnų stogų šiaudų 
skleidžiami dūmai tvino vis tirščiau. Jis paėjo į atviresnę vietą ir 
primerkęs akis patyrinėjo tolumoje kylančius dūmus. 

— Mūsiškių ten negali būti. Ten, gerbiamas markgrafe, pa- 
gonys... — tarė jis jį atsekusiam markgrafui. 

— Pagonys? 

— Bijau, kad taip. 

— Nejaugi patys degina savo trobas? 

— Ne, - brolis Morkus pamąstė kaip tai paprasčiau paaiškin- 
ti. - Jie... Jie šaukiasi pagalbos. 

- Šaukiasi Šėtono? 

- Gal ir Šėtono. Nors, manau, pirmiausia savųjų. Jei pažvelg- 
site toliau į vakarus ir į pietus, matysite, kad ir ten kyla dūmai. 

Haseldorfas tylėdamas tyrinėjo abi tolumoje matomas dūmų 
juostas. Jo akys buvo ne ką blogesnės už brolio Morkaus, ir jis 
sugebėjo neblogai įvertinti nuotolius. Vakarų vėjas lenkė dūmus 
prie žemės, bet vistiek galėjai spėti, jog iki pirmosios turėtų būti 
gal aštuoni, o gal ir dešimt varstų. Tai tegalėjo reikšti, kad ugnys 
buvo didelės apimties ir paruoštos taip, kad būtų itin dūmingos. 

— Bet negi išeitų, kad jie jau buvo pasiruošę? - klausė jis 
„tarsi savęs, tarsi brolio Morkaus. — Tokios ugnies ant greitųjų 
nesukursi. 

— Gal ir taip, markgrafe... - sutiko brolis Morkus. - Bet ko! 
susiburs, praeis daug laiko. Dar nėra ko rūpintis. 

Viena po kitos Žiebėsi ugnys virš Žemaitijos aukštumų. Ne- 
trukus po to, kai dūmai patvino virš Riešės, jie pradėjo kilti nuo 
Dubysos pilies kuoro, tada nuo Šiaulių ir Raktės aukštumos. Ma“ 

;omumas tą dieną buvo ne pats geriausias. Dangus pasitaikė ap- 
niukęs ir vėjuotas, į pajūrio pusę dulkė lietus, vietomis net vidu- 
dienį nesisklaidė miglos. Reikėjo kurti kaitrią ugnį, kad karščio 
stulpas išneštų dūmus kiek galint aukščiau, reikėjo tiršto dūmų 
stulpo, kad jo lengvai neišsklaidytų vėjai. Tačiau kuro buvo su- 
kaupta apsčiai, netrūko kadagių šakų ir sudrėkusių šiaudų. Dū- 
mai tad tvino tirštai ir kai tik susidarė palankesnės sąlygos jie 
kilo aukštyn. Pirmasias tris dar kiek prie žemės prigludusias dū- 
mų juostas pastebėjo Luponiuose, vėliau — Šemačių aukštumo- 
je. Semačiuose truko ilgiau, kol ugnis įsidegė pakankamai, kad 
dūmai iškiltų virš medžių, bet liepsnoms įsidegus jie prasimušė 
aukštai. Iš ten juos pastebėjo Padievaičio ir Drasūniškio pilys, 
o, kas svarbiausia, kai po nepilnų dvejų valandų buvo užkurta 
pirmoji signalinė ugnis, toli šiaurės rytuose kylančias dvi dūmų 
juostas įžvelgė nuolat nuo kalno besižvalgantys Satrijos žyniai. 

Šatrija buvo gerai pasiruošusi, o ir dangus ten buvo skaid- 
resnis. Pavojų skelbiančios žinios sklidimas įgavo pagreitį. Šat- 
rija matėsi iš daug kur, užtai netrukus po to, kai suliepsnojo jos 
viršūnėje ugnis, beveik tuo pačiu metu buvo užkurti iš anksto 
paruošti laužai Sprūde, Treigiuose ir Girgždūtėje. Iš ten žinią 
pasigavo daug kas. Per Molavėnų ir Kalnųjų pilaites pavojaus 
skelbimas nusklido į pietus, Raseinių link, per Pūtvės kalną, Ba- 
tavių ir Dapkiškių pilis - į pietvakarius iki Tauragės ir Skalvijos 
paribių. Nauja kuriamų laužų banga prasidėjo įsiliepsnojus ug- 
niai ant toli matomos Medvėgalio viršūnės. Apie vidudienį, pra- 
slinkus tik keturiom valandom po antpuolio pradžios, nuo Med- 
Vėgalio per Matiškius, Kreivėnus ir Bražuolę pavojaus žinia pa- 
siekė Ariogalą. 

Visur buvo nutraukti tuo metu vykę darbai. Sustojo vestuvių 
puotos, greitomis buvo užbaigtos šermenys, nutrauktos medžiok- 
lės. Vyrai numetė spragilus, paliko arimuose jaučius bei pusiau 
Pastatytas jaujas. Greitomis grįžę namo vietoje šakių pasiėmė tro- 
bos kampe sustatytas ietis, nušluostė dulkes nuo ant sąsparų už- 
keltų skydų. Slapčia nubraukdamos ašarą moterys ruošė kelionei 
Maisto atsargas ir šiltesnių rūbų pamainą, žyniai paskubomis au- 
kojo karo ir kelio dievams, maldaudami jų palankumo. 

Vienur pirmieji vyrų būriai nelaukdami nakties išjojo šiau- 

rės kryptimi, kitur vyko ruošos darbai ir buvo laukiama tamsos, 
kai turėjo ateiti tikslesnė žinia kurlink reikia joti. 

Šios kelios rytmečio valandos visuotinai pakeitė gyvenimo 
eigą nuo vieno Žemaitijos pakraščio iki kito. 

Pats svarbiausiais pokytis įvyko Saušilio miškuose, kur sų 
aplinkinų tėvonių rikiais ankstyvo rudens medžioklę rengė ku- 
nigas Vykintas. Iš aukštumos, kur buvo įrengta medžioklės sto- 
vykla, tarsi ant delno matėsi virš horizonte kyšančio Šatrijos 
kauburio kylantis pavojų skelbiantis juodų dūmų stulpas. Daug 
toliau į šiaurės rytus plonas siūlas ženklino Dubysos piliakalnį, 
o akyliausieji įžiūrėjo dar toliau kylančią vos pastebimą dūmų 
„juostelę. Buvo galima spėti, kad tai Nomančiai, o gal net Šiau- 
liai. Gerokai arčiau, beveik tiesiai rytuose, dūmų stulpas kilo 
virš Sprūdo, ir jiems tebestebint dūmai pradėjo kilti virš Girgž- 
dūtės. Neteko abejoti, jog netrukus dūmai pakils virš Medvėga- 
lio, o po to skleisis toliau į pietinę Žemaitiją, kils virš Pūtvės, 
Matiškių ir virš dešimties kitų, iš čia neįžvelgiamų piliakalnių. 

Kurį laiką tylėdami visi Žiūrėjo ir visi galvojo tą patį: „Visgi, 
tie prakeikti šunys nelaukė šalnų!..“ Visiems buvo aišku - bur- 
tas mestas, ir likimo dantys pradėjo malti. Žodžių ir spėlionių 
metas baigėsi. 

— Kai pamačiau, kad dega Šatrija, tuoj čia užjojau, - pakar- 
tojo Laukys, nes keletas su jais medžiojusių rikių tik dabar pa- 
siekė aukštumos aikštelę ir niūriais veidais žvelgė į vakaruose ir 
šiaurėje kylančias dūmų juostas. - Tada Šatrija dar tik įsidegė ir 
tebuvo matyt tik anos dvi juostos. Manau, kad tai Dubysa, o ta 
dar toliau. Gal tai Nomančiai. 

Šiuo metu dūmų juostų matėsi daugiau. Pietuose galėjo bū- 
ti Padievaitis, gal Pūtvė. Vėjas draikė kylančias juostas ir buvo 
sunku spėti iš kur jos. Užtat pirmasis pastebėjimas ir buvo toks 
svarbus; pagal jį galėjai nustatyti, iš kurios pusės sklido pavo“ 
jaus skelbimas. Laukys garsėjo taiklia akimi, tad juo buvo gali 
ma pasikliauti. Kai jis paminėjo Dubysos piliakalnį, visų akys 
nukrypo į brolius Bulionius. Tai reiškė, kad pirminiai pavojaUS 

skelbimai galėjo prasidėti Šiaulių žemėje. Stambusis Vismantas 
stovėjo šalia savo prakaituoto žirgo, Sprudeikis įtemptai žvelgė 
į šiaurės rytus, kur geros dienos jojimo nuotolyje privalėjo rastis 
ir gimtoji Siaulių pilis. Tačiau ir itin skaidrią dieną būtų buvę 
sunku ką įžiūrėti, o dabar, kai vėjas draikė kylančias dūmų juos- 
tas, tiksliai nustatyti kryptį buvo visuotinai neįmanoma. Tai ne- 
pakeitė Sprudeikio nuojautos. 

— Siauliai! Tas brudas puola mūsų kraštą! — sušvokštė jis. Jo 
kakta rasojo, bet pilkos akys buvo visai sausos. 

— Gal Ventę... - negarsiai prasitarė Vykintas. - Nors, gal ir 
Šiaulius... Bet kad puola, tai tikrai. 

— Mes josim, - visai ramiu, keistai bespalviu balsu pridėjo 
Vismantas. — Brolis ir aš. 

— Be abejo. Jūsų vyrai jau buriasi... - Vykintas nusliuogė 
nuo žirgo ir, privedęs jį prie Vismato, padavė jam vadeles. - Imk. 
Jums reikia atsarginių. Nėra ko laukti, kol atsivesim iš Tverės. 
Mes paseksim, kai tik susiburs Tverių vėliava. Jei ne dabar, tai 
naktį visa Žemaitija žinos kurlink joti. 

Daugiau aiškinti nereikėjo. Medžioklėn jie buvo išvykę leng- 
vais žirgais bei apranga, apsiginklavę tik durklais ir medžiokli- 
nėm ietim. Visa karinė manta buvo palikta Tverėje, tačiau nusi- 
gauti iki Tverės būtų reikėję eikvoti apie tris valandas jojimo į 
priešingą pusę. Šitai Bulioniams reikėjo išvengti. Nulipo nuo savo 
Žirgų dar trys rikiai, būtų lipę ir kiti, tačiau dviejų atsarginių 
pilnai pakako. Jais pasinaudodami ir be perstojo jodami Bulio- 
niai gebės pasiekti Siaulių apylinkes jau sekantį rytą. 


. 
Nd 


Tą popietę, kai dūmų stulpai kilo ir driekėsi per Žemaiti- 
Jos kraštą, Ventės keliauninkai plūkosi beveik dvi valandas, ko- 
lei išsikapnojo iš Gelažių pelkių ir, iki stebulių klimpdami į 
Smėlėtą upelio dugną, persikėlė per patvinusią Virvytės brastą 
Nuo ryto jie sugebėjo nusigauti kokių penkiolika varstų Kur- 
Šių keliu. Ne vienoje vietoje vyrams teko kirsti pakelės lazdy- 
nus ar juodalksnius ir kloti ant pabiurusio kelio. Raiteliai būtų 
šalėję patižusias vietas apjoti lanku, bet vežimams nebuvo kaip 

prasiskverbti. Tad teko atsiraitojus rankoves kapoti krūmus, 
įbridus į dumblą įsirėžus stumti vežimus, taip, kad nebuvo lai. 
ko padoriai apsidairyti. Nusimetęs ne tik Ben Eracho dovano. 
tą apsiaustą, bet ir stirnos odos siuvinėtas kelnes, vilkėdamas 
iki paskutinės siūlės lietaus ir prakaito permirkusiais drobiniais 
drabužiais Uvis plūkosi kartu su vyrais. Nežiūrint to, kad dul- 
kė lietus, o debesys kone gožė pušų viršūnes, visi buvo pakilia- 
me ūpe. Dar diena, ir jų laukė svetingas priėmimas pas būsimą 
uošvį Sareiką, jau buvo sutarta, kad pakeliui apsistos pas Vir- 
vytės slėnyje gyvenantį Sareikos giminaitį Vaigodą. Koks jis ten 
giminė būsimai žmonai Uvis buvo primiršęs, bet dėlei to gal- 
vos nevargino. Svarbu, kad galės naktį šiltai ir sausai praleisti. 
Be abejo, bus ir pavaišinti. O dabar reikėjo įremti petį ir stum- 
ti lėtai judantį vežimą. 

— Ugi, kad tavo būsimoji tokį išvystų... — pastebėjo vežimą 
bestumiąs Daubaras. - Pupų lauke už baidyklę pastatytų. 

— Negi manai, kad pats gražesnis? 

— Egi, aš į anos lovą nesitaikau... 

Uvis greitomis nesumojo ką atsakyti, bet tuo metu stumia- 
mas bei įsirėžusių arklių tempiamas vežimas taip staiga šovė | 
priekį, kad smarkiai pasisukęs užpakalinis ratas suplakė dum- 
blą ir jo tirštas srautas kliuvo Daubarui tiesiai į veidą. Uvis ne- 
susivaldė ir garsiai nusikvatojo. 

— Va, Keliukas tau atmokėjo... - pasidžiaugė jis, bet pagai- 
lėjęs brolio pasiūlė jam savo marškinių skverną, kad tas galėtų 
bent akis prasivalyti. - Oi, nedera burnot prieš šaunų jaunikį!.. 

Daubaras šnirpštė šluostydamas akis ir jas pravalęs garsiai 
nusikvatojo. 

— Ale šaunus! Šerns liūne - ir ans dailesnis... 

Juoktis galėjo abu, nes išstūmę vežimą iš daubos jie pasiekė 
sausesnę kelio atkarpą ir arkliai, jausdami tvirtesnį gruntą po 
kanopomis, patys stipriai žengė pirmyn. Kelias čia pradėjo kilti 
į Virvytės slėnio šlaitą, tad buvo galima tikėtis, jog ir toliau jis 
liks pravažiuojamas. Bus vėl galima sėsti į balną. Lipdami sta- 
tesne šlaito atkarpa viršun jiedu dar vedėsi savo žirgus. Pakilus, 
pagaliau buvo įmanoma per tankiai suaugusių slėnio medžių dan- 
gą pažvelgti atgal į rytus. Dangus buvo apniukęs, pietryčių pu- 

sėje tarp miško kauburių plytojo balzgani rūko plotai. Nors iki 
Žemaitijos aukštumų iš čia buvo koks dvidešimtis varstų, skaid- 
rią dieną jas būtum galėjęs įžiūrėti. Tačiau ne šiandien. Žemai 
slenkantys debesys liejosi su tolumoje pilkėjančiu mišku. Kiek 
Uvis sugebėjo apžvelgti, nieko įtartino nepastebėjo. 

— Nesirūpink! - patapšnojo jam per petį Daubaras. - Ventė- 
je viskas kaip palikom. O bėda tavęs tai Kretingoj laukia. 

— Kada tau tokia bėda? - Uvis šluostė sudrėkusį balną. — 
Nemanyk, kad galėsi nuo jos pabėgti vykdamas į Prūsus. 

Daubaras kažką neaiškiai numykė ir atnarpliojo susipynu- 
sias kamanas. 

— Prisieis ir tau. Moterys tai ne Mindaugas... - tęsė Uvis. — 
Žinok, nuo jų niekur nepabėgsi. Ras anos tave ir Prūsuose. 

Abu įsliuogė į balnus ir, kadangi kelias čia buvo platesnis, 
jojo greta tylėdami. Daubaras atrodė susimąstęs. Keliskart pa- 
žvelgė į brolį, lyg norėtų ką pasakyti, bet, matyt, sunkiai sekėsi 
surasti žodžius. 

— Egi, man Šatrijoj panašiai porino... - tarė pagaliau. 

— Kur? Kodėl Šatrijoje? - nesusigaudė Uvis. - Ką tau ten 
porino? 

— Nagi apie Prūsus. Buvau nujojęs Šatrijon dievų pasiklaus- 
ti... - rimtai tęsė Daubaras. - Teniškiai žyniai išbūrė, kad mana 
lemtis Prūsuose. 

— Pačioj Šatrijoj taip išbūrė? 

— Egi... 

Šitai reikėjo apsvarstyti. Šiaip, kai prireikdavo dievų pagal- 
bos, ventiškiai buvo pratę kreiptis į žynį Minkautą, o kas lietė 
patarimus - geriausiai su dievais sutardavo motina Medeina. 

— O kodėl ne motina? 

Daubaras atsiduso. Jis jautiesi kiek nepatogiai. 

— Motinos dar paklausiu. Būtiniausiai... Bet kad su namų 
dievais visaip būna... O Šatrijoj... Nu, žinai... 

Uvis daugmaž suprato tai, ko jis nebaigė sakyti. Namų die- 
Vai, į kuriuos kreipdavosi motina, patys galėdavo būti pavydūs. 

pač kai klausdavai apie tolimus kraštus, jų pranašystės būdavo 
Perdėm miglotos. 
— Supranti, Šatrijoj anie... Ot, paklausiau apie Prūsus. Ir 

anie sakė, kad mana lemtis ten. Ir ne tik tai. Sakė, kad ten rą. 
siu... Na, žinai... | 

Jis nutęsė, ir Uvis pastebėjo, jog jo vėjų nugairintas veidas 
kiek paraudo. 

— Kur man žinot? Ką rasi? — nekantravo jis. 

— Nagi... Kaip tu. 


— Ką?.. 

— Savo... Atseit. Nu, paskirtą. Moterį. 
— Prūsuose? 

- Egi. 

— Žmoną? 

— Aha. 


Teliko atsidusti. Jei jau Daubaras teikėsi prabilti šia tema, 
jis kalbėjo rimtai. „Griaumedis bus gerai Šatrijoj aukom paklo- 
jęs,“ — pagalvojo Uvis. Suprantama, dievams aukoti derėjo, ta- 
čiau, antra vertus, tai tik skatino juos prabilti. Tai negalėjo keis- 
ti lemties. O nuo dievų skirtos lemties nepabėgsi. Be lemties 
Žybartaičiams šiais atvejais tikrai neapsieita. Štai jis pats dabar 
joja į Kuršą, pasirodo, Daubarui Žyniai išbūrė Prūsus, o sesuo 
Junda... 

— Apie Jundą žinai? - paklausė brolio. 

- Egi. Grauslys. | 

— Taigi. 

— Ans skalvis. 

— Motina skalvė. Tėvas Žemaitis, - pataisė Uvis. 

Abu kurį laiką vėl jojo tylėdami. Kad Grauslio tėvas žvejys, 
nei vienas neprasitarė. 

—- Drūts bernas, tas Grauslys... - pagaliau tarė Daubaras. 
— Drūts, rupūžiokas... 

Iš Daubaro sunkiai galėjai tikėtis didesnio pagyrimo. 


* 


Po nepilnų trijų valandų, kai dūmų kamuoliai pakilo virš Rak- 
tės ir Dubysos piliakalnių, besišakojanti juodų stulpų grandinė 
perbėgo visą Žemaitiją. Per Sprūdą ir Žasūgdą dūmų skleidžia“ 
ma žinia pasiekė Girgždūtę pietuose, per Padievaitį - Pučkoriuš 

vakaruose. Tai jau kuršių kraštas. Ten tvyrojo žemi debesys ir to- 
liau į vakarus dūmų juosta neplito. Dėlei apniukusio oro ir nuo 
Girgždūtės aukštumos dūmai vangiai kilo, tad medvėgaliečiai ne 
tuojau juos pastebėjo, tačiau kai pamatė, netrukus įsiplieskė ant 
signalinei ugniai pastatyto bokšto ir Medvėgalio ugnis. Ją bemat 
pamatė Matiškių, Kreivėnų ir Pūtvės pilėnai, o dar po pusvalan- 
džio jau Skalvių krašte jas įžvelgė ir Rambyno žyniai. 

Kai pavojų skelbianti dūmų juosta pasiekė Nemuno kran- 
tus, pro debesis blausiai prasiskverbianti saulės šviesa ženklino, 
jog diena buvo persiritus į antrą pusę. Grauslys su septynių vyrų 
palyda buvo sustojęs pakelės medkirčio trobelėje pailsėti. Pas- 
kutinias kelias savaites jis lankėsi pas motinos gimines Skalvijo- 
je, o kai į šią Nemuno žvejų sodybą atvykdavo Žemaitijoje iš- 
garsėjęs stipruolis, netrukdavo susirinkti svečių iš visos apylin- 
kės. Pasirodė, jog skalviškas alus gali panašiai apsunkinti galvą 
kaip ir žemaitiškas midus, tad dabar, keliaujant atgal Tauragės 
krašto link, skubėti nesinorėjo. Nebuvo ir ko skubėti. Nei Vy- 
kintas, nei Ariogalos Erdvilas be šalnų į žygį nepakils, o iki to 
laiko Grausliui ir jo vyrams nelabai buvo kas veikti. Užtat kai 
sargybon paskirtas jaunas skalvis atbėgo ir susijaudinęs prane- 
šė, jog mato pavojų skelbiančią dūmų juostą, Grauslys nelabai 
buvo linkęs tikėti. 

— Vaiki, nebent tau iš nosies dūmai kyla... - sumurmėjo jis, 
nenoriai pakėlęs galvą nuo sutrešusių šiaudų guolio. - Gal pasi- 
vaideno? 

— Tikrai dūmai. Ir ne bet kokie - antpuolį skelbia! - skalviš- 
kai užtikrino jaunuolis. Kaip ir daugumas paribyje gyvenančių 
Jis mokėjo ir žemaitiškai, bet susijaudinęs pereidavo į savo kal- 
bą. - Nebuvo, ir staiga atsirado. Sakau, antpuolis! 

Grauslys suniurzgė, jog tiems skalviams per amžius vis kas 
nors rodosi, tačiau paniurnėjęs visgi atsikėlė. Kai išėjo į lauką, 
toliau juokauti jam ūpas kaip mat dingo. Be aiškiai matomo dū- 
mų stulpo, kuris turėjo kilti nuo Pūtvės piliakalnio apie du vars- 
tus į rytus, galėjai įžvelgti ir kitus. Į aukštą uosį įlipęs vyras pra- 
nešė, kad abejonės nėra - dūmai kilo iš Kreivėnų piliakalnio, ir 
dar bent dvi vėjo skaidomas neįvardintas juostas jis matė toliau 
Vakarų kryptimi. 


103 


Kad kažkur vyko didelis antpuolis, abejonės neliko. Bet ku, 
puolama? Per pobūvį Skalvijoje Grauslio būrio nebuvo pasiekę 
plačiai pasklidusių Vykinto šauklių perspėjimai, kad reikia bir 
pasiruošusiems viską mesti ir joti šiaurėn, kai tik pasirodys pą. 
vojaus ugnys. Grauslys garsiai pasvarstė galimybę, kad puolą 
Mindaugas, tačiau prie jo būrio prisidėjęs žemaitis nuo Ariogą. 
los tai griežtai atmetė. Jis pats buvo dalyvavęs Mindaugo ren. 
giamose žygiuose ir tvirtino, kad tas veikia visai kitaip. Pirmą 
išbando visokius kitus būdus. Ir dukrą savo atiduos, ir nuodyto. 
ją pasiųs, ir kaimynus sukiršyti bandys. O kariaut anas imasi tik 
kai nieko kito nelieka. Užtatai jis pas Mindaugą ir neužsibuvo. 
Bet jis girdėjęs, kad per visą vasarą teutonai buriasi Rygoje. O 
gal jie pajudėjo... 

— Ventė! - staiga sušuko kolei kas ramiai besiklausęs Graus- 
lys. - Dievai apsaugokit... Ventė pakeliui! 

Vyrai sužiūro. Apie Ventę jie buvo girdėję, tačiau nė vieno 
jų tarpe nebuvo iš šiaurės Žemaitijos ir niekas nežinojo kur ta 
Ventė. 

Grauslys neaiškino, nes, bendrai, aiškinti nebuvo linkęs. 

— Keliausim šiaurėn. Keliausim nesustodami! — pareiškė jis 
savo sprendimą ir, žinoma, niekas nesipriešino. 

Jie paskubomis pasibalnojo žirgus, sukrovė savo nedidelę 
mantą ant naštinių arklių ir išjudėjo iš Skalvijos. Buvo nuspręs- 
ta negaišinant laiko joti iki Medvėgalio. Ten bus galima pasi- 
semti tikresnių žinių. Per naktį jodami ir persėsdami ant atsar- 
ginių žirgų Medvėgalį galėjo tikėtis pasiekt kitą dieną. 


* 


Kuršiškas midus buvo geras, tačiau jei jis būtų ir pats pras- 
čiausias, jo negalėjai atsisakyti. Mandagumo taisyklės reikala- 
vo, kad, nupilant šlakelį prie ugniakuro, būtų išgerta ir už Vai- 
godo sodybos namų dievus, po to už Žybartų, ir jokiu geru n€- 
galėjai apeiti Sareikos. Reikėjo išgerti, kad būsimą uošvį neap“ 
leistų ne tik namų dievai, bet ir Bangputys. Kuršių ir žemaičių 
šnektos buvo pakankamai panašios, jog buvo galima be didelio 
vargo susikalbėti. Uvis pritardamas siurbtelėjo ir nuliejo kiek 

alint dosniau dievams į šalimais besikūrenantį židinį. Nežinojo 
kiek būsimų giminių ir jų namų dievų reikės pagerbti, tad sten- 
gės! ragauti midaus tik mažais gurkšniais. Daubaras šito nelabai 
aisė ir, kadangi jam parinko didžiausiąjį ragą, jau spėjo neblo- 
gai įšilti. Nieko stebėtino. Jie į Vaigodo sodybą atvyko jau sute- 
mus, ir nuo to laiko praėjo bent kelios valandos, o dievams, už 
kuriuos vertėjo išgerti dar nesimatė galo. Gerai bent, kad kitus 
kelionės palydovus nusiuntė pailsėti. 
— Tai tris kart už Bardaitį! —- tęsė nepailstantis Vaigodas. 
Jis akivaizdžiai mėgo vaišinti svečius ir pats ta proga pasivai- 
šinti. — O gal garbieji žemaičiai Bardaičio nepažįstat? Tai laivų 
dievas. 


— Laivų! Ot, tokio Ventėje nežinom... - prisipažino Dauba- 
ras. — Na, ir kur žinosim. Tik valtį teturim. Kiek ten ant Ventės 
paplaukiosi. 


— Prie jūros kitaip. Štai brolis tris laivus turi, — paaiškino 
ias see ir jo balse suskambo pavydo gaidelė — Nuplaukia jais 


20 „būtina... - sutiko Daubaras, bet jis laikėsi nuomo- 
nės, kad Aaigodo dievams jau paaukota užtenkamai, tad gėrė 
pats. Neaššiliko i ir namų šeimininkas. 

— Ak jūs vyrai, vyrai... — įsiterpė arčiausiai ugnies sėdinti 
Vaigodo žmona. Kuršių ipročiu didžiulė bronzinė segė laikė jos 
puošnų apsiaustą. — Vis laivai, karai ir dar kas. O svarbiausiom 
deivėm? O Austėjai ir Gabijai? Gi ne laivų plukdyt šis mūsų šau- 
nus svečias keliauja... 

— Teisingai, teisingai, mieloji, - skubėjo pritarti Vaigodas ir, 
nelaukdamas į šoną pasitraukusio tarno, pats siekė midaus ąso- 
čio, — Žinojom, brangioji, kad Gabijos nepamirši. Tai įpilsi gal 
tu? - Žmona atlaidžiai šyptelėjo ir, paėmusi ąsotį iš vyro ran- 
kos, pastatė jį ant žemės. 

— Kad Gabija globotų Karilę mielai įpilsiu, bet dėl deivės 
Austėjos mums teks dar mažumėlę palaukti. Būtina deivės pa- 
šalbos paprašyti tinkamu metu, - ji tai ištarė oriai. Akivaizdžiai 

buvo pratusi, kad jos būtų klausoma. Uvis kumštelėjo Daubarų; 
į šoną, nes atrodė, kad midaus, židinio šilumos ir nuovargio pą. 
sėkoje jo galva linksta žemyn. 

— Tokia svarbia proga, kai išleidžiame į svečią šalį ką turime 
brangiausio... — Vaigodienė stabtelėjo, tarsi norėdama įsitikintį 
ar Uvis jos žodžius tinkamai suprato. - Išleidžiam mūsų krašto 
dukrą, kurią lydės jos namų dievai. Atiduodame ją tam, kad jį 
sujungtų, kad nuneštų santaiką iš mūsų krašto į jūsiškį. O idant 
taip susiklostytų, būtina maldauti Austėjos, kad Karilė taptų pil- 
na. Tai jos pilnatvė ugdys santaiką. 

Vaigodienė reikšmingai nutilo ir pažvelgė į Uvį, laukdamą, 
kad jis ką nors pridėtų. Uvis sutriko. Jautė, kad jam priderėjo 
kalbėti, tačiau delsė, nes nelabai suprato kas buvo pasakyta. Lai- 
mei, padėtį išgelbėjo Daubaras. Atrodė, kad midus jam apšvietė 
protą. 

— Išgerkim, kad susilauktų sūnų! — sugriaudėjo jis iškelda- 
mas savo ragą. 

Vaigodienė apdovanojo jį pritariančiu šypsniu. 

— Kad susilauktų daug sūnų! - pabrėžė ji. - O metas tokiam 
paaukojimui labai tinkamas. Už trijų dienų bus pilnatis. Geriau- 
sias laikas maldauti Austėjos nuotakos pilnumo yra penkios die- 
nos prieš pilnatį ir penkios dienos po. Tik, žinoma, į ją kreiptis 
reikia lauke, mėnuliui vos patekėjus. 

- Žinoma... - sumurmėjo Uvis, nes Vaigodienė žvelgė tie- 
siai į jį. Jam sukosi galva. Ne tiek nuo išgerto midaus, kiek nuo 
jį užplūdusios minčių sumaišties. - Bet... Bet lauke debesuota. 
Kaip žinosim kada mėnulis patekės? 

— Mano pati žinos, kai bus tinkamas laikas, - užtikrino Vai- 
godas. Vaigodienė pritariančiai nusišypsojo ir niekam nekilo abe- 
jonių, jog ji tai tiksliai Žinos. 


* 


Švento Juozapo dienos vakare visą dieną krapnojęs lietus 
liovėsi ir vėjas nurimo. Didžioji kariuomenė susibūrė stovyklo" 
truputį į pietus nuo Šiupylių gyvenvietės. Hercogo Danenberg? 
liunaburgiečiai įsitaisė pačioje gyvenvietėje, o kai didžiojo ma“ 

gistro pasiųstas Turaidos komtūras juos paragino prisijungti prie 
pagrindinės stovyklos, Danenbergas atsisakė. „Cia šuliniai, čia 
arkliams pašaro netrūksta, o kas link pavojaus, tai nėra ko rū- 
pintis, — paaiškino jis gurkšnodamas vyną. Liunaburgiečiai pa- 
tys sugebės apsiginti. Be to, neatrodė, kad čia išvis būtų nuo ko 
gintis. 

Panašios nuomonės laikėsi ir kiti antpuolio dalyviai, tad į Falk- 
vino įsakymą įrengti apie stovyklavietę užtvarą buvo reaguota van- 
giai. Kam čia po įspūdžių kupinos dienos dar vargintis? Pagaliau 
jie betarpiškai susidūrė su Žemaitijos pagonimis, apie kuriuos bu- 
vo prisiklausę tiek baugių pasakojimų ir šis susidūrimas užglaistė 
didžiumą turėtų baimių. Teisybė, tai savotiški Žmonės, bet pasiro- 
dė, jog esmėje jie visgi buvo tik kaimiečiai. Susirūpinę savo kiau- 
le ar galviju, savo troba ar dukra. Kas be ko, kai kurie iš jų atkak- 
lūs, bet vistiek tik kaimiečiai. Menkai tesugebantys veikti sutarti- 
nai, kiekvienas bandantis pirma gelbėti savo gerą, o suvokę, kad 
tai beviltiška, visai pasimetantys. Kad eilė jų pasirinko geriau žūti 
negu pasiduoti, daugumas užpuolėjų irgi įvertino kaip silpnybę. 
Be abejo Šėtonas užvaldė jų protus; žinia, kad Šėtonas pirmiau- 
sia kėsinasi į tuos, kuriuos lengviausiai paveikti gali. 

Tad po pirmos antpuolio dienos nuotaikos stovykloje buvo 
pakilios. Neužbaigtos buvo dar savos atsargos, o dabar prisidė- 
jo apsčiai prisigrobtų, tad maisto taupyti neteko. Rūko laužai, 
skleidėsi kepamos mėsos kvapai, visur girdėjosi linksmos kal- 
bos, vietomis pasigirdo dainuškos. Į niūrius žiemgalių, o tuo la- 
biau į užpultuose kaimuose prisigrobtų belaisvių veidus nebuvo 
reikalo kreipti dėmesio. Nedaug kas iš tų, kurie susibūrė prie 
Šiupylių kaimo pastebėjo, jog sutemus Žemaitijos piliakalniuo- 
Se kūrenamos dūmingos ugnys pakeitė savo pobūdį. Jų dabar 
nebeslopino dūmus keliantys drėgni šiaudai ar žalių kadagių ry- 
Šuliai. Kaitriai liepsnojo sausi beržiniai plaustai, kai kur beveik 
balta ugnimi degė derva. Ugnys matėsi iš tolo, o kai kurios net 
Mirkčiojo. Sužibėdavo ir vėl pradingdavo. 

Pastebėjo tai markgrafas Haseldorfas. Kelių savo vyrų lydi- 
Mas jis buvo išėjęs už menkai aptvertos stovyklos ribų, nes norė- 
JO ramiai atkalbėti vakaro maldas. Kažkur toli pietų pusėje, 0 
PO to ir pietų rytuose jis pastebėjo švieseles. Tarsi žvaigždes, bet 


107 


prisiglaudusias prie pat horizonto. Ir spalva buvo ne ta. Dau. 
giau į gelsvumą. Be abejonės, tai buvo tolimos ugnys. Jam bes. 
tebint viena jų užgęso, sužibėjo vėl, ir vėl užgęso. 

Haseldorfas kaip tik tyliai šnabždėjo „Tėve Mūsų“ ir pa. 
čioje tokios puikiai žinomos maldos viduryje užsikirto. Jis pa- 
laukė, nes pamiršo, kurioje maldos vietoje buvo sutrikęs. Ug. 
nis sužibo vėl. 

Markgrafas pradėjo maldą iš pradžių. 


1 


Uvis skaudžiai kumštelėjo alkūne Daubarui į šoną. Reikėjo 
stipriai stuktelti, nes tas sėdėjo atsilošęs į rąstų sieną ir buvo tiek 
suglebęs, kad net negirdėjo, kai Vaigodienė oriai pareiškė, jog 
„ dabar mėnulis pakilo pakankamai aukštai, kad jo įtakoje būtų ga- 
lima kreiptis į Austėją. Daubaras nerišliai suniurzgė, bet sugebė- 
jo tiek atsitokėti, kad suskubo atsistoti, o kai pati šeimininkė 
papildė ragus — ir padėkoti. Jos lydimi visi išėjo į lauką. Tik žen- 
gus žingsnį nuo pravertų durų juos apgaubė beveik aklina vėsi 
tamsa. Taip ir privalėjo būti, nes kai Vaigodas buvo beįdegąs deg- 
lą, kad galėtų pasišviesti, žmona suturėjo jo ranką. „Šviesa priva- 
lo būti tik mėnulio,“ - pareiškė ji. „O kad jis virš debesų ir jo 
neįmatysim, tai nieko nepakeičia. Kiek pro debesis prasklis, tiek 
ir pakanka.“ 

Išėjus laukan pasirodė, jog nedaug tos šviesos teprasklin- 
da. Bent kolei akys apsiprato, buvo tamsu. Vaigodienė ryžtin- 
gai žengė pirmoji jai ir tamsoje be vargo atsekama kryptimi. 
Kaip Uvis žinojo, ji ėjo į nedidelį, šalia sodybos stovintį alka- 
kalnį. Jie kone atsimušė į kieme pastatytus nuosavus vežimus. 
Apėjus tą kliūtį tapo atviriau, be to, pradėjo apsiprasti ir akys. 
Priekyje girgždėjo matyt svečių garbei apauti Vaigodo auliniai 
batai, dar toliau priekyje juos laikas nuo laiko stabtelėdama, 
ragino Vaigodienė. Perėjus drėgną lomą, takas pradėjo kilti if 
jie netrukus sustojo. Alkakalnis buvo neaukštas, tačiau kadan- 
gi išskyrus keletą ąžuolų čia medžių nebuvo, matomumas buvo 
geras. | 

Jiems sustojus prieš blausiai nuo žemės juodumo atsiskiriant 

dangų Uvis matė, jog Vaigodienė atsisuko į rytų šiaurės pusę ir 
iškėlė abi rankas. 

— Mėnuli, Saulės broleli, atgimei, išpilnėjai... - pradėjo Vai- 
godienė. Ji paminėjo mėnulio giminystę su kitais dievais, rengėsi 
minėti ir Austėją, kai Uvis ir Daubaras, abu beveik tuo pat metu, 
pastebėjo kaip tik šiaurės rytuose tolumoje žibančią šviesą. 

— Negi ten Aušrinė? - nesusivaldė Daubaras. 

— Negali būti Aušrinė... - sumurmėjo Uvis, ir jautė kaip jį 
tiesiog semte semia baugi įtampa. - O ten! Ten kita! Tai ugnis! 

Tikrai! Kiek toliau į dešinę nuo dabar aiškiai matomos toli- 
mos šviesos spinksėjo dar viena. Dar tolimesnė. 

— Tikrai tai ugnys, ne žvaigždės, - patvirtino Vaigodienė. Ji 
pati buvo tiek nustebusi, kad net pamiršo, jog ją pertraukė. — 
Yra ir trečia... Reiškia, pavojus. 

— Trys... - sušnibždėjo Uvis. Jį prieš tai apgaubusi grėsmės 
nuojauta neatlėgo. 

— Viena, regis, nuo Sprūdo, - ryžtingai purtydamas galvą, 
kad atsikratytų midaus poveikio spėjo Daubaras. - Kita bene 
Romučiai. Jeigu Romučiai, tai dega didelę ugnį. 

— O Ventė? 

Uvis prikando lūpą, kad sutramdytų jaudulį. 

— Ventės iš čia nematytumėm... 

Trumpam stojosi tyla. Dabar, akims galutinai pripratus, to- 
liau pietų rytuose jie įžvelgė dar vieną pavojų skelbiančią ugnį. 

- Reiškia, pasuko į Žemaitiją... - dusliai tarė Vaigodas. Apie 
Rygoje besiburiančius kryžininkus daug rūpintasi ir Kurše. - Ką 
darysim? Ką darysim dabarties? 

— Mes keliausim, garbusis Vaigodai! - jau pilnai suprasda- 
mas kas būtina daryti tarė Uvis. - Turim iškeliauti nelaukę ryto. 

— Naktį? - sutriko Vaigaudas. - Su vežimais? Negalite! Be 
to, dabar pas Sareiką gi... 

— Ne pas jūsų brolį. Į Žemaitiją. 

— Suprantama... - greičiau už savo vyrą susigaudė Vaigo- 
dienė. - Bet naktį su vežimais? 

— Vežimus paliksime. Tikiuosi, kad dievai leis man čia grįžti. 
„ — Daugiau nei žodžio! - nutraukė griežtai Vaigodienė. - Nors 
JO nematom, virš debesų šviečiantis mėnulis artėja prie pilna- 

ties. Aš pasimeldžiau Austėjai, kad dovanotų Karilei pilnumą 
Grįši pas mus ir pas ją dar prieš mėnuliui pradėjus dilti. 

- Taip, grįšiu... - Uvis skaudžiai prikando lūpą. Jam norėjo. 
si pridurti „jei liksiu gyvas“. Išsirengiant į Žygį jis visuomet šį 
galimybę suvokdavo, bet jos nesvarstydavo. Sį kartą minčių api 
mirtį nepajėgė išjungti, o apie tai pagalvojus jam pasidarė gailą 
Gaila ne tiek savęs, kiek nepatirtų galimybių. Jei žus, taip ir nę. 
pamatys Karilės, su kuria mintyse spėjo susigyventi. 

O Austėjos melstas jos pilnumas priklausys kitam. 


Į 


m US 


Švento Arnulfo diena. 
Rugsėjo 19, 
1236-tieji metai. 


idysis magistras Falkvinas ir jo komtūrai rytmetinėsę 

mišiose dalyvavo vos saulei brėkštant. Mišias laikė 

brolis Nikodemas ant sulankstomo altorėlio, kurį lie. 

tui lyjant pastatydavo magistro palapinės prieigoję 
po vašku ištempta drobe. Net ir lyjant mišių tekdavo klausytis 
stovint lauke, bet šį rytą, kas šiuo metų laiku buvo reta, nelijo, 
užtat dalyvių buvo daugiau. Pagal taisykles Nikodemui nederė. 
jo dalyvauti karinėje rikiuotėje, bet jis jodavo kartu su kitais Or. 
dino broliais. Tiesa, buvo ginkluotas ne kalaviju ar ietimi, bet 
sieksnio ilgio buože su rantyta plienine galva. Mat tiems, kurie 
savo rankomis kelia aukštyn Švenčiausiąjį Sakramentą nepriti- 
ko pralieti kraują, norint jis būtų pagoniškas. Užtai vietoj ker- 
tančio ginklo brolis Nikodemas turėjo smogiantį ir jau ankstes- 
niuose žygiuose įrodė, kad jį sugebėjo valdyti neblogiau, negu 
kiti valdė kalaviją. 

Be Ordino komtūrų bei brolių ir vyskupo vėliavų kapitonų 
džioji aplinkui juos plačiai išsidėsčiusios stovyklos dalis dar 
miegojo. Magistras stengėsi susikaupti ir sekti brolio Nikode- 
mo skubotai kartojamus lotyniškus maldų posmus, bet jam tai 
nelengvai sekėsi. Mintys nuolat grįždavo prie klausimo, kaip 
geriau išdėsčius šią neklusnią, sunkiai suvaldomą kariuomenę. 
Kai nuskambėjo mišių pabaigą ženklinantis „Ita missa,“ jis jau 
buvo pasiruošęs duoti įsakymą būgnininkams, kad tie keltų ka- 
riuomenę. Dar pagalvojo, jog, kadangi dalis jos įsikūrusi be- 
veik už pusės varsto sudegusioje Šiupylių gyvenvietėje, tai 
reikės ir ten pasiųsti raitelius, kad prikeltų. Jo mintis pertrau- 
kė kolei kas sukauptu veidu mišių klausęsis markgrafas Hasel- 
dorfas. 

— Magistre, aš vakar naktį tolumoje mačiau ugnis, - tarė jis: 
Nors jo kreipinys nebuvo toks stačiokiškas, kaip Danenbergo, 
tačiau ar tai balso tonu, ar veido išraiška jis savo aukštą kilmę 
sugebėjo pabrėžti neblogiau. - Man aiškino, kad tokiu būdu p4- 
gonys susižino. 

— Taip, tai vienas būdas, - sutiko Falkvinas. 

— Reiškia, galime tikėtis su jais susidurti. 

— Neverta per anksti rūpintis, gerbiamas markgrafe, — nu“ 

„aikęs raminantį balsą užtikrino Falkvinas. — Kolei jie dar susi- 
inks... Kolei suspės susigaudyti... 

Jis stabtelėjo, nes Haseldorfo veidas pastebimai paraudo. 
Jo beveik pamaldžiai žvelgusios akys piktai žybtelėjo. 

- Užtikrinu, magistre, kad dėlei pagonių nesirūpinu, kaip 
as teikėtės išsitarti! — šaltai atšovė. - Anaiptol! O jei jau rūpi- 
nuosi, tai nebent dėl to, kad kyla abejonių ar mums teks iš viso 
susidurti su mūsų vertu priešu. Atvykome kovoti už tikėjimą, 
magistre! 

— Taip, be abejo..., - vos nesumikčiojo Falkvinas. „Viešpa- 
tie, apšviesk man protą!“ - pagalvojo. „Tuos pamaldžiuosius 
prasčiau suprantu, negu paleistuvius...“ 

— Tai kaip? — tokiu pat šaltu tonu toliau klausė Haseldorfas. 
Kadangi Falkvinas nesuskubo atsakyti, dar pridėjo. — Klausiu, 
ar susiburs tie pagonys? 

Kad suvaldytų kietų žodžių įžiebtą pyktį Falkvinas giliai at- 
siduso. 

— Per kitas kelias dienas sugebės susiburti tik vietiniai, mark- 
grafe. Jie išsiųs šauklius į visas puses. Bet kolei sugebės nujoti, 
kol kiti susirinks... Pats matėte, kokie čia keliai... 

— Tad, teigiate, praeis nemažai laiko. 

— Taip, - atsakė Falkvinas. - Deja, taip... —- pakartojo, pa- 
matęs, kaip niaukiasi Haseldorfo viedas. 


7 

Pirmuosius bėglius broliai Bulioniai sutiko prajoję Šaukė- 
nus, netoli Kalniškių piliakalnio. Trys laisvų žemininkų šeimos 
iš Gilvyčių krašto varėsi apie keturiasdešimties galvijų kaimenę 
ir darbinius arklius. Mažesnieji vaikai tupėjo sukrauti su namų 
Manta vežimuose, kiti ėjo iš paskos ir prižiūrėjo gyvulius. Vyrų 
Jų tarpe buvo tik du jau pagyvenę seneliai ir keturiolikos metų 
Paauglys. Greitai žodžius berianti moteris, kuri, atrodė, vado- 
Vavo šiai grupei, vienu ypu išpylė, kad puola tokia baisybė tų 
Prakeiktų teutonų, jog nedideliuose Šiaulių krašto miškuose net 
Neverta bandyti slėptis. Teutonai perkošia viską kiaurai ir pjau- 
ha ką tik suranda. Paskui gal aplieja vandeniu, kad įvarytų savo 

dievus, bet pirma būtinai nukirsdina. Užtai jie traukiasi į Vainą. 
gų girią, iš kurios pakraščio ji pati kilusi. 

Paklausta, kur jų vyrai, nusistebėjo, kodėl iš viso klausią 
Vyrai, kaip jiems pridera, nujoję prie Dubysos pilies. Ten jie kų. 
ria pavojų skelbiančią ugnį, ten Bulionių Sprudeikis pasakys, kaip 
tam brudui atkeršyti. „Jokit ir jūs. Norint atrodo, kad jau nę. 
menką kelią nujojot“, - žinovės akim įvertino moteris. Po visą 
naktį ir dalį dienos trukusio jojimo keliautojai, o ypač jų Žirgai, 
atrodė pasigailėtinai. Dešimtys perjotų brastų buvo taip dum.- 
blu aptaškę žirgus ir raitelius, jog nebuvo ko stebėtis, kad mote. 
ris jų nepažino. 

Bulioniai nieko ir nesakė. Jie ir taip sužinojo viską, ką šie 
išsigandę bėgliai sugebėjo papasakoti. Palinkėję miško dievų už- 
tarimo, paraginę pervargusius žirgus, nujojo Dubysos pilies link, 
Kuo toliau stūmėsi į šiaurės rytus, tuo daugiau išsigelbėjimo ieš- 
kančių sutiko. Visų jų pasakojimai buvo panašūs ir panašiai gąs- 
dinantys. Aiškėjo, kad puolėjai, pasklidę plačiame ruože, pama- 
žu stūmėsi į pietus, viską naikindami ir visur sėdami mirtį. Ne 
tik nuovargio, bet vis augančio pykčio apimti broliai tylėdami 
pilkais veidais jojo tolyn. Prieš Dubysos pilį Vismantas pristab- 
dė arklius ir, nulipęs nuo savo visiškai nusiplūkusio žirgo, užsi- 
ropštė ant Vykinto duoto itin patvarių kojų bėrio. 

— Tie šunys išsisklaidė, lyg jiems nieko nebereikia bijoti, 
tai išsiskleiskim ir mes, - pasiūlė jis broliui. - Perimk vyrus 
Dubysoje, aš josiu į Šiaulius. Reikia pradėt kažką daryti. 

Sprudeikis pritariančiai krestelėjo galva. Jis atrodė mažiau 
pavargęs už savo jaunesnį brolį, tačiau Vismantas gerai žinojo, 
kad įsiutęs greičiausiai net daugiau. Sprudeikiui sunkiau sekda- 
vosi valdytis. 

— Tik nepulk kaip akis išdegęs... - prasitarė ir pats jautė, 
kad parinko ne tuos žodžius. - Žinai, ką noriu pasakyti... - pasi- 
taisė ir patapšnojo broliui per petį. - Reikia atkeršyt, o ne žūt 
be reikalo. Kai suplūs vyrai, tvosim taip, kad nepamirš žemai- 
čių! Tą norėjau ir sakyti... 

- Taigis... - Sprudeikis giliai atsikvėpė ir atsikrenkštęs nusi- 
spjovė. - Nebijok, Vismantai. Tu pats žiūrėkis. Nenoriu, kad II 
už tave keršyt reikėtų. 

— Dievų valia... Bet pasistengsiu. 
Vismantas tvirtai paspaudė broliui ranką ir net sugebėjo pa- 
vargusiai šyptelėti. 


Antrai puolimo dienai įpusėjus, didysis magistras Falkvi- 
nas pats sau prisipažino, kad, ko gero, visgi klydo, kai stengėsi 
kitus įkalbėti, jog antpuoliui į Žemaitiją būtinai reikia laukti 
šalnų. Kelionė buvo nelengva, tačiau užtai pats antpuolis klos- 
tėsi tiesiog stebėtinai sklandžiai. Nors aplinkiniai pagonys jau 
nuo vakar dienos vidudienio žinojo, kad įsiveržė kryžeivių ka- 
riuomenė, matyt, netikėtumas bei juos užklupusios kariuome- 
nės dydis buvo toks, kad įvarė jiems beviltišką baimę. Tik pa- 
čioje pradžioje staigiai užkluptieji dar bandė gintis, o paskui 
viską pametę bėgo. 

Savų nuostolių beveik nebuvo, kariuomenės maisto atsar- 
gos didėjo, ūpas buvo kuo geriausias. Tai, kad nebuvo jokio pa- 
sipriešinimo, sudarė net tam tikrų sunkumų. Jau ir taip 
kariuomenė buvo plačiai išsiskleidusi, o nesutikdama pasiprie- 
šinimo ir ieškodama grobio ji skleidėsi dar toliau. Tas, žinoma, 
nebuvo gerai. Magistras laikėsi nuomonės, jog, jei negali ap- 
žvelgti visos kariuomenės, tai reikia bent jau žinoti, kur kiek- 
vienas jos dalinys yra. Dabar, deja, taip nebuvo. Pavyzdžiui, nors 
ryte buvo sutarta siųsti raitelius, kad praneštų, kiek toli nujota, 
nei Danenbergas, nei Pskovo Jastrembas nesiteikė to daryti. Kur 
jie yra buvo galima tik spėlioti iš tai kairėje, tai dešinėje pusėje 
kylančių naujų gaisrų dūmų kamuolių. 


d 


Perjojęs Aukštagirio kalvų keterą, nedidelis septynių vyrų 
Grauslio būrys šiaurės rytų pusėje pagaliau išvydo Medvėgalio 
aukštumą. Dabar jos neužstojo miško medžiai, ir matėsi, Jog pa- 
čioje kalno viršūnėje kilo bokštas. Buvo dar pakankamai toli, 
tad jis atrodė lyg žaisliukas. Iš bokšto viršūnės kilo plona, bet 
Sodriai tamsi dūmų juosta. Grauslys prisimerkė ir stengėsi įžiū- 

rėti, ar panaši juosta matosi ir melsvėjančiame horizonte į šiau. 
rę nuo Medvėgalio. Atrodė, kad kažką tarsi įžvelgė. 

— Ten toliau Girgždūtė, - tarė jis. - Rūksta ir ten. 

Visi, išskyrus su jais jojantį jauną skalvį, Girgždūtės krašį 
ir pilį neblogai pažino. Šalia papilių gyvenviečių ten plytėjo dį. 
delės pievos, kuriose kasmet buvo rengiamos žirgų lenktynės. Į 
Girgždūtę bei Medvėgalį suplaukdavo visos Žemaitijos naujie. 
nos. Ten tikrai žinos, kur puolama. Nors buvo gerokai pavargę, 
nelaukę raginimo stipriai pentinais paspaudė savo žirgus ir už 
vadžių patraukė vedamus atsarginius arklius. Nusileidus nuo 
aukštumos juos vėl apsupo miško tankmė, tad dūmų juostų ne- 
besimatė, bet atsekti kryptį nebuvo sunku. Siauras miško kelias, 
kurio jie laikėsi, dažnai šakojosi, tačiau nesunkiai galėjai spręs- 
ti, kuri buvo tikroji šaka. Visai neseniai, gal vakar vakare arba 
tą patį rytą, ta kryptimi buvo prajoję daug raitelių. Ir be Žodžių 
visi suprato, kad į dūmų skelbiamą pavojų jau atsiliepė vietiniai. 
Tereikėjo tad laikytis stipriau išklampoto kelio. Po valandos, kai 
pro debesų properšas pasirodanti saulė kopė į pietus, jie išniro 
iš miško tankmės. 

Netoli, tik už pusės varsto, Karūžiškių pelkių apsuptas ki- 
lo Medvėgalio kalnas. Kairėje jo pusėje stūksojo kiek žemes- 
nė, bet užtat didesnio ploto, aukštuma. Tai ant jos Vykintas 
surentė pietines valdas ginančią tvirtovę. Kadangi pilį juosė 
skaitlingų šaltinių pildomas griovys ir įspūdingai statūs pyli- 
mai, tai jai aukštų rąstinių sienų ir nereikėjo. Pelkių apsupta 
pilis buvo taip sunkiai prieinama, kad galėjo apsieiti ir su ne- 
didele įgula. Stipriau sutvirtinta buvo tik į Medvėgalio kalną 
atgręžta jos dalis. Ten, tarsi balnas išlenktame tarpukalnyje, 
šlaitas kilo pamažu ir juo nebūtų sunku jote užjoti. Užtai šito- 
je pusėje šlaitas, kylantis į pilį, buvo nukastas beveik stačiai, O 
tarpukalnyje įrengtas pylimu ir griovu apsaugotas priešpilis. 
Stūksojo dvi rąstinių sienų eilės. Viena saugojo priešpilį, kita; 
jau aukštai ant kalno, juosė pilį. 

Medvėgalio viršūnė kilo dešinėje. Nors iš apačios žvelgiant 
jis neatrodė taip įspūdingai kaip Šatrija, Grauslys žinojo, jog tai 
klaidinantis įspūdis. Nuo viršukalnės galėjai įžiūrėti bent taip 
toli, kaip ir nuo Šatrijos, o gal net toliau. Bent jau vietiniai Žy- 

giai tvirtino, jog Medvėgalis aukštesnis. Skirtumas buvo tas, kad 
Šatrija stūkso pati viena ir jos šlaitai statesni. Šatrijon kopiant 
reikia Iš Žemiau pradėti, užtai atrodo, kad ji aukštesnė. Šatrijos 
yniai su tokiom išvadom nesutiko, ir sunku buvo spręsti, kurių 
reisybė. Neginčytina, jog nuo abiejų kalnų galėjai matyti toli. 
Tiek, kiek geru žirgu nujotum per dieną, tvirtino Medvėgalio 
zyniai, ir šito nesugebėjo nuginčyti net šatrijiečiai. 

Prijoję takoskyrą, kurioje platesnis kelias vedė į pilies tiltą, o 
siauresnis takelis lankstu suko į patį kalną, vyrai stabtelėjo. Iš čia 
buvo galima geriau apžvelgti bokštą. Jį juosė statinių rąstų siena, 
o pats bokštas buvo laibesnis, statytas iš plonesnių rąstų už gyny- 
bai skirtus bokštus, kurie privalėjo atlaikyti katapultų svaidomus 
akmenis. Matėsi, kad bokštas buvo neseniai paaukštintas. Viršu- 
tinė jo dalis švietė grubiai tašytais pušų kamienais. Pačioje viršū- 
nėje pastoviai rūko dūminga ugnis - tokia, kuriai nuolat reikėjo 
papildyti kurą. Tą teko gabenti iš toliau, nes pilies prieigose ne 
tik medžiai, bet ir krūmai buvo iškirsti. Tad privalėjo būti ugnį 
prižiūrinčių Žmonių. Bet jiems atjojus, nei priešpilyje, nei ant kal- 
no šlaito žmonių nesimatė. Grauslys nusliuogė iš balno ir svarstė, 
ar jam pačiam kopti į kalną, ar pasiųsti vieną iš vyrų, kai iš už 
priešpilį juosiančio pylimo pasirodė kaire koja šlubčiuojantis, bet, 
nežiūrint to, „didelį žabų ryšulį tempiantis žynys. Jį sekė keli vos 
Jie išsyk nepastebėjo, nes ryšuliai juos lenkė prie Žemės, tad ėjo 
nukarinę galvas. Prisiartino beveik per dešimt žingsnių ir tik tada 
Vienas jaunuolių kilstelėjo galvą ir pamatė jų laukiančius raite- 
lius. Jis šūktelėjo ir sustojo. Sustojo ir priekyje žengęs šlubasis 
žynys. Nepažįstamųjų pasirodymas jo nei trikdė, nei stebino. Jis 
Nusimetė nuo kupros žabų ryšulį, kaire ranka tebelaikydamas ry- 
šulį juosiančą virvę, pasiruošęs naštą tuoj vėl užsikrauti ant kup- 
ros. Dešine pamojo šiaurėn. 

- Reik jot į Šiaulių žemę. Ten! - tarė jis pavargusiu balsu. Jo 
Veidas buvo toks suodinas, kad matėsi varvančių prakaito lašų 
Paliktos žymės. - Jokit su dievų pagalba. 

— Šiaulių!? Tikrai Šiaulių? Ne Ventės? — išsprūdo Grausliui. 

Žynys pažvelgė į į jį įdėmiau. Jam pasirodė, jog balse nuskam- 

ėjo palengvėjimo gaidelė. 

- Šiaulių žemė, — pakartojo. - Du blyksniai. Labai didelis 
antpuolis. Gi to atjojot paklaust. 

— Taip. To. Tikrai žinot? 

— Tikrai. Sakiau gi, du blyksniai, - žynys atsigręžė į savo jau. 
nuosius padėjėjus. 

- O jūs nedrybsokit! Neškit! - šūktelėjo, nes vaikinai, mą. 
tyt, vylėsi, kad galės trumpam atsipūsti ir buvo prisėdę ant savą | 
ryšulių. Žynio paraginti klusniai tuoj pakilo ir užsimetė naštas 
ant nugarų. 

— Pavargo nabagai... — pridėjo žynys ir pats atsiduso. — Bet- 
gi ką beveiksi, ugnį kūrent tai reik. O Žmonės visi išjoję. 

- Šiaulių... - sumurmėjo Grauslys. - Atvyko iš ten šauk. 
liai? 

— Kur čia suspės! - papurtė galvą žynys. - Toks nuotolis. Ne- 
„bent atjos rytoj. O gal suvis neatjos. Jų reik ten, kur puola te- 
utonai. Čia liko tik tokie, kur karui netinka. Kaip štai aš. O visi, 
kas tik pavelka kojas, jau vakar arba šįryt išjojo šiaurėn. Ugnį 
kūrenam tiems, kurie apsižiopsojo. 

— Jeigu nebuvo šauklių, tai kaip žinot, kad Šiaulių žemė? 

— Sakiau gi, du blyksnius nuo Šatrijos matėm, — žynys pa- 
žvelgė tolstančių jaunuolių link, tada atsisuko į šiuos akivaiz- 
džiai kelionės išvargintus vyrus. — Iš toli atjojat, jei nežinot. Mes 
čia ir iki pat Ariogalos žinom, kur puola. 

Jis lenkėsi pakelti savo naštą, nes jo padėjėjai jau tolo ir 
reikėjo skubėti, kad juos pavytum. 

— Kaip žinot? — klausė Grauslys. - Ugnis ugniai lygu. Dū- 
mas dūmui. 

Tarta buvo tyliai, bet ir tylus Grauslio balsas skambėjo įsak- 
miai. Žynys vėl nuleido savo naštą. 

- Žiūrėkit, ten jaučio odos... - tarė jis rodydamas į bokšto 
viršų. — Matot kartis? Tarp jų pakeliam jaučio odas, kad užsto- 
tų — ugnį. Sutarta, jei po vieną blyksnį - tai Ventę puola, 
du - tai Šiaulių žemę, trys - Pakruojis, Šeduva. O keturi... El 
geriau ir nekalbėti. 

Vyrai įtemptai nužvelgė bokšto viršūnę. Nebuvo lengva įžiū- 
rėti, bet viršuje, kur smilko dūmai, matėsi ploni stulpai su ske/“ 
siniais. 

— Aha... — atsiduso Grauslys ir jau siekė žirgo kamanų. — 
Tad buvo du? 

— Du, du! - nekantriai pabrėžė žynys. - Iki tiekos skaičiuot 
ir šatrijiečiai sugeba, - jis pasilenkė ir dabar jau ryžtingai užsi- 
krovė ryšulį ant pečių. — Reik eit, ugnis išblės. O jūs jokit, jo- 
kit... Jokit su dievų palaima! 


LŽ 
* 


Braunšveigo markgrafas Haseldorfas tikrai ne šitaip įsivaiZ- 
davo kryžiaus žygį į pagoniškąją Žemaitiją. Ko jis iš tiesų tikė- 
josi, pasakyti būtų ne taip lengva, bet tikrai ne to, ką patyrė. 
Varginančią kelionę iškentė kantriai ir būtų iškentęs kur kas 
didesnius sunkumus. Ne apie tokius vargus jam pasakojo jo se- 
nelis, kuris dalyvavo trečiąjame Kryžiaus žygyje į Šventąją Že- 
mę. Pasakojo apie mėnesius trukusią kelionę saulės išdegin- 
tais kalnagūbriais. Kelionę, kurios metu brangiau už auksą bū- 
davo gurkšnis drugno, drumzlino vandens. Pasakojo, jog saulė 
spigindavo taip, kad svaigo galva ir atrodė, jog ištirps ir akme- 
nys. Nuo horizonto iki nykaus horizonto nebuvo jokio šešėlio, 
0 jei pasitaikydavo keistų medžių, vadinamų palmėmis, goje- 
lis, tai galėjai būt tikras, jog tenai tykos turbanuoti kraugeriai, 
ir vanduo bus užnuodytas. 

„Vanduo, vanduo, vanduo...“ — kartojo senolis, kaulėtoje 
rankoje laikydamas sklidiną kaušą paprasto šulinio vandens. „Tu, 
vaike, net nenutuoki koks turtas gali būti vanduo... Už deiman- 
tus brangesnis! Mes mirdavom ir žudėme dėlei vandens. Tie, 
kurie negalėjo vandens apginti arba jo užkariauti, tie mirė. Mi- 
rė nuo baisaus troškulio. Tai siaubinga mirtis. Tokia baisi, kad 
prieš mirštant žmogui susimaišo protas.“ 

Tai glumino jaunąjį Haseldorfą. „Mirėt dėlei vandens?“ — 
klausė jis. „Nejaugi dėl vandens, o ne už Mūsų Viešpaties Jė- 
Zaus Kristaus netikėlių užgrobtą tėvynę?“ 

„Ne tau suprasti, vaiki,“ — atsakė tada pyktelėjęs senelis. 
„Negi tu suprasi, ką gali reikšt vanduo?..“ Ilgoką laiką po to 
Pokalbio jis apie savo dalyvavimą Kryžiaus žygyje nenorėjo dau- 
giau pasakoti. Kai vėliau, matyt, pamiršęs anūko klausimą, vėl 

grįžo prie jam ramybės neduodančių prisiminimų, jaunasis Hą. 
seldorfas jo daugiau nebepertraukė. 

Dabar, prisiminęs jau senokai mirusio senelio pasakojimus 
Haseldorfas pagalvojo, kad gal jį geriau supranta. Kas be ko. 
vandens šitame Kryžiaus žygyje tikrai netrūko. Anaiptol. Jo bu. 
vo per daug. Tačiau esmė to, ką pasakojo senelis, buvo gilesnė. 
Ne vanduo, o žmogiškosios silpnybės, tarsi rūdys griaužė Kry. 
žiaus Žygių prasmę. Gali išsiruošti į žygį labai kilnių siekių vę. 
damas, bet kai susiduri su godumu, o tuo labiau, su mirties 
baime, jau ne tie siekiai veda tavo žingsnius. „Esame nuodė. 
mingi žmonės ir, deja, kančia ne visada apvalo sielą,“ - mąstė 
Haseldorfas. „O aistros tai niekad...“ Gimtojo Braunšveigo ka- 
tedroje popiežiaus bulę skelbiantys benediktinai karštai kal- 
bėjo apie pagonių sielų gelbėjimą iš pragaro kančių, 
„pamokslavo, jog pagoniškojo krašto gyventojai tarsi gaivinan- 
čios rasos laukia Dievo žodžio. Jie jo nesulaukia užtai, kad juos 
pavergė šėtonui parsidavę pagonių kunigai. Tai jiems turi žmo- 
nės lankstytis ir baimės verčiami garbinti stabus. 

Tačiau pasirodė, jog stabų nėra! Atvykęs į Rygą jis patyrė, 
kad apie stabus sklinda įvairiausi gandai, bet nesutiko nė vie- 
no, kuris juos būtų regėjęs savo akimis. Tai jį glumino. Teliko 
įsitikinimas, kad reikia palaužti pagonių vergvaldžių puikybę. 
Deja, jau pirmosios dienos pagonių žemėje jį pritrenkė. Pasi- 
rodė, jog jiems priešinosi ne ginkluoti vergvaldžiai, o paprasti 
kaimiečiai. Priešinosi netikėtai atkakliai, užklupti iš paskuti- 
niųjų gynėsi, o suvokę, jog tai beviltiška, viską metę kiek įsteng- 
dami slėpėsi. Jei pavykdavo juos surasti miške ar pelkių salose, 
kai kurie žudėsi ir visi žiūrėjo į juos neapykantos pilnomis aki- 
mis. Nė vienas nerodė net mažiausio noro išgirsti Dievo žodį 
ar krikštytis. Kas dar liūdniau, patys Ordino broliai, kurie g! 
buvo vienuoliai, tik kad su kardu rankoje, nebandė jiems tą 
žodį skelbti. | 

„Tam čia nėra sąlygų...“ — teisinosi didysis magistras, ka! 
Haseldorfas pabrėžė savo nusivylimą. „Nusivesim belaisvius | 
Rygą ir tenai juos apkrikštysim. Deja, kolei kas šėtono sėkla juos“ 
įsikerojusi.“ 

Matyt, tikrai taip. Markgrafas Haseldorfas tikėjo Šėtono g2“ 

jybe. Jis pats ją buvo patyręs skaitlingų pagundų pavidale. Sten- 
gės! joms priešintis, bet neretai tekdavo iš naujo patirti, jog ŽMO- 
gus silpnas ir nuodėmingas. Šėtono galia gniuždė net Kryžiaus 
zygiui pasišventusius karius. Kaip kitaip paaiškinti kariuomenę 
apėmusią grobimo aistrą? Godumas, gašlumas, nepagarba Die- 
yo vardui tarsi tvanas apsėmė visus. Baisiausia, kad šios nuodė- 
mės pradėjo veikti ir jo vyrus. „Neleisk mūsų gundyti,“ - meldėsi 
pats Kristus. Tad markgrafas nusprendė, kad pagundą būtina 
tramdyti. Vakare, po grobimais paženklintos dienos, jis pareiš- 
kė didžiajam magistrui, jog Braunšveigo dalinys žygiuos atski- 
rai. Jei jų reikės kariniams veiksmams, jie pasiruošę prisidėti. 
Tačiau jis negali leisti, kad jo vyrai prisidėtų prie išsikerojusio 
besaikio plėšimo ir niokojimo. 

Didysis magistras nustebo, tačiau per daug nesipriešino. 

— Suprantat, - pastebėjo jis. - Jei jums leidžiu atsiskirti, kiti 
mane kaltins, jog tai darau užtai, kad turėtumėte progos dau- 
giau prisiplėšti. 

Šitai skaudžiai įžeidė markgrafą. 

— Mums nereikia jokio grobio! - pareiškė jis. - Ne dėlei gro- 
bio čia atvyko Braunšveigas. Ne tą tikslą skelbė Jo Šventenybė 
Popiežius savo bulėje. 

— Suprantama, kad ne dėlei to. Ne dėl to... - skubėjo patvir- 
tinti magistras ir dar sykį pagalvojo, kad niekad taip ir neišmoks 
deramai kalbėtis su tais pamaldžiaisiais. 


+ 

Uvis su Daubaru ir raita palyda Ventę pasiekė gerokai po 
vidudienio. Jojo visą naktį be perstojo. Skubėjo kiek tik įmano- 
ma, tačiau naktį greitai nepajosi, nebent esi pasiruošęs prie ta- 
ko nulinkusiom medžių šakom sau ir žirgui akis išbadyti. Naktį 
nelijo, tačiau pažliugusiai žemei pradžiūti laiko neužteko. Pra- 
Jojant pro Šaukėnų miškus teko nulipti nuo žirgų ir juos vest už 
Pavadžių, o per Geležos pelkę, kurią pasiekė vos švintant, teko 
klampoti iki kelių purve. Prasiplukus pro Geležos pelkes paga- 
liau prašvito, tad persėdo ant kolei kas tausotų atsarginių Žirgų 
Ir galėjo keliauti greičiau. 

Ventės vartų kuorą pamatė išnirę iš Vanagiškio miškų prie. 
globsčio, ir Uvis lengviau atsiduso. Kuoras stovėjo kaip stovėjęs, 
Kaip ir derėjo tikėtis, kuorą nuo lietaus saugojęs šiaudinis stą. 
gas buvo nudegęs, styrojo tik keturios apanglėjusios jį laikusios 
kartys. Kuore degusi pavojų skelbianti ugnis šiuo metu buvo įš. 
blėsus. Plonas dūmų siūlas rūko tik iš prie pilies sienos priglų. 
dusios virtuvės. Šiaip nei dūmų, nei jokio įtartino šurmulio 
nesimatė. Abu broliai truputį atleido jau visiškai besibaigančių 
arklių žąslus, jautė kaip atsileidžia ir jų pačių įtempti raumenys, 
„Ne Ventę...“ — galvojo visi, nors žodžiais to neišreiškė. „Ko 
kas puolė ne Ventę...“ 

Artėjant prie pilies, aplinkui buvo taip ramu ir tuščia, kad 
Uvio trumpam vos nesuėmė nauja baimė. Šmėkštelėjo baugi min- 
tis, jog kažkokiu būdu teutonai užėmė pilį, nepalikdami jokios 
„Žymės ir išvedė visus žmones. Perkopus paskutinę aukštumą juos 
skyrusią nuo Ventės upės slėnio buvo aišku, jog tai kvaila bai- 
mė. Papilyje ganėsi karvės, o laukuose matėsi kauptukais dir- 
bančios moterys. Jiems prajojant, moterys sustojo dirbusios ir, 
prisidengusios delnais akis, sekė, kaip pavargę raiteliai ir Žirgai 
perjojo pylimo tiltą ir kilo link užvertų vartų. Pilėnų nesimatė 
tol, kol jie nepakilo iki pat vartų. Uvis jau norėjo lipti nuo pail- 
susio žirgo, bet vartai girgždėdami atsivėrė. Jų tarpe stovėjo kryž- 
lankį per petį persijuosusi Junda, už jos kieme matėsi tiktai 
moterys ir keli paaugliai. 

— Išjojo... - atspėdama besižvalgančio brolio klausimą tarė 
Junda. - Puola Šiaulių žemę. Išjojo visi. 

— Ir tėvas? 

— Jis išjojo pirmas, - atsakė prie vartų priėjusi Medeina. Jos 
balse skambėjo išdidumas. Ji vilkėjo trumpu drobiniu apsiaus- 
tu. Beveik žemę siekiantį baltą sijoną buvo pasikaišiusi taip, kad 
galėtų netrukdama greičiau eiti. Prie juosmens kabojo vienas iš 
Zybarto durklų. Dabar Uvis pastebėjo, kad ir kitos moterys bu- 
vo ginkluotos. - Anksti rytą išjojo. Kai tik pamatė Dubysos pi- 
lies ugnį. 

— Egi, tėvas jau seniai nebejoja... - lipdamas nuo prakaitU 
garuojančio žirgo stebėjosi Daubaras. - Ir ans išjojo? 

— Išjojo stiprus, kaip būdavo prieš dvidešimtį metų, - pa“ 

„virtino motina. — Tiesus išjojo. Jei žaizdą jautė, to nerodė. 

Uvis stovėjo įsikibęs žirgo balno. Putos dribo iš gyvulio pur- 
snų. Abu jie sunkiai alsavo. Vieni jo vyrai buvo nulipę, kiti su- 
smukę smaksojo balne. Jie apžvelgė juos pasitikusias moteris. 
Moterys buvo pasikaišusios sijonus, susisukusios plaukus taip, 
kad reikalui priėjus būtų galima užsivožti šalmą. Paaugliai ber- 
niukai ir net kelios mergaitės nepaleido iš rankų trumpakočių 
iečių. Iečių eilės stovėjo išrikiuotos prie laiptų, vedančių link 
gynybinės sienos prieigų. Kiemo vidury stovėjo didelė beržinių 
pliauskų stirta. Padegus, ji greitai įsiliepsnotų... Uvį nukrėtė šiur- 
pas. Tai tam atvejui, jei pilies sienų nebūtų įmanoma apginti. 

— Ten didelė kariuomenė, - tarsi skaitydama Uvio mintis ta- 
rė Junda. - Labai didelė. Jei puls - neatlaikysim. 

Uvis prisimerkė ir atbula ranka nusišluostė dumbliną veidą. 
Gynybos ir puolimo dėsnius jis gerai suprato, tačiau šią akimir- 
ką juos buvo sunku priimti. 

— Jūsų vieta ten... Kartu su tėvu, - Medeina tai tarė ramiu, 
lygiu balsu. - Jei puls Ventę, čia būsite tik užspęsti. 

— Egi, - sutiko Daubaras. Atrodė, jis pasiruošęs apgręžti ko- 
jas vos pavelkantį žirgą ir išjudėti. 

— Bet ne šitais arkliais, - dalykiškai tarė motina. — Tėvas 
paliko jums pamainą. Ir šarvų reikės, ir kitų ginklų. Ne pas nuo- 
taką dabar josite. 

Ji priėjo ir sugriebė sūnaus žirgo kamanas. Jos pavyzdžiu 
pasekė kelios kitos moterys. 

— Nulipkit. Tėvas paliko gerų žirgų. Atsakančiai juos pašė- 
rėm. Moterys perbalnos. 

Uvis atsisuko į vyrus, ketindamas pakartoti įsakymą, tačiau 
to nereikėjo. Ventiškiai buvo įpratę klausyti Medeinos ir dabar 
visi jau sliuogė iš balnų. 

— O dabar reikia užkąst ir bent valandėlę atsipūsti. Supra- 
tai? — Medeina visų vyrų akivaizdoje patapšnojo Uviui per 
skruostą, kaip darydavo, kai jis buvo berniukas. - Ir apsipraust, 
Sūnau, derėtų. 

Daubaras neiškentė nesuprunkštęs, tad Medeina atsisuko į jį. 

— Ir tau derėtų, stuobry! — tarė ji. - Visiems. Tokius, kaip 
dabar esat, dievai neatpažins. O jų pagalbos tai reikės. 

Zervį palaikė tik įsitikinimas, jog žemaičiai buria jėgas. De. 
ja, Jis jau nebegalėjo viltis, kad jie pasiruošę pasitikti priešus 
tuoj pat arba net ir rytoj. Dienos įvykiai šitai pakartotinai ir 
gluminančiai paneigė. Kolei kas, teutonų kariuomenės niokoja. 
mų kaimų gyventojai tegalėjo tik viską palikę bėgti ir slėptis, 
Tačiau jie buria jėgas! Šitai ženklino per visą dieną toli pietuose 
ir pietvakariuse kylančios tamsios juostos. Tai buvo kitokie dū- 
mai negu šią dieną be paliovos per lygumą besidraikantys pa- 
degtų gyvenviečių dūmai. Įmirkę, samanoti šiaudų stogai degė 
nenoriai, ilgai smilko ir tvino pažemiui. Geriau liepsnojo tik šie- 
no prikrautos daržinės. Dūmai, kylantys pietuose, buvo kitokie 
— tai tirštai juodi kadagių ir pelkių švendrynų dūmai. Juos vir- 
šun kėlė įsidegusi, įkaitinto oro stulpą sutelkusi ugnis. Net ir 
apniukusiame rudeniniame danguje juos galėjai įžvelgti iš toli. 

Viltį stiprino temstant tolumoje pasirodžiusios ugnys. Jų ne- 
sklaidė vėjas, jos akivaizdžiai buvo sukurtos ant aukštumų ar 
bokštų, nes jų neužstojo miškai. Kai kurios ugnys ne tik švietė. 
Bent viena, sublyksėjusi toli pietvakariuose, ir mirksėjo. Du 
mirksniai, po to gerokas tarpas, tada ir vėl du mirksniai. Zervis 
tokio signalo reikšmės nežinojo, bet neabejojo, jog aplinkiniams, 
kurie tą signalą matė, jis pasakė, kad reikia skubėti, reikia viską 
metus, pagriebus ginklus joti į niokojamą kraštą. 

Privalėjo suplaukti visi, nes kitaip šio kraštą siaubiančio ama- 
ro nesustabdysi. 

Baisu buvo apie tai pagalvoti, tačiau kolei kas, kad ir itin 
nenoriai, prie to buvo priversti prisidėti ir žiemgaliai. Kaimai, 
kuriuos jie užtiko tą dieną kariuomenei plačiu ruožu judant pietų 
kryptimi, buvo apleisti. Gyvuliai išvaryti, išvežti ar kur nors slėp- 
tuvėse užkasti šių metų grūdai. Kovoti tad nebuvo su kuo, ta- 
čiau užtai Ordino knechtams ir prie jų prijungtiems žiemgaliams 
teko dar bjauresnė paskirtis. Jie privalėjo perkošti gretimus miš- 
kus bei upelių slėniuose plytinčius pelkynus, ieškodami pasislė- 
pusiųjų. Jis pats iš skaudžios patirties žinojo, kaip sunku 
kaimiečiui palikti gimtąsias sritis ir pasitraukti. Kai kurie tam 
ryždavosi, tačiau dauguma vylėsi, kad sugebės pasislėpti gera! 

pažįstamuose gretimuose miškuose. Kai puolančiųjų priešų skai- 
čius būdavo ne itin didelis, šito pakakdavo, tačiau nuo tokios 
kariuomenės, kaip ši, pasislėpti buvo kur kas sunkiau. Ordino 
broliai turėjo patirtį ir žinojo kurlink nukreipti pėstininkus, kad 
būtų tinkamai perkošti slėptuvėm tinkantys miškai. Šimto ar dvi- 
ejų šimto Žmonių kuopa, išrikiuota taip, kad nuo vieno iki kito 
buvo apie dvidešimt žingsnių, galėjo nuodugniai perkošti lygu- 
moje tarp dirbamų laukų įsiterpusius miškus. Deja, ne vienoje 
vietoje šitai lengvino varomų galvijų pratrypti miško takai arba 
išdavikiškai į drėgną miško žemę įsirėžusios vežimų vėžės. 

Sukandęs dantis, Zervis ir kiti žiemgaliai privalėjo klausyti 
nurodymų ir ieškodami bėglių brautis pro vietines tankmes. De- 
ja, pamačius besislapstančius nebuvo jokios galimybės vaizduo- 
ti, kad nieko nematai. Žmonių pakako ir jie ėjo pakankamai 
arti vienas kito, be to, ir pasislėpusieji išsiduodavo bandydami 
bėgti. Kai kurie jų net ir tokioje padėtyje nepasidavė ir kovėsi. 
Teko girdėti, jog vienoje vietoje, laimei, ne Zervio ruože, mote- 
rys Žudė savo vaikus ir pačios persirėžė gerkles. 

Viską tai reikėjo perkęsti, sau kartojant, kad atpildo metas 
privalės ateiti. Į dienos pabaigą buvo sugaudyta gerokai virš šim- 
to Žmonių. Daugiausia tai buvo moterys ir vaikai. Nakčiai juos 
suvarė į atvirą plotą, iš vienos pusės užtvertą mantos vežimų, iš 
kitos — vyskupo pulko knechtų palapinių. Jokios užuovėjos be- 
laisviai neturėjo, o ir valgyti jiems kolei kas nedavė. Ordino ka- 
riai iš patirties žinojo, kad pagonys turi pabadauti bent kelias 
dienas, kol sutiks iš vokiečių rankų priimti maisto. 

Šventosios Kolumbos diena. 
Rugsėjo 20, 
1236-tieji metai. 


idysis magistras Falkvinas pasistengė susivaldyti, kad 

iš pat ankstaus ryto neišsprūstų jo padėčiai nede- 

rantys išsireiškimai. „Neminėk Viešpaties Die- 

vo vardo be reikalo,“ teigė antrasis Dievo įsakymas 
ir reikėjo stengtis jo laikytis, nepaisant kiek tave pykintų kažko- 
kie hercogai bei markgrafai. Vieni, kaip markgrafas Haseldor- 
fas, dėjosi esą šventesni už patį popiežių ir reikalavo sąlygų, 
kurios nepiktintų jo nuodėmingų vyrų; kiti, kaip hercogas Da- 
nenbergas, nesuvaldė savo godumo ir gašlumo. 

— Gerbiamas hercoge... - pradėjo Falkvinas, stengdamasis 
sušvelninti balsą. - Užtikrinu, kad parinkdamas jūsų, be jokios 
abejonės, labai narsiom vėliavom žygiavimo kryptį, tikrai jų nu- 
skriausti nenoriu. Jokiu būdu. Puolimo ruožus parinkome neži- 
nodami ką užtiksim. Be abejo, jūs sutiksit, jog neleistina kariuo- 
menei per plačiai išsisklaidyti. 

Danenbergas karingai pakėlė smakrą ir metė nepatenkintą 
žvilgsnį į prie palapinės angos stovintį vyskupo pulko kapitoną 
bei šalia jo ant lauko kėdės sėdintį Jastrembą Fiodorovičių. 

— Jei man neskiriami blogi ruožai, tai norėčiau žinoti, kodėl 
vyskupo daliniai vakar sugebėjo sugauti net trisdešimt belais- 
vių, o tie skizmatikai panašų skaičių. Tuo tarpu mano vyrai su- 
gavo tik šešis, ir pusė jų —- vos paeinantys seniai. 

Jastrembas Fiodorovičius per rytmetinius pasitarimus sėdė- 
davo nutaikęs abejingą veidą ir bandė šį laiką išnaudoti pratęs- 
damas per trumpą nakties poilsį. Už jį privalėjo klausytis šalia 
stovintis vertėjas. Tačiau žodį „skizmatikai“ suprato ir jis. Jis su- 
siraukė ir atsisuko į Danenbergą. 

— Ką tas pūstažandis dabita paisto? — paklausė jis rusiškai. 
Laimei, Danenbergas šito nesuprato. 

— Gerbiamieji, tik nepradėkime nesusipratimų... — stengėsi 
susigrąžinti pokalbio vairą magistras. - Visi turime bendrą tikslą. 

— Gal taip. Tačiau kitiems aiškiai tenka daugiau grobio, — 
neatlyžo Danenbergas. - Galvijų jie irgi rado daugiau. Aš norė- 
čiau žinoti kodėl? 

Falkvinas pasidavęs linktelėjo broliui Morkui, kad tas įsi- 
kištų. Brolis Morkus buvo apdovanotas kur kas didesniais kan- 
trybės ištekliais negu jis. 

— Mat, gerbiamas hercoge, jūsų pulkai per daug skuba į prie. 
kį, — atsargiai rinkdamas žodžius pradėjo brolis Morkus. — Tai 
tiko pirmai dienai, bet dabar pagonys žino, kad mes čia ir, kaip 
pats matėte, jie išsislapstė. Jūs laukais nuskubate į tuščius kaj. 
mus, 0 tuo tarpu reikia persijoti apylinkės miškus. Ypač tuos, į 
kuriuos sunku arkliais įjoti. 

Hercogas nepatenkintas susiraukė. Kaip jam neretai pasiį- 
taikydavo, suprato, jog ir šį kartą pradėjo kaltinti prieš apgalvo- 
damas galimas priežastis. Brolio Morkaus nepriekaištingi aiški- 
nimai jį pykino. 

— Tai kada pagaliau gausime progą susiremti su tais nekrikš- 
tais?! - pakeitė temą. - Atvykome ne tam, kad pelkėse gainiotu- 
mėm jų bobas ir pusiau nugaišusias karves! 

Brolis Morkus dirstelėjo į didįjį magistrą ir, pamatęs jo kie- 
tai sučiauptas lūpas, stengėsi tęsti. 

— Įsiveržėm netikėtai. Pagonys dar tik pradėjo rinktis. Jei 
pakankamai užtruksim, jie susiburs. 

Jis norėjo pridėti, jog su Dievo pagalba jie tiek ilgai čia ne- 
užsibus, bet Danenbergas, pabrėždamas savo nepasitenkinimą, 
nusisuko ir nužingsniavo savo didžiųjų vežimų link. 

Tverės valdovas Žemaičių kunigas Vykintas po ilgo, visą nak- 
tį trukusio jojimo, pasiekė pietinį Siaulių kraštą jau gerokai iš- 
aušus. Šiuo metu jis kartu su Sprudeikiu ir eile vietinių rikių, 
įskaitant Žybartą iš Ventės, stovėjo ant vienintelio Dubysos pi- 
lies bokšto ir stengėsi suvokti padėties grėsmingumą. Siaurai pri- 
merkęs akis jis įtemptai tyrinėjo šiaurės rytuose plytinčią lygumą. 
Kai ko neįžvelgdavo, paklausdavo šalia stovinčio jauno tveriš- 
kio, kurį parinko dėlei akių skvarbumo. Nors Dubysos piliaka!- 
nis nebuvo aukštas, jis stūksojo pietų link kylančios aukštumos 
papėdėje, tad į šiaurės pusę plėtėsi palyginti atviras vaizdas. Apa“ 
čioje rangėsi netoliese iš aukštapelkių ištekanti, čia labiau į upel! 
negu į upę panaši Dubysa, tiesiai į šiaurę plytėjo švendrėm I! 
pelkiniais berželiais apaugusi klampi lyguma, kuri tęsėsi iki tO“ 
lumoje matomo, jau seniai nebeapgyvendinto nedidelio Saugin“ 

tų piliakalnio. Vykintas stengėsi žvelgti tolyn, už berželių rude- 
ninės gelsterėjusios žalumos, į plačią lygumą, kurioje buvo išsi- 
dėstę užpuolikų siaubiamos gyvenvietės. Nors nuotoliai buvo 
nemenki, nuo aukšto Dubysos kuoro viršaus antpuolio pasek- 
mes savo pavargusiom, nuo nemigo paraudusiom akim įžvelgė 
ir jis. Ko nepajėgė įžiūrėti, jam aiškino tverietis ir susibūrę vie- 
tiniai, įskaitant Ventės Žybartą bei šiuo metu iš nuovargio vos 
bepastovintį Sprudeikį. 

Beveik visur šiaurės bei šiaurės rytų kryptimi tvino naujų ir 
priblėsusių gaisrų dūmai. Tik toli šiaurės vakaruose kilo plona, 
vėjo sklaidoma dūmų juosta, kuri ženklino Romučių piliakalnį. 
Romučiuose tebuvo apie dvidešimt gynėjų, bet kadangi jie tebe- 
siuntė signalinius dūmus, reiškė, kad puolančioji kariuomenė dar 
nebuvo pasiekusi. Kitaip negu Meškučiuose, per dvidešimt varstų 
į šiaurės rytus. Jų Vykintas neįžvelgė, tačiau akylesnis tverietis 
aiškino, jog ten tvino balzgani, degančius šiaudinius stogus Žen- 
klinantys tumulai. Tokie pat pažemiu slenkantys dūmai žymėjo 
ir Šiupylių, Daujočių, Kušleikių kaimus. Tolimosios Šakynos dū- 
mų jau nebesimatė. Vyrai pasakojo, kad būtent ten jie iškilo pir- 
miausia. O tai reiškė, kad teutonai Žemaitiją pasiekė apeidami 
Mūšos aukštupio pelkes iš vakarų. Tai įvyko prieš dvi dienas, o 
dabar per visą plačią lygumą nuo Mūšos slėnio iki Tryškių miš- 
ko, gal net iki pat Kuršo pakraščio, tarsi skėrių spiečius plūdo 
teutonų kariuomenė. 

„Kiek jų?“ - klausė Vykintas. „Daug! Labai daug“, - atsa- 
kė jam. Du vyrai iš sudegintų Šiupylių tvirtino, kad jų bus daug 
tūkstančių. Šiupylius užklupo taip staigiai, kad iš paties kaimo 
niekas nepabėgo. Jiedu liko gyvi vien užtai, kad tuo metu ko- 
pinėjo bites gretimame šile. Teutonai jų, įlipusių aukštai lapin- 
goje liepoje, nepastebėjo, tad jie matė kaip be perstojo jojo 
raiteliai, 0 už jų plačiai išsidriekę žygiavo pėstininkai. Matė ir 
Mantos vežimų. 

— O Meškuičių pilaitė dega, nes Vismantas įsakė ją apleis- 
i - paaiškino Sprudeikis. - Jam iš Šiaulių arčiau iki Meškui- 

lų. 

Iš balso buvo aišku, kad jis tam nepritarė. 

— Gerai tavo brolis nusprendė, - pagyrė Vykintas. — Vyrus 


129 


dabar reikia rinkti ir tausoti. Pasiųskit žygūną į Romučius sų 
paliepimu, kad jei puolikai artintųsi, pilį apleistų ir jie. 

Sprudeikis tarsi norėjo prieštarauti, bet buvo tiek pavargęs, 
jog jam nepakako jėgų. 

- Nuo Meškuičių iki Maldenių, už Šiupylių, bet dar nesiekią 
Ramučių, - bandė bent apytikriai susigaudyti Vykintas. - Išsiplė- 
tė per penkis varstus, o gal ir septynis. Aiškiai tie šunys jaučiasi 
saugiai, šiaip nebūt taip pasklidę. Kiek tankiai jie puola? 

— Kone vienas prie kito, - tvirtino pagyvenęs vyras, suskų- 
bęs pabėgti iš Kušleikių kaimo. - Petis petin. 

— Kad ne visai taip, - prieštaravo šiupyliškiai, puolėjus matę 
iš arčiau. — Raitieji joja susiskirstę vėliavomis, nuo penkiasde- 
šimties iki šimto. Keletas šimtų žingsnių tarp vėliavų. Pėstinin- 
kai Žygiuoja iš paskos. Jie žygiuoja palaidais būriais. 

— Raiti, kuriuos regėjau mūsų pusėje, tai iš Pskovo, - papil- 
dė tvirtai atrodantis bartininkas iš Šiupylio. - Esu Pskovan jo- 
jęs. Iš tolo pažįstu. 

Vykintas kilstelėjo antakius. 

— Kad rusėnų bus, žinojom, - tarė jis. — Išeitų, kad Pskovas 
1 Naugardas dešiniajame antpuolio sparne. Verta atsiminti, - 
jis atsisuko į jį supančius vyrus ir nužvelgė pavargusius, bet ryž- 
tingus veidus. 

— O dabar turiu visiems labai svarbų įsakymą, - tarė jis - 
Visi turės klausyti be išimties. 

Visi sukluso. 

— Tie, kurie jojo per naktį, turi numigti... - pastebėjęs jų 
nusivylimą, jis stabtelėjo, nes visi laukė, kad Vykintui atvykus 
prasidės antpuoliai. - Žinau, žinau... Norit tam brudui atkeršyt 
kuo greičiau. Atkeršysim! Dievai mums neatleistų, jei būtų ki- 
taip. Neatleistų protėvių vėlės. Bet dabar reikia pailsėt. Pailsėti 
tam, kad įstengtumėm juos varginti per kiaurą naktį. 

— Naktį? Kai jie kraštą per baltą dieną niokoja? - prieštara- 
vo Sprudeikis. 

— Kolei kas dienos metui jėgų neužtenka, - Vykintas ap 
žvelgė vyrus. - Patys matot, neužtenka. Bet vyrai joja! Iš vis0S 
Žemaitijos. Daugiau bus šiandien vakare, dar daugiau ryto): 
Tada, su dievų pagalba, pulsim. Dabar galim juos bent nakt! 

varginti. Įvaryt baimės, neduot miegoti, nusmeigt apsižiopso- 
jusius. Bet nieko neišeis, jei patys virsim iš naginių. Užtai ir 
sakau —- numigt reikia. Būtiniausiai.. 

— Bet kad ir pats jojai per naktį, kunige, O ar numigsi? — pra- 
bilo Žybartas po užsitęsusios tylos. Jis buvo gerokai vyresnis už 
Vykintą ir šitai galėjo sau leisti. Vykintas pasuko galvą jo pusėn. 
Akimirkai atrodė, kad supyks, bet tik pavargusiai šyptelėjo. 

— Teisybę sakai. Numigsim abu, Žybartai, kai tik nujosim 
iki Šiaulių. Tikiuosi, jog sutiksi prisidėti prie mano tarybos. 
Mums verkiant reikia gerų kalavijų, bet dar labiau reikia gerų 
galvų. 

Žybartas linktelėjo. Kažko panašaus jis tikėjosi, bet vistiek 
buvo malonu patirti, kad ir tokiu įtampos bei netikrumo kupinu 
metu vyriausias Žemaičių karo vadas nepasimetė ir laikėsi senų- 
jų papročių. Tai liudijo, kad išrinkta buvo tinkamas. 


. 

Plačiai pasklidusi didžioji užpuolikų kariuomenė pamažu 
slinko tolyn pietų kryptimi. Ją lėtino pagrindinis jos branduolys 
- manta ir palapinėmis apkrautos vežėčios, aukštaračiai šiam 
kraštui per sunkūs Liuneburgo vežimai, šimtą perkopęs belais- 
vių būrys ir gal dvigubai tiek pagrobtų galvijų. Arklių, išskyrus 
tuos, kuriuos pasisekė susemti pačią pirmą dieną, jiems daugiau 
pagrobti nepavyko, o tuos jau buvo išsidalinę paskiri daliniai. 
Arklių nuolat trūko. Trūko ir žmonių, kuriais būtų galima pasi- 
tikėti, kad ištikimai saugotų bent jau tai, kas buvo laimėta. 

Šitai vis iš naujo pykino didijį magistrą. Štai jis atsidūrė prie- 
šų krašte su didžiausia jo gyvenime vadovaujama kariuomene, 
pats kartais pasimesdavo bandydamas suskaičiuoti ir surikiuoti 
įvairiausius dalinius, o kai tik prireikdavo patikimų žmonių, jų 
nuolat trūko. Trūko dalinių belaisviams saugoti, trūko vyrų ve- 
Žimams važnyčioti, trūko tokių, kurie sugebėtų permesti laiki- 
nus tiltus per skaitlingus patvinusius upelius. Visi mat buvo akis 
išdegę kuo daugiau prisigrobti, visi norėjo brautis gilyn į kraštą. 
Net ir Ordino komtūrai nenoriai nudelbdavo akis, kai jis pasiū- 
lydavo, kad būtent jų burys privalėtų šiandien saugoti pagrobtų 

galvijų bandą. Žinia, jiems reikėjo aiškintis su savo vyrais. „O 
kaip su latgaliais ar žiemgaliais?“ — klausdavo drąsesnieji. Ar. 
ba: „Kodėl ne skizmatikai?“ Praradęs kantrybę, magistras jiems 
trumpai atsakydavo, kad ne tik vyrų tokiai ar kitai paskirčiai rej- 
kia, bet reikia patikimų! Su latgaliais dar pusė bėdos, bet žiem- 
galiais magistras kuo mažiausiai pasitikėjo. Per ilgai jis pats buvo 
su jais kovojęs, kad būtų kitaip. Taigi, teko komtūrams priminti 
paklusnumo priesaiką ir tiesiog prievarta juos paskirti. 

„Savotiška,“ — mąstė sau magistras. „Štai, joju per žemaičių 
kraštą, kurio per ilgus metus taip baiminausi, o sunkumai atsi- 
randa ne iš to, kad susilaukiame kieto pasipriešinimo, o dėlei 
to, kad sunku suvaldyti tokią margą kariuomenę, kai to pasi- 
priešinimo kaip ir nėra.“ 


Truputį po vidudienio, viena kitos nesutikusios, Gilvyčių miš- 
ke prasilenkė dvi nedidelės, įtempto jojimo nuvargintos vyrų gru- 
pės. Jodamas ir naktimis, įveikęs trijų dienų kelionę per nepilnas 
dvi, septynių bendrų lydimas Grauslys prajojo mišką šiaurės rytų 
kryptimi. Nė vienas jo vyrų tinkamai nepažinojo šio krašto, tad 
nuo Šatrijos kalno stengėsi laikytis jiems nurodytos šiaurės rytų 
krypties. Nutuokė, kad turėjo artėti prie Dubysos ir Šiaulių pilių, 
apie kurias privalėjo burtis žemaičių vyrai, tačiau tikslaus kelio 
nežinojo, o pasiklausti nebuvo kaip. Prajojus Šaukėnų sritį kai- 
mai ištuštėjo, keli tolumoje pastebėti žmonės spruko slėptis, o jų 
gainioti ir bandyti paaiškinti, kad jie ne priešai, nebuvo kada. Ži- 
nia - kaip iš tolo atpažinsi dulkėtus ir purvinus ginkluotus vyrus? 
Vien jau gyventojų elgesys ženklino, kad jie artėjo prie užpuolėjų 
niokojamos Šiaulių žemės. Tai rodė ir šiaurinį horizontą gožian- 
tys gaisrų dūmai. Skubėdamas ir nerasdamas geresnės išeities 
Grauslio būrys sekė neseniai prajojusių raitelių išmindžiotais miš- 
ko takais ir stengėsi laikytis bendros šiaurės rytų krypties. 

Pro Gilvyčių mišką Grauslio būrys prajojo gal pusvalandžiu 
per anksti, nes šiaip jie būtų pastebėję ir užtat greičiausiai pas!- 
rinkę šviežiai trisdešimties raitelių pramintą taką vakarų kryp- 
tim. Juo prajojo iš Ventės atskubantis, nemažiau pavargęs Uvio 

i; Daubaro būrys. Abu jie gerai žinojo kelią į Dubysos pilį, tad 

o geros valandos priedinio jojimo pasiekė Dubysos aukštupio 
pievas. Kad jie čia ne vieni ir ne pirmieji, rodė priešpilio pievose 
iki pat šiaurėn nusidriekusių švendrynų besiganantys keli šimtai 
arklių. 

Ventiškių jotis sulėtino savo žirgus ir sustojo prie medinio 
priešpilio griovio tilto. Jų pusėn žvalgėsi prieš tai prigulę pla- 
čiose pievose arklius saugantys ginkluoti vyrai, pro atšautus vartų 
langelius juos patikrino barzdoto sargybinio akys. Jų atvykimas 
buvo pastebėtas, bet visgi stebino su įvykių grėsmingumu nesi- 
derantis ramumas. Atjodami tikėjosi užtikti neeilinį sujudimą, 
ginkluotų vyrų būrius, laužų dūmus, šen ir ten skubančius raite- 
lius. Bent jau panašų šurmulį kaip per lygiadienio šventes. Ta- 
čiau išskyrus tai, kad pievose ganėsi didelė kaimenė arklių, Du- 
bysos pilies aplinka atrodė net apgaulingai ramiai. 

Uvis beveik slyste išslydo iš balno ir sunkiai atsitrenkė į drėg- 
ną arklių kanopom išmaltą priešpilio tako žvyrą. Nuo ilgo joji- 
mo skaudėjo nugarą, o kojos beveik nenorėjo klausyti. 


— Gal jau išjoję... - spėliojo irgi nuo žirgo nudribęs Daubaras. 
— O arkliai? 
— Egi... - sutiko Daubaras, pažvelgęs į pievose stropiai žolę 


rupšnojančius žirgus. Jų buvo bent keli šimtai; reiškia, raitelių 
irgi privalėjo būti panašus skaičius. 

Tolimesnius svarstymus nutraukė dabar arklių mėšlu apterštu 
tiltu atžygiuojantys du jauni sargybiniai. Vienas jų, priėjęs iki 
tilto vidurio, atpažino Daubarą ir kumštelėjo savo bendrui, kad 
tas pasisveikintų. Jie pagreitino žingsnį, priartėję kumščiais pri- 
lietė kaktas, po to - krūtines ir pagarbiai linktelėjo. Daubaras 
Žemaitijoje laimėdavo beveik visas varžybas, kurias lemdavo 
stiprumas, tad ypač jaunieji žygūnai jam skirdavo daugiau pa- 
garbos negu dideles tėvonijas valdantiems rikiams. Pats Dauba- 
ras stengėsi į tai nekreipti ypatingo dėmesio. 

— Kur šiuo metu žmonės? - klausė jis. - Arkliai štai ganosi, 
0 kur raiteliai? 

— Miega, - paaiškino pirmasis sargybinis. - Beveik visi miega. 

— Miega?! — netikėdamas tuo, ką girdi sumurmėjo Uvis. — 
Regis, neišgirdau. 

— Kunigo Vykinto įsakymu - miega, - patvirtino antrasis sar. 
gybinis ir pridėjo, jog įsakymas taikomas visiems, taigi, ir naujai 
atvykstantiems. 

— Reikės numigt ir jums. Toks įsakymas... - pakartojo abų, 
Atrodė, kad proga perduoti įsakymą garsiąjam Žemaitijos stip- 
ruoliui jiems suteikė nemažą malonumą. 

— Pala... Teutonai niokoja kraštą ir mums sakot miegot? - 
suurzgė Daubaras. 

— Taip liepia Tverės kunigas Vykintas, — pasiteisino sargybi- 
nis. - Sako, kad būtina pailsėt idant pasiruošti nakčiai. O naktį 
reikės vargint užpuolikus, kad tie atvangos negautų. Menka nau. 
da iš tokių, kurie vos pastovi ant kojų. 


— Kas be ko, tokie mes jau esam... - pripažino Uvis. - Bet 
nejaugi miega ir Ventės Zybartas? 
— Be abejo taip... - nesutriko antrasis sargybinis. — Jis Vy- 


kinto taryboje. Išjojo į Šiaulius. Kunigas Vykintas sakė, kad ten 
jie pirma pamiegos, o tada jau žiūrės kaip mušti teutonus. 
< 


1 


Jastrembas Fiodorovičius nepritardamas žvelgė į vyrų įkai- 
tusius veidus. Įkaitusius šiuo atveju ne nuo liepsnojančių bakū- 
žių ugnies, bet nuo gausiai besiliejančio midaus. Midaus 
statinaitę jie išritino iš vieno už kitus kaimo pastatus didesnio 
namo rūsio, o kadangi pasirodė, jog rūsyje stovi dar dvi statinės, 
kurias pajudinti nelengva, tai nusprendė, kad prieš padegant na- 
mą vertėtų jas pirma pratuštinti. Buvo aišku, kad tai pasiturin- 
čio pagonio buveinė, nes, nors buvo pasistengta turtą skubiai 
išgabenti, iki galo nebuvo spėta. Kraige virš židinio dar kabojo 
keletas pajuodusių rūkomos mėsos likučių, svirne liko nemažai 
nesusemtų avižų ir miežių. Gyvuliai buvo paleisti iš užtvarų II 
išginti į mišką, tačiau viena karvė ir trys kiaulės, matyt, pasiilg0 
namų, nes grįžo atgalios ir trainiojosi apie tvartus. Kiaules vyra! 
tuoj nudūrė ir jau mėsinėjo, o karvę nutarė prijungti prie jų grO“ 
bio daliai priklausančios bandos. 

— Nepasididžiuokit, Jastrembai Fiodorovičiau. Maktelkit! = 
siūlė jam sklidiną kaušą įraudusiu veidu Kirilas iš Naugardo. Aiš- 

kiai jau įgėręs, kitaip jis į kniaziaus Viačeslavio paskirtą vadą 
šitaip kreiptis nedrįstų. - Prakeiktai gerą midų tas velnio išpera 
pagonis mums paliko. 

Nebuvo kaip atsisakyti tiesiai panosėn kišamo kaušo, tad 
Jastrembas jį paėmė. Siurbtelėjo nenoriai, bet nurijęs vėl atsi- 
gėrė jau pilna burna. Midus buvo tikrai puikus. Kvepėjo liepžie- 
džiais ir praėjusia vasara. 

— Ot, matot, jūsų prakilnybe! Matot, kad apsimoka jot prie- 
kyje! - patenkintas samprotavo naugardietis. - O jeigu klaidati- 
kiai būt pirma atjoję, negi paliktų mums nors šlakelį? 

Fiodorovičius baigė išgerti midų ir pyktelėjęs, kad šitaip nu- 
sileido, įbruko tuščią kaušą Kirilui į rankas. 

— Negerai, kad lekiat kaip akis išdegę! — metė jis. Reikėjo 
priekaišto, nes už naugardiečių sauvalę jų girti negalėjai. - O 
belaisvių tai vistiek neradot. 

— Et, prakilnybe, anokia nauda iš tų belaisvių... - visai nesi- 
krimsdamas dėlei priekaišto tęsė Kirilas. - Tos jų bobos tik akis 
drasko. O vakar viena ėmė ir pasipjovė... Ot, kai jai pasiūliau... 
Na, pats suprantat... Pasipjovė! Pasakysiu, prakilnybe, tikėjimo 
žmogui tai ūpą gadina. 

Atrodė, kad šis nemalonus prisiminimas jį iš tikrųjų nekaip 
nuteikė. Jis susiraukė, tarsi būtų neskaniai atsirūgęs ir atsisukęs 
šaukė artimiausiam kareiviui, kad tas spėriai judintų savo pa- 
smirdusį užpakalį ir iš statinių rūsyje atneštų jam kitą kaušą mi- 
daus. 

Jastrembas Fiodorovičius atsiduso. Kad nereikėtų su pus- 
girčiu naugardiečiu toliau erzėti nuėjo prie savo netoliese pri- 
tišto arklio. Nieko nepadarysi, kai jau trečią dieną nesusiduri su 
dėmesio vertu pasipriešinimu, vyrai pameta bet kokį atsargu- 
mą. Tegalvoja kaip daugiau prisiplėšti. O čia jau nepasiginčysi: 
tie, kurie atjoja pirmieji, tie ir sugriebia, kas geriausia. Iš paskos 
sekantiems lieka tik pasturlakos arba, dar blogiau, telieka žars- 
tyti supleškintų bakūžių pelenus beieškant kokio užsimetusio 
gelžgalio. Užtai visi gviešiasi pulti pirmieji, užtai kariuomenė 
taip plačiai išsisklaidė. 

S; sykį naugardiečiai tiesiog akiplėšiškai iššoko į priekį. Nu- 
dūmė taip, kad atsidūrė beveik du varstus prieš savo nuosavus 

pėstininkus. Teko vytis su pskoviečiais, atsiskyrė tad ir jie, o kur 
šiuo metu kariuomenės centras net nelengva būtų pasakyti. Jast. 
rembas Fiodorovičius atjautė vyrų norą nugvelbti kas nepririštą, 
tačiau kažkur papilvėje krebždėjo ir nerimas. Jauste nujautė, kad 
tie tolumoje regėti dūmų stulpai, o naktį horizonte žibančios ug. 
nys nieko gero nereiškia.'Tik tokie, kaip tie iš už jūros atplaukę 
paiki kryžininkai 'gali patikėti, kad pagonys taip visuotinai pasi. 
metė ir pasipriešinimo nesugebės suburti. Ir tokiems durniams 
turėtų būt aišku, kad jie jau pradėjo telktis. Vien ištuštėję kaimai 
šitai byloja. Šiandien dar pavyko surasti keletą senių ir moterų sų 
vaikais pelkėtų miškų slėpynėse, tačiau vyrų nebuvo nė vieno. 
Telkiasi, brudas. Truks laiko, iš toliau dar negreit atvyks, bet kai 
susiburs, prasidės velniava. Reikia tam būt pasiruošus. 

Prie daržinės pririštas Žirgas kažko nerimavo, muistėsi, 
„ Šnirpštė ir trypčiojo priekinėmis kojomis. Priėjęs arčiau Jastrem- 
ba suprato kodėl. Netoli jo priekinių kojų negyvas tysojo stam- 
bus, virš sieksnio ilgumo žaltys. Žinojo, kad pagonys tokius lai- 
kė savo namuose ir tikėjosi iš jų laimės bei pasisekimo. Matyt, 
griozdami namo vidų vyrai jį užmušė ir išsviedė pro duris. Žal- 
čio balzgana papilvė dar truputį trūkčiojo, nors galvą su likusiu 
kūnu tejungė tik odos skiautė. 

„Nedaug jiems laimės atnešė,“ - pagalvojo Jastrembas ir pats 
pasijautė nejaukiai. Jei tai tikrai buvo nelaimę nešantis žaltys, 
geriau jo vengti. Jis pasuko lanku, kad nereikėtų lipti per žaltį. 
Atrišęs arklį pavedė toliau nuo tvarto ir ruošėsi sėst į balną. Ge- 
rai žinojo, jog kolei midaus ištekliai tesės, su naugardiečiais ne- 
susikalbėsi. Verčiau nesivarginti ir nujoti į toliau rytuose esantį 
kaimą, kuriame šeimininkavo pskoviečiai. Kad tie elgiasi ryžtin- 
giau, ženklino toje pusėje pradėję kilti ūmai. Jis pamojo Kirilui, 
kad tas priartėtų. 

— Turiu tau įsakymą, - tarė jis jau sėdėdamas balne. - Pra- 
kiurdyk tas bačkas rūsyje. Supratai? | 

— Apsaugok mus nuo šventvagystės, Viešpatie! - pasipikt! 
no Kirilas. - Tokią Dievo dovaną naikinti? 

- Įsakau! Kniaziaus Jaroslavo vardu. O ten rūsyje - nę DIč“ 
vo dovana, bet paties Belzebubo. Išpilk, kitaip vyrų neiškrapšt“ 
si. Vakaras ne taip toli, apsups jus pagonys. 

— Et, nuo tokių apsiginsim... — numojo Kirilas. Jam kolei 
kas sutikti pagonys įspūdžio nesudarė. - Norint, kad reikės grįžt 
į stovyklą, tai teisybė... 

— Tad nedelsk. Nenoriu, kad reikėtų kniaziui apie patį blo- 
gai pranešti. 

Sitai paveikė. Kirilas giliai atsikvėpė stengdamasis kiek pra- 
siblaivyti. Įtraukė ne tik vėsų rudeninį orą, bet ir viliojantį ke- 
pamos kiaulienos kvapą. 

— Bus padaryta, jūsų prakilnybe! — užtikrino Jastrembą. — 
Štai, užkremtam, kas iškepta ir josim. 


* 


Grauslys buvo ne tik pavargęs, bet ir stipriai supykęs ant 
Šiaulių krašto žemaičių. Stai jis, būdamas pusiau skalvis, plū- 
kėsi su savo vyrais per dienas ir dvi nemiegotas naktis, brovėsi 
per šabakštynus, kratėsi po kalvas, brido per balas, kad atjotų 
jiems padėti, o šie išlakstė į pakrūmes nelyg zuikiai. Nebuvo 
net ko paklausti, kur tos Dubysos ar Šiaulių pilys, kur renkasi 
kariuomenė. Kad kažkur netoliese siaučia viską naikinantis už- 
puolėjas liudijo šiaurėje tvinstantys dūmai ir iš ten vėjelio at- 
nešamas degėsių kvapas. Tačiau kur būrėsi gynėjai? Kaimai 
ir vienkiemiai, kuriuos prajojo, buvo tušti. Jei miško keliuose 
kas iš tolo juos pamatydavo, tuoj sprukdavo į tankmę. Negi 
pirma juos gainiosi, o po to gelbėsi? Gerai bent, kad krašte 
netrūko upelių, kur galėtumei atsigerti ir nusiplūkusius Žir- 
gus pagirdyti. Viename kaime, pro kurį prajojo, šulinys buvo 
užpiltas smėliu, o kitame - užnuodytas. Laimė, kad Grauslys 
buvo ne kartą dalyvavęs antpuoliuose į Mozūriją ir atpažino, 
Jog vanduo negeras tik truputį jo siurbtelėjęs. Panašiai šaltu- 
piu atsiduodantis vanduo jam buvo kartą rimtai sutrikdęs vi- 
durius Mozūrjoje 

Tiesiog nedėkingi jam atrodė tie šiaurės žemaičiai. Užtat 
nestebėtina, jog Grauslio ūpas nedaug tepasitaisė, kai prie vie- 
nos didelės sodybos j jie pagaliau pamatė besiganančius ž žirgus Ir 
Šalia namo rusenančią ugnį. Prijojus arčiau iš už namo kampo 
buvo aiškiai matyti prie ugnies nerūpestingai išsidrėbę vyrai. Tas 


137 


jų pabrežtas laisvumas Grauslį dar labiau erzino. Tiesa, ūpą kiek 
pataisė keptos kiaulienos kvapas. 

— Kad juos Pikolis! Rupūžės čirškina sau kiaulę, o mes per 
naktis plūkiamės juos gelbėt! - suniurzgė jis, sunkiai dribdamas 
iš balno. Nusviedė arklio kamanas šalia jojusiam skalviui ir jau 
buvo beeinąs link laužo, bet apsigalvojo, atrišo už balno pritvir- 
tintą savo didįjį kalaviją sidabruotoje makštyje ir prisisegė prie 
plataus diržo. „Visgi bus rimčiau, jei ateisiu ginkluotas,“ - pa. 
galvojo. 

— Nagi, jūs sekit mane iš toliau, - tarė savo vyrams. - Išgąs- 
dint jų nenorim, bet jau tą paršą teks jiems dalintis. 


4 


Didžiojo Naugardo būrio viršila Kirilas sodriai nusikeikė. 

— Negana to, kad tie vokiečiai kekšių veislė.. - suniurzgė jis 
prie laužo išsidrėbusiems. - Va, užsimanė nekviesti ant gatavo 
ateiti. 

Laužą apsėdę vyrai pasuko galvas ton pusėn, kur žvelgė Ki- 
rilas ir pamatė atžygiuojantį dulkinais drabužiais vilkintį plačia- 
petį vyrą. Už jo, kiek atsilikę, jojo dar keli. 

- Špygą jiems taukuotą! - pritarė gerokai įgėręs naugardie- 
tis. - Nebent gaus uodegos pačiulpti. 

— Pašok ir tam durniui tai išaiškink! — tarė Kirilas. - Na, 
sparčiai! Esi jaunesnis. 

Vyras nenoromis atsistojo. Dabar jau ir kiti atkreipė dera- 
mą dėmesį į atvykusius. Prie ugnies ir didžiosios trobos prieigo- 
se būrėsi apie trisdešimt rusėnų, dar dešimt prižiūrėjo už tvartų 
ganomus arklius. Tuo tarpu besiartinąs vyras sulėtino žingsnį, 
pagaliau visai sustojo ir dairėsi, tarsi būtų smarkiai nustebęs. 

— Nu, ot, stebuklų pasitaiko! - pastebėjo Kirilas. - Atsirado 
mat nedrąsus vokietis. Ir toks didelis, biesas. 

— Kad kažin ar čia... - „Kažin ar čia vokietis“ - norėjo 
pasakyti šalia jo sėdintysis, bet nesuspėjo, nes staiga įvykia! 
pradėjo vystytis stulbinančiai greitai. Plačiapetis vienu mos“ 
tu išsitraukė iš makšties kalaviją, sliuogė šuolį į priekį ir ne! 
neužsimojęs kirto. Jį pasitikti pasiųstas naugardietis susmU“ 

ko nelyg skudurinė lėlė. Atrodė, kad jį perkirto beveik per 
pusę. Prie laužo sėdėję nustėro, apstulbinti netikėtumo ir bai- 
mės. Vieni graibėsi ginklų, kiti puolė prie namo sienos, kur 
buvo sustatytos ietys. Tuo tarpu plačiapetis nė kiek nesulėtė- 
jęs peršoko per nukirstą kūną, sukriokė kraują stingdančiu 
balsu ir, kažką nežmoniško šaukdamas, pakėlęs kalaviją puo- 
Jė tiesiai jų pusėn. 

Už jo, atstatę ietis, paragino arklius jo vyrai. 

Prie laužo sėdėjusius apsėmė akla baimė. Tie, kurie suskubo 
sugriebti ginklus, bandė jais prisidengti, tačiau tai buvo bergždžios 
pastangos. Išliko gyvi tik tie, kurie bėgte ar pakniupstom įstengė 
pasprukti puolantiesiems iš kelio. Šie įsiveržė į kiemą tarsi viską 
naikinanti audra. Pats baisiausias buvo jiems vadovaujantis pla- 
čiapetis. Vėliau naugardiečiai nesutarė kaip jis atrodė, tačiau 
visi atsiminė jo kriokiantį balsą, kuris lydėjo kiekvieną didžiojo 
kalavijo užsimojimą, atsiminė į ginklus bei kūnus atsitrenkian- 
čio plieno garsus. Tuos, kurie puolėsi į šonus iš paskutiniųjų 
stengdamiesi išvengti artėjančio kalavijo, ietimis persmeigė pla- 
čiapetį sekantys raiteliai. Visiškai nestabtelėdami jie praūžė pro 
dar tik prieš kelias akimirkas ramiai sėdėjusių būrį sėdami mir- 
tį. Kai jau priekyje nebuvo likę nė vieno, kurį būtų galima nu- 
kirsti, plačiapetis užsliuogė ant jam vedamo žirgo ir visi nujojo 
tolyn. Kirilas, nudrengtas šalia sėdėjusio perskrosto bendro krau- 
ju, gličiais pirštais pagaliau sugebėjo įtempti savo kryžlankį. Iš- 
šauti iššovė, tačiau iš skubos ir susijaudinimo griovelin kreivai 
paguldyta strėlė nuzvimbė į šoną ir nesiekė tolstančių užpuoli- 
kų. Ne kitaip išėjo ir kelioms pavėluotai sviestoms ietims. 

Tarsi jie būtų iš pragaro išspjauti ir vėl pragaran nugarmė- 
ję užpuolikai pradingo už jaujos prasidėjusiame šile. Prie di- 
džiojo namo liko tysoti septyni krauju permirkę kūnai. Nei vie- 
no nebuvo sužeisto. Visus, kuriuos užpuolikai kirto, kirto mir- 
tinai. 

Vienu savo baisiojo kardo mostu plačiapetis taipogis per- 
kirto ant kaladės užritintą midaus statinę. Tarp išdrabstytų 
Smilkstančių nuodėgulių kėpsojo dar ne visai apskrudęs metinis 
Paršas. Iš vienos pusės jį supo gelsvo midaus, iš kitos - krešinčio 
Kraujo balos. 

Temstant, kai plačiai išsidriekusi kariuomenė pradėjo telk. 
tis į stovyklą, bent jau iš pradžių nuotaika buvo kuo puikiausią. 
Jau trečia diena, kai jie keliauja per priešų kraštą beveik nesų. 
tikdami pasipriešinimo. Grobė kas pasimaišė po ranka, nešėsį 
kas patiko, degino ko negalėjo panešti. Pasitikėjimas savo jėgą 
ir neliečiamumu augo. Anksčiau tokie baugiai atrodę pagonys 
dabar jų akyse persikūnijo į kur ne kur miško tankmėse besi- 
slapstančių moterų, paauglių bei senių būrelius. Jie buvo nebe 
pavojus, o grobis; panašios vertės kaip taipogis miškuose slaps- 
tomi galvijai. Pasisekė jų surasti ir šią dieną, tad jei ne vėsokas 
oras, patvinę upeliai ir telkšančios balos, tai šis pagonių krašto 
užpuolimas pradėjo labiau panašėti į medžioklės iškylą negu į 
Kryžiaus žygį. 

Pirmieji šią nerūpestingą nuotaiką pagadino iš rytų pusės 
stovyklon atvykę braunšveigiečių raiteliai. Atvyko jie pavėluo- 
tai, nes su sužeistais ir nukautais greitai nepajosi. Pasirodė, jog 
jie sekė rytų pusėje tekančią upelę, kurią pagonys vadino „Kul- 
pė“ ir ten susidūrė su raitų pagonių būriu. Paprastai išdidūs ir 
pasigirti nevengiantys braunšveigiečiai šiuo atveju daug kalbėti 
nebuvo linkę. Nenoriai papasakojo, jog pagonių buvo nemažai 
ir kad jų arkliai stebėtinai greiti. Juos stengėsi apsupti, tačiau 
vienas būrys pakliuvo į spąstus. Pagonys kažkaip stebuklingai 
perjojo pelkę, o braunšveigiečių arkliai įklimpo. Tada pagonys 
atsigręžė, priartėjo iš kitos pusės ir sviedė ietis. Keturi vyrai bu- 
vo sužeisti ir vienas nukautas. Bejojant atgal mirė dar vienas iš 
sužeistųjų. 

Pirmieji nuostoliai, nors ir nedideli, prislopino smagią sto- 
vyklos nuotaiką, tačiau pasitaikė ir tokių, kurie, tiesa ne garsiai, 
bet visgi prasitarė, kad „Taip jiems ir reikia.“ Kariuomenėje, ypač 
eilinių tarpe, braunšveigiečių nemėgo. Jie laikėsi atskirai, iš aukš- 
to šnairavo į kitus, atsisakė dalyvauti išgertuvėse ir reikalavo: 
kad jiems leistų joti atsiskyrusiems. Tai ne liuneburgiečiai, kurič 
gėrė daugiau už kitus, triukšmavo be saiko ir buvo linkę į muš“ 
tynes. „Tos Liuneburgo padugnės visgi neblogi vyrai, o braunš 
veigiečiai įsivaizduoja, kad jų šūdas nesmirda“, - taikliai suvedė 

daugumos nuomonę Liubeko miesto būrio kapitonas Šverinas. 
Užtai kai viename stovyklos gale skubotai laidojo nukautus 
braunšveigiečius, kitame jau prasidėjusios vakaro nugertuvės bei 
jas lydintis triukšmas kiek pritilo, bet nebuvo nutrauktas. 

Padėtis pasikeitė, kai jau visai sutemus iš vakarų pusės grį- 
zo Naugardo ir Pskovo raiteliai. Laužų atšvaistai klaikiai pabrė- 
žė, kad ant arklių pririšti lavonai buvo mirę itin staigiai. Kai kurie 
kūnai buvo perkirsti beveik per pusę. Jų kraujas buvo juodai 
nudrengęs prakaituotus arklių šonus, mirgančioje ugnies švie- 
soje keistai sublizgėdavo krešuliai, balzganai žybtelėdavo per- 
kirstų kremzlių plėmai, kyšojo smūgių suaižintų kaulų atplaišos. 

Pskoviečiams paskirta vieta buvo rytinėje pusėje, tad jiems 
teko perkirsti beveik visą stovyklą. Kur jie prajojo, pokalbiai ir 
įprastas stovyklos šurmulys tilo. Nedaug kas mokėjo rusiškai ir 
nedaug kas drįso kalbinti lavonus lydinčius niūriais veidais ru- 
sus, bet tai nė kiek neslopino sklindančių gandų. Bemat pasipy- 
lė kalbos apie milžiniško dydžio pagonis, kurie puolė lyg išpro- 
tėję ir kurių negalėjo pažeisti nei ietys, nei kryžlankių strėlės. 

Rusų atvykimas gerokai aptemdė beatsigaunančią nerūpes- 
tingą nuotaiką. Jau ir anksčiau didysis magistras reikalavo, kad 
kiekvieną naktį stovykla būtų apjuosta laikina žabų tvora, kad 
šalia jos būtų deginami pakraštį apšviečiantys laužai ir kad pa- 
kaitomis budėtų sargyba, tačiau iki šiol to laikytasi atkištinai. 
Praslinkus liūdnai rusų vilkstinei į tą reikalavimą buvo pažvelg- 
ta rimčiau. Vėl pokšėjo kirviai, retėjo stovyklą supantys krūmai, 
kurių priedangoje būtų galima prislinkti arčiau stovyklos, iškirs- 
tus krūmus vilko prie skubomis suręstos užtvaros. Vėl susėdus 
prie laužų buvo atgaivinti anksčiau girdėti pasakojimai apie pa- 
gonių baisumą. Vieni teigė, jog rusus, matyt, puolė išvis ne žmo- 
nės, o kažkokie pekloje išperėti sutvėrimai. Stebėtis dėlei to 
perdaug nereikia, nes visi žino, kad pagonys sudarę sąjungą su 
pačiu Šėtonu. Netrūko ir tokių, kurie bandė visa tai menkinti. 
„Tomis skizmatikų pasakėlėmis nėra ko tikėti“, - teigė jie. Jie, 
turbūt, nešė kudašių vos pamatę nupeipusį pagonį, o tie palik- 
tus sužeistuosius paprasčiausiai sukapojo. Sitai tai jie sugeba. 
Pasigailėjimo iš pagonio tikrai neverta laukti. 

Viena nukautųjų atgabenimo paseka buvo ta, kad tie, kurie 
anksčiau įsitaisė stovyklos pakraštyje, dabar stūmėsi į jos vidų. 
Tad kariuomenė susibūrė į mažesnį, lengviau apginamą, bet ir 
neišvengiamai Žmonių ir gyvulių daugiau prigrūstą plotą. Triukš. 
mo lygis pakilo. Bliovė nedideliuose garduose užspęsti pagrob- 
tieji galvijai, aidėjo užtvaras statančių kirvių pokšėjimas, per artį 
suburtų arklių žvengimas. Prieblandai sutirštėjus, kur tik pažvelg- 
si mirgėjo laužų ugnys. Jų buvo tiek daug, jog susibūrusieji už 
apsauginės tvoros, kurią saugojo skaitlingi sargybiniai, vėl galė- 
jo jaustis, kad nors pavojus ir tyko kažkur tamsoje, čia jie yra 
palyginti saugūs. Maisto kariuomenei netrūko, prie gyvulių už- 
tvarų dažnokai pasigirsdavo trumpas, veriantis skerdžiamos kiau- 
lės žviegimas ar gailus metinio veršio bliovimas. Netrukus nakties 
orą pripildė kepamos mėsos kvapai, jiems antrino iš dešimčių 
katilų sklindantys riebios sriubos garai. Balsai stiprėjo, šen bei 
ten vėl pasigirdo vokiškų dainuškų garsai. Pasirodė, jog šią die- 
ną ne tik naugardiečiams pasisekė aptikti midaus ar užraugto 
alaus atsargų. Prieš sugulant nuotaika būtų gal ir visai atsigavu- 
si, bet, jau gerokai sutemus, visai netoli, regis, pačiame miško 
pakraštyje už užtvaros staiga pasigirdo vilkų staugimas. Danen- 
bergo vyrai kaip tik dalinosi keptą metinio jautuko mėsą, bet 
staugimui pasigirdus visi, kas kaulą įsitvėręs, kas Žiaumodamas 
mėsos gabalą, stabtelėjo ir įsiklausė. 

— Negi vilkai šitame prakeiktame krašte kaukia ir vasarą? - 
paklausė vienas. 

— Kad jau ne vasara ir ten ne vilkai... - pataisė jį Krauzė. 

— Ne vilkai? 

— Įsiklausyk. 

Jie nutilo, nes vienas vilkas sustaugė visai arti. Kažkur to- 
liau į Ordino stovyklos pusę atsiliepė kitas. Toliau miške, kitoje 
stovyklos pusėje girdėjosi dar keli. Kaukimai buvo pakankam! 
įtikinantys, tad netoliese pririšti arkliai pradėjo trypčioti ir žveng“ 
ti. Teko atsistoti ir juos raminti. 

— Brudas... Miegot neduos, - grįžęs niurzgė nepatenkintas 
Krauzė. - Ko gero, dar ne tokius triukšmus surengs. 

— Vilkai? 

— Ten pagonys, asile... - nekantriai metė Krauzė. - Kaukia, 
kad tokius durnius, kaip tu gąsdintų. 

Šis teiginys nė vieno nepadrąsino. Jiems mieliau jau būtų 
buvę tikri vilkai. Vyrai dar įtartiniau pažvelgė į tamsą ir ne vie- 
nas pasislinko arčiau ugnies. 

— Ar tiesa, kad pagonys geba pasiversti į vilkus? - paklausė 
visai apetitą praradęs kryžeivis iš Bremeno. - Pasakoja, kad 

ali. 
į — Ne visi. Bet žemaičiai tai tikrai, - žinovo balsu pareiškė iš 
Ordino stovyklos prie jų prisidėjęs knechtas. Jis tikėjosi čia gau- 
ti ir išgerti, nes Ordino broliai gėrimų šykštėjo. — Bet tik kai 
naktis ir kai šviečia mėnulis. 

— Netauzykit niekų... — burbtelėjo Krauzė. Jis pažvelgė į 
toliau nuo būrio susėdusius žiemgalius. Nors pats didysis ma- 
gistras buvo liepęs juos įterpti tiesiai į būrį, jie laikėsi atskirai. 
- Va... Paklauskit jų. Jie kažkada irgi buvo pagonys, nors da- 
bar taip mieli, kad nors ant žaizdos dėk. 

Bremenietis atsistojo paklausti, bet kaip tik tuo metu prasi- 
dėjo sutartinas kaukimas. Skambėjo, tarsi koks tuzinas išalku- 
sių vilkų tūnotų netoli už smagiai plazdančios ugnies nubrėžto 
šviesos rato. Kai kaukimo banga aprimo, bremenietis priėjo prie 
žiemgalių ir baugiai apsižvalgęs paklausė ar jie ką žino apie pa- 
sivertimą į vilkus. 

Tarp atskirai sėdančiųjų žiemgalių Zervis geriausiai mokėjo 
vokiškai. Jis pažvelgė į mišką, kur ką tik nuaidėjo staugimas, 
tada svariai palingavo galvą. 

— Kai kurie žemaičiai gali. Štai, mano vyras, - jis parodė į 
Klibikį, nes tas buvo vyriausias. - Taigi, jis matė kaip vienas jų 
pasivertė į didžiulį vilką. Didumo nelyg metinis jautis. 

Bremenietis nejučiomis giliai įtraukė kvapą. Įtemptai klau- 
Sėsi ir prie ugnies pasilikę. 

— Ja, ja... - palingavo galvą Klibikis. Jis rankomis ore nu- 
piešė didelę formą ir parodęs į ugnį, tarsi būtų išsigandęs, kažką 
žiemgališkai sušnabždėjo. 

— Sako, kad vilko akys žėrėjo... —- išvertė Zervis. — Žerėjo 
nelyg pekloje įsidegusios Žarijos. O jų nasrai... 

— Pakaks! — užbaubė Kriauzė. - Neklausykit jų pasakų! 

Zervis abejingai patraukė pečiais, o Klibikis vėl kažką žiem- 
gališkai šnabždėjo. 

— Jis sako, kad tas vilkas perkando Žmogų beveik pusiau, — 
nebodamas Krauzės tęsė Zervis ir rankom parodė vilko nasrus. 
— Ot, taip! 

Visi pašiurpo iš naujo. 

— Pasakos...- sušnirpštė Krauzė. 

— Kad aš pats mačiau... - atsiliepė Ordino knechtas. - Anks- 
čiau mačiau tiek ir tiek, o va - šiandien - tuos rusinus, kur atbo- 
gino. Kad ir ne vilko perkąsti, vistiek pagonių darbas. Vienas tai 
perkirstas kiaurai. Mačiau kaip laidojo dvi dalis, o žarnas tai 
susemt reikėjo. 

Kriauzė nesumojo ką atsakyti, nes jam, atvykusiam iš Liu- 
neburgo, buvo sunku ginčytis su vietiniu. Be to, išsiveržusias, 
krauju pajuodusias žarnas matė ir jis. 

— Paragaus tie vilkai Liuneburgo plieno, tai ne taip staugs... 
— tarė jis ir kilstelėjo savo plačiaašmenį kalaviją. - Jiems pade- 
da Šėtonas, o mums geras plienas. Na, jūs liurbiai, kas prisi- 
dės? 

Klausta buvo visų apie ugnį susėdusių, o tie dabar vaizdavo, 
kad tinkamai nesuprato. 

— Ei, jūs giltinės maitos, ne dykai kalbu! Išslenkam iš dviejų 
vietų, apsupam tuos nupeipusius pagonis, kurie ten gerklę lai- 
do, ir - va! 

Jis taip energingai dūrė kardu į laužo pusę, kad knechtai 
krūptelėjo, 0 arčiausiai sėdintys pasitraukė. 

— Na? Klausiu, kas prisideda? -— jau iššaukiančiai pakartojo 
Kriauzė. - Tu, Fricai varliaaki? 

Fricas, kurio akys buvo tikrai kiek išsprogusios, nenoromis 
linktelėjo. 

— Kas dar? 

— Aš prisidėsiu... - netikėtai nuo gretimo laužo atsiliepė Zer- 
vis. - Mėgstu vilkų medžioklę. Prisidės ir daugiau mūsiškių. 

Užnugaryje švytėjo skaitlingos ugnys ir girdėjosi pasikarto- 
jančio vilkų staugimo kiek prislopintas stovyklos šurmulys. Zer- 
vis ir dar du žiemgaliai pritūpę laukė, kol Krauzė duos savo būriui 
ženklą. Įskaitant Krauzę, susirinko viso labo vienuolika. Antra 
tiek, vadovaujami lankininko iš Turaidos, tūnojo išslinkę pro už- 
tvarą apie šimtą žingsnių toliau į pietus. Planas buvo paprastas: 
palaukti, kolei akys visai pripras prie tamsos ir kai išgirs vaiz- 
duotą vilko staugimą ir vadovai duos ženklą, abiem būriams bėg- 
te pulti į mišką bei stengtis apsupti garsą. Nešėsi jie tik po ietį. 
Šitaip buvo galima bėgti greičiau ir, anot Krauzės, tamsoje durti 
yra geriau negu kirsti. 

Zervis padrąsinančiai paspaudė šalia tūnančio Starkaus pe- 
tį. Vaikinas buvo jaunas, bet ištvermingas ir sumanus. Ką reikės 
pasakyti, jei jam pavyks pasiekti žemaičius, buvo jau keliskart 
aptarta, bet dabar, akim apsipratus, žvelgiant į tamsų priekyje 
dunksintį mišką, Zervį apėmė nauja baimė. Stovykloje sėdint 
prie laužo jam atrodė savaime suprantama, kad tie, kurie juos 
supo, buvo draugai ir sąjungininkai. Dabar, spaudžiant ieties kotą 
delne, kartu su kitais išslinkusiais įtemptai gaudant iš miško at- 
sklindančius garsus, pasidarė tiek pat aišku, kad jie yra ir prie- 
šai. Priešai ta prasme, kad neklaus kas tu toks. Kai tamsoje 
sušmėkščios koks ne jų būriui priklausantis šešėlis, jie kirs. Ar- 
ba greičiausiai durs, nes Krauzės tiesa - ietis tamsoje geriau. 

— Tu pasislėpk ir lauk ryto... - sušnibždėjo Starkui į ausį. — 
Geriau nebandyk jų rasti naktį. Pasislėpk ir lauk. 

Starkus nebyliai palingavo galvą. Zvelgiant į juos supančią 
grėsmingą tamsą jo jaunoje galvoje, matyt, klostėsi panašios min- 
tys. 

Tamsa ir įtampa prailgino laukimą. Staugimas atsklido kaž- 
kur iš kitos stovyklos pusės. Priekyje girdėjosi tik prislopintas 
su jais išslinkusių knechtų šnopavimas. Galop visgi sustaugė. Ne 
čia pat, bet netoli. 

— Hop)! - tyliai pro dantis išspaudė sutartą ženklą Krauzė, ir 
jie puolė. 

Aplink stovyklą plačiame ruože krūmai buvo iškirsti. Teko 


145 


perbėgti nelygų atvirą plotą, kolėi juos kaip kokie tamsūs vai- 
duokliai apsupo pušų kamienai. Akys buvo pripratusios prie tam- 
sos, tad žvelgiant į blausų debesuotą dangų galėjai atskirti net 
styrančias nudžiūvusias šakas, bet Žemiau nesimatė beveik nie- 
kas, tik susiliejantys šešėliai. Jiems pakilus pulti staugimas be- 
mat nutilo ir dabar girdėjosi tik bėgančių vyrų žingsniai bei jų 
šnopavimas. Kiškas brūžino aviečių, o gal kitokie stagarai. Vie- 
tomis tiško vanduo. Jie kirto kažkokią negilią balą. 

— Į dešinę... Sukit dešinėn... — bėgdamas priekyje švokštė 
Krauzė. Tada iš tos pusės, kurioje turėjo pulti antrasis būrys, 
pasigirdo duslus riksmas. Jį sekė sumišę vokiški balsai: 

— Čia! Čia! 

— Nepraleisk! 

— Ten Fricas, durniau! 

— Kur? 

— Nudūrė Fricą! 

Krauzė nusikeikė. Dabar tamsoje girdėjosi bėgančiųjų dun- 
desys, traškančios šakos, tikštantis vanduo ir priediniai vokiški 
keiksmai. 

— Gulk... - sušvokštė Zervis ir spustelėjo Starkaus petį. Vieta 
buvo šlapia, bet užtat brūzgynų netrūko. Vaikinas klusniai pri- 
gludo prie žemės. Zerviui norėjosi dar daug ką pakartoti, bet 
Krauzės būrys dabar bėgo į tą pusę, iš kurios sklido susijaudinę 
balsai, ir jis negalėjo atsilikti. Kažkur giliau miške vėl sustaugė 
net du vilkai. Bėgančiųjų Žingsniai paspartėjo. 

Kad trūksta vieno jo bendro Zervis pastebės ir praneš tik 
tuomet, kai jie vėl atsiras už saugiosios užtvaros. Neturėjo abe- 
jonės, jog niekas, net Krauzė, nesiūlys eiti jo jieškoti. 


Švento Mato diena. 
Rugsėjo 21, 
1236-tieji metai. 


ytmetiniame susirinkime prie didžiojo magistro pa- 
lapinės buvo aišku, kad nuotaika pasikeitusi. Matė- 
Si, jOg ypač užjūrio vadai naktį miegojo labai prastai, 
O gal ir visai nemiegojo. Nestebėtina, kad tikrų ir išsi- 
galvotų priekaištų rado Danenbergas, bet ir kiti atrodė paniurę. 

— Gerbiamieji, teks išmokt miegoti net kai bus triukšmo, - 
jausdamas savo pranašumą dėstė didysis magistras. Jį patį, kaip 
ir Ordino brolius bei komtūrus, naktį aplink stovyklą siautę gar- 
sai nenustebino ir, nežiūrint triukšmo, jis išmiegojo pakenčia- 
mai. Tokių trukdžių reikėjo tikėtis, nes šitaip pasitaikydavo 
dažname žygyje. Kai pagonys buvo per silpni pulti dieną, jie 
stengdavosi neduoti ramybės naktį ir pulti iš pasalų. 

— Reikės naktines stovyklas geriau paruošti, - tęsė magist- 
ras. - Dabar vietiniai atsipeikėjo, tad reikės didesnio atsargu- 
mo. Deja, kai kurie iš mūsų skaudžiai įsitikino, kad už neatsar- 
gumą tenka brangiai mokėti. 

Nors jis ir nebuvo viešai įvardintas, šitai supykino Liubeko 
būrio kapitoną. 

— Kas kaltas, kad mums skyrėt pačią pavojingiausią vietą nak- 
čiai! — šaukė jis. — Prie pat miško, beveik be jokios užtvaros. Ir 
štai to pasėkos: praradome tris gerus vyrus. Jie guli krauju pa- 
plūdę, papjauti savo guolyje! 

— Labai apgailestauju, — užtikrino magistras. — Visi apgai- 
lestaujame ir meldžiame jų sieloms atlaidumo, tačiau, gerbia- 
mas Šverine, tie pasalūnai praslinko ne pro mūsų, o pro jūsų 
sargybą, pro jūsų statytą užtvarą. Tai skaudi pamoka, jog reikės 
stropesnės sargybos, reikės suręsti geresnes užtvaras. Stai ir Liu- 
neburgas prarado vyrą ir dar, berods, žiemgalį. Taigi, nebegalė- 
sime taip plačiai išsiskleisti dieną ir joti kur kas užsinori. Ger- 
biamieji, negi tenka šitai priminti? Mes esame priešų krašte! 

— Kiek jų? - klausė daug balsų. - Kiek tų prakeiktų pagonių 
spėjo susirinkti? Naktį atrodė, kad mus supo viso pragaro vel- 
niai! 

— Bus keli šimtai, - spėjo magistras. - Ne daugiau. Ne tiek 
daug reikia, kad sukeltum triukšmą, kad galėtum praslinkti pro 
silpnai saugomą užtvarą. Kaip matote, kraštas nėra tirštai apgy- 
vendintas. Kol kas tespėjo susiburti vietiniai. Bet ką jie gali pa- 

daryti prieš mūsų kariuomenę? Tik patriukšmauti naktį ir pul- 
dinėti iš pasalų. 

— Turiu ir gerą žinią, - tęsė magistras, apžvelgęs aprimusius 
savo sąjungininkus. - Žinią, kuri turėtų ypač nudžiuginti mūsų 
narsius pulkus iš Liuneburgo. Iš belaisvių sugebėjome išpešti, 
jog ne taip toli, gal kokie keturi, penki varstai į pietus nuo čia 
yra bent viena, o gal ir dvi pagonių pilys. Jei tvarkingai žygiuo- 
sim, turėtumėm pasiekti dar prieš pietus. 

Hercogas Danenbergas, kuris po savo pirminio pasikarščia- 
vimo paniuręs tylėjo, dabar jautė pareigą pasireikšti. 

— Tikiuosi, jog pagaliau rasim priešininką, prieš kurį verta pa- 
miklinti ranką! - trindamas savo neskustą smakrą bumbėjo jis. — 
Bobų gainiojimas po kemsynus pradeda mano vyrams atsibosti. 


7 

Tverės valdovas Vykintas tą rytą su vyresniaisiais Žemaičių 
rikiais stovėjo ant Šiaulių pilies šiaurinio bokšto ir tyrinėjo ap- 
linką. Diena buvo apniukus, pereitą dieną padegtų kaimų dū- 
mai jau išblėsę, tad jie teįžvelgė rudeninės miglos apgaubtus šilus, 
tamsų Talšos ežero vandenį, netoliese vingiuojančių Švitės ir Ru- 
dės upelių nuganytus skardžius ir dviejų artimesnių kaimų sto- 
gus. Už Talšos ežero kilo nuogas Aukakalnio kauburys, kurio 
viršuje iki vakar dienos buvo kūrenama signalinė ugnis. Dabar 
ji buvo išblėsus, nes artimoje apylinkėje nebeliko ką šaukti. Ry- 
tas atrodė išskirtinai ramus, tačiau visi gerai žinojo, jog tai labai 
apgaulinga. Naktį teutonų kariuomenei ramybės nedavusių bū- 
rių Žygūnai pranešė, kad šią dieną užpuolikai plačiai nebeišsi- 
sklaidė, o palyginti siauru, gal net varsto neužimančiu ruožu 
judėjo į pietus. Jei nekeis krypties, Šiaulių pilį turės pasiekti maž- 
daug vidudienį. 

— Pabaidėm tas rupūžių išperas. Bijot pradėjo, - patenkin- 
tas apibūdino padėtį Sprudeikis. Galėjo tuo teisėtai pasididžiuo- 
ti, nes stovyklaujančią kariuomenę per naktį vargino daugiausia 
Šiaulių žemės vyrai. 

- Pabaidėt... Šauniai pasistengėte. Šauniai... - pasinaudojo 
proga jį pagirti Vykintas, nes gerai suprato, jog tai, ką dar teks 

pasakyti, bus Sprudeikiui skaudus smūgis. Sprudeikis vyptelėjo, 
parodydamas, jog šiauliškiams tai įprasta. Jis pasistiebė ir atsirė- 
męs į bokšto atramą atidžiai žvelgė šiaurės pusėn. Nors buvo be- 
veik bendraamžis su Vykintu, akis turėjo kur kas skvarbesnes. 

— Įžvelgiu juos. Matau tas Pikolio atmatas! - pranešė. - Ten! 
Blykstelėjo tarp medžių. Greičiausiai pėstininkų ietys. Bus gal 
keturi varstai. 

— Tad pribus prieš pietus... - įvertino padėtį Žybartas. - Ne- 
daug laiko paruošt gynybą. 

—.Gyvčių išnaros prakeiktos... - švokštė pro dantis Sprudei- 
kis. Iš sulipusių ant bokšto jam teko mažiausiai miegoti ir nuo- 
vargis gilino jo pyktį. - Dantimis jiems gerkles perplėščiau... 
Atsivilks mattos, pamatys ko nematę. Kai tik pribus. 

— Jie čia tai bus. Bet ne mes, - netikėtai tarė Vykintas. Buvo 
tarta pakankamai garsiai, tad visi žodžius girdėjo, nors ne visi 
sugebėjo iš karto suprasti. Ypač Sprudeikis. Jis tankiai sumirk- 
sėjo ir iš nustebimo prasižiojo. 

— Sakau rimtai, vyrai, —- patvirtino Vykintas. - Mums reikia 
apleisti Šiaulių pilį. 

— Negali būt, kunige... - sulemeno Sprudeikis. - Negali bū- 
ti! Negi bėgsim į krūmus nelyg kokie nupeipę... 

„Bailiai“, — buvo besakąs, bet Vismantas jam taip stipriai 
kumštelėjo alkūne į paširdžius, kad jis aiktelėjo ir nutilo. Vykin- 
tas atsisuko į susirinkusius. Iš veidų buvo aišku, jog jie pritarė 
Sprudeikiui. Pralaimėjimų ir bėgimo jiems pakako. Nežiūrint 
koks jėgų santykis, jie buvo pasiryžę kovoti. 

— Kovosim! - ryžtingai užtikrino juos Vykintas. - Atkeršy- 
sim! Senolių vėlės mus prakeiktų, jei būt kitaip. Dievai mus ap: 
leistų. Kovosim! Bet ne čia. 

Tarta buvo tvirtai, ir susirinkusieji niūriai apsižvalgė, tikrin- 
dami ką apie tai mąsto kaimynas. | 

— Kodėl ne čia, kunige? Čia turim sienas... - neištvėrė Spru- 
deikis. 

„Nelabai tvirtos tos sienos...“, - vos neišsprūdo Vykintui. 
Šiaulių pilis buvo statyta prieš keletą dešimtį metų, kai rimčiau- 
sias priešas buvo žiemgaliai. Tokios kariuomenės, kuri dabar ju- 
dėjo jų kryptim, ji negalėjo atlaikyti. Be to, ji jau dabar nepajėgė 

sutalpinti susibūrusių žemaičių. Iš paniurusių išraiškų buvo aiš- 
ku, kad šitokie samprotavimai šiuo metu netiko. 

— Ar norit kovoti, ar norit laimėti? — Vykintas stabtelėjo, 
laukdamas atsakymo. 

— Kovoti reikia! - vienas per kitą pasigirdo balsai. 

— Žūsim, tai žūsim garbingai! 

— Atkeršysim degintojams! 

— Moterų niekintojams! 

— Senolių vėlės mus stebi! 

- Žinoma, mus stebi! - panaudojo progą įsiterpti Vykintas. 
— Stebi mus visur, ne tik čia. Jei žūsime, mus pasitiks, bet ar 
pagirs, jei pražudysime jų palikuonis? 

— Pražudysim? Vokiečių išskersim! To prakeikto brudo! - iš 
susijaudinimo Sprudeikio nemigo kamuojamos akys dar labiau 
paraudo. - Jei patys Žūsim, tai garbingai! 

— Be abejo! Garbingai ir narsiai. O kaip su ariogaliečiais? 
Su raseiniškiais? Ar suprantat, kad čia likdami pražudysime ir 
juos? - paminėjimas iš pietinės Žemaitijos dar nesuskubusių at- 
vykti vėliavų kiek sutrikdė rikių priešiškumą. —- Tie vokiečių šu- 
nys beveik čia pat. Jei liekam, kur stovim, mus užspęs pilyje. 
Žinoma, kausimės narsiai, tad Šiaulių jie išsyk paimti neįstengs. 
Bet kas toliau? Kas toliau, aa? 

Vykintas apsižvalgė. Jį supantys veidai rodė, kad dauguma 
jau buvo apsipratę su mintimi, kad žus. 

- Šiandien atvyks vyrai iš Šeduvos, Tauragės ir Rietavo. Iki 
rytojaus ryto pribus vėliavos iš Raseinių ir Ariogalos. Beveik an- 
tra tiek kiek jau suplaukė. O jei mes čia užspęsti ir apgulti, kas 
jiems lieka daryt atjojus? Kas lieka? 

— Pulti mus gelbėt! - pridėjo Vykinto žodžius jau perpratęs 
Vismantas. - Nieko kito. 

— Teisingai. Jie narsūs vyrai. Jie puls! O per kur puls? Nagi, 
žiūrėkit — per lygumas į šiaurę nuo Rekyvos. Per pievas, kur te- 
utonų arkliams vietos į valias. Kur jie mūsiškius matys, kaip ant 
delno. Ar to norit? Ar norit, kad teutonai ne tik perkirstų mūsų 
jėgas, bet ir parinktų mūšio vietą? 

Visi pasisuko į pietus. Išskyrus nedidelę Švitės upelio vagą, 
pievos iki pat Rekyvos ežero švendrynų buvo plynos. Sunkiems 

teutonų raiteliams vietos iki valiai. Senieji rikiai pritariančiai 
palingavo galvom. Garsiai to nesakė, tačiau murmėjimas reiškė, 
jog dauguma pradėjo pritarti Vykinto sprendimui. 

— Tas taip... Bet negaliu išduoti tėvoniją, - prieštaravo Spru- 
deikis. — Neatleis senolių vėlės. Prakeiks mus. 

— Niekus kalbi, Sprudeiki! - įsiterpė Žybartas. Jis gerai pa- 
žinojo prieš keletą metų dausosna nukeliavusį rikį Bulionį, tad 
galėjo sau leisti kalbėti. - Tavo tėvas pritartų. Pritariu ir aš. O 
Siaulių tam brudui nepaliksim. Padegsim! 

Sprudeikis pasibaisėjęs išplėtė akis. Kolei jam trūko žodžių, 
įsiterpė Vismantas. 

— Jei taip reikia bendram labui... — tarė jis. - Paaukosim 
Šiaulių pilį. Nors, tai mūsų gimtinė. 

— Kitos išeities nėra, - pakartojo Vykintas. — Sudegs ji vis- 
vien. Geriau, kad sudegtų be mūsų. 

— Skaudu tėvoniją patiems padegt... - tęsė Vismantas. - Ir 
protėvių vėlėms bus skaudu. Nebent jūs visi, bičiuliai, prižadat 
padėti ją atstatyti. 

Nors padėtis buvo itin rimta, Vykintas vos susivaldė nenusi- 
šypsojęs. Stambusis Vismantas Bulionis turėjo neeilinį sugebė- 
jimą iš pačios blogiausios padėties išpešti sau naudos. 

— Prižadam! Padėsiu aš, padės visi, - tarė jis susirinkusiųjų 
vardu, žinodamas, jog nesulauks prieštaravimų. — Po to, kai at- 
keršysime tam brudui, bus didelė talka. Pastatysim Šiaulius tvir- 
tesnius negu buvo! Bet užtat pasistenkim sukurti tokią ugnį, kad 
tiems kalės vaikams įsimintų amžiams! 


+ 

Pilis, kurią išvydo Ordino žvalgai prajoję Talšos ežero šiaurė- 
je augantį ąžuolyną, atrodė panaši į jau matytas Žiemgaloje ir 
Kurše. Pajuodusios storų rąstų sienos, dalinai apdrėbtos lietaus 
suminkštintu moliu, kelių sieksnių aukščio pylimai ir šiame lie- 
tingame metų laike sklidinas patižusiais krantais apsauginis grio- 
vys. Du apie dešimties sieksnių aukščio rąstiniai bokštai gynė pie- 
tinę pusę, kuri atsivėrė į plačias pievas, siekiančias iki tolumoje 
tyvuliuojančio didelio ežero. Šiaurės ir rytų pusėje susijungė dU 

pelkėta žemuma tekantys upeliai. Matyt, toje pusėje ypatingos 
apsaugos nereikėjo. Prieigos prie pilies buvo skaitlingų arklių ka- 
nopų ištryptos. Tai liudijo, kad čia neseniai būrėsi raitieji. 

Dalinių vadų lydimas magistras pajojo į lėtai slenkančios 
kariuomenės priekį, kad galėtų pats apsižvalgyti. Hercogą Da- 
nenbergą pilis nuvylė. Tamsūs bokštų rąstai, už statmeninės sie- 
nos kyšantys Žeme apdrėbti pastatų stogai nežadėjo nei 
prabangos, nei turtų. Brolis Motiejus įvertino, jog įgulos ten 
galėtų būti gal du šimtai vyrų, šiuo metu gal ir visi trys, bet to- 
kiai kariuomenei, kaip ši, ją paimti nebus sunku. Pagrindinė kliū- 
tis buvo kokių keturių - penkių sieksnių apsauginis griovys. Teks 
sukalti prinešamus medinius tiltus, kad būtų galima iš kelių pu- 
sių prisiartinti prie sienos. Ypatingų nuostolių nebus, nes už sky- 
dų tūnantys kryžlankininkai galės prieiti pakankamai arti, kad 
sugebėtų nukauti visus, kas tik pakels galvą virš sienos. Nuskins 
ir tuos, kurie drįs artintis prie šaudymo angų. Paklojus medines 
perėjas bus galima pastatyti kopėčias ir keliose vietose išsyk per- 
kopti sienas. Nei pristumiamo bokšto, nei tarano statyti neteks. 

— Tai iš čia jie vakar atjojo, - nusprendė markgrafas Hasel- 
dorfas. Vakarykščiame susidūrime Braunšveigo vėliavos patyrė 
nuostolių, ir visi suprato apie ką jis kalba. Kaip ir kiti Haseldor- 
fas žvalgėsi po ištryptas, šviežiu arklių mėšlu nusėtas priešpilio 
pievas. Jos ženklino, kad dar visai neseniai čia buvo bent kele- 
tas šimtų Žirgų. - Kur jie dabar? 

Falkvinas patraukė pečiais ir mostelėjo pietų link, kur šalia 
didelio ežero švendrynų plytojo miškų juosta. 

— Dalis ten, kažkur. Pilyje arkliai netilptų. 

— Jei taip, mums smogs į nugarą, kai pulsim pilį, - susirūpi- 
no Šverinas. Jis vadovavo Liubeko pėstininkų būriui ir iš patir- 
ties žinojo, kad jei jau prisieis pulti sienas, tai ten pasiųs būtent 
pėstininkus. Tie gerbiami ponai riteriai tik žiūrės iš tolo. 

— Būtų gerai, jei pultų, - Falkvinas apsidairė ir pritariančiai 
palingavo galvą. - Tokios plačios pievos! Nušluotumėm juos be- 
matant. Tačiau abejoju. Deja, Šėtonas jiems nepagailėjo suktu- 
mo. Mus vargins iš pasalų. 

— Bet tuos velnio išperas, kurie ten sulindo, visgi užspeitėm! 
— pamojo pilies link Danenbergas. - Tie jau neištrauks savo uo- 

degų. Siūlau pradėti. Netoli vidurdienis, norėtųsi baigti iki pietų. 

Visi žinojo, kad pietų laikas hercogui itin rimta tema. Val- 
gyti jis mėgo, užtat jo palydoje buvo net du virėjai ir vynininkas. 
O kad virėjai puikūs, spėjo įsitikinti tie, kuriuos Danenbergas 
teikėsi pakviesti. 

- Atrodo, jie ten jau pradėjo pietus ruošti, - Šverinas paro- 
dė į siaurą dūmų juostą, kuri kilo iš kažkokio ugniakuro pilies 
viduje. - O jei mums pasikvietus neprašytiems? 

— Gal kai kurių skonį tai atitiktų! - paniekinančiai metė Da- 
nenbergas. —- Aš tai pasirenku su kuo pietauti. 

Kadangi jis nebuvo kilmingas ir Danenbergas jo jokiom ap- 
linkybėm nebūtų kvietęs pietų, Šverinas nutilo ir atsikrenkštęs 
nusispjovė į patižusią žemę. Sumurmėjo panosėje, kad jei toks 
mandras, tegu pats kabinasi į tas pajuodusias sienas. Be Liube- 
ko pagelbos. 


o 

Šiaulių pilies viduje Uvis patikrino kaip įsidega kieme už- 
kurta ugnis. Dervuotom pakulom apvyniotų pagalių stirta sto- 
vėjo sukrauta, rytinėje išorinėje sienoje du rąstai buvo prapjauti 
taip, kad atėjus metui trauktis juos būtų galima išmušti. Būti- 
niausieji paruošiamieji darbai artėjo prie galo. Viskas, kas ver- 
tingesnio ir panešama, buvo išgabenta prieš užpuolėjų kariuo- 
menei pasirodant. Pilyje liko dvylika karių — šeši šiauliškiai ir 
šeši iš Ventės, įskaitant Daubarą. Tai dėlei Daubaro ir jis čia 
pateko. Kai buvo klausiama kas nori prisidėti prie šiauliškių, 
Daubaras pasisiūlė. Nebent išskyrus Grauslį, kuris atvyko tiek 
pervargęs, jog šiuo metu dar vis miegojo Dubysos pilies jaujoje, 
niekas nesiryžo varžytis su garsiuoju Ventės stipruoliu. Tad gar- 
bė, o kartu ir atsakomybė Siaulių pilyje pasitikti užpuolėjus t€- 
ko Ventės ir Šiaulių vyrams. 

Kadangi kieme užkurta ugnis jau tinkamai įsidegė, o dervuoti 
pagaliai įsiliepsnos kaip mat, buvo galima ir pasižvalgyti. Visuosė 
pastatuose ir po bokštais buvo prinešta šiaudų, prikrauta malkų, 
suversti net sulaužyti suolai ir stalai. Nors iš lauko rąstų sienos per 
mirkusios iki juodumo, o lentiniai stogai apdrėbti po lietaus pat! 

žusiu moliu, kai bus padegta iš vidaus, ir tie įsiliepsnos kaip rei- 
kiant. Tada reikės skubiai pasitraukti pro plyšį rytinėje sienoje. Nu- 
sileidus nuo pylimo ten prasidėjo kūlgrinda į kitą Švitės pelkių kraš- 
tą. Kad nukreiptų dėmesį nuo pasitraukiančių, kai įsiliepsnos ug- 
nis bus surengtas nedidelis puolimas iš Rekyvos ežero miškų. 

Uvis patapšnojo jaunam šiauliečiui per petį, kad tas pasitrauk- 
tų ir prileistų jį prie plyšio tarp dviejų storų sienos rąstų. Žiūrėti 
pro angas dabar buvo pavojinga, nes kitoje apsauginio griovio 
pusėje, už ne daugiau kaip keturiasdešimties žingsnių tūnojo kryž- 
lankininkai. Net ir galvą virš sienos galėjai pakelti tik kokiai aki- 
mirkai, nes tuoj sudūgzdavo strėlės. O šaudė jie taikliai. Tuo 
įsitikino vienas šiauliškis, kuriam vos prisiartinus prie angos per- 
šovė petį. Dar gerai, kad pataikė ne į galvą. Pažvelgęs pro plyšį 
įsitikino, jog paruošos puolimui vyko sparčiai. Visos priešpilio 
pievos buvo pilnos kariuomenės. Prie Talšos ežero raiteliai girdė 
savo žirgus, prieš juos rikiavosi pėstininkai ir atrodė, jog vyko 
kažkokie ginčai. Netoli pylimų knechtai iš riešo storumo karčių 
baigė kalti trečią permetamą tiltą. Jie nesibaimindami darbavosi 
nuotolyje, kurį galėtų pasiekti ir apyprastis kryžlankininkas. Puo- 
lėjai aiškiai pasitikėjo savo šaulių persvara. Reikės kokio dešim- 
ties vyrų, kad juos privilktų prie griovio; tada, įrėmus vieną šoną 
į griovio krantą, juos kartimis pakels taip, Kad krisdami užklotų 
griovį. Tuomet tam pasirengę pėstininkai pribėgs prie sienų su 
kopėčiomis. Kai jiems pavyks atplėšti vartus, puls ir raitieji. 

— O gal geriau neuždaryt tų vartų? - pasamprotavo Uvis. — 
Šalia jo, atsišliejęs sienos, stovėjo Daubaras. Jis riebaluose pa- 
mirkyta lino skiaute atidžiai tepė savo plataus kardo ašmenis. 
Kaip paprastai prieš susidūrimą, atrodė išskirtinai ramus. 

— Jei kapanosis per sienas, užplūs visu pločiu. 


— Egi 
— Jei per vartus, tai puls iš vienos pusės. 
— Nagi taip... - sutiko Daubaras, supratęs Uvio mintį. Siau- 


lių pilies kiemas buvo siaurokas. Vartai į pilį buvo vakarinėje 
pusėje. Jei puolėjai pateks vidun pro vartus, jie atsidurs viena- 
me siauro kiemo gale. Įsiliepsnoję bokštai juos dar labiau su- 
gins į kiemo vidurį. Kad jų daug, bent trumpam nesudarys dide- 
lio skirtumo. Priekyje vistiek tegalės būt tik keli. 

Broliai susižvalgė. Jų pirminė užduotis buvo padegti pilį, kai 
puolėjai laušis vidun, 0 po to patiems pabėgti. Tokia užduotis, 
"Tačiau abu puoselėjo viltį, kad pasiseks atlikti ir kiek daugiau, 


* 


Pirmieji dūmai pilyje pasirodė dar knechtams betempiant grei- 
tomis sukaltus medinius tiltus prie apsauginio griovio. Didysis ma- 
gistras Falkvinas pastebėjo, kad dūmai pradėjo kilti net keliose 
vietose. „Matyt, kaitina dervą“, - nusprendė ir tuo kiek nusiste- 
bėjo. Iš patirties žinojo, jog įkaitinta derva labiau tinka užpuolė- 
jus baidyti negu prieš juos kovoti. Ypač prieš patyrusius, skaitlingų 
lankininkų remiamus puolėjus įkaitinta derva neveiksminga. Ne- 
bus galimybių jos panaudoti. Be to, ir sienos čia nepakankamai 
aukštos. Tačiau nebuvo laiko į tai kreipti dėmesio, nes jau ir taip 
šis antpuolis pareikalavo bereikalingo erzelio. Liubeko būrys iš- 
vis atsisakė dalyvauti, Danenbergas kėlė triukšmą vien užtai, kad 
mėgo klausytis savo balso, Pskovo Jastrembas kažką paistė apie 
kniazių Viečeslavą. Pasirodė, jog tokiais atvejais pamaldžiųjų pa- 
reigos supratimas visgi šio to vertas. Markgrafas Haseldorfas pa- 
reiškė, kad dėlei tokios menkos pilies, kaip ši, puolimo nėra ko 
ginčytis, o kadangi jo du vyrus nukovė greičiausiai šios pilies rai- 
teliai, tai jis pasiruošęs su gerų kryžlankininkų pagalba asmeniš- 
kai jam vadovauti. Danenbergas ir Rygos magistrato dalinio vadas 
tuoj susirūpino ar tokiu atveju jiems atiteks derama grobio dalis. 
Būtinai norėjo prisidėti ir jie, tad būsimų puolėjų ne tik netrūko, 
jų staiga pasidarė per daug. 

Prieš puolimą pilies gynėjai laikėsi stebėtinai atsargiai. Tik kur 
ne kur pasisekdavo pamatyti ar tai šaudymo angoje, ar virš sienos 
pasirodantį šalmą. Atsargumas suprantamas, nes tokiu atveju į tą 
kryptį tuoj nulėkdavo spiečius strėlių. Knechtai nesistengdami 
dangstytis privilko sukaltus tiltus ir kartimis ramstydami pakėlė į 
viršų. Tiltai pamažu kilo, persviro į kitą pusę ir su trenksmu tvojo į 
priešingą griovio krantą. Vienas skilo ir pusė jo paniro po suputo- 
jusiu griovio vandeniu, tačiau kiti du liko sveiki. Puolėjai tuoj uŽ- 
plūdo naujai sudarytą perėją ir netrukus pasiekė siaurą ruožą tarp 
griovio bei niūriai stūksančių sienų. Kaip ir buvo pažadėjęs pa- 

čiame jų priekyje su kalaviju rankoje puolė markgrafas Hasel- 
dorfas. 

„Jei ten tikrai kaitina dervą, tai dabar būtų metas ją pilti“, — 
pagalvojo puolimą sekantis Falkvinas. Tačiau jokių dervos čiurkš- 
lių nebuvo. Iš artimojo bokšto atskriejo dvi ietys, viena kurių 
parklupdė puolantį knechtą. Net ir per puolimo sukeltą triukš- 
mą jis sugebėjo atskirti į subrinkusius bokšto rąstus smingančių 
kryžlankių strėlių garsą. „Kažkas visgi ne taip“, - pagalvojo Falk- 
vinas. Persvara, be abejo, didelė, bet pasipriešinimas vistiek tu- 
rėtų būt kur kas atkaklesnis. Tačiau šiuo atveju gynėjų nesima- 
tė. Tik dūmų tumulų virš pilies daugėjo ir atrodė, kad jie vis 
tirštėja. 


* 


— Per anksti šiauliškiai padegė... - baiminosi Uvis Dauba- 
rui. — O tie slunkiai neskuba. Po teisybei, jiems nėra ko skubėti. 

— Vokietis ne visad durnas... - sutiko Daubaras. - Bus karšta. 

Kad bus karšta, darėsi vis aiškiau. Šiauliškių valia buvo spręsti, 
kada reikia pakulomis apvyniotus smaluotus pagalius įgrūsti į vi- 
sose patalpose tam paruoštų prakurų tarpą. Davė ženklą, kai tik 
knechtai pajudino sukaltuosius tiltus. Pasirodė, kad ugnis darba- 
vosi sparčiau negu nedidelę algą gaunantys knechtai. Jaujas, tvar- 
tus ugnis apsėmė bematant. Ten viduj ir taip netrūko šiaudų bei 
šiaip degamos medžiagos. Bokštuose, gyvenamose ir pagalbinėse 
patalpose ugnis įsidegė lėčiau. Ten sienos ir stogai pirma turėjo 
įkaisti ir apdžiūti, tik tada jie galėjo įsiliepsnoti. Spranginantys 
dūmai jau kilo ir padegtuose bokštuose, o ten užlipę keli šiauliš- 
kiai bildėdami ir springdami dūmais leidosi žemyn. 

— Užsimeskit skrandas! Kaista sparčiai, - šaukė jiems pra- 
bėgdamas Vanagas. Prieš patenkant į ūkinį kiemą, iš kurio galė- 
jai pasiekti prapjautus rąstus, teks prabėgti tarpą tarp tvartų ir 
virtuvės sandėlių. Tarpas nedidelis, o pastatus jau pradėjo semti 
liepsnos. Kad neužsidegtų drabužiai, buvo paruošę vandenyje 
mirkytas senas piemenų skrandas. 

— Supras tie durniai, kad vartai neuždaryti ar ne? — nerima- 
vo Daubaras. 

— Ką tik sakei, kad anie ne tokie durni, - pastebėjo Uvis. 
— Bet, rodos, jie pagaliau susivokė. 
Didieji vartai į pirmąjį pilies kiemą pradėjo vertis. 


* 


Markgrafas Haseldorfas pakėlė savo šalmo antveidį tik tuo- 
met, kai prasiveržė iki pat pilies vartų. Pavojingame karais ir 
apgulimais paženklintame gyvenime pačios pavojingiausios aki- 
mirkos buvo būtent tos, kai tekdavo bėgti prie apgultos tvirto- 
vės sienų. Tada, nežiūrint tvirtų šarvų, atrodė, jog visos ietys, 
visi akmenys yra taikomi būtent jam ir kai šalia jo sukežintais 
kaulais kniubo kiti, jam atrodė, jog tai buvo vien todėl, kad svies- 
tas akmuo nepasiekė tikrojo taikinio. Jei jau kartą pribėgai prie 
sienos, buvai bent šiek tiek saugesnis. 

Markgrafas pakėlė antveidį, nes nors jis apsaugojo nuo strėlių, 
taip pat gerokai varžė regimumą. O kiek jis bėgdamas įstengė ma- 
tyti, gynėjų šaunamo strėlių spiečiaus kaip ir nebuvo. Apsižvalgęs 
tuoj sumojo, jog padėtis savotiška. Dešinėje ir kairėje vartų pusėje 
jau stovėjo knechtų atremtos sienos viršų siekiančios kopėčios. Pa- 
tys knechtai buvo atsitraukę atgal ir prigludę už savo skydų. Atro- 
dė, jie nepatyrė jokių nuostolių. Bendrai, gynybos tarsi nebuvo. 
Reikėjo dabar duoti žodį puolėjams, kad jie, ginkluoti kardais bei 
nedideliais skydais, pultų ir pradėtų visi išsyk kopti viršun. 

Markgrafas atsikosėjo. Puldamas nekreipė į tai dėmesio, bet 
dabar buvo priverstas pastebėti, jog prie pilies vartų tvenkėsi 
dūmai. Jis apsižvalgė. Dūmai nekilo taip, kaip kiltų iš atviros 
ugnies, bet skleidėsi palei žemę. Atrodė, kad jie skverbėsi pro 
vartų apačią Ir pro siaurus vartų plyšius. 

— Pečius! Įremkit čia pečius! - pamojo savo vyrams. 


G 


Laiko liko mažai. Mažesniosios patalpos jau liepsnojo, di- 
desnės kolei kas degė iš vidaus. Liepsnos prasiveržimą dar gožė 
permirkę, drėgnu moliu ir velėna apkloti storų lentų stogai. Kai 
liepsna prasiverš ir įkaitintų dūmų sukelta trauka trokštančiai 

ugniai atneš daugiau oro visas pilies kiemas taps vientisu praga- 
ru. Iki tol būtina atsitraukti į ūkinį kiemą, kur paruošta anga. 

Ventiškiai ir trys šiaulėniškiai, apsigaubę drėkintomis, mo- 
liu apdrėbtomis skrandomis, glaudėsi pilies kieme už bokšto pa- 
matų. Viduje bokštai jau degė. Degė ten sukrauti baldai, medi- 
niai laiptai, ruseno perdangos, susikaupę dūmai skverbėsi pro 
angas. Kai atplėš duris vedančias į bokštus, jie suliepsnos kaip 
reikiant. Už kokių dvidešimties žingsnių nuo jų, apsistatę sky- 
dais, žingsnis po žingsnio, atsargiai žvalgydamiesi po dūmais 
tvinstantį kiemą, pro atstumtus vartus skverbėsi užpuolikai. Prie- 
kyje Žengiančių, tad narsiausių, buvo gal trisdešimt, o už jų nu- 
garų, pats Pikolis težino kiek. 

Dar buvo galima palaukti akimirką ar kitą, bet Daubarą su- 
ėmė kosulys. Juos supantys dūmai sprangino. 

— Egi, tvojam... — sušniokštė atsikosėdamas Daubaras ir už- 
simojęs savo plačiaašmeniu kalaviju pats pirmas šoko į priekį. 
Už jo kiti sutartinai atplėšė abiejų bokštų duris ir ten viduje su- 
sikaupę dūmai tumulais išsirito į kiemą. 

Ką pamatė atsargiai pilin slenkantys brandenburgiečiai virši- 
jo jų vaizduotės galimybes. Kairėje ir dešinėje, pro staiga kieman 
tvinstančių tirštų dūmų sūkurius išniro tik pragarui priskirtinos 
būtybės. Brandenburgiečiai buvo prityrę kariai, išsimankštinę 
veikti sutartinai, atstatyti skydus ir žengti į priekį, juos pakreipti 
vienu metu taip, kad galėtų kirsti kalavijais ir smogti ietimis. Pen- 
kis žingsnius už jų sekė kryžlankius įtempę šauliai. Atlaikyti jie 
galėjo beveik bet kokį puolimą, bet šiuo atveju jie beviltiškai su- 
triko. Vieni susigūžė, kiti bandė trauktis. Skydų užtvara pašlijo, o 
jų tarpan kartu su tirštėjančiais dūmais įsiveržė šios pilies praga- 
ro gynėjai. Dusliai aidėjo kirčiai, šauksmai ir prakeikimai. Vieni 
krito, kiti traukėsi, kas sugebėjo — gynėsi; bet gynėsi pavieniui. 
Tada dūmų prislopintą kiemo prieblandą nušvietė pro bokšto du- 
ris prasiveržusios liepsnos. Staiga apšviestame kieme jie dar spė- 
jo pamatyti kaip sukruvintais kardais ir kovos kirviais nešini 
gynėjai pasitraukė tiesiai į kiemo gale tirštėjančius dūmus. 

Vytis jų net pats markgrafas Haseldorfas neketino. Reikėjo 
suskaičiuoti kritusius ir juos ištempti iš vis labiau įsiliepsnojan- 
čios pilies. 

Degančių priešpilio tvartų ugnys šniokštė taip stipriai, kad 
reikėjo atsitraukti į Talšos ežerėlio pusę. Šis pasityčiojimui pri- 
lygstantis pilies padegimas stipriai pagadino ūpą visiems, kurie 
tikėjosi ne tik grobio, bet ir žygį pateisinančios pergalės garbės. 

— Prakeikti šunshukiai! — siuto Danenbergas. Jo raiteliai dar 
ne visi buvo grįžę po bergždžio antpuolio, ne visi ir grįš. Pagonių 
raitija puolė iš miškų priedangos kaip tik tuo metu, kai įsidegė 
pilis. Bandė juos apsupti, bet tie tuoj apsigręžė ir nurūko atgal. 

— Atvykom sunaikinti to brudo kariuomenę, pakirsti jų puiky- 
bę, o kas gaunasi? Puola iš pasalų, neduoda miegoti naktį, padega 
savo susmirdusias landynes. O ką laimime? Susvilusius rąstus! 

Magistras Falkvinas pavargusiu žvilgsniu dėbtelėjo jo pusėn, 
bet nieko nesakė. Ir jis tikėjosi geresnio pasisekimo. Tada būt ga- 
lėjęs drąsiau pasiūlyti, jog artėja metas apgręžti kariuomenę. 

— Tokia Dievo valia... - ramiu kaip visada balsu tarė brolis 
Motiejus, supratęs, kad viršininkui nelengvai sekasi rasti žodžių. 
— Turėsim dabar spręsti kur sukam... 

Nors jie buvo nulipę nuo savo arklių, reikėjo kelti balsą, nes 
triukšmo netrūko. Užnugary šniokštė Šiaulių pilį gaubianti ug- 
nis, žvengė liepsnų atšvaisto baidomi arkliai, šūkavo iš nepavy- 
kusio užpuolimo grįžtantys liuneburgiečiai, ugniai prasiveržus 
pro rąstų sienojus teko nukautus puolėjus nešti toliau į Talšos 
ežero pusę. 

— Metas apsisukt ir grįžti! - staiga garsiai tarė markgrafas Ha- 
seldorfas. Šaunioji jo šalmą puošianti kokarda buvo apsvilusi, šar- 
vai trenkė dūmais. Jis niūriai stebėjo kaip jo vyrai kelia ant pečių 
kritusius. — Prieš garbingą kariuomenę kovočiau, bet šitaip... 

Magistras pakėlė antakius. Šito jis visgi nesitikėjo, tad įdė- 
miai nužvelgė kaip reagavo susibūrusieji. Kaip ir buvo galima 
tikėtis, Danenbergas pasipiktinęs išpūtė akis, bet kitų kuopų va- 
dovai pritariančiai palingavo galvas. 

— Gerbiamo markgrafo nuomonė svari, - nutęsė Falkvinas. 
Jis pats atsitraukimo taip tiesmukai dar nebūtų drįsęs siūlyti. 
— Be to, toliau į pietus brautis bus sunkiau. Vietiniai sako, kad 
prasideda ežerai ir pelkės. Jei būtų Žiema... — jis stabtelėjo su- 

mojęs, jog šiuo metu nenaudinga priminti savo perspėjimus. Pro 
susirinkusius nuvilnijo negarsiai tarti pritarimai. 

— Gal ir grįžtam... 

— Pakaks to brudo... 

— Paspirginom tų velnio išperų į valias, - prisidėjo ir Danen- 
bergas. - Štai, ir susmirdusią pilį supleškinom. Nors tai jau mū- 
sų gerbiamo markgrafo nuopelnas. 

Haseldorfas nusismaukęs šalmą rankove braukė veidą. Jo ir 
antakiai buvo apsvilę. Padilbomis dėbtelėjo Danenbergo pusėn. Vie- 
nuolikos vyrų praradimas jį slėgė. Ypač glumino tai, kad per tą 
susidūrimą kaip i ir nebuvo galimybės užpuolikams atkeršyti. 

— Bet jei jau grįžtam, tai trumpiausiu keliu, — įsiterpė Šveri- 
nas. - Su belaisviais ir galvijais mums dar lėčiau eisis. 

— Tik trumpiausiu... 

— Teisingai... 

Falkvinas nustebęs susižvalgė su broliu Motiejum. Jie abu 
galvojo, kad dėlei grįžimo dar teks gerokai pasiginčyti, tačiau 
atrodė, kad staiga visi priėjo vieningos nuomonės. Teliko tad 
apsvarstyti tiksliau kokiu keliu grįžti, bet ir tai neišsivystė į es- 
mines diskusijas. Jastrembas Fiodorovičius reikalavo, kad būtų 
sukama į šiaurės rytus, ir suprantama kodėl. Jam tai būtų su- 
trumpinę kelią į Pskovą. Kuoknesės komtūras, kuris geriausiai 
pažino šį kraštą, pabrėžė, kad sukanti į rytus už Kulpės pelkių 
kelionė truktų kur kas ilgiau. Trumpiausias kelias ėjo labiau šiau- 
rės kryptim. Tiesa, jiems prisieis persikelt per pelkėtą Mūšos 
upę, bet ji mažesnė negu Lielupė, kurią jau perkirto. 

— Čia visos pelkėtos!.. - niurzgė Danenbergas. - Štai kuo 
atperkam savo nuodėmes - smagsom pelkėse prasmegę iki bam- 
bos. Mieliau būčiau pagonims makaules kapojęs... 

Rekyvos ežero pakrantės pievose Šiaulių pilies gaisro dūmų 
tumulus sekę Žemaitijos rikiai beveik tuo pat metu susilaukė 
dviejų svarbių žinių. Iš Austės kilęs jaunas Žiemgalis pamėlu- 
siom nuo šalčio lūpom pranešė, kad užpuolėjų kariuomenėje da- 
lyvauja nemažai žiemgaliečių. Jam pasisekė pabėgt iš vokiečių 

praeitą naktį, laukė ryto mirkdamas pelkėse, kur taip sušalo, kad 
dar vis kaleno dantimis. Nebuvo lengva sekti ką jis pasakoja net 
ir šiaurėje gyvenantiems, kurie buvo pratę prie Žiemgalių šnek- 
tos, o kad suprastų iš pietų Žemaitijos atkeliavę, teko versti. 

— Yra bent keli šimtai Žiemgalių, kurie tik laukia progos 
kautis prieš vokiečius, — aiškino sužvarbęs jaunuolis. — Kuršių 
mažiau, ir nežinia kiek jų prisidės. Tačiau Žiemgaliai pasiryžę. 
Laukia dantis sukandę. 

— Tai reik duot tą progą, kunige! - nekantravo Sprudeikis. 
Jis dar vis atsisakė poilsio, nors jau vos bestovėjo ant kojų. 

— Kaip dievai duos... - sumurmėjo Vykintas. Jis laukė, kol 
sūnus Traidenis atves jam pailsėjusį žirgą, kad galėtų joti iki gre- 
timos aukštumos apsižvalgyti. Ant Šiaulių pilies kuoro šiuo me- 
tu jau nebeužkopsi. Šiaulių pilies kalną gaubė smilkstančių dūmų 
debesys. Kad vokiečių kariuomenė pradėjo apleisti sudegusią 
pilį, pranešė į medžius įlipę žvalgai. Reikėjo dabar būtinai nu- 
statyti, kurion pusėn jie suks. Tuomet juos pasiekė antroji svar- 
bi žinia. Iš pradžių ja nebuvo lengva tikėti, bet netrukus 
patvirtino ir nuo Dubysos pilies krypties atjojęs žvalgas: visa 
kariuomenė, ir šiuokart neišsisklaidžius, judėjo šiaurės kryptim. 

— Ir vežimai? 

— Taip, kunige. 

— Kur pagrobtieji? 

To Žvalgai negalėjo tiksliai pasakyti. Vienas manė, kad ėjo 
prieš vežimus. 

— Neatkirsi... - apgailestavo Vykintas ir pažvelgė į Sprudei- 
kį. Tai jis kiekviena proga reikalavo, kad būtų bent bandoma 
išlaisvinti pagrobtuosius. Traidenis privedė žirgą ir Vykintas, pa- 
plojęs sūnui per petį, įšoko į balną. 

— Reikia pasitikrinti, — tarė jis. - O po to dievų atsiklausti. Au- 
kot jiems, kad suteiktų progą, kurios laukiame. Mes ir žiemgaliai. 

Metinis jautukas buvo gražiai iššukuotas, šviesaus lygaus 


plauko, beveik kaip palvas arklys. Tokių retai pasitaiko, ir jį Siau- 
lių žynys Trautrimas saugojo Kirmių dienos šventei. Bet dabar 

atsirado daug svarbesnė priežastis kreiptis į dievus. Jautukas 
stovėjo įtempęs kaklą, nes nykštį ir didįjį piršą į jo šnerves įki- 
šęs Trautrimas jį traukė, o tas spyriojosi. Po lygiai sušukuotais 
plaukais neįgudusi akis nebūtų kakle įžvelgusi nežymaus, vos 
pastebimai tvinkčiojančio pakilimo, ženklinančio didžiąją aortą, 
bet Minkautas buvo vienas iš labiausiai įgudusių Žemaitijos Žy- 
nių. Peilis smogė tiksliai, ir kai kraujas ištryško šviesiai raudona 
čiurkšle, jautukas vos suvirpėjo. Jis vis dar tebestovėjo įsirėžęs. 
Minkautas kraują pagavo mediniu indu. Tempdamas jautuko gal- 
vą žemyn, Trautrimas priklaupė, tas lenkėsi, kraujas vis tryško. 
Tada jautuko priekinės kojos sulinko ir jis susmuko netoli Siau- 
lių Aukakalnio aukuro. Minkautas vienu lygiu mostu perrėžė 
jam papilvę, nuo krūtinės ląstos iki tarpukojo, ir abu žyniai la- 
bai įdėmiai stebėjo su kiekvienu trūkčiojimu besiveržiančias bals- 
vai pilkas Žarnas. 

Jie abu vienu metu pakėlė galvas ir atsisuko į pusračiu ap- 
linkui stovinčius rikius. 

- Pritaria. Dievai pritaria, - tarė Minkautas. - Ženklas tei- 
giamas. 

— Pritaria, — patvirtino Trautrimas. 

Pirma abu žyniai, tada Vykintas, o po jo ir visi rikiai priėjo 
prie liepinio indo ir kraujuje pavilgę tris pirštus patepė sau kak- 
tą ir krūtinę. 

Pajautęs didelį palengvėjimą, Vykintas atsiduso. Tai jis pa- 
siūlė, kad pasinaudojant ilgąja Meškuičių kūlgrinda reikia pusę 
kariuomenės perkelti į šiaurinį Mūšos pelkių ruožą. Pasiųst juos 
naktį, kad aplenktų šiaurėn slenkančią užpuolikų kariuomenę ir 
kitą dieną pastotų jiems kelią. Beveik visi tam priešinosi, ir tai 
ne be pagrindo. Net ir šiuo metu, atvykus Šeduvos ir Rietavo 
vėliavoms, jų pajėgos buvo dar vis gerokai mažesnės už užpuo- 
lėjų. Skelti jas per pusę visiškai susilpnintų turimas jėgas. Nei 
viena kariuomenės dalis negalės ryžtis pulti besitraukiančių, o 
kadangi jas skirs šiuo metų laiku sunkiai įveikiamos Mūšos pel- 
kės, kariuomenė negalės veikti sutartinai. 

— Tai tiesa, — sutiko Vykintas. - Tačiau jau rytoj, kai atvyks 
Raseiniai, Ariogala ir Tauragė, nebebus per pusę. Tik trečdalis 
kariuomenės tada bus už Mūšos. O Mūša šiuo metu tikrai sun- 

kiai įveikiama. Pamatę kitame krante mūsiškius, užpuolikai su- 
stos. Mes kirsim jiems į nugarą. 

— Nepilnom pajėgom? Jų antra tiek! — abejojo kiti. 

— Bus, kaip dievai lems, - atsakė Vykintas. - O jų atsiklausti 
būtina. Paklausim, ar pataria skelti kariuomenę, ir aukosime 
melsdami jų pagalbos. 

Patarimas išpuolė vienreikšmis, ir abu Žyniai patvirtino, jog 
dievai pagalbą suteiks. 


Lėtai į šiaurę judanti kariuomenė sustojo gerokai prieš tems- 
tant. Didysis magistras reikalavo, kad stovykla būtų įrengta tin- 
kamai ir saugiai, ir šį kartą nesusilaukė prieštaraujančių. Nors 
pa įtemptos dienos visi buvo išvargę ir mieliausiai būtų kritę 
vietoje, netrukus iš visų pusių pasigirdo sutartinis kirvių pokšė- 
jimas. Šį kartą nepasitenkino vien krūmais - buvo kertami ir plo- 
nesni medžiai. Darbavosi net šiaip darbo vengiantys Liuneburgo 
knechtai, darbavosi Naugardo ir Pskovo rusinai, ypač sunkiai 
triūsti teko visiems pagalbiniams būriams, įskaitant ir Žiemga- 
lius. Reikėjo ne tik užtvarą suręsti, bet apvalyti platų ruožą prieš 
ją, kad pagonys negalėtų naktį prislinkti. 

— Baltaskverniai sau drybso... - burbėjo liuneburgietis knech- 
tas šalia Zervio kapojęs krūmus. Jis kalbėjo apie Ordino brolius, 
kurių palapinės kilo netoliese. Broliai prie stovyklos įrengimo dar- 
bų neprisidėdavo. - O mums tai prakaitą varvint... 

— Prakaituosi, kol tau subinė iškirmys! - nepiktai metė Krau- 
zė. Jis buvo iš tų, kurie ne tik įsakinėjo, bet ir patys dirbo greta 
savo vyrų. Išsisukinėjančių jis neapkentė. - O jie savo daro... 

— Ką taip? 

— Meldžiasi. Už savo nuodėmingas dūšias. 

Knechtas nematė, kad Krauzė tai sakydamas šypsojosi, tad 
jam teliko nusikeikti, kad jam būtų naudingiau, jei jie žabus pa- 
kapotų. 

— Šunsnukiai jie, tiesa... - samprotavo netoliese besidarbuo- 
jantis batsiuvys iš Ruegeno salos. — Bet gerai, kad nusprendė 
grįžt į Rygą, kolei pagonys mūsų nesuspirgino. 

Prieštaraujančių neatsirado. Nors juos nuolat vargino pa- 
žliugęs kraštas ir vandens perteklius, kiekvieno sąmonėje tūno- 
jo ugnies baimė. Apie pagonių ugnies garbinimą, jų ugnies aukas 
savo dievams jie buvo prisiklausę dar prieš plaukdami į Livoni- 
ją, ir dar daugiau prisiklausė atplaukę į Rygą. Tą baimę patvirti- 
no degantys kaimų namai, iš kurių kartais atsisakydavo išeiti 
pagonys, pabrėžė taip įspūdingai liepsnojusi pilis. 

— Va kaip yra, jūs nusmurgėliai! - aiškino į savo darbą įsi- 
jautęs Krauzė. - Statykit užtvarą atsakančią, nes jei pagonys jus 
sučiups, paaukos savajam Belzebubui. Ordino broliai ir ponai 
grafai — kas kita. Juos išpirks. O kas duos sudilusį skatiką už 
jūsų susmirdusias skūras? Aa? 

Nevienam besiklausiančių buvo skaudžiai aišku, kad tokių ne- 
atsiras, tad nors nuovargis ir spaudė, darbavosi iš peties. Kai su- 
temo, stovyklą juosė tvirta užtvara, plačiai sužibo laužai ir vėl tapo 
akivaizdu, jog jų čia iš tiesų labai daug. Pažvelgus į pietus ir į va- 
karus — visur mirgėjo namo grįžtančios kariuomenės stovyklos lau- 
žai. O grįžo ji, bent taip dabar vyrai vienas kitam tvirtino, po 
pergalingo žygio. Upas palaipsniui taisėsi, maisto netrūko, ir jie 
jautėsi saugūs. Bent iki tol, kol gilėjančioje tamsoje už užtvaros 
vėl pasigirdo juos supančių pagonių keliamas triukšmas. Šį kartą 
tai buvo ne vilkų staugimas, o ritmiškas dundėjimas. Dundėjo ko- 
vos kirviais ir kalavijų rankenomis daužomi skydai. Dundesiui vie- 
noje vietoje nurimus, jis prasidėdavo kitoje. 

Už dviejų varstų į vakarus apsistojusios puolėjų kariuome- 
nės stovyklą ženklino laužų atšvaistai. Gerai įsiklausius, per ty- 
lų daugelių kojų sukeltą tamsaus Kulpos pelkių vandens 
teliuškenimą, girdėjosi tolimas duslus ūžesys. Tai buvo šiai nak- 
čiai paskirtų Vykinto vyrų pastangos. Jie daužė skydus, pūtė ra- 
gus ir medines dūdas, kas sugebėjo ir turėjo gerą gerklę, kriokė 
ir staugė įvairiais balsais. Kad vokiečiai negautų naktį pailsėti 
jie, be abejo, surengs ir kelis antpuolius. 

Uvis ir Daubaras kartu su dauguma Ventės vyrų, SU Šiaulių, 
Kruojos ir Varnių krašto vėliavomis tyliai, žingsnis po žingsnio 

stūmėsi ilgąja Meškuičių kūlgrinda per Mūšos ir Kulpės santakos 
pelkes šiaurės kryptimi. Kūlgrinda buvo praminta „Ilgąja“ visai 
teisėtai. Nuo pradžios iki galo ji tęsėsi beveik penkis varstus. Ir 
tik nedidelė to ploto atkarpa buvo grįsta po vandenim tūnančiais 
akmenimis. Dalį laiko jie keliavo pelkėje iškilusiom tvirtesnės že- 
mės salom, kitur - nugramzdintais, jau gerokai patrūnijusiais sli- 
džiais rąstais. Kūlgrindą sunkiai beatsekamais laikais pastatė 
Šiaulių pilies apylinkių gyventojai. Laikais, kai jie išsirengdavo į 
žiemgalių bei sėlių žemes. Kai grįžtant su grobiu pasisekdavo pa- 
siekti šiaurinį kūlgrindos galą kairiame Mūšos upės krante, tada 
net ir mažam būriui persekiotojai jau nebebuvo baisūs. Dabar 
kūlgrinda daugiausia naudojosi Meškuičių apylinkės gyventojai, 
vykdami į Žiemgalos miškus kopinėti ar medžioti. Jie ją menkai 
teprižiūrėjo, tad ją atsekti buvo dar sunkiau. Vietiniai ėjo išsidės- 
tę ilgoje tyliai priekin slenkančioje vyrų voroje, keli vedėsi arklius. 
Jų reikės ryšio palaikymui. 

Jokiu būdu nebūtų apsieita be vietinių vedliavimo. Tai tapo 
aišku, kai po geros valandos bridimo pro iki riešų, kitur net iki 
kelių siekiantį pelkės vandenį jie priėjo tvirtesnės žemės ruožą. 
Vietoje to, kad jį sektų į šiaurę, juos vedęs vyras apsisuko ir ke- 
letą šimtą žingsnių grįžo pietuosna. 

— Negi paklydo tie meškuitininkai? — niurnėjo pavargęs ven- 
tiškis. Jis, kaip ir daugumas kitų, nešėsi skydą, kelias ietis ir mais- 
to trim dienom. 

Tuo metu mėnulis prasiskverbė pro debesų tarpą ir juos ko- 
lei kas supusią vos peržvelgiamą tamsą nušvietė vaiduokliškai 
sidabrinė šviesa. Buvo pilnatis, ir trumpam galėjai stebėtinai aiš- 
kiai įžvelgti, kad ilga, vienas už kito Žengiančių vyrų eilė tarsi 
milžiniška gyvatė aštriu lanku sukosi ir tįso vėl į šiaurę. 

Taip apšviesti vyrai pasijuto nejaukiai ir sustojo. 

— Nepamatys mūsų tie rupūžės? — baiminosi Daubaras. Jo 
kairė ranka buvo apsvilus traukiantis iš degančios Šiaulių pilies. 
Ją sutepė meškos taukais ir apvyniojo, bet Daubaras nei girdėt 
nenorėjo apie poilsį. 

— Tveriškiai neduos jiems progos žvalgytis, - bet Uvis vis- 
tiek pasijautė getiau, kai pro properšą taip nejaukiai švytėjęs 
mėnulio veidas dingo už debesies. Juos vėl apgaubė tamsa, ir 

nors oras buvo rudeniškai vėsus, atrodė, kad tamsa visgi buvo 
šiltesnė nei mėnesiena. 


Naktis nuo švento Mato į švento Mauricijaus dieną buvo 
dar labiau varginanti negu vakarykštė. Viena priežastis buvo ta, 
kad pastačius tvirtesnę užtvarą stovyklautojams teko gerokai su- 
sispausti. Ordino broliai ir kilmingieji užėmė tiek pat vietos, tad 
susispausti teko knechtams ir pagalbiniams būriams, o pagrob- 
tiesiems jos buvo palikta tiek mažai, jog nebuvo galima net pa- 
doriai išsitiesti. Nerimavo pasiganyti progos negavę arkliai, 
bliovė pririšti galvijai, tarpusavy plūdosi kariai, ypač daug erze- 
lio kildavo kai kam tekdavo atlikti gamtinius reikalus. Knechtai 
siuto, bet dantis sukandę kentė, nes šią naktį niekas nenorėjo 
būti stovyklos pakraštyje. 

Vos tik sutemus tapo aišku, jog šį kartą juos supo kur kas 
daugiau pagonių. Beveik be perstojo tai vienoje, tai kitoje pusėje 
jie daužė savo skydus, sugebėdami išgauti kraupiai bauginantį su- 
tartinį garsą, protarpiais kaukė ir pūtė ragus, kurių garsas skver- 
bėsi tiesiai į smegenis net tada, kai užsidengdavai rankomis ausis. 
Negana to, jie pradėjo šaudyti pakulom apvyniotomis ir dervoje 
išmirkytomis liepsnojančiomis strėlėmis. Per daug nuostolių tos 
nepridarė, tik sužeidė keletą arklių, padegė dvi palapines, o vie- 
nas knechtas buvo sutryptas pasibaidžiusio Žirgo. Bet strėlės at- 
rodė įspūdingai ir kėlė baimę. Tai vienur, tai kitur prie medžių 
linijos tamsoje sužybsėdavo deglai, ir tada dideliu lanku nakties 
dangų skrodė liepsnojančios strėlės. Pirmąją nakties dalį prie už- 
tvarų išrikiuoti kryžlankininkai stropiai atsišaudė, tačiau to pasė- 
kos buvo labai abejotinos, tad po vidurnakčio buvo duotas 
įsakymas taupyti strėles. Tada pagonys išdrįso prislinkti arčiau ir 
triukšmas dar labiau padidėjo. 

Kai jau atrodė nebeįmanoma daugiau kentėti, buvo sureng- 
ta keletas išpuolių, bet tie, išskyrus keletos priekyje puolusių 
žūtį, nieko nepakeitė. Praslinkus vidurnakčiui atrodė, kad gal 
tie paties pragaro siųsti velnio išperos pradėjo pavargti, nes 
triukšmas aprimo. Bet tada, jei kas ir buvo bepradedąs užsnūsti, 

vėl visi buvo sukelti ant kojų. Pirma rytų pusėje, po to pietvaka- 
riuose staiga suliepsnojo miško pakraštyje augančios pušys. Tie, 
kurie buvo arčiau pasakojo, kad liepsna nelyg kokia švytinti gy- 
vatė sliuogė viršun pušų kamienu, pasiekusi apatines šakas su- 
stiprėjo, kopė aukštyn, sustiprėjo dar labiau ir tada apsėmė visą 
pušį. „Ten derva! Jie dervos statinę įkėlė į pušį, ištepė šakas!“ — 
aiškino Ordino broliai, nes ne vienam nakties tamsoje liepsno- 
jantys medžiai kėlė kraupią baimę. 

„Derva... Tik derva...“ - sklido vienas kitą raminantys bal- 
sai, bet vistiek buvo sunku atlupti akis nuo liepsnojančių pušų. 
Tada pasirodė, jog stiprioji, sandari, užtat sunkiai peržvelgiama 
užtvara turi ir neigiamą ypatybę. Kai pušys liepsnojo vienoje 
stovyklos pusėje ir traukė visų akis, tamsiojoje pusėje pagonys 
prislinko prie užtvaros ir ją perkopę pateko į vidų. Jie nukovė 
keletą užtvarą saugojusių knechtų, kurie, kaip ir kiti, stebėjo 
liepsnojančias pušis, tada įsilaužė į pskoviečių ir nešulinių ar- 
klių gardus. Išvertė gardų kartis, nupjaustė arklius rišančias vir- 
ves, kelis jų lengvai sužeidė taip, kad tie, skausmo ir baimės 
apimti, beatodairiškai pultų kur tik jų akys veda. 

Kilo neapsakoma maišatis. Išgąsdinti arkliai brovėsi pro pa- 
lapines, klupo už jų virvių, keli buvo savo bendrų įstumti į tebe- 
degančius laužus. Sklaidėsi žiežirbos ir nuodėguliai, dar labiau 
įbaugindami gyvulius. Įsibėgėję, jie įsibrovė ir į gretimus gar- 
dus, sukeldami ten tolesnę sumaištį. Prireikė geroko pusvalan- 
džio, kol buvo sugrąžinta bent kiek tvarkos. Tamsoje nuostolius 
apžvelgti buvo nelengva, bet jie buvo nemenki. Vienoje pusėje 
įbauginti gyvuliai nuvertė dalį išorinės užtvaros ir pabėgo. Iš- 
skyrus du nukautus pagonis, vienas kurių buvo arklių sutryptas, 
daugiau pagonių sugauti nepavyko. Jie pranyko tarsi dūmas. Kai 
pagaliau aprimo išgąsdintų arklių žvengimas, pasirodė, kad ap- 
linkui buvo mirtinai tylu. 

— Ar tas brudas pagaliau sulindo atgal į pragarą? - klausė 
paraudusiom akim Danenbergas. 

— Kažin... — padėtį realiau įvertino brolis Motiejus. - Ma- 
nau, jie tik keičiasi pamainom. Atsiras kiti. 

Pasirodė, jog jis teisus. Nieko stebėtino — brolis Motiejus 
turėjo ilgametę kovų su pagonimis patirtį. 

ai rytmečio žara nakties šešėlius nugrūdo į stovyklą 
supusių miškų tankmę, tie pasirodė esantys tušti. 
Kur dar taip neseniai blyksėjo šviesos, aidėjo dun- 
dantys trankomų skydų garsai, staugė vilkai ar kaž- 
kokie kiti keisti žvėrys, dabar tesimėtė keli nuodėguliai ir ra- 
sos sudrėkintus sparnus džiovinantys rudeniniai drugeliai. 
Bet, svarbiausia, dabar buvo tiesiog nejaukiai tylu. Stovyk- 
los pakraščiuose, kur už suverstų medžių ir šakų barikadų tūno- 
jo ietis sugniaužę sargai, tapo taip tylu, kad girdėjosi rytinis 
paukščių čiulbesys. Daugelis karių buvo jau dvi naktis nemiego- 
ję ir tyla juos veikė glušinančiai. Akys merkėsi savaime, kojos 
atsisakė klausyti. Drėgna, sodria rasa paženklinta rudeninė pieva 
atrodė tokia svaiginančiai patraukli, kad nesinorėjo nieko kito, 
kaip tik pritraukus kojas atsigulti ir užsikloti galvą prakaitu dvo- 
kiančia skranda. 
“Tačiau reikėjo keltis ir ruoštis tolimesnei kelionei. 

Prie skubotai griaunamos didžiojo magistro palapinės vy- 
ko įtemptas pasitarimas. Nors aplink jį aidėjo susijaudinę, įtam- 
pos kupini nemigos išvargintų Žmonių balsai didysis magistras 
Falkvinas laikėsi ramiai. Kai tą rytą, nutilus naktį persekioju- 
siems garsams, jis miško pakraštyje pamatė į švintantį dangų 
juodai įsirėžusį nakčia liepsnojusios pušies siluetą, pagalvojo, 
jog išaušo jo tolimesnį likimą sprendžianti diena. Gūdus ka- 
mienas, iš kurio kyšojo suanglėję šakų stuobriai, buvo nejau- 
kiai panašus į iškankintą kryžių. Falkvinas tyliai sukalbėjo 
„Tėve mūsų“ ir nebegirdėjo atsitraukimui besirengiančios di- 
delės karinės stovyklos erzelynės. Jis ramiai klausėsi kaip mark- 
grafas Haseldorfas užsipuolė Pskovo kniaziaus atstovą. Šiaip 
susivaldantis markgrafas širdo dėlei nakties įvykių, nes, anot 
jo, per rusų apsileidimą jis prarado keturis savo knechtus. Ge- 
rai, kad pskovietis jo beveik nesuprato, o pavargęs vertėjas ne- 
suspėjo versti. Naktį rusams buvo tekęs pats pavojingiausias 
pakraščio ruožas ir jie prarado penkis vyrus bei beveik visus 
atsarginius žirgus. Būtent jų pusė liepsnojant pušim atsidūrė 

tamsoje. Pasinaudodami proga, kai visų dėmesys buvo nukreip- 
tas į priešingą pusę, prie užtvaros prislinkę pagonys sugebėjo 
ją pralaužti ir įsiveržti į vidų. Jastrembas tvirtino, jog jo vyrai 
nukovė bent dešimt iš įsiveržusių, tačiau lavoną galėjo parody- 
ti tik vieną. Tačiau nebuvo galima paneigti, kad pagonys suge- 
bėjo išbaidyti ir pro pralaužtą užtvarą išvaryti tiek arklių, kad 
rusams visai neliko atsarginių ir dabar jų žirgai turėjo nešti ne 
tik raitelius, bet ir jų mantą bei grobį. Užtat pskovietis reika- 
lavo, kad dalis tos naštos būtų patalpinta į Danenbergo veži- 
mus. 

Matydamas, kad pokalbis grėsė įsiliepsnoti į aštresnius gin- 
čus, Falkvinas jį nutraukė pareikšdamas, jog jei galima pasi- 
kliauti vietinių belaisvių nuorodymais, tai už dviejų - trijų va- 
landų kelionės jie pasieks Mūšą. Panašiai teigė ir Žiemgaliai 
žvalgai. 

— Taip, už Mūšos tikrai Žiemgala, - patvirtino magistras ir 
stebėjo kaip pavargę veidai pastebimai pragiedrėjo. - Tai nedi- 
delė upė, bet sako, kad pelkėta. Užtai atvykdami ją lenkėm iš 
vakarų pusės. Bet dabar grįžti iki Mūšos aukštupio su vežimais 
ir galvijais truktų bent dvi dienas, - jis pritilo, duodamas progą 
kitiem pasireikšti, bet šį kartą net ir Danenbergas neturėjo ką 
pasakyti. 

— Tad netrukus mums reikės drausmės ir Viešpaties pagal- 
bos keliantis per Mūšą. Kaip jau patyrėt, pagonys mus seks ir 
bandys varginti, - pabaigė svarstymus Falkvinas. 

Knechtai jau lankstė magistro palapinę ir tvirtino nešulinių 
arklių mantas. Kadangi stovykla buvo sugrūsta į nedidelę ap- 
tvertą erdvę, vos už kokių penkiasdešimties žingsnių bliovė be- 
sistumdydami galvijai, šūkavo ir erzėjo į savo būrius skubantys 
vyrai, prunkštė per naktį beveik jokio pašaro neragavę arkliai. 
Tuo metu, kairėje stovykos pusėje iš miško pasigirdo tolimas 
kirvių pokšėjimas. Aidas sklido kažkur iš už pievas ribojančių 
medžių dangos ir nors jis nebuvo itin garsus, besiklausantiems 
atrodė, jog viršijo stovyklos šurmulį. Pasiruošusių išsiskirstyti 
vadų žvilgsniai nenorom nukrypo ton pusėn. 

— Et, triukšmą sukelt sugeba, bet jų nedaug... - jautė pa- 
reigą padrąsinti savuosius Falkvinas. - Tiek, kiek suspėjo susi- 

rinkt per keturias dienas. Kai atsiras jų pagrindinės jėgos, bū- 
sime Rygoje. 

— Tarsi kirviai? — suraukęs antakius bandė atpažinti garsus 
markgrafas Haseldorfas. - Ką jie daro? 

— Medžius kerta... —- burbtelėjo Falkvinas, bet pagalvojo, jog 
atsakas nepilnas. — Bijo, kad mes juos pulsime, matyt užtai ren- 
gia užtvaras. Tuo labiau mūsų pulti nedrįs. Tereikia laikytis kar- 
tu, o pagonys tegu siunta. Šiomis dienomis suteikėme jiems 
pamoką, kurios nepamirš. 

Žodžiai skambėjo drąsinančiai, drąsiau ir nuteikė. Kariuo- 
menė netrukus išjudėjo šiaurėn. Kad ir išvargusi, kad ir nela- 
bai tvarkinga, bet skaitlingų raitelių lydima dar vis atrodė 
įspūdingai. Viduryje, iš visų pusių apsupti knechtų būriais, vil- 
ko kojas pagrobtų pagonių būrys, įkandin sekė raitelių saugo- 
ma skaitlinga galvijų banda ir per naktį kiek sumažėjusi 
prisigrobtų arklių kaimenė. Už jų girgždėjo mantos vežimai, 
toliau vėl rikiavosi pėstininkai, o užnugarį saugojo kelios rai- 
tųjų vėliavos. 

Nors ir nemiegoję bei ūpą praradę kryžeiviai dar vis galėjo 
save tikinti, jog jie nesitraukia - jie grįžta iš pergalingo žygio. 

Prie Vinkšnėnų naktį praleidusios Ariogalos bei Raseinių 
vėliavos pakilo anksti ir Meškuičių laukus pasiekė kokią va- 
landą po saulės patekėjimo. Tai buvo paskutiniai stambesni da- 
liniai, kurių galėjai tikėtis. Jiems buvo įsakyta apjoti šiaurėn 
traukiančius vokiečius iš vakarų pusės ir kartu su per naktį pail- 
sėjusiom Tauragės, Viekšnių bei Skuodo vėliavom pereiti į miš- 
kus kairėje Tautinio upelio pusėje. Tie, kurie turi kirvius, 
teprisideda prie užtvaros tvirtinimo. Medžius reikėjo kirsti taip, 
kad jei juos pultų, tie pristabdytų sunkiąją raitiją. Kai paaiškė- 
jo, jog besitraukiančios kariuomenės kryptis nesikeičia, Vykin- 
tas su vyresniųjų rikių pritarimu nusprendė, kad per naktį uŽ 
Kulpės stovėję tauragiškiai ten nebereikalingi, ir prijungė jų 
vėliavą prie savo betarpiškai vadovaujamos kariuomenės. To 

pasėkoje rytui įpusėjus žemaičių pajėgos buvo padalintos į tris 
maždaug lygias dalis. 

Apie trečdalis žemaičių, daugiausia vietinių, vadovaujami 
brolių Bulionių, ilgąja Meškuičių kūlgrinda per naktį persikėlė į 
šiaurinį Mūšos pelkių krantą. Jie veikė savarankiškai ir saulei 
patekėjus su jais ryšys nutrūko. 

Tautinio upelio miškuose labiausiai pailsėję kariai sekė be- 
sitraukiančią kariuomenę iš vakarų pusės. Jų svarbi užduotis bu- 
vo tvirtinti ten anksčiau buvusią suverstų medžių užtvarą, o kur 
jos neliko, statyti ją iš naujo. Su jais ryšį palaikė raiti žygūnai ir 
miško pakraštyje į medžius sulipę žvalgai. 

Vykinto Tverės ir Vaiguvos vėliavos, tauragiškiai bei prie 
kitų vėliavų neprisijungę kariai iš toliau sekė besitraukiančią ka- 
riuomenę. Vokiečiai judėjo lėtai, tad dauguma žemaičių ėjo nu- 
lipę nuo savo žirgų, idant gyvuliai galėtų pailsėti. Jų paskirtis 
buvo prasidėjus susidūrimams šokti į balnus, skubėti ten, kur jų 
labiausiai prireiks ir smogti iš šono. Tik keliasdešimt jaunų vyrų 
ant eiklių žirgų sekė atsitraukančios kariuomenės pėdomis. 

Ordino brolių kariuomenė juos sekančių pagonių raitelių 
net nebandė persekioti. Jog tai beviltiška netrukus spėjo įsiti- 
kinti ir Danenbergo bei Fiodorovičiaus smarkuoliai. Pagonys 
jojo iššaukiančiai arti, kartais vos ne per lanko šūvį nuo užnu- 
garį saugančių raitelių būrių. Jie jojo lengviau apsiginklavę negu 
ginkluote bei manta apsikrovę vokiečių kariuomenės raitieji, 
jojo ant gerai pailsėjusių arklių, tad jų nei pavyti, nei tuo la- 
biau apsupti negalėjai. Kai tik koks staiga apsigrežęs raitas vo- 
kiečių būrys tai bandydavo, pagonys pasklisdavo įvairiom 
kryptim ir dingdavo šitoje lygumoje augančių retų šilų dango- 
je. Sekt juos toliau buvo ne tik bergždžia, bet ir pavojinga. Tad 
persekiotojams tekdavo grįžti, o vos jie pasukdavo atgal, pago- 
nys bemat vėl pasirodydavo. Negana to. Po kiekvienos nesėk- 
mingos gaudynės jie prijodavo dar arčiau ir pasityčiodami 
mojuodavo savo lengvomis ietimis bei šūkaliodavo kažkokius 
nesuprantamus, bet akivaizdžiai įžeidžiančius šūksnius. 

— Geriau būtų jūsų vyrams neeikvoti pastangų, - patarė her- 
cogui Danenbergui visada sugebantis būti mandagiu brolis 
Morkus. — Suprantat, kad jie tenori juos nuvilioti ir pulti iš 
pasalų. 

— Brudas... Tą temoka... - švokštė pro dantis Danenbergas. 
Jo veidas ir laikysena buvo stipriai pasikeitę. Atrodė pavargęs, 
jo šiaip glotniai nuskusti rausvi skruostai buvo papilkėję. - Negi 
taip ir nebus progos juos sumalt atvirame kovos lauke? 

Brolis Morkus susirūpinęs stebėjo mišką, kuris prasidėjo už 
lėtai Žygiuojančio kairiojo kariuomenės sparno, tylėdamas klau- 
sėsi miško gilumoje tai aiškiau, tai prasčiau girdimų skaitlingų 
kirvių pokšėjimų. Netoliese per kupstotas pievas vingiavo nedi- 
delis upokšnis. Vietiniai upokšnį vadino Tautiniu, tačiau šitai 
besitraukiančių nedomino; jie daugiau dėmesio skyrė iš ten sklin- 
dantiems garsams. 

— Gal bus... - pastebėjo brolis Morkus, tolumoje išgitdęs 
daugelio arklių prunkštimą. Pats pagalvojo, kad to daug mieliau 
išvengtų. 

— Sutrintumėm į dulkes! — spjaute išspjovė hercogas ir vos 
ištaręs žodžius nejučiomis krūptelėjo, nes kaip tik tuo metu miš- 
ko pakraštyje pasigirdo sutartinis, per naktį iki kaulų smegenų 
įgrysęs daužomų skydų garsas. Tačiau šį kartą tai buvo ne tik 
garsas. Už kokių dviejų šimtų žingsnių už upelio pievų tarp me- 
džių šmėkštelėjo pagonių būriai. Jie nejojo, o vedėsi savo ar- 
klius ir Žingsniavo lygiagrečiai su kariuomene. Jie žygiavo atski- 
rais būriais po trisdešimt — keturiasdešimt karių, čia pasirody- 
dami, čia vėl trumpam pradingdami miške, kai tas priartėdavo 
prie upelio. Kiekviename būryje dalis karių nešėsi gerokai pail- 
gintas ietis, prie kurių buvo pririšta spalvotos drobės skiautė, 
voverės uodega ar erelio plunksna. Kai krūmai užstodavo ka- 
rius, pro šakas mirgėjo jų iečių vėliavėlės. Žygiuodami pakaito- 
mis daužė kirvių kotais į skydus ir protarpiais sutartinai šaukė. 
Garsai aidėjo miško pakraštyje, o gal ir giliau miške, tad spręsti 
kiek jų galėjo būti buvo itin sunku. Pačiu miško pakraščiu tai į 
vieną, tai kitą pusę skubėdami prajodavo atskiri raiteliai. Pago- 
nių įžūlumas labai neigiamai veikė besitraukiančios kariuome- 
nės nuotaiką. 

— Kaip manai? — paklausė didysis magistras šalia jojančio 
brolio Motiejaus. Iš šešiasdešimties jį lydinčių brolių bei kom- 
tūrų Motiejus turėjo didžiausią patirtį ir vien iš kelių žodžių su- 
prasdavo, ką magistras nori klausti. 

— Visgi jų kur kas daugiau negu būčiau tikėjęs... - įvertinęs 
iš miško aidinčius garsus nusprendė brolis Motiejus. - Bus bent 
keli šimtai. Matyt, permetė visas jėgas į kairį sparną. Nori mus 
pakreipti į dešinę. 

— Gal kaip tik nori, kad pultumėm? 

Magistrui teko beveik šaukti idant viršytų juos supantį triukš- 
mą. Pagonių pasirodymas stipriai sujaukė jau pradėjusią nusi- 
stovėti besitraukiančios kariuomenės tvarką. Vieni bandė pasi- 
slinkti toliau nuo upelio į dešinę, kiti tam priešinosi, šaukdami, 
kad nesibrautų kur jiems ne vieta. 

— Vedasi arklius. Spruks, jei juos pulsime, - prijojęs arčiau 
magistro garsiai tarė brolis Motiejus. 

— Be abejo. Bet ar jie nori, kad pultumėm? 

Brolis Motiejus gerai suprato magistro klausimą. Jis bandė 
apsvarstyti galimybę, jog pagonys turi sutelkę didesnes pajėgas 
giliau miške, o priekyje iššaukiančiai Žygiuojantys ietininkai tik 
puolimą skatinantis masalas. Pagalvojęs papurtė galvą. 

— Nemanau. Tiesa, kad daugiau negu tikėjomės, bet per ke- 
turias dienas vistiek susirinko tik vietiniai. Girdit, kerta medžius. 
Reiškia, pasalos dar nesuspėjo parengti. 

Abu kurį laiką jojo tylėdami. Tingiai krapnojęs rytmetinis 
lietus buvo nustojęs, sudrėkę ir jau senokai baltumą praradę ap- 
siaustai lipo prie šarvų. Girgždėjo balnai, šlapion žemėn dunk- 
sojo žirgų kanopos, juos supo tūkstančiai kitų besitraukiančios 
kariuomenės garsų. Tačiau visi jie nepajėgė užgožti tai pritils- 
tantį, tai garsėjantį juos sekančių pagonių skydų dundesį. Jie dun- 
dėjo įkyriai ir grėsmingai, ir tarsi stumtę stūmė Žygiuojančius 
tolyn į dešinę, kur tuščios, vietomis perkirstos dirbamų laukų 
pievos tęsėsi iki tolumoje dunksančio krūmingo miško. 

„Jei visi pagonys kairėje, šitai bus galima išnaudoti“, - mąs- 
tė didysis magistras. Jis dabar įtemptai galvojo apie sudėtingiau- 
sią atsitraukimo dalį. Persikėlimą per kad ir nedidelę, bet pel- 
kėtą upę, kurią netrukus turėtų pasiekti. Jėgų persvarą turėjo 

tokią, jog lyg įsiutę šunys iš šono puldinėjantys pagonys nieko 
nepakeis. Apsiginti sugebės, tačiau pavojingiausias metas jų 
lauks, kai didžiuma kariuomenės bus persikėlus. Tada, palygi- 
nus su šitoje pusėje Mūšos likusiais, jėgų santykis keisis. Pasku- 
tinieji privalės aukotis dengdami atsitraukiančius. Ar šioje besi- 
traukiančioje, taip sparčiai savo kovingumą praradusioje 
kariuomenėje rastis dalinių, kurie tam ryšis? Atsakymo toli ieš- 
koti nereikėjo. Be brolio Motiejaus ir dar keletos Ordino bro- 
lių, tokių jis nematė. 

„— Pasigesiu jų... - liūdnai mąstė didysis magistras. - Tikrai 
pasigesiu. 

„ Kariuomenės nuotaika ir jos pasitikėjimas savo jėgomis stip- 
riai pašlijo, kai po keturių valandų žygio priekyje jojantys žval- 
gai prasibrovė pro Mūšos vagą atitveriančius krūmus. Pelkės šioje 
vietoje nebuvo plačios, pavasarinių potvynių semiamas durpin- 
gas ruožas kai kur tesiekė apie pusantro šimto žingsnių plotį. 
Mūšos upė irgi neatrodė įspūdingai, ji buvo gal kokios penkioli- 
kos žingsnių platumo ir atrodė nesunkiai perbrendama. Persi- 
kėlimą sunkino ne pati upė, bet ją supantis pavasarinių potvynių 
užliejamas pelkėtas ruožas. Vešlių švendrių plėmai margino dur- 
pingą gruntą, kuriame arkliai prasmegtų iki pilvo, vietomis ky- 
šojo kupstoti kemsynai, kitur pageltę vandens lelijų lapai 
ženklino skaitlingus akivarus bei dideliais lankstais įsirėžusius 
senvagės prūdus. 

Tačiau ne šitai stulbino žvalgus. Jei kas, Mūša jiems pasiro- 
dė lengviau įveikiama negu buvo bijota. Per šį ribotą plotą buvo 
galima nugrįsti Žliugsintį, iš karklų šakų supintą laikiną taką, 0 
jei nesibaidei prasmegti iki juosmens buvo galima perbristi ir be 
tilto. 

Tačiau kitoje pusėje palei visą pelkėto ruožo pakraštį stovė- 
jo pagonys! 

Blausiai blizgėjo rytmetinio lietaus sudrėkinti jų šalmai, 1e- 
čių smaigaliai ir skydų apkaustai. Jie stovėjo prie pat neaukšto 
skardžio, savo pusėje augančias švendres buvo išguldę arba iš- 

kapoję taip, kad prieš juos buvo likęs gal dešimties žingsnių pla- 
tumo atviras plotas. Pro jį klampodamas žmogus įklimptų, sun- 
kiai tegalėtų irtis į priekį, o pakrantė, ant kurios stovėjo pagonių 
kariai, kilo vietomis net pusantro sieksnio virš tamsaus pelkės 
vandens. Jie be vargo galėtų ietimis iš viršaus nusmeigti atbren- 
dančius; nusmeigti tarsi kokias užtvaroje užspęstas, dumble be- 
sirausiančias kiaules. Šalia ietininkų, pritūpę už sustatytų pailgų 
skydų, laukė lankininkai. 

Pirmieji prasibrovusieji pro pelkės pakrantės krūmus taip 
apstulbo, kad jiems reikėjo keletos akimirkų, kol sugebėjo įsi- 
sąmoninti ką regi. Vieni, šaukdami, kad priešais atsirado pa- 
gonys, apgręžė arklius ir bandė prasibrauti pro kelią pastojusius 
juos sekusius raitelius, kiti stovėjo kaip įbesti, tretieji, kurie 
buvo labiau atsilikę, užsimojo įsitikinti patys. Vietoje to, kad 
sustotų, jie paspartino arklius. Papelkės krūmai traškėjo, siū- 
bavo ir lūžo. Kai kurie atjojo taip įsismarkavę, kad nesugebėjo 
pristabdyti arklių ir stūmė pelkėn priekyje stovinčius. Keletas 
arklių su raiteliais nuslydo nuo neaukšto skardžio į pelkę ir 
gavo progos įsitikinti, jog toji tikrai klampi. Arkliai išsyk 
prasmego iki kelių, o kai išsigandę trypė tyžtantį purvą, smego 
giliau. Vieni išsikapnojo patys, kitus padėjo ištraukti ant kran- 
to stovintys, bet gražus širmas, liuneburgo spalvom pažymėtas 
žirgas, nusviedęs savo raitelį, iš paskutiniųjų klampojo tolyn į 
pelkę. Jis prisiyrė iki suglebusiais vandens lelijų lapais nusėto 
akivaro ir nugrimzdo tiek, kad tik jo kaklas ir galva teliko ky- 
šoti. Blaškėsi, Žvengė, galop pavargęs pasidavė ir pamažu 
grimzdo gilyn. 

Per visą šį šurmulį kitoje pusėje stovintys pagonys nepaju- 
dėjo. 


0 


— Kaip galėjo prieš mus atsirasti pagonys? Kaip galėjo?! — 
šaukė pilnai pametęs savitvardą Danenbergas. Jo nuo nemigo 
paraudusios akys buvo tiesiog išsprogusios. — Magistre, sakėt 
kad jie tik renkasi! 

— Susirinko... — burbtelėjo Falkvinas. Jis pats buvo nujojęs 

iki krūmų pakraščio ir apžvelgė nebyliai stovinčią pagonių eilę. 
Ji tęsėsi kiek tegalėjai pamatyti - nuo vieno pelkėto posūkio va- 
karuose iki kito rytų pusėje. Stovėjo jie retokai išsirikiavę, gal 
dviejų žingsnių atstume vienas nuo kito, bet tai reiškė, kad vien 
toje Mūšos pusėje jų privalėjo būti bent keli šimtai ir nebuvo 
galima nuspėti kiek slepiasi krūmuose. 

Falkvinas nusliuogė nuo žirgo, sunkiai atsitrenkė į Žemę ir 
apsisukęs apžvelgė susibūrusius dalinių vadus. Vienų veidai at- 
rodė pikti, kaip Danenbergo, kiti - išsigandę, visi buvo pavargę 
ir susirūpinę. 

„Būtina atsitraukti nuo pelkės pakraščio atgal į pievą“, - karšt- 
ligiškai galvojo Falkvinas. Aplink jį šūkavo priekyje žengę kariai, 
o toliau žygiuojantys dar vis nesuprato kas nutiko ir spraudėsi 
pirmyn. 

Iš čia negalėjai pamatyti visos kariuomenės, ir paskutinieji 
nematė vadų, tad buvo itin sunku įvesti tvarką. Sumaištis 
didėjo. 

— Visi atsitrauksim į pievą ir tarsimės! — šaukė Falkvinas ir 
atsisuko į savo komtūrus, kad tie jam padėtų. - Liepkit, kad grįžtų 
atgal! Gerieji vyrai, nusiraminkit! Nusiraminkit! 

Didžioji nenumaldomai į šiaurę slenkanti kariuomenė palaips- 
niui sustojo. Falkviną apsupo būrių vadai. Prieš tai jie nekantrau- 
davo siūlydami savo patarimus, dabar visi tylėjo ir laukė. 

Falkvinas apžvelgė susirinkusiųjų veidus. 

— Gerbiamieji... — tarė jis. - Viso šio Žygio metu norėjot, 
kad būtų priešas, kurį verta pulti. Dabar jį turime! Tik reikia 
nuspręsti kaip. 

Pasitarimas vyko nelengvai ir jo baigtis buvo ne tokia, ku- 
rios siekė didysis magistras. Gal prie to prisidėjo tiesmuki jo 
reikalavimai. Brolis Motiejus būtų pakalbėjęs lanksčiau, tačiau 
šį kartą Falkvinui susivaldyti buvo sunku. Kelią į Rygą pastojo 
ryžtingai išsirikiavę pagonys. Jie nešaukė, netrukšmiavo kaip per 
praėjusias naktis. Tik stovėjo. Už juos kalbėjo blausus jų ginklų 
blizgesys. Tam reikėjo atsako. 


178 


Didysis magistras savo kalbą pradėjo pakartodamas, jog da- 
bar visiems tiems, kurie skundėsi, kad neturi progos susiremti 
su priešu atėjo metas parodyti ko jie verti. Pagyrų metas pasi- 
baigė. Visi privalės nulipę nuo žirgų, su kardu ar ietimi rankoje 
klampoti per kelią pastojusią pelkę. Kad galėtų susikauti su ki- 
toje pusėje išsirikiavusiu priešu pirma reikia jį pasiekti. Pulti rei- 
kės bent trijuose ruožuose taip, kad pagonys negalėtų sutelkti 
savo jėgų į vieną vietą. 

Net ir Ordino komtūrai tai išklausė paniurusiais veidais, o 
tarp kitų vadų kilo garsiai reiškiami prieštaravimai. 

Kovoti pėstiems? Kaip paprasti knechtai? Įklimpus pelkė- 
je? Palikti žirgus? 

— Taip! — pakartotinai pabrėžė magistras. - Privalome pirma 
atkovoti šiaurinio kranto ruožą. Tada galėsime iš abiejų pusių pri- 
grūsti pelkę rąstais ir pervesti žirgus bei mantą. Bet pirma savo 
vyrų priešakyje turėsim kovoti pėsti. Kitaip neįmanoma. 

— O kas žino, kiek kitoje pusėje tų velnio išperų slepiasi?! — 
šaukė visiškai nesitvardydamas hercogas Danenbergas. - Sakei, 
kad jų daug negali susirinkti, o dabar atrodo tarsi pragaro vartai 
būtų prasivėrę! 

— Viskas Dievo valioje. Tegalime pasikliauti Apvaizda, - at- 
sakė magistras. —- Bet jei nekovosite nulipę nuo žirgų, galvas pa- 
dėsite su žirgais. 

Šituo jie atsisakė tikėti. 

Vieniems, kaip Liuneburgo kilmingiesiems, netilpo galvoje, 
kad jie galėtų susilyginti su eiliniais; kiti, kaip Rygos magistrato 
kapitonas, atsisakė palikti grobį ir žirgus, savo vienintelį turtą; 
sunkiai suprantama rusų kalba, berods, reikalaudamas, kad bū- 
tų tuojau pasukta į rytus, prieštaravo skizmatikas iš Pskovo; kaip 
jau jam buvo įprasta, putojosi Danenbergas. 

Negalėjo pritarti ir markgrafas Haseldorfas, bet dėlei kitos 
priežasties. Nežiūrint kaip tai vardintum, palikti Žirgus, pažen- 
klintus Braunšveigo herbu, šitoje upės pusėje buvo lygu bėgi- 
mui. Ir be žodžių buvo aišku, kad jiems kovojant pelkėje, jų už- 
nugarį, visą mantą ir žirgų kaimenę puls iš užnugario. Garbė 
neleido, kad Braunšveigo herbu žymėtas turtas atitektų priešui. 

Išeitis buvo akivaizdi, ir ją, nesivargindamas dėlei savo anks- 

čiau ginamos nuomonės, pasiūlė Liubeko miesto būrio kapito- 
nas Šverinas. 

— Jei tų Šėtono palikuonių tiek daug kitoje pelkės pusėje, - 
aiškino jis. — Tai jų mažiau šitoje. Pasukim tad į vakarus. Kiek jų 
pasimaišys po žirgų kanopomis, tiek ir sutrinsime. 

Prieštaravo tam tiktai skizmatikas pskovietis. Kiti tarsi pa- 
miršo, kad tik prieš dieną vienbalsiai nusprendė, jog į Rygą bū- 
tina keliauti trumpiausiu keliu. Dabar staiga tiko ir ilgesnis. Svar- 
bu, kad nereikėtų pėstiems pulti per pelkę į nežinią. 

„ Magistras Falkvinas apžvelgė susirinkusiųjų veidus. Jis tu- 
rėjo pakankamai patirties idant suprastų, jog palenkt jų nesi- 
seks. Kurį laiką jis pakreipęs galvą klausėsi iš vakarų pusės 
pastoviai sklindančio kirvių pokšėjimo ir tylėjo. 

— Tai jūsų galutinis sprendimas? — paklausė. 

Visi šaukė jog taip, o pskovietis nudelbė akis ir nusispjovė. 

— Tebūnie tad taip, - sutiko magistras. Jo veidas buvo rūška- 
nas. — Matyt, taip lemta. Su Visagalio pagalba pulsim vakarų 
kryptimi. 

Jis persižegnojo ir primerkęs akis sukalbėjo trumpą maldą. 

Tverės ir Medininkų kunigui Vykintui bei vyresniesiems Že- 
maitijos rikiams taipogis buvo nelengva apžvelgti susidariusią 
padėtį, tačiau, palyginti su vokiečiais, jie visgi žinojo kur kas 
daugiau. Pirma, ir svarbiausia, jie gerai pažinojo kraštą, bet 
taip pat žinojo, kad tokio dydžio teutonų kariuomenės į tris 
dalis padalinta žemaičių kariauna nei viena kryptim nepajėgtų 
sustabdyti. 

Deja, pastangos šiaurėn slenkančią kariuomenę nukreipti į 
Kulpės pelkes nepasisekė. Tai būtų buvę palankiausia, nes Kul- 
pės pelkės itin apgaulingos. Kairėje upelės pusėje plytojo lopai, 
kuriuos dar buvo galima įveikti, bet dešiniajame krante pelky- 
nai susijungė į vientisą, šiuo metų laiku neperbrendamą liūną. 
Persikėlę per Kulpę teutonai beviltiškai įstrigtų, o Žemaičiai, pa- 
sinaudodami ilgąja Meškuičių kūlgrinda, galėtų sujungti visas 
jėgas ir jiems pastoti grįžimą. 

Tačiau, nežiūrint ariogališkių ir kitų pietų Žemaitijos vėlia- 
vų pastangų, užpuolikų kariuomenė nesileido klaidinama. Ji žy- 
giavo pakankamai tvarkingai | į šiaurę, kolei pirmieji jos daliniai 
pasiekė Mūšą. Čia jie atsidūrė prieš ryžtingai nusiteikusius, bet 
visgi retokai išsidėsčiusius Bulionių vyrus. Atėjo apsisprendi- 
mo metas. Raiti žvalgai, atjojantys iš kitos Tautinio pusės ir 
medžių viršūnėse teutonus sekantys vyrai pranešė, kad prieky- 
je Žygiavę būriai sustojo ir atrodė sutrikę. Sutelktinio puolimo 
per neplačias Mūšos pelkes Bulionio kariai sustabdyti neįsteng- 
tų, tačiau persikėlimas grobikams sunkiai kainuotų. Sutarti- 
nas puolimas į priešo užnugarį atmuštų pagrobtuosius, vežimus 
ir daugumą žirgų. 

Jei jie pasuktų į vakarus, juos galėtų atremti tik trečdalis 
žemaičių pajėgų. Senosios užtvaros likučiai ir naujai nukirsti me- 
džiai apsunkintų puolimą, bet per tokį trumpą laiką tinkamos 
užtvaros neįrengsi. Sutartinai pėstininkams ir raitijai einant, jos 
įveikimas tik laiko klausimas. 

— Dar neaišku kas darosi, - pranešinėjo Vykintui į aukštą 
eglę įkopęs žvalgas. - Malasi vietoje. Pala, baltaskverniai dabar 
joja tarp jų... 

Vykintas pridėjo delnus prie burnos ir šūktelėjo į viršų. 

— O žiemgalius ar įžiūri? 

— Atrodo, jie susispietę beveik gale. Už vežimų. 

— Kai baltieji prajoja, ar kiti lipa nuo žirgų? 

— Kad ne. Atrodo, jų daugiau sėda į balnus. 

Vykintas keletą akimirkų susimąstęs pastovėjo, tada atsisu- 
ko į vyresniuosius rikius. 

— Jei brautųsi per Mūšą, liptų nuo arklių... - tarė jis. Iš Žvilgs- 
nių suprato, jog daugumas šitai įvertino panašiai. 

— Burtas mestas. Puls per Tautinį. Padėk mums, Perkūne! - 
baigė mintį Vykintas. - Josim už užtvaros pas ariogališkius. Jo- 
sim visi, išskyrus Luokės, Žarėnų vėliavas. 

Luokės Jokautas atgręžė savo arklį ir prijojo arčiau. 

— Kai pirmieji teutonų raiteliai pasieks Tautinį, jūs kirskit 
kiek išgalit. Kirskit! —- Vykintas stabtelėjo, laukdamas ar nebus 
prieštaravimo, bet Jokautas tylėjo. - Taikykit į vežimų ir į Žiem- 
galių tarpą. Pulsit iki pat pėstininkų. 

— Iki iečių? 

— Iki galo. 

Jokautas giliai įkvėpė, tada ryžtingai krestelėjo galvą. Abu 
suprato, kad šiuo atveju buvo įsakyta pulti į beveik neišvengia- 
mą mirtį. 


Didžiojo magistro greitomis sudarytas puolimo planas buvo 
nesudėtingas. Stipriausios kariuomenės pajėgos buvo paskirsty- 
tos taip, kad puolimas vyktų dviem vienas nuo kito per du šim- 
tus žingsnių nutolusiais kyliais. Šitai privalėjo neleisti palei miške 
statomą užtvarą pasklidusiems pagonims susiburti į vieną vietą. 
Kiekvieno kylio priekyje jojo po trisdešimt sunkiai šarvuotų ri- 
terių, juos sekė apie pusantro šimto raitelių. Tai buvo pati pir- 
moji, smogiamoji banga. Kiek galint mažiau atsilikdami juos 
privalėjo sekti po keletas šimtų lengvais skydais nešinų knech- 
tų, dauguma jų ginkluotų kryžlankiais. Jų paskirtis buvo išretin- 
ti užtvaros gynėjus, jei pasisektų, ją pralaužti ir apsaugoti plyšį, 
kol priartės lėčiau judantys sustiprinimai. Trečiojoj bangoj sekė 
ietininkai, apgulties skydus nešini knechtai ir pagalbiniai dali- 
niai. Antpuolio kairįjį sparną saugos komtūrysčių raiteliai, o de- 
šinį - rusai. Puolimo paskirtis buvo ne tik prasiveržti, bet apsupti 
ir sunaikinti sutiktas pagonių pajėgas. Belaisvius ir mantos veži- 
mus privalėjo apsaugoti dvi Rygos magistrato vėliavos, žiemga- 
liai, Liubeko būrys ir Danenbergo raitija. Jie turėjo pajudėti 
vakarų kryptim, kai bus pralaužtas laisvas perėjimas. 

Abu kyliai pradėjo puolimą beveik tuo pat metu ir neįvar- 
dintą upelį perkirto be ypatingo vargo. Jiems artėjant prie miš- 
ko, jo pakraščiu žengę pagonių būriai palaukė, kol jie priartėjo, 
tada sviedė savo ietis. Krito keletas žirgų bei raitelių, bet tai 
puolėjų nepristabdė. Pagonys daugiau priešintis nebandė: užšo- 
ko ant savo arklių ir, sklisdami į kairę ir į dešinę, stebėtinai greit 
pradingo miške. Kaip teutonams žvalgai buvo pranešę, į vaka- 
rus besitęsiantis miškas buvo pakankamai retas ir raiteliams ne- 
sudarė didelių sunkumų. Krūmų augo nedaug, matomumas 
priekin buvo virš šimto žingsnių, tad suverstų medžių užtvarą 

jie pastebėjo iš toli. Bent iš toliau ji neatrodė įspūdinga. Ją su- 
darė greitomis nukirsti medžiai, suversti tik pačias pagrindines 
šakas nugenėjus, taip, kad vieno kamienas griuvo tarp kito ša- 
kų. Priekyje jojantys riteriai pagalvojo, kad jie sugebės net ne- 
nulipę nuo žirgų pro ją prasibrauti. 

Tos klaidos dėlei ieties pervertas krito kairiajam puolimo ky- 
liui vadovaujantis brolis Morkus. Ietim perverti šarvuotą riterį 
sunku. Kad tai pasisektų reikia smogti iš arti, smogti stipriai užsi- 
mojus ir pataikyti tiesiai, taip, kad ieties smaigalys neslystų gran- 
dininių šarvų paviršiumi, bet pajėgtų perkirsti tarpusavyje susietas 
žiedines grandis. Puolimo įkarščio nešinas brolis Morkus pama- 
nė, jog žirgo svorio ir greičio pakaks prasibrauti tarp dviejų viena 
prieš kitą suvirtusių pušų viršūnių. Tik visai priartėjęs pastebėjo, 
jog už laibėjančių viršūnių šakų slėpėsi nukirsto juodalksnio ka- 
mienas. Šarvuotą riterį nešąs žirgas negalėjo įveikti tokios kliū- 
ties, ir broliui Morkui įsibėgėjusi gyvulį pavyko sustabdyti tik prie 
pat užtvaros. Kai žirgo prakaituoti šonai prilietė atsikišusias pu- 
šies šakas, tą akimirką iš šakų tarpo išdygo pagonis ir smogė abiem 
rankom laikoma ietimi. Smūgis buvo toks stiprus, kad beveik vi- 
sas ieties smaigalys pradingo krūtinėje, ir brolis Morkus laužyda- 
mas pušies šakas nudribo žemėn. Už jo jojęs Turaidos komtūras 
bandė nukirsti tarp šakų besislepiantį pagonį, tačiau buvo kelių 
ilgakočių iečių nublokštas nuo arklio. Jį pribaigė kirvių smūgiai. 
Krito dar vienas puolėjas. Pamatę kas dedasi, likusieji bemat ap- 
gręžė arklius ir buvo palydėti spiečiaus strėlių bei iečių, kurių ne 
viena pasiekė taikinį. Raiteliai pajojo užtenkamai toli, kad nebū- 
tų strėlių pasiekiami. Pagal išankstinius nurodymus, jei vienam 
kyliui nepasisektų pralaužti užtvaros pirmu puolimu, reikėjo pri- 
sidėti prie puolimo antrajame ruože. 

Antrajam kyliui puolimas pasisekė geriau. Priekyje joję di- 
dysis magistras bei Kuoknesės komtūras, kuris vedė už raitelių 
skubančius pėstininkus, buvo atsargesni. Jie pasuko savo žirgus 
dar nepasiekę užtvaros ir, sviedę ietis, išsitraukė kalavijus. Da- 
lis jų nusliuogė iš balno, kad galėtų geriau vadovauti atskuban- 
tiems pėstininkams, kiti atsitraukė, pasiruošdami atnaujintam 
puolimui. Netrukus už jų pasirodė komtūro genami kvapą vos 
atgaunantys pėstininkai. Priklaupę jie paleido salvę strėlių iš jau 

įtemptų kryžlankių, tada sutartinai šaukdami ir atstatę nedide- 
lius apvalius skydus, vadovaujami nuo arklių nulipusių Ordino 
brolių puolė link užtvaros. Nedaug atsilikę atskubėjo didesniais 
skydais nešini knechtai ir ietininkai. 

Kaip ir derėjo tikėtis, gynėjai buvo per retai išsidėstę, kad 
sugebėtų atlaikyti tokį puolimą. Dalis jų dar kirto medžius ir 
pamatę atbėgančius riterius nusitvėrę tuos pačius kirvius sku- 
bėjo link užtvaros. Dalį prie užtvaros medžių prigludusių ieti- 
ninkų nukovė kryžlankininkų strėlės. Prieš užtvarą sustabdyti 
puolančiųjų nepavyko, tad kova užvirė tiesiog persipynusių už- 
tvaros medžių tarpe. Krito vyrų abiejose pusėse, bet patirtis ir 
šarvuotė lėmė, kad Ordino broliai sugebėjo prasiskinti sau ke- 
lią ir perkopė užtvaros medžius. Čia juos sutiko iš toliau at- 
skubantys Žemaičiai, bet dabar prie užtvaros suspėjo pribėgti 
pirmieji knechtai ir užtvara tapo priedanga bei trugdžiu abiem 
pusėm. Didžiuma arti buvusių žemaičių krito arba buvo sužeisti, 
iš toliau atskubantys stabtelėjo, kad nepatektų į kryžlankinin- 
kų ugnį. Giliau miške girdėjosi šauksmai, artėjančių Žirgų ka- 
nopų dundesys, ir dar vis tebeaidėjo medžius kertančių kirvių 
dūžiai. Apie keturiasdešimties sieksnių užtvaros ploto buvo už- 
imta, ir knechtai, pasikabinę kryžlankius per nugaras, pradėjo 
ją ardyti. 


Kai nustebimo bei pykčio kupini balsai perskriejo kariuo- 
menę ir pranešė, jog pagonys pastojo kelią į šiaurę, Zervis su- 
prato, kad ta valanda, kurios sukandęs dantis laukė visas šias 
klaikias dienas, pagaliau atėjo. Kentėti teko kur kas ilgiau ne- 
gu jis manė, tačiau užtai lemiamai akimirkai artėjant žiemga- 
lių galimybės priešintis buvo pagerėjusios. Jau neramiosios 
nakties metu Ordino bei Rygos magistrato knechtų būriai, ku- 
rie privalėjo įsiterpti tarp Žiemgalių, susibūrė arčiau vienas ki- 
to. Ryte kariuomenė taip nekantravo, kad vieni pradėjo žygiuoti 
kitiems dar nepasiruošus. Ypač skubėjo vyskupystės būriai; nors 
jų vieta buvo už naktį sumažėjusios galvijų kaimenės ir didžių- 
jų Liuneburgo vežimų, dabar jie atsidūrė prieš vežimus. Žiem- 

galiai liko beveik pačiame gale. Už jų tebuvo užnugarį saugo- 
jantys Liuneburgo ir kelių komtūrysčių raiteliai, o šalia —- su 
kitais nesuspėjęs žengti visiškai kovingumo ūpą praradęs Liu- 
beko miesto pėstininkų būrys. 

Tad lemiamoji valanda tikrai artėjo, tačiau kol kas dar būti- 
nai reikėjo valdytis. Kariuomenę sėmė nežinia, kažkur priekyje 
tarėsi vadai, sklandė įvairiausi gandai apie taip netikėtai prieš 
juos atsiradusius pagonis. Žiemgalių tarpe perduodami nuo vie- 
no kitam sklido šnibždėti įsakymai būti pasiruošusiems. Jei tarp 
jų ir pasitaikė koks išdavikas, esamom sąlygom jis negalėjo nie- 
ko vokiečiams pranešti, nes visi vieni kitą akylai stebėjo ir įtemp- 
tai laukė. | 

Laukti teko į amžinybę išsitęsusią valandą. Tada pagaliau 
buvo surikiuoti knechtų ir raitijos būriai ir prasidėjo puolimas 
per nedidelį bevardį upelį. Pagrindinė Ordino ir komtūrysčių 
raitija, pasiskirsčiusi į du kylius lygia ristute nujojo vakarų kryp- 
timi. Jie netrukus pasiekė ir perkirto upelį, už jų pusiau bėgte 
skubėjo skaitlingi knechtų būriai. Visa likusi kariuomenė pri- 
valėjo pakeisti kryptį ir davus ženklą glaudžiai sutelktomis gre- 
tomis taipogis pajudėti į vakarus. Kai pirmieji Ordino raiteliai 
artėjo prie miško, ten išsidėstę paskiri žemaičių būriai sviedė 
savo ietis, tada skubiai užšoko ant vedamų arklių ir pradingo 
tarp medžių. Tačiau beveik tuo pat metu toliau pietų pusėje iš 
miško išniro nemažas raitų pagonių būrys, kuris dideliu grei- 
čiu glaustomis gretomis jojo tiesai pievose paliktos kariuome- 
nės dalies link, taip, kad susikirstų su ką tik judėt pradėjusiais 
mantos vežimais. 

Jei per upelį puolantys Ordino raiteliai ir pastebėjo šį šoni- 
nį antpuolį, tai nekreipė į jį dėmesio ir nekeitė krypties. Saugoti 
vežimus ir belaisvius buvo paliktas pakankamas skaičius pėsti- 
ninkų ir beveik visa Liuneburgo raitija. Jų pareiga buvo atremti 
tokius puolimus kaip šitas. 

— Ietininkai į priekį, į priekį! - šaukė šalia Zervio Liune- 
burgo vėliavėle ieties gale nešinas kapitonas. Tai buvo taikoma 
užnugaryje Žygiuojantiems pėstininkams, įskaitant Žiemgalius. 
Jie privalėjo atstatyti iečių mišką į dabar sparčiai artėjantį Že- 
maičių būrį. Liuneburgo raitija traukėsi į šonus, kad galėtų at- 

jojančius apsupti ir kirsti iš užnugario. Zervis. pakėlė savo ietį, 
stipriai sugniaužė kotą ir atsuko smaigalį ne į artėjančius pago- 
nis, 0 į liuneburgietį. Stovėjo pakankamai arti raitelio, kad galė- 
jo taikyti į po. pažastimi esantį plyšį šarvuose. Prieš užsimoda- 
mas suspėjo pamatyti kaip nustebimas podraug su baime šmėkš- 
telėjo vokiečio akyse. 

Kai liuneburgietis susmuko, vieningas šauksmas išsiveržė iš 
žiemgalių karių gerklių. 


Jastrembas Fiodorovičius įsibėgėjančio mūšio sėkmę įver- 
tino savaip. Skirtingai negu savimi tikri vokiečiai, jis abejojo 
ar tokiai nevieningai kariuomenei pasiseks prasimušti pro juos 
apsupusius Žemaičius. Tačiau svarbiausia buvo ne tai. Net jei ir 
prasimuštų, kas iš to? Vokiečiai tikėjosi, kad jie sutriuškins pa- 
gonių kariuomenę ir netrukdomi keliaus toliau. Jastrembas ge- 
rai žinojo, kad tai paika viltis. Pagonys išsisklaidys, susiburs 
vėl ir jiems teks, tarsi vilkų genamiems, brautis per pasalų pil- 
ną priešo kraštą. Į vakarus jojant kelias tik ilgėjo, nes jo gimta- 
sis Pskovas gi randasi šiaurės rytuose! Mažėjo ir galimybė iš- 
likti. 

Tyliai pravesti pasitarimai su Naugardo Kirilu ir keliais vir- 
šilomis parodė, jog šie galvoja panašiai. Nė vienas jų nenori sa- 
vo kaulus palikti nešventintoje pagonių žemėje vien tam, kad 
keli priekyje jojantys klaidatikiai galėtų išnešti savo kailius. Ke- 
li sumurmėjo, jog gaila palikti grobį, tačiau kiti suprato, kad gro- 
bis vistiek prarastas; dabar telieka bandyt gelbėti gyvybes. O jei 
jau taip, tai reikėjo pasirinkti tą atsitraukimo kryptį, kuri juos 
greičiau parvestų namo. 

Kad šis sprendimas teisingas, parodė toliau besiklostantys 
įvykiai. Jastrembui Fioderovičiui dar besvarstant kaip ir kokiu 
būdu sukti į rytus, magistras Falkvinas nurodė, kad per puolimą 
Pskovo ir Naugardo vėliavoms teks ginti į Mūšos upę atgrežtą 
ruožą. Pareikšta buvo stačiokiškai, net neatsiklausius pskovie- 
čių nuomonės, tačiau vietoj to, kad tuo pasipiktintų, Jastrembas 
suprato, jog tai šv. Bazilijaus atsakas į pakartotinas maldas. Mal- 

dose jis prižadėjo, kad jei jam bus lemta grįžti į Pskovą, visą 
Bazilijaus cerkvę paskandins žvakių šviesoje. Štai, jiems buvo 
duodama proga. Pavedimas ginti dešinį sparną reiškė, kad jie 
atsidurs puolančiųjų pakraštyje o už jų tebus Mūšos pelkes su- 
pantys krūmai. Puolimo įkarštyje bus nesunku jų priedangoje 
pasukti į rytus. 

Kai prasidėjus puolimui iš pievose paliktų vežimų pusės at- 
skrido šauksmai, kad Žiemgaliai persimetė į pagonių pusę, Jast- 
rembas suprato, jog šventasis Bazilijus jį išties užtaria ir kad jis 
nusprendė teisingai. 

Prie medžių užtvaros besikaunantys Ordino riteriai ir knech- 
tai buvo per toli, kad matytų kas vyksta prie pievose paliktos 
kariuomenės. Virė sunki kova, ir teko grumtis dėl kiekvieno už- 
tvaros sieksnio. Krito vyrų abiejose pusėse. Ypač knechtai paty- 
rė daug nuostolių, kol pagaliau sugebėjo nuvilkti keletą rastų, 
kad raiteliai galėtų pradėti pro ją skverbtis. Šitai pakeitė jėgų 
pusiausvyrą. Prajoję šarvuoti Ordino broliai bei Braunšveigo rai- 
teliai apsupo ir nukirsdino keliasdešimt prie užtvaros prigludu- 
sių pagonių, nugrūdo tolyn į mišką už medžių besislaptančius 
žemaičius taip, kad jų ietys ir strėlės nebesiekė užtvarą griau- 
nančius knechtus. 

Dabar plyšį buvo galima praplatinti. Naujai atžygiavęs, dar 
kovos neragavęs knechtų būrys irgi perėjo į kitą užtvaros pusę ir 
atstatė skydus prieš toliau į mišką stumiamus pagonis, nevaržomi 
prajojo juos sekę raiteliai. 

Magistras Falkvinas skubiai įvertino susidariusią padėtį. Pra- 
silaužimas pro užtvarą kainavo daugiau negu jis tikėjosi. Antra 
vertus, ir priešas patyrė nemažų nuostolių. Iš to, kaip įnirtingai 
jie kovėsi, buvo galima spręsti, kad pagonių ištekliai riboti. Juos 
tereikia prispausti prie jų pačių pastatytos užtvaros ir sunaikin- 
ti. Pro medžių kamienus jis matė kaip iš pievų pusės skubiai at- 
žygiuoja dar vienas ietininkų būrys. Jis neabejojo, kad už jų se- 
ka ir visa likusi kariuomenė, o, be to, netrukus turėjo pasirodyti 
rusinų ir Danenbergo raiteliai. 

Jėgų prie užtvaros tad pakaks, ir magistras nusprendė, jog 
būtina veikti ryžtingai. Jis liepė visiems, kurie jau buvo nusliuo- 
gę nuo žirgų vėl sėsti į balnus. Jo rinktiniai pulkai dabar turėjo 
pult toliau, nukirst visus, kurie pasitaikys pakelyje, o pasiekus 
priešo užnugarį apsukti lanką, apsigręžti ir atblokšt pagonis at- 
gal prie užtvaros, kur jų lauks iš pievų atslinkusi likusi kariuo- 
menė. Kryžminėn ūgnin patekę pagonys bus sunaikinti. 

Ragino vyrus skubiai joti, nes nenorėjo duoti žemaičiams 
progos išsisklaidyti. Jei būtų palaukęs, kolei priartės iš toliau 
pastebėti ietininkai, būtų sužinojęs, kad jų užnugary siaučia ko- 
va, kad žiemgaliai perėjo į žemaičių pusę ir kad mantos vežimai 
jau padegti. 


Kitoje Mūšos pusėje pakrantės atkarpą saugojusius ventiš- 
kius pasiekė prieštaringos žinios. Jie jau kurį laiką žinojo, kad 
teutonų kariuomenė telkiasi puolimui. Šitai pastoviai praneši- 
nėjo į papelkėje augančias aukštesnes pušis įkopę žvalgai. Pro 
gerokai ištryptus krūmus jie ir patys šiek tiek sugebėjo įžvelgti. 
Pagaliau iš Mūšos aukštupyje vokiečių kariuomenę sekančių žval- 
gų atskriejo Žinia, jog puolimas prasidėjo. Teutonai visgi nesiry- 
žo pulti per Mūšą jie pasisuko kampu ir joja į miškus kitoje Tau- 
tinio pusėje. Kai kurie kariai pajautė palengvėjimą, nes puola- 
mas ne jų ginamas ruožas, tačiau nemaža dalis, įskaitant Dau- 
barą, buvo stipriai nusivylusi. 

— Atsitraukti! Atsitraukti už krūmų... - per žygūnus atskrie- 
jo Vismanto įsakymas. 

Daubaras iš pykčio sugriežė dantimis. Kaip buvo galima at- 
sitraukti, kai priešo kariuomenė pajudėjo? Ir iš čia matėsi kaip 
virš krūmų sušmėkčiavo vakaruosna jojančių raitelių iečių vė- 
liavėlės. 

— Traukis, jei sakyta... - pamatęs brolio delsimą šūktelėjo 
Uvis. - Negi nesupranti? Nori: dalį teutonų čia atvilioti! 

— Ten kaunasi, o mes viliosim... - niurzgė Daubaras, nes jam 
labiausiai už viską dabar norėjosi būti mūšio sukūryje. 

Bet jis visgi pasitraukė su kitais už skardžio krūmų ir kaip 

tik laiku, nes kitoje pelkės ruožo pusėje jojęs didokas raitelių 
būrys prasiskverbė pro krūmus ir, išsirikiavę po du ir tris, ne- 
skubėdami jojo į vakarus. 

— Rusinai... — prislopinęs balsą iš eglės pranešė žvalgas, nors 
to pranešt ir nereikėjo. Raiteliai jojo vos kokių dviejų šimtų žings- 
nių nuotolyje, ir visi, kas turėjo progos dalyvauti žygiuose į rusų 
žemes, juos tuoj atpažino. Nors puolimas jau buvo prasidėjęs, 
rusinai visiškai neskubėjo. Jie jojo lėtai, dairydamiesi į šalis. Ga- 
lop vienam iš jų priekyje davus ženklą, sustojo. Tada atsitiko ste- 
bėtinas dalykas. Visas didelis raitelių būrys apgręžė arklius, pa- 
laukė, kol priekyje buvę vadai prajojo pro visą vilkstinę, tada 
taip pat lėtai, laikydamiesi krūmų priedangos, pajudėjo priešin- 
ga kryptimi į rytus. 

— Virš dviejų šimtų, gal net trys... - nustebęs sumurmėjo 
Uvis. Tiksliai raitelius suskaičiuoti buvo nelengva, nes jie jojo 
po keletą, tad vienas kitą dengė. - Negi juos siunčia mus ap- 
siausti? 

— Negi jotų kur mes juos matom... - abejojo Daubaras. - Ir 
kaip anie persigautų su arkliais, nežinodami kūlgrindos? 

Ilgai svarstyti negalėjai. Uvis įsakė raitam žygūnui, kad tas 
jotų kiek įkerta pas Vismantą. Praneštų jam, jog didelis raitų bū- 
rys, atrodo, bandys kirsti Mūšą kažkur toliau rytų pusėje, ir kad 
reikia sustiprinimo. Tuo tarpu ventiškiai juos aplenks, stengda- 
miesi pirmi pasiekti ilgąją Meškuičių kūlgrindą. Jei rusinai kar- 
tais žino apie kūlgrindą, reikia būtina užkirsti kelią. 

— Pralaužė! Nuo čia kokia pusę varsto! - šaukė medin įlipęs 
žvalgas. Jis perėmė žinias iš toliau miške teutonų kariuomenės 
išsidėstymą sekančių žvalgų. Žemaitijos karvedžiams nereikėjo 
aiškinti ką pralaužė. Jie sėdėjo balnuose ir laukė sprendimo, kur 
teks joti. Netoliese pilnoj paruošty laukė ir Tverės bei Vaiguvos 
žemės rinktinės vėliavos. Tik truputį anksčiau juos buvo pasie- 
kusi žinia, jog Luokės ir Žarėnų raitelių puolimas į teutonų ka- 
riuomenės užnugarį sukėlė neeilinę sumaištį. Puolimas suteikė 
progą, kurios Žiemgaliai laukė. Jie atsuko ginklus prieš vokie- 

čius ir šiuo metu pievoje prie užpuolikų kariuomenės vežimų 
vyko žūtbūtinės kovos. 

Tad dabar vienu metu kovos siautė prie pralaužtos užtvaros 
ir pievose prie vežimų, kur Žiemgaliai kartu su luokiškiais kovė- 
si prieš persvarą turinčius vokiečius. Reikėjo bematant nuspręs- 
ti kur paspirtis būtų labiausiai reikalinga ir, kas svarbiau, kur 
labiausiai lemiama.- 

— Perkūne Dievaiti... Kur?.. - sumurmėjo Vykintas. - Me- 
deina, kur? 

Dvi likusios vėliavos buvo paskutinės pajėgos, kurias dar bu- 
vo galima mesti į mūšį. 

Iš pievų už Tautinio atsklido tolimi kovų garsai. Veiksmą 
užstojo pamiškės krūmai, bet medžiuose įkopę žvalgai kovos ei- 
gą sekė. Kas dėjosi prie užtvaros iš čia nei matyti, nei girdėti 
negalėjai — buvo per toli ir užstojo miškas. Teliko pasikliauti Žy- 
gūnų ir šauklių perduodamomis žiniomis. 

— Ten dega! - šaukė iš aukštos pušies žvalgas. - Vežimai dega. 

Iš tiesų. Netrukus ir jie patys galėjo įžvelgti tolumoje kylan- 
čius dūmūs. 

— Vokiečiai padegė, - prasitarė Žybartas. 

Suprantama. Nei žiemgaliams, nei tuo labiau žemaičiams ve- 
žimų naikinti nebuvo jokios priežasties. Tai visgi grobis. Tad pa- 
degė patys vokiečiai. O tai reiškė, kad jie ten prarado viltį. 

Vykintas sumurmėjo padėką dievams ir pasuko žirgo ka- 
manas į kairę. 

— Josim už užtvaros! - jis pamojo savo abiem iki šiol tauso- 
tom vėliavom, kad pasiruoštų sekti. 

Perbridusios per nedidelį upelį, prie dešinio puolimo kylio 
prijungtos vyskupystės ir Rygos magistrato pėstininkų vėliavos 
pastebėjo, jog iš dešinės jų nebedengia raitųjų apasauga. Dvi 
nemiegotos naktys ir dienos kelionės juos buvo taip išvarginu- 
sios, kad be nuolatinio šalia jojančių raitelių raginimo kuopos 
ženkliai sulėtino žingsnį. Puolimą vedusieji Ordino broliai ir 
Kuoknesės komtūro genami knechtai jau kuris laikas buvo din- 

gę miške, bet pėstininkms skubėti nesinorėjo. Pasiekus pirmuo- 
sius rečiau išsidėsčiusius miško medžius, juos taipogis pasiekė 
įnirtingo mūšio garsai. Veriančiai žvengė sužeisti žirgai, kurti- 
nančiai aidėjo ginklų smūgiai, kažkur priekyje traškėdamos 
griuvo pakirstos pušys, tarp medžių sušmėkščiojo raiteliai. Prie- 
kyje žengę kariai sustojo, nes jiems pasirodė, jog tai pagonys. 
Tris pėstininkų vėliavas, virš du šimtus karių, apsėmė netikru- 
mo banga. Ryžtingumo jie stokojo dar prieš pradėdami, tad 
priekyje žengę viršilos nusprendė, jog ryšio netekus geriausia 
laukt, kol juos pasieks aiškūs įsakymai. Labiausiai į priekį pa- 
sistūmusi vyskupystės vėliava pasitraukė iš miško į pievos pa- 
kraštį. Iš čia buvo matyt kaip pievoje užsilikusiai kariuomenei 
sekasi judėti į priekį ir pasirodė, jog ji ne tik nejuda, bet ten 
vyksta siaubingai netikėti dalykai. Pačiame gale, už vežimų, vi- 
rė tikra sumaištis, o vėliavos, kurios šiuo metu brido per be- 
vardį upelį, atrodė pilnai pasimetusios. Vieni kariai apsisuko 
ir atgręžė ietis į vežimų pusę, kiti sustojo. Atskriejo pilni įtū- 
žio šauksmai. 

- Žiemgaliai mus puola! 

— Prakeikti išdavikai! 

— Puola užnugarį! 

— Velnio išperos! 

Magistrato ir vyskupystės pėstininkų vėliavos visai sutriko. 
Iš prieš juos esančio miško sklido mūšio triukšmas, aidėjo ausį 
veriantys mirtinai sužeistų Žirgų žvengimas, tarp medžių šmėkš- 
čiojo prajojantys pagonys, už jų dar taip neseniai saugiame už- 
nugaryje virė nuožmi kova, 0 visai greta dešinėje tęsėsi viliojan- 
čiai tuščias krūmų ruožas. Jie žinojo, kad kažkur šitoje pusėje 
irgi turėjo būti pagonys, bet šitai dabar reikėjo patikrinti. Ar- 
čiau krūmų stovintieji pėstininkai prasibrovė ir nustebo pama- 
tę, jog kitame nedidelės pelkingame ruože vingiuojančios upės 
krante nič nieko nebuvo. 

Mūšos šiaurinė pakarantė atrodė taikiai tuščia, 0 už jos ve- 
dė tiesiausias kelias į Rygą. 

Jodami palei nukirstų medžių užtvarą Žybartas ir kiti Vy- 
kintą sekantys rikiai turėjo galimybę apžvelgti mūšio eigą šita- 
me ruože. Iš pranešimų jau žinojo, kad vokiečiai puolė dviejose 
vietose. Pirmoje, kurią jie pasiekė, matė prie užtvaros tysančius 
kritusius puolėjų kūnus, įskaitant keletą baltais Ordino brolių 
apsiaustais. Priešo raiteliai buvo pasitraukę. Čia tebuvo likęs tik 
truputį atsitraukęs knechtų dalinys. Tūnodami už pailgų skydų 
knechtai apšaudė prie užtvaros prigludusius gynėjus. Toliau už 
užtvaros, nepasiekiami kryžlankininkų strėlių, rikiavosi stipriai 
praretintas raseiniškių būrys. 

— Ten toliau pralaužta! - jiems prajojant šaukė jų vadovas, 
kurio veidu žliaugė prakaitas. Nežiūrint nuostolių jie ruošėsi vėl 
įsijungti į mūšį. 

“Už dar kokio šimto žingsnių jie išniro į praretintą mišką ir 
atsidūrė pačiame verdančios kovos užnugaryje. Dauguma že- 
maičių kovėsi nulipę nuo arklių. Būriais, prisidengdami sky- 
dais, ar pavieniui, prisilaikydami medžių priedangos, jie supo 
priešą. Raitieji laikėsi atokiau, staigiais antpuoliais išjodavo iš 
miško, sviesdavo kelias ietis ir vikriai apgrežę arklius jodavo 
atgal. Per medžius ir per savų vyrų nugaras ne viską buvo gali- 
ma įžvelgti, tačiau buvo aišku, kad padėtis pavojinga. Priešas 
buvo prasiveržęs į vakarinę užtvaros pusę. Pralaužą gynė sky- 
dus sustačiusios, sutartinai ietis atkišusios dvi knechtų kuopos, 
už jų puolimui rikiavosi raitija. Pulta ir gintasi buvo jau keletą 
kartų, nes tarpą tarp abiejų kariuomenių ženklino kritusiųjų 
kūnai. Labiausiai tokio pobūdžio mūšyje nukentėjo arkliai. Nu- 
sibaigę ir dar pusgyviai tysojo kur tik pažvelgsi, sužeisti blaš- 
kėsi ištryptame, krauju nušlakstytame miške; aplinkui aidėjo 
arklių Žvengimas, šauksmai ir ginklų žvangesys. Už prasibro- 
vusios priešų kariuomenės kiti platino tarpą tempdami į šoną 
užtvaros rąstus. Kiek kariuomenės laukė, kad galėtų prasi- 
skverbti pro didėjantį plyšį, nebuvo aišku, tačiau kaip Zybar- 
tas ir Vykintas pastebėjo, ten nebaltavo nė vienas Ordino bro- 
lių apsiaustas. 

— Kur baltieji? —- šaukė Vykintas. Gavęs atsaką, jog Ordino 

riteriai su dideliu būriu raitelių prasilaužę nujojo tolyn, pakėlė 
ranką pristabdydamas už jo jojančius tveriškius. 

- Jie mus sups, kunige, - suprato kas vyksta Žybartas. - Čia 
spąstai. 

Vykintas pasisuko į vakarų pusę, tikrindamas ar nepamatys 
tarp medžių kamienų šmėkščiojančių baltų apsiaustų. 

— Ten spąstų vartai, - jis mostelėjo į plačiai praardytą plyšį 
ir atstatytų skydų eilę, už kurių tūnojo knechtai. 

— Pulsim! Dviem bangom pulsim! - įsakė jis vadovams. — 
Pirma Vaiguvos vėliava, dešimčia šuolių atsilikusi - Tverės. Žir- 
gų netausot. Pralaužt būtina! 

Jis pasiuntė žygūnus, kad tie lieptų užtvaros plyšį apsupu- 
siems žemaičiams susiburti į atskirus kylius idant būtų galima 
netrukdomai prajoti. Kai tik prajos antra banga jie tuoj privalo 
sutartinai pulti. 

- Jums reikėtų likti, kunige... - prasitarė Žybartas, pastebė- 
jęs, jog Vykintas pats žada joti Tverės vėliavos priekyje. Prie- 
žastis buvo aiški. Vykinto Žūtis neigiamai paveiktų mūšio eigą. 
Vykintas pats tai gerai suprato ir kaip tik dėlei to užpyko. 

— Ne tokio patarimo laukiu iš tavęs, Žybartai! - metė jis, 
atidžiai sekdamas ar pasiųsti žygūnai jau pasiekė priekyje besi- 
kaunančius. — O tu tai josi?.. 

Vietoj atsako Žybartas išsitraukė savo kalaviją. 

— Taigi va... — numykė Vykintas. Ne kalbom dabar buvo me- 
tas. Priekyje išsidėstę Žemaičiai dabar skubiai traukėsi į būrius, 
kad praleistų raitiją, ir Vykintas iškėlė savo kovos kirvį. 

Hercogas Danenbergas jautėsi esąs dar kartą bjauriai, tie- 
siog išdavikiškai apgautas. Tiesa, jis pats sutiko su magistro siū- 
lymu pasilikti užnugarye. Sutiko, nes atrodė, jog šitaip bus galima 
užtikrinti, kad jo vežimai ir juose vežamas grobis nebūtų apvog- 
ti ar, ko gero, ir visai kaip niekur nieko palikti. 

Tačiau, tačiau... 

Tačiau magistras privalėjo palikti jau bent tuos prakeiktus 
skizmatikus rusus, turėjo palikti bent jau šiokią tokią patirtį tu- 

rinčius komtūrysčių pėstininkus, o ne Liubeko bei Bremeno pa- 
kampiuose surinktus pašlemėkus, kuriuos miestai išsiuntė no- 
rėdami jais atsikratyti. 

Bet niekšingiausia, tiesiog išdavikiška buvo tai, kad jam pa- 
liko tuos prakeiktus perkrikštus, tuos ir už pasiutusį šunį bjau- 
resnius žiemgalius! 

„Beveik trečdalis kariuomenės lieka apsaugoti atsitrauki- 
mą...“ —- vapeno magistras prieš puolimą. Trečdalis? Pilnas išda- 
vikiškų perkrikštų, kurie nuožmiai ir negailestingai smogė iš 
pasalų! Vos pasirodžius pagonių raiteliams prieš pat hercogo akis 
jie nukirto per dvidešimt geriausių jo vyrų. Tuos puolančius pa- 
gonis jie būtų nesunkiai sunaikinę, tačiau kai smogiama iš pasa- 
lų, kai tie, kurie privalėjo būti sąjungininkais tampa priešais, kai 
likusieji pasimeta nelyg vištos nusuktom galvom, - kas tada lie- 
ka daryti? 

“Kas lieka?.. 

Danenbergas atitraukė savo raitelius, įsakė pėstininkų dali- 
niui palikti saugomus belaisvius ir apsiausti Liuneburgo veži- 
mus. Kaip tik tada buvo pasiekta išdavystės viršūnė. Liubeko 
vėliavos kapitonas Šverinas liepė padegti vežimus! Aišku - jis 
žadėjo bėgti! 

Per raitelių 17 besikaunančių žmonių maišalynę Danenbergas 
prisiyrė prie Šverino ir jam tiesiai į krūtinę atstatė savo kardą. 

— Atsakysi už šitą išdavystę... - sušvokštė Danenbergas. 
— Tai Liuneburgo turtas! 

Šverinas, per paskutinį dešimtį minučių praradęs trečdalį sa- 
vo vyrų puolant pagonims ir išdavikiškai priešo pusėn perėjus 
žiemgaliams, hercogo grasinimams liko visiškai abejingas. 

— Liuneburgo vežimai teprasmenga!.. - tepasakė. - Prasme- 
kit jūs visi! 

Vienu pirštu pastūmęs Danenbergo kardą į šoną, jis pasisu- 
ko ir šaukė savo vyrams, kad padegę vežimus jotų vakarų kryp- 
tim. Danenbergas bejėgiškai nuleido ginklą. Jis taip ir nespėjo 
susigaudyti prieš ką dabar nukreipti savo pyktį, nes į priekį 1šsi- 
veržęs raitas Žemaitis kovos kirvio plokštuma taip stipriai tren- 
kė jam į galvą, kad apsvaigęs kniubo į priekį ir smailu savo praš- 
matnaus šalmo papuošimu skaudžiai įdūrė arklio kaklą. Arkliui 

pašokus, Danenbergas nusviro į kairę ir sunkiai sudribo sumin- 
dytoje rudeninės pievos žolėje. Cia jį netrukus pribaigė pasitrau- 
kusių vokiečių vietą užėmę Žiemgaliai. 

LŽ 

Ventės rikį Žybartą užplūdo jo jaunystės jėga. Kai jis, ap- 
suptas Tverės vėliavos kariūnų, jojo tiesiai į užtvaros tarpą sau- 
gančius knechtų skydus, nebeskaudėjo kairys petys, nugara vėl 
tapo lanksti, o dešinėje spaudžiamas kalavijas toks lengvas, kad 
jautė galįs juo kirsti bet kuria kryptimi. 

Lankstumo ir jėgos būtinai reikėjo. Prasibrauti su nešarvuotu 
žirgu per sutartinai atstatytas knechtų ietis sunku. Šiuo atveju, 
dar prieš jiems pasiekiant skydus, rikiuotė sutriko. Knechtai ti- 
kėjosi pamatyti grįžtančius savus raitelius, bet staiga prieš jų akis 
iš miško išniro plačiu ruožu puolantys žemaičių raiteliai. Prisi- 
dėjo ir nuovargis. Nesuspėjo susigaudyti, kurion pusėn vienin- 
gai nukreipti ietis, o po kelių akimirkų jau buvo per vėlu. 

Žybarto dešinėje šuoliuojantis Žirgas,.pervertas ieties griu- 
vo tiesiai į knechtų eiles, savo sunkiu kūnu prispausdamas jų 
skydus. Žybartas suskubo pasukti savąjį. Atsivėrė erdvė kala- 
vijui ir jis kirto. Kirto du, tris kartus, ir jautė kalavijo virpėji- 
mą su kiekvienu smūgiu. Brovėsi tolyn, kol kniūpsčias knechtas 
jo žirgui ietimi pervėrė pilvą. Tas kraupiai žvengdamas sukosi 
vietoje, kanopomis trypdamas paslikus lavonus. Prieš Žybartą 
sušmėkščiojo persigandęs veidas ir Žybartas kirto vėl. Šį kartą 
kardas įstrigo tarp šalmo ir krūtinės šarvų. Žybartas stengėsi jį 
išplėšti, bet tada jo kairįjį petį pervėrė deginantis karštis. Pa- 
taikyta buvo beveik į tą pačią vietą, kur prieš tiek metų jį kliu- 
dė pskoviečio ietis. 

Žybartui aptemo akys ir jis jau nebematė, kad jų užpulti pės- 
tininkai buvo nublokšti už užtvaros plyšio, vieni jų sutrypti, kiti 
numetę skydus nuo užtvaros bėgo Mūšos kryptim. 


Didysis magistras Falkvinas su rinktiie Ordino ir Braun- 
šveigo raitijos dalimi nujojo apie pusę varsto nesutikdami rim- 
tesnio pasipriešinimo. Miškas buvo retas, nesunkiai prajojamas. 
Jie sustojo pasiekę dirbamų laukų ruožą. 

Iš šitos pusės jiems pavojus negrėsė, o iš paskos sekanti ka- 
riuomenė turėtų netrukus priartėti prie užtvaros. Dabar reikėjo 
apsisukti, grįžti, prispausti išsiskaidžiusius pagonis prie jų pačių 
taip paikai suręstos užtvaros ir juos sunaikinti. Tuos, kurie suge- 
bės pasprukti, susems sparnuose sekanti Pskovo ir Danenbergo 
raitija. 

Jis išskaidė raitiją į penkias eiles maždaug šimto sieksnių 
ruože. Tris, glaustai viena prie kitos, priekyje, po to, kiek atsili- 
kus — dar dvi eilės. Priekyje jojo pats magistras, šalia jo brolis 
Motiejus ir kiti komtūrai. Jie jojo lėta žingine, nuleidę savo sun- 
kiąsias ietis, kurias pakels ir pilnu greičiu pradės pulti tik tada, 
kai priartės bent per šimtą žingsnių prie priešo. 

Kad kažkas bjauriai ne taip, kaip privalėjo būti, Falkvinas 
suprato prijojęs per užtvaros statybos išretinto miško pakraštį. 
Pro medžius įžvelgiamas užtvaros plyšys buvo praplatintas, ta- 
čiau prieš jį nesimatė suglaustų knechtų skydų - vien tysojo jų 
kūnai. Pačiame užtvaros tarpe ir už jo virė kautynės. 

O pagonių, ypač raitų, buvo daugiau. Tą akimirka dar buvo 
galima apsigręžti ir joti atgal. Keletas labiau atsilikusių raitelių 
taip ir padarė, tačiau jų tarpe nebuvo nė vieno Ordino brolio. 
Magistrui Falkvinui mintis, kad gali apsigęžti, net nešmėkštelė- 
jo galvoje. Jis paspaudė žirgą pentinais, pajautė jo staigų šuolį 
pirmyn ir išjungė visus trikdančius aplinkos garsus bei vaizdus. 
Visas dėmesys tapo sutelktas į vieningą jo nuosavo kūno ir šuo- 
liuojančio žirgo junginį, kuris buvo skirtas tik tam, kad sunkio- 
sios ieties smaigalys smogtų ir perskrostų bet ką, kas drįsdamas 
priešintis atsirastų jo kelyje. 

Net kai dešinėje tratėdama krito pakirsta pušis, nublokš- 
dama du netoliese jojančius brolius, Falkvinas nenukreipė sa- 
vo dėmesio ir nekeitė puolimo krypties. Ieties smaigalys buvo 
atstatytas į priešo pėstininkus, ir dar prieš susiduriant jis žino- 

jo, kad ten bus prakirstas sumaitotais kūnais paženklintas tar- 
pas. 


Nelengva tiksliai pasakyti, kada didžiuma vokiečių kariuo- 
menės suprato, jog mūšis pralaimėtas. Jei kova būtų vykusi atvi- 
rame lauke, kur apžvelgiamos abi pusės, jei būtų buvę galima bent 
apytikriai suvokti jėgų išsidėstymą, atsekti puolimų bei atsitrau- 
kimų kryptis, tokiu atveju pralaimėjimo metą nustatyti nebūtų bu- 
vę sunku. Antra vertus, minėtom sąlygom būtų laimėjusi vokiečių 
kariuomenė. Jų ginkluotė, ypač šarvai, buvo geresni, prieš Žiem- 
galiams pereinant į priešingą pusę jų buvo daugiau, be to, jie tu- 
rėjo prityrusių, sunkiai šarvuotų riterių branduolį, kurio sutelkti- 
nio puolimo žemaičių kariuomenė nebūtų pajėgusi atlaikyti. 

Tačiau sąlygos buvo ne tokios. Kolei kariuomenė žygiavo 
šiaurės kryptimi, laikydamasi dešinio Tautinio kranto, gerai pa- 
sistiebus balne dar buvo galima ją apmatyti. Nuo priekyje jojan- 
čių žvalgų iki užnugarį saugojančių Liuneburgo bei Kuoknesės 
raitelių. Vienoje ir kitoje jų kelio pusėje plytojo ganomos pie- 
vos, pūdymai ir nukirstų javų ražienos. Pasitaikė ir medžių, bet 
jie augo pavieniui arba nedideliais gojais. Vakarų pusėje miškai 
prasidėjo už kokios pusės varsto kitoje upelio pusėje, o rytuose, 
kur už pusantro varsto tekėjo Kulpės upė, krūmais pajvairintos 
pievos tęsėsi iki pat žemais medžiais pažymėtos Kulpės vagos. 
Visai neblogai mūšiui tinkanti vieta. Tačiau nebuvo su kuo ko- 
voti. Pagonys atsisakė susiburti į kariuomenę, kuri sugebėtų pa- 
stoti kelią. Vietoj to žemaičių raiteliai sekė jų užnugaryje, kitoje 
Tautinio pusėje žygiavo arkliais vedini nedideli žemaičių ieti- 
ninkų būriai, o iš miško aidėjo daužomų skydų ir kirvių garsai. 
Negalėjai net apytikriai suvokti kiek tų žemaičių galėtų būti ir 
nebuvo jokio didesnio jų sutelkimo, kurį būtų verta pulti. 

Pirmieji, kurie suvokė, kad padėtis daug rimtesnė negu ma- 
nyta, buvo priekyje jojantys žvalgai, kurie išvydo kitoje Mūšos 
pelkių pusėje jų laukiančius ginkluotus žemaičius. Šiai stulbi- 
nančiai žiniai apskriejus kariuomenę vieni puolė į neviltį, kiti 
dar labiau įtūžo. Būtinai reikėjo pulti ir sutrinti tuos įžūlius pa- 


197 


gonis, tačiau pulti nulipus nuo žirgų, klampoti-per pelkę nelyg 
paprastiems knechtams kilmingieji atsisakė. Teliko tad pasukti į 
vakarus ir prasimušti ta kryptimi. 

Kad prasimušti galima, niekas neabejojo, bet kas toliau? Ku- 
riems bus lemta išlikti? Kas kris, kad išgelbėtų kitus? 

Šita mintis kirbėjo visų galvose prieš puolimui prasidedant 
ir ypač puolimo įvykiams besiklostant. Tai, jog nebuvo galima 
apžvelgti visumos, prisidėjo prie įsitikinimo, kad štai tie, kurie 
už medžių arba užnugaryje, gelbsti savo kailį, o pats esi paliktas 
kaip jaukas keršto ištroškusiems pagonims. 

Kai drausmę išlaikę būriai atsitrenkė į užtvaras, kai skriejo 
ietys, virto medžiai ir atrodė, jog visur, kur tik pasisuksi, miške 
tūnojo kovos kirvius nusitvėrę pagonys, sėkme pradėjo abejoti 
ir drausmingieji. Jie matė šalia kritusius savo draugus, spaudžia- 
mi miške besislapstančio priešo negalėjo į saugią vietą nunešti 
sužeistųjų. Tada dar palyginti drausmingais būriais puolančius 
knechtus pasiekė šauksmai, jog jų užnugaryje į priešų pusę per- 
ėjo žiemgaliai, ir pro retus miško pakraščio medžius matėsi lieps- 
nojančių vežimų atšvaistai. 

Dalis karių tuomet nusprendė, jog atėjo metas gelbėtis, bet 
gelbėtis dar bandė sutelktais būriais. 

Tačiau dalis jų dar kovojo. Ir prie pievoje degančių vežimų, 
ir ypač prie pralaužtos užtvaros. Tačiau jėgos jau darėsi nebely- 
gios. Kažkur į mišką nujojo rinktiniai Ordino daliniai, o sutelk- 
tinis Tverės ir Vaiguvos pulkų puolimas išsklaidė prie užtvaros 
susibūrusius dar nepalaužtus knechtus. Tie, kurie išliko gyvi, pa- 
pildė bėgančiųjų gretas. Kai sugrįžo rinktiniai Ordino kariai, ti- 
kėjęsi, kad galės apsupti ir prie užtvaros prispausti žemaičius, 
pasirodė, jog jie liko be užnugario. Saujelė kovojo iki paskuti- 
niųjų, tačiau tai jau nieko negalėjo pakeisti. 

Visus kitus apsėmė baimė, jog mūšis galutinai pralaimėtas 
1r neliko nieko kito kaip bandyti gelbėtis. Neseniai buvusi draus- 
minga kariuomenė tapo palaida, žūtbūtiniai išsigelbėjimo ieš- 
kančia minia. Kuo mažesnė viltis išlikti, tuo labiau Žmogus jos 
siekia. 

Prasidėjo aklas bėgimas ir tikrosios skerdynės. 

Pirmiausiai tai paveikė kelias vyskupystės kuopas, kuriose 
nemažą dalį karių sudarė latgaliai. Ordino brolių raitos vėliavos 
buvo kažkur nutolusios, netolimam miške virė nuožmi kova, o 
užnugaryje žvangėjo ginklai ir kilo uždegtų vežimų dūmai. Tarp 
medžių šmėkščiojo pagonių būriai. Tada miško pakraštyje pasi- 
rodė komtūrysčių pėstininkai. Tačiau jie nesilaikė jokios rikiuo- 
tės, o bėgo. Latgaliai apsisprendė pirmieji ir puolė bristi per 
pelkę. Kuopos viršilos dar bandė priešintis, o vienas, išsitraukęs 
kalaviją, norėjo pastoti kelią, tačiau jis buvo tuoj pat nudurtas. 
Pirmuoju pulku pasekė kiti. Jie nusviedė savo mantą, kad būtų 
lengviau, numetė ir skydus ir prasmegę iki juosmens yrėsi išga- 
ningai tuščio šiaurinio kranto link. Pirmieji jau buvo pasiekę 
švendrėm juostą Mūšos pakrantę, kai kartu su viršilomis juos 
pasekė ir magistrato kariai. Atrodė, jog išganymas čia pat - ki- 
tas krantas tebuvo už kokios dešimties žingsnių. Bet prieš tai 
atrodę tušti krūmai prasiskyrė ir pasirodė ginklus iškėlę žemai- 
čiai. Pasipylė strėlių ir iečių kruša. Nemažai besigelbstančių ne- 
turėjo kuo prisidengti, tad iš dvidešimties žingsnių nuotolio 
sviestos ietys kirto mirtinai, ir tamsus Mūšos vanduo pasruvo 
krauju. 

Bėgliai visuotinai pasimetė. Vieni bandė pasukti atgal, ta- 
čiau prieš juos yrėsi kiti, susidarė spūstis ir teko brautis per su- 
žeistus bei kritusius. Sumanesnieji, kurie nepametė galvos, 
stengėsi kiek galint giliau panirti pelkėje ir pasislėpę irtis pir- 
myn, keli, kurie sugebėjo pastovėti, atsišaudė kryžlankiais. Ne- 
žiūrint to, kad siekiančių patekti į šiaurinį krantą buvo daugiau 
negu pagonių, kova buvo labai nelygi. Jei jie būtų turėję neribo- 
tą kiekį iečių, Žemaičiai būtų pribaigę visus. Tačiau iečių pritrū- 
ko ir tai vienur, tai kitur bėgliams pasisekė užsikapstyti ant 
skardžio. Dalis bandė kautis kardais, bet didžiuma, apimti ne- 
suvaldytos baimės, teturėjo vieną troškimą - bėgti kiek galint 
tolyn nuo šito pragaro. 

Nedaugeliui tai pavyko. 


. 

Pradžioje prie pievose degančių vežimų vokiečių buvo gal 
trigubai daugiau negu puolančių pagonių ir sukilusių žiemgalių. 
Ir aplinka jiems buvo palankesnė. Šiuo atveju baigtį nusprendė 
pasimetimas ir žmonių atranka. Geriausi pulkai buvo paskirti 
puolimui per Tautinį, be to, kritus Danenbergui, o netrukus po 
to ir Šverinui kariai liko be vadovybės. Neviltį didino tai, kad į 
priešų pusę persimetę neapykantos kupini žiemgaliai buvo tie- 
siai tarp jų, o dalis dargi buvo apsirengę visai panašiai kaip vo- 
kiečių knechtai. Prie kraštutinės sumaišties prisidėjo degantys 
vežimai, pasibaidę, iš išgasčio viską trypiantys pagrobtieji galvi- 
jai ir be sargybos palikti belaisviai. Pagonių raiteliai prasiveržė 
pro skaitlingus gynybos plyšius tiesiai į beviltiškai pasimetusios 
vokiečių kariuomenės tarpą. 

Pirmieji viską metė gyvi likę Liuneburgo raiteliai. Kiek jų 
pavargę žirgai išnešė, jie pasileido Mūšos link. Juos sekė ir sky- 
dus nusviedę Liubeko bei Bremeno miestų pėstininkai. Tie, ku- 
rie nespėjo, kurie buvo užspęsti, žuvo čia pat; bėgančiųjų mirtis 
laukė už Mūšos. 

Prie baigminių žudynių prisidėjo išsilaisvinę pagrobtieji, ku- 
rių dauguma buvo paaugliai ir moterys. Jie nuosekliai ir be jo- 
kio gailesčio pribaigė sužeistuosius vokiečius. 


“0 


Žuvo ir Pskovo bei Naugardo pulkai. Jie žuvo prasmegę iki 
juosmens, beveik nesugebėdami priešintis. Kai perbrido Kulpės 
upelį, Jastrembas Fiodorovičius turėjo viltį, J jog blogiausia jau pra- 
eityje. Labai gailėjosi, kad teko palikti Ž žirgus. „Žirgų dar bus“, — 
ramino jis savuosius, „o galva visgi ta viena.“ Jie brido tolyn I, 
kaip atrodė, tuščią pelkę išganingųjų šiaurės rytų link, tačiau štai 
priešais juos nelyg koks prakeikimas pelkėje išdygo pagonys. Jų 
nebuvo daug, gal koks trisdešimt, tačiau, nugrimzdę iki riešų jie 
žengė per pelkę, tarsi jos nebūtų, o penki jų vedėsi žirgus. 

Tik daug vėliau, po to, kai Jastrembas ir dar trylika jo ben- 
drų po alinančios kelionės pagaliau pasiekė Pskovą, jis suprato, 

kad žemaičiai naudojosi slaptu po pelkės paviršiumi įrengtu ta- 

ku, tačiau tuo metu jiems atrodė, kad tai paties Šėtono darbas, 

skirtas juos pražudyti. Beveik visi ir žuvo. Dauguma prigėrė, ki- 

ti Žuvo nudurti ietimis, perverti strėlėmis, o tie, kurie sugebėjo 

prisiskverbti iki slaptojo pagonių tako, nukirsti kardais. 
Skirtumas buvo neesminis, nes nuskendo ir tie. 


+ 


Ordino brolių garbei reikia paminėti, jog pasimetė ne visi. 

Apie trisdešimt Ordino brolių, panašus skaičius braunšvei- 
giečių ir gal koks šimtas komtūrystėse tarnaujančių knechtų iš- 
vargę, purvini, daugelis jų sužeisti ir, kaip visi jau suprato — 
pasmerkti, prasibrovė atgal iki pievų ir čia sustojo gintis. 

Ilgus metus po to, kai buvo aptariamas šis mūšis, Vykintas 
pabrėždavo, kad su šitais paskutiniais reikėjo palaukti. Palaukti 
vakaro, O geriausiai ir nakties. Palaukti, idant apsuptieji dar la- 
biau pavargtų, gal net pasiūlyt jiems pasiduoti. Tokiu atveju že- 
maičių nuostoliai būtų buvę mažesni. 

Tačiau, matyt, tuo metu pasirinkimo nebuvo. Kovos siutas, 
keršto troškimas ir paragauto kraujo tvaikas buvo apsėmęs že- 
maičius. Rankose spaudė jau kruviną kalaviją ar ietį, daug jų 
įnirtingai kovėsi prie užtvarų, smogė per aklą troškimą pabėgti 
savo skydą pametusį knechtą, ne vienas ietimi pervėrė pelkėje 
klampojantį vokietį. Ir štai, išėjus iš miško, atbridus iš Mūšos 
pelkių pakraščio, pamatė dar vis įžūliai bestovinčius teutonus. 
Stovėjo jie beveik susiglaudę pečiais, apsistatę skydais, atgrežę 
ietis. Priekyje, nubloškę savo baltus apsiaustus taip, kad blizgė- 
jo drėgni, vietomis kruvini šarvai, stovėjo Ordino broliai. Tarsi 
kertiniai stulpai. Ant keletos iečių galų draikėsi jau žemaičiams 
pažįstamos Braunšveigo vėliavos. 

Šito nebuvo galima pakęsti, ir vyrai be atodairos puolė. Puo- 
lė, menkai tesiderindami tarpusavyje, daugumas nebandė surasti 
savo per bėgančiųjų medžioklę praskydusio būrio, o tiesiog prisi- 
jungė prie bendro puolančiųjų srauto. Tuo metu Vykintas tikrino 
padėtį prie Mūšos ir į atviras pievas išjojo tik pirmajam puolimui 
pasibaigus. Pasibaigė jis nepalankiai. Tiesa, žemaičiai vienoj vie- 

toj pralaužė rikiuotę, tačiau nuostoliai buvo dideli. Kovojant vy- 
ras prieš vyrą, atsiliepė vokiečių geresnė šarvuotė ir didelė Ordi- 
no brolių patirtis. Kovos įkarščio vedini žemaičiai puolė be 
atodairos ir tas įkarštis padidino jų nuostolius. Vykintui pasiro- 
džius jie jau buvo atsitraukę, o prieš vėl sandariai užsivėrusią vo- 
kiečių skydų užtvarą tysojo eilė nukautų. Atsitraukusieji ir naujai 
iš miško plūstantieji veržėsi tuoj pat pakartotinai pulti, tad Vy- 
kintui teko pasistengti, kad suvaldytų jų įkarštį. 

— Sekantis puolimas privalo būt toks, koks kariam dera! - 
įsakė jis. - Vieni puls iš rytų, kiti - iš šiaurės. Puls suglaudę sky- 
dus, taip, kad vienas dengtų kitą. Priartėjus per penkis sieks- 
nius, pirma sviesti ietis, ir tik tada keliais kyliais pulti. Kylių 
smaigaliuose statyt vyrus, kurie sugebėtų kovos kirviais pramušti 
Ordino brolių šarvus. 

'“ Grauslys pateko į vieno kylio priekį. Pralaužus skydų užtvarą 
jis per pirmą knechtų eilę šokte įšoko už jų nugarų ir nežmonišku 
balsu šaukdamas taip įnirtingai kovos kirviu pasisuko, kad prie jo 
kojų bemat atsivėrė platus kūnais nuklotas tarpas. Nors vokiečiai 
kovėsi su pasmerktųjų įtūžiu, savo rikiuotės nesugebėjo grąžinti. 
Kova virto į paskiras grumtynes. Knechtai palūžo pirmi. Like gy- 
vi dar bandė bėgti, tačiau už verdančios kovų sumaišties laukė 
kiti žemaičiai ir jie niekur nepabėgo. Dar kurį laiką Ordino bro- 
liai kovėsi susiglaudę nugarom ar sustoję po tris. Nors mūšis bu- 
vo iš esmės senokai pasibaigęs, ši jų paskutinioji, užspęstų žvėrių 
kova dar kainavo ne vienam žemaičiui gyvybę... 

Galop krito visi. 

Magistrą Falkviną partrenkė petį kliudęs kardo smūgis, ku- 
ris neperkirto šarvų, tačiau sutriuškino raktikaulį ir išnarino de- 
šinę ranką. Kardas išslydo iš jo bejėgio delno, skydą keliu 
prispaudęs žemaitis atlošė jo galvą ir ietimi perdūrė gerklę. 

Brolis Motiejus sukniubo, kai jam iš užpakalio kardu per- 
kirto dešinį kelį. Jį pribaigė sunkus smūgis į galvą. Šalia kovojęs 
markgrafas Haseldorfas matė, kad jis likęs vienu iš paskutinių- 
jų. Jis paleido savo kruviną kardą ir pakėlė dešinę ranką pasku- 
tinį kartą persižegnoti. Vos baigus žegnotis jį beveik tuo pat metu 
pervėrė dvi ietys. 

Kovos lauke gyvų teutonų nebeliko. 


Epilogas 


Taip viltingai iš Rygos iškeliavusi sudėtinė kryžeivių kariuo- 
menė ne tik pralaimėjo, ji buvo sunaikinta. „... vos dešimtas tegrį- 
žo“ , rašė rusų metraščiai, o Ordino metraščiai sėkmingai grįžusių 
brolių iš viso nemini. Tačiau mūšio svarba nebūtinai priklauso nuo 
žuvusiųjų skaičiaus. Nemažiau svarbu kas tie žuvusieji. Šiuo atve- 
ju žuvo „Fratre Militae Christi“ Ordino didysis magistras bei su 
juo keliavę komtūrai, žuvo Liuneburgo ir Braunšveigo kariuome- 
nių vadovai. Kalavijuočių Ordino vadovybė buvo sunaikinta, ir 
tai galutinai palaužė šio ordino galią, o po metų popiežius Griga- 
lijus jo likučius prijungė prie Kryžiuočių Ordino. 

Garsas apie mūšį plačiai nuaidėjo. Jo pasėkoje sukilo žiem- 
galiai, kuršiai nužudė jiems paskirtą vyskupą ir taipogis sukilo, su- 
kilo ezeliečiai. Nepaisant popiežių skelbiamų bulių, kurį laiką Vo- 
kietijos miestuose tapo kur kas sunkiau sutelkti naują kryžeivių 
kariuomenę. Buvo taipogis suduotas smūgis besimezgančiam prieš 
pagonis nukreiptam rusų-vokiečių bendradarbiavimui. Jų santy- 
kiai tapo priešiški. 

Tad pasėkos buvo didelės. Keliom dešimtim metų vokiečiai iš 
Rygos į Žemaitiją antpuolių rengti nebedrįso, o kai po beveik tris- 
dešimties metų įvyko kitas didelis mūšis*, tada jau su Kryžiuočių 
Ordinu, jis, taipogis Ordinui triuškinančiai nesėkmingas, vyko ne 
Žemaitijos, bet Ordino žemėse. Šių abiejų mūšių pasėkoje įvyko 
nemažų teritorinių pokyčių. Per sekančius dešimtmečius pietinis 
Kuršas ir dalis pietinės Žiemgalos buvo įjungta į Žemaitiją. 

Bet taip bus vėliau. O tais atmintinais metais Zerviui gimė ant- 
ras sūnus, grįžęs jis prisijungė prie įsiplieskusio žiemgalių sukilimo 
ir pradėjo atstatyti Austės sutvirtinimus. Deja, iš vienuolikos jį ly- 
dėjusių vyrų grįžo tik septyni. 

Skaudžių nuostolių patyrė visos žemaičių žemės, ypač šiauliš- 
kiai. Daubaras prie savo skaitlingų žaizdų pridėjo dar vieną. Ka- 


* Durbės mūšis. Latvijos teritorjoje, apie 50 km į šiaurę nuo dabartinės Lietuvos sienos. 

dangi pskoviečių šauta strėlė kaulo nekliudė, tai mūšio metu žaiz- 
da jam trukdė, bet neišjungė iš kovos. Tai nepakeitė jo noro ateity- 
je kovoti Prūsuose. Uviui šis mūšis kiek uždelsė pribrendusius ve- 
dybų planus, tačiau jų nepakeitė. Dalį jam atitekusio grobio jis 
pridėjo prie Sareikai į Kuršą vežamų dovanų. Ten jis buvo priim- 
tas su dar didesnėm iškilmėm ir dėkingumu negu to buvo galima 
tikėtis prieš mūšį. Karilė, kuri prieš tai iš pareigos buvo sutikusi eit 
už žemaičio, dabar didžiavosi, kad jai teks ištekėti už tokiame lem- 
tingame mūšyje dalyvavusio karžygio. Jungtuvės įvyko mėnesį po 
rudens lygiadienio, o kadangi tais metais anksti pašalo ir iškrito 
nemažai sniego, jie galėjo smagiu rogiu keliu grįžti į Ventę. 

Deja, vestuvių nuotaiką slėgė patirtos netekys. Penki jauni Ven- 
tės vyrai iš Šiaulių mūšio lauko nebesugrįžo, o trys liko sužaloti 
visam gyvenimui. Tačiau skaudžiausia visgi buvo rikio Žybarto ne- 
tektis. Susirėmime prie užtvaros patirta žaizda pasirodė mirtina. 
Žybartas išgyveno iki sekančios dienos ryto ir pats davė nurody- 
mus kaip dera sukrauti jo laidotuvių stirtą. 

Jo vėlė, kartu su daugelio kitų nukeliavo į Dausas sekančią 
dieną. Laidotuvių laužų dūmų stulpai buvo tokie tiesūs ir tiršti, 
kad juos, kylančius į nuostabiai pragiedrėjusį rudeninį dangų bu- 
vo galima įžvelgti nuo Šatrijos kalno. 

